
Ești de neînlocuit? la o primă privire 


Lumea s-a schimbat (din nou), iar miza este mai mare decât oricând. Acum 
ne confruntăm cu o revoluție în toată regula - o lume hipercornpetitivă care 
presupune arta, darurile, teama și abilitatea dumneavoastră (sau a oricui 
altcuiva) de a aduce o contribuţie indispensabilă la ceva de care vă pasă. 
Dacă nu sunteţi de neînlocuit (încă), acest lucru se datorează faptului că nu 
aţi făcut această alegere. Scopul meu este să vă ajut să înțelegeți că alegerea 
vă aparţine. 


Cuvânt înainte de Péter Barta .......... unea eneneeanenee eee peneeeeneaeae cancan 


Introdücer isi: ceasca a a tă ia 2 daia n ca 


Nu (mai) sunteţi o rotiță neînsemnată în mașinăria capitaiismului. Acum 
aveţi de ales. Această carte schițează cele două căi pe care fiecare dintre 
noi le are la dispoziţie, arătându-vă motivele pentru care este posibil să 
opuneți rezistență, refuzând să o apucaţi pe drumul mai puţin bătătorit 
(însă mai bun). 


Noua lume a muncii .........ne eee nea eeeaacencana oaze enaeeaaaaaa 


Am trecut de la două echipe (conducerea și forța de muncă) la o a treia 
echipă, oamenii de neînlocuit. Aceștia sunt deţinătorii propriilor mijloace 
de producţie, sunt cei care pot schimba lucrurile, care ne pot conduce 
și care au capacitatea de a realiza legături între noi. Dispariţia fabricii 
face ca întregul sistem în jurul căruia ne-am construit viețile să fie astăzi 
răsturnat. Această stare de fapt poate constitui fie o imensă oportunitate, 
fie o uriașă ameninţare. Revoluţiile sunt înspăimântătoare deoarece, 
uneori, noile beneficii perpetuează vechile suferințe. De data aceasta, aveți 
oportunitatea de a vă lansa pe piaţă cu ce aveţi mai bun și de a fi răsplătiți 
pentru pasul făcut. 


Gândiţi-vă la alegerea dumneavoastră unea 49 


Chiar aveţi de ales. Puteţi alege să vă lăsați dominați de teamă și de sistem 
sau să vă clădiţi propriul drum, creând valoare în acest fel. Este datoria 
dumneavoastră să găsiți o soluție pentru a vă cartografia calea, căci acest 
demers este esențial. 


Îndoctrinarea: cum am ajuns aici 


Păcăleala constă în faptul că aproape tot ce ați învățat la școală sau ați aflat 
din media este un mit inventat, o fabulă concepută pentru a vă pregăti să 
deveniți un muncitor docil, la uzina locală. Școala există cu un scop, însă este 
posibil ca scopul cu pricina să nu fie cel la care vă gândiţi. 


Cum să deveniți un „cui de osie“, fără de care nu se poate ............. 77 


„Cuiul de osie“ sau omul de neînlocuit este o persoană care are capacitatea 
de a ordona haosul, cineva care poate inventa, poate stabili conexiuni, poate 
crea și transforma ideile în realitate. Toate instituţiile importante au oameni 
indispensabili, capabili să schimbe lucrurile în felul acesta. 


Este posibil să muncești din greu într-un cubicle? ............muauncaeeeeee 121 


Pentru a deveni indispensabil trebuie să îndeplinești sarcini dificile. Să 
muncești din greu, în cel mai bun sens al cuvântului. Presupune să te implici 
fără rezerve în muncă, să duci la bun sfârșit sarcini care necesită maturitate, 
suflet și forţă personală, acționând dintr-un motiv bine întemeiat. Persoanele 
de neînlocuit sunt genii, artiști și oameni care oferă daruri. Aceștia 
umanizează munca, fără a-și păstra emoțiile doar pentru acasă. A munci din 
greu nu mai înseamnă că trebuie să ridici, să dai la lopată sau să ascuţi 
obiecte. A munci cu asiduitate presupune să fii destul de curajos(oasă) 
pentru a schimba lucrurile în bine. 


Režistența. annn e e dacii dat R ER 151 


Aşadar, de ce este atât de greu? Se pare că este ceva biologic. În adâncul 
creierului nostru, se află amigdala, creierul reptilian. Acesta își propune să 
saboteze tot ceea ce pare ameninţător, riscant sau generos. Nu veţi scăpa de 
frustrare decât în momentul în care veți numi, veţi recunoaște și vă veţi 
confrunta cu rezistența. 


Cultura puternică a darurilor .............ce nenea nenea eee eee 219 


Arta este un dar. Un dar adevărat, nu un element al unei afaceri, nu 
o tranzacție în care intrăm cu gândul la reciprocitate. Cultura darurilor 
are o îndelungată istorie pe această planetă, iar înțelegerea modului în care 
leagă oamenii reprezintă o etapă esenţială în încercarea de a deveni 
indispensabil(ă). 


Nu există nicio hartă... eee 253 


Oamenii indispensabili nu așteaptă instrucţiuni, ci, mai degrabă, descoperă 
pasul următor. Dacă aveţi o slujbă la care cineva vă spune ce pași trebuie să 
faceţi, tocmai ați renunţat la șansa de a crea valoare. 


Alegerea. roie a a a a a a a 273 


Dacă valoarea este creată prin ceea ce alegeți să faceți (în opoziție cu lucrurile 
pe care le aveți din naștere), atunci esența încercării de a deveni 
indispensabilă) constituie o alegere. Hotărârea de a depăși anxietatea (falsa 
temere) asociată cu conducerea și conectarea este o alegere pe care putini 
sunt dispuși să o facă. 


Cultură:conexiunii: sie ceata ceata zeta d atacati acea 303 


Oamenii de neîniocuit nu lucrează într-un vid. Personalitatea și atitudinea 
dumneavoastră sunt mai importante decât produsul muncii pe care o 
depuneţi, deoarece munca indispensabilă este aceea care stabilește 
conexiuni cu ceilalți. 


Cele șapte abilități ale omului de neînlocuit ....................mmaaeeeeeeeeee 315 


De ce calități aveţi nevoie pentru a deveni indispensabil(ă), adică persoana 
fără de care nu se poate trăi? 


Când lucrurile nu funcționează ................mmenneeeeneeeeeneeeenee nenea 325 


Nu există garanții că piața (comerţul) vă va îmbrătișa ideile (arta). lar atunci 
când conexiunea nu se creează, insistența oarbă nu este întotdeauna cea 
mai bună abordare. 


Rezumat: «n casetat ca ta a i a eat ta E cat dada i aaa i 333 


Astăzi trăiţi un moment de răscruce, o ocazie unică în viaţă și aveţi șansa de 
a face o alegere. În fiecare zi, oameni la fel ca dumneavoastră aleg să'meargă 
pe o cale mai puţin cunoscută, care le dă ocazia de a face alegeri și de a se 
impune. Se pare că în felul acesta ne împiinim potenţialul ca profesioniști și 
cetățeni, răspunzând totodată cerințelor pieței. În loc să ne străduim să ne 
supunem conducerii, ca strategie pe termen lung, cu scopul de a dobândi 
mai multe lucruri și mai multă siguranţă, avem șansa de a descrie o viziune 
puternică asupra viitorului nostru, pe care s-o transformăm în realitate. Acest 
nou vis nu are de-a face cu supunerea, fiind definit de viziune și implicare. 


Mulţumiri 


Bibliografie 


Cuvânt înainte 


Fiecare om are posibilitatea de a alege între a deveni un 
angajat conformist, docil, sau unul care să inspire, care să se 
impună prin originalitatea ideilor, un deschizător de drumuri. 
Oamenilor le place să îi aibă în preajmă pe acești indivizi care 
se impun prin forța ideilor, prin atitudine şi argumentaţie. 

Din perspectiva mea de manager al mai multor tipuri de 
instituții, pot spune.că, un angajat indispensabil este întot- 
deauna un sfetnic bun în deciziile majore care se iau în cadrui 
organizaţiei. Am lucrat cu oameni care au trăit într-un anumit 
sistem, ce nu le dădea frâu liber ideilor avangardiste, dar care 
erau specialiști în domeniul în care profesau și care își făceau 
foarte bine treaba. Aceştia puteau fi numiți oameni de neînlo- 
cuit, adevăraţi profesioniști, având un bagaj impresionant de 
cunoștințe de specialitate, însă, din cauza faptului că erau 
caiibrați pe anumite procese de lucru, manifestau reticență în 
a-și exprima ideile inovative. Acest lucru împiedică dezvolta- 
rea sănătoasă a organizaţiei. 

Am întâlnit însă și oameni care prin personalitatea și atitu- 
dinea lor reușeau să se impună și să stabilească conexiuni cu 
ceilalți. Aceștia posedau abilitați native de lideri și se 
poziționau ca oameni cheie, fără de care progresul organizației 
devine imposibil. Ei aveau convingeri și valori pe care insistau 
să le transmită organizaţiei, reușind să definească totodată 
esența acesteia și să îi ofere unicitate şi coeziune. 


Cuvânt înainte Eşti de neînlocuit? u 


Este imperativ ca o echipa de top să fie alcătuită atât din 
„profesioniști“, cât şi din „vizionari“, deoarece primii asigură 
îndeplinirea eficientă a sarcinilor, iar ceilalți îi pot motiva să 
ţină pasul cu actualele tendinţe de piața. Cea de-a doua cate- 
gorie, „vizionarii“ sunt şi cei care la un moment dat, reușesc 
să se desprindă de cadrul organizaţional și să își croiască pro- 
pria afacere. Această transformare se produce în dublu sens, 
respectiv din angajat în angajator şi din om de neînlocuit într-o 
organizație în om indispensabil atât în societate, cât și în viața 
economică. 

Fiecare dintre noi ar putea fi un om de neînlocuit atât timp 
cât nu ne îndepărtăm de pasiunile noastre, ci perseverăm în a 
realiza tot ceea ce ne împlinește ca oameni, atât pe plan pro- 
fesional, cât şi personal. Numai fiind noi înșine ne putem arăta 
adevărata valoare. 


Péter Barta, Director Executiv, 
Fundaţia Post-Privatizare 

Introducere 


Sunteţi genial(ă) 


Dacă un geniu este o persoană care deține abilităţi excep- 
tionale şi capacitatea de a găsi soluția nu tocmai evidentă a 
unei probleme, nu trebuie să câștigați Premiul Nobel pentru 
a fi genial. Un om genial examinează o problemă la care alții 
se poticnesc și o rezolvă. 

Aşadar, întrebarea este: ați făcut vreodată așa ceva? 

Aţi găsit vreodată o scurtătură pe care alții nu an 
putut-o găsi? 

Aţi soluționat o problemă care v-a pus familia în impas? 

Aţi găsit o cale de a face să meargă ceva care nu funcționa 
până atunci? 

Aţi stabilit o legătură personală cu cineva la care nimeni 
nu a putut să ajungă? 

Măcar o dată? 

Nimeni nu este genial tot timpul. Einstein avea dificultăți 
în a-și găsi casa când se întorcea de la muncă în fiecare zi. Însă 
cu toții suntem geniali din când în când. 

Tragedia este că societatea (școala, șeful, guvernul, familia 
dumneavoastră) ignoră mereu rolul geniului. Problema este 
că civilizația noastră a încheiat un pact faustian, în care renun- 
țăm la geniu şi vocaţie artistică pentru o stabilitate aparentă. 

Realitatea 


Un tip mergea cu trenul în Spania, călătorind la clasa întâi 
şi, spre încântarea sa, a observat că alături de el stătea Pablo 
Picasso. Făcându-și curaj, s-a întors către maestru și i-a spus: 
„Señor Picasso, sunteți un mare artist, însă de ce toate lucră- 
rile dumneavoastră și toată arta modernă sunt atât de ciudate? 
De ce nu pictaţi realitatea în locul acestor distorsionări?“ 

Picasso a ezitat un moment și l-a întrebat: „Cum credeți că 
arată realitatea?“ 

Bărbatul a pus mâna pe portofel, scoțând o poză cu soția 
sa: „Uitaţi, aşa. Este soția mea“. 

Picasso a luat fotografia şi a privit-o rânjind. „Chiar așa? 
Este foarte mică. Și plată, totodată.“ 

Această carte este despre dragoste, artă, schimbare și 
teamă. Este despre depăşirea unei conspirații care datează de 
numeroase generații, ce are ca scop subminarea creativității și 
avântului dumneavoastră. Este vorba despre capacitatea de a 
conduce, de a schimba lucrurile și a avea succes. Nu aș fi putut 
scrie această carte cu zece ani în urmă, deoarece, pe atunci, 
economia ne impunea să ne integrăm, fapt pentru care eram 
bine plătiți, şi avea grijă de noi, dacă reușeam să o facem. 
Acum, că vă place sau nu, lumea vrea altceva de la dumnea- 
voastră. Trebuie să ne gândim bine la felul în care arată reali- 
tatea în acest moment. 

Ce-ar fi dacă aţi putea deprinde un nou mod de a vedea, un 
alt fel de a dărui şi de a vă câștiga existenţa? Şi ce-ar fi dacă ați 
putea face acest lucru fără a renunţa la slujba pe care o aveţi? 

Această carte nu se adresează excentricilor cu frizuri ine- 
dite pe care compania în care munciți îi pune la colț. Este o 
carte pentru dumneavoastră, pentru șeful și angajaţii dumnea- 
voastră, căci cel mai bun viitor pe care îl avem la dispoziţie este 

acela în care ne implicăm cu adevărata noastră ființă, muncind 
cât de bine putem. Sunteţi pregătit pentru așa ceva? 

O promisiune: lumea viitorului (și această carte) nu este 
nici mică, nici plată. 


De data aceasta este ceva personal 


Acesta este un manifest personal, pledoaria mea pentru 
dumneavoastră. În momentul de față, nu mă concentrez asu- 
pra elementelor externe, asupra tacticilor pe care organizaţiile 
le utilizează pentru a crea produse grozave sau pentru a răs- 
pândi idei importante. Această carte este diferită. Este vorba 
despre alegere și despre viața dumneavoastră. Alegerea nu vă 
impune să renunțați la slujba pe care o aveţi, deși vă provoacă 
să regândiți modul în care vă faceți treaba. 

Sistemul cu care am crescut este jalnic. Se destramă și 
mulți dintre oamenii la care ţin suferă, deoarece lucrurile des- 
pre care credeam că vor funcţiona nu merg. În fiecare zi, întâl- 
nesc oameni care au atâtea lucruri de dăruit, însă au fost 
bruscaţi sau speriați suficient de mult, încât să se retragă în 
carapacea lor. Au devenit victime, pioni într-un sistem care se 
folosește de ei şi îi subestimează. 

A venit timpul să nu vă mai supuneți sistemului şi să vă 
concepeţi propria hartă. 

Încetați să vă mai mulțumiți cu ceea ce este suficient 
şi începeți să creaţi o artă care contează. Nu vă mai Între- 
baţi ce aveți dumneavoastră de câștigat și incepeţi să oferiţi 
daruri care schimbă oamenii. Atunci şi numai atunci vă veţi fi 
realizat potenţialul. 

Timp de sute de ani, populaţia a fost sedusă, păcălită şi 
îndoctrinată, spunându-i-se că trebuie să se integreze, să 

urmeze instrucțiunile și să primească o plată în schimbul unei 
zile de lucru. Această epocă a luat sfârșit exact la timpul potrivit. 

Sunteţi inteligent(ă), contribuția dumneavoastră este 
prețioasă, iar arta pe care o creaţi este valoroasă. Sunteţi sin- 
gurul/singura care o poate face și trebuie să o faceți. Sper că 
veţi lua atitudine, începând să faceţi o diferență. 


Alegerea 


Scopul meu este să vă conving că există o oportunitate pen- 
tru dumneavoastră, o şansă de a vă schimba viața semnificativ 
în bine. Nu făcând ceva ușor sau ceva pentru care v-aţi pregătit, 
ci înțelegând în ce fel s-au schimbat fundamental regulile lumii 
noastre și profitând de acest moment pentru a deveni cineva 
pe care lumea îl consideră indispensabil. 

Totul începe cu o alegere simplă. 

Ştiu că puteți face acest lucru şi sper că o veţi face. Şi, odată 
ce o faceţi, dacă o faceţi, sper că veți împărtăși această idee cu 
cineva la care ţineţi. 


Pactul „avem-grijă-de-tine“ 


Iată planul pe care părinții noștri şi l-au făcut în ceea ce 
ne priveşte: 

Lumea este plină de fabrici. Fabrici care fac fleacuri, 
asigurări şi site-uri, fabrici care fac filme, au grijă de oamenii 
bolnavi și în care se răspunde la telefon. Fabricile acestea au 
nevoie de muncitori. 

Dacă înveţi cum să fii unul dintre aceşti muncitori, dacă ești 
atent(ă) la școală, urmezi instrucțiunile, ajungi la timp și te 

străduieșşti din răsputeri, vom avea grijă de tine. Nu va fi nevoie 
să fii extraordinar, creativ sau să-ți asumi cine ştie ce riscuri. 

Te vom plăti cu o grămadă de bani, îţi vom da o asigurare 
medicală și îți vom oferi o slujbă stabilă. Te vom prețui sau, ce! 
puțin, vom avea grijă de tine. 

Este un pact cât se poate de ispititor. 

Atât de ispititor încât l-am adoptat timp de un secol. Am 
făcut astfel încât școlile, sistemele și guvernele noastre să sus- 
ţină acest pact. 

A funcţionat. Fortune 500 a avut grijă de noi. Sindicatui pro- 
fesorilor ne-a luat și el sub oblăduirea sa. La fel şi oficiul poştal 
sau magazinul local. Am urmat instrucţiunile, am spăiat sti- 
clele, ne-am prezentat la timp și, în schimb, am primit ceea ce 
aveam nevoie. Acesta era Visul American. Şi a funcționat. 
vreme îndelungată. 

Însă, confruntat cu competiţia şi tehnologia, pactul s-a 
destrămat. 

Numărul locurilor de muncă nu înregistrează nicio crește- 
re; asta în cel mai bun caz. 

În numeroase industrii, salariile traversează un ciclu 
negativ. 

Clasa mijlocie este asediată mai muit decât niciodată, iar 
viitorul pare întunecat. Nimeni nu mai are grijă de oameni - 
pensiile au dispărut; fondurile de pensii au fost înjumătăţite și 
este greu de spus în ce fel vor evolua lucrurile. Este posibil să 
fiți o secretară care a muncit din greu, o persoană bine pregă- 
tită, care a oferit extrem de multe, meritând siguranță și res- 
pect. Însă chiar dacă meritaţi aceste lucruri, postul pe care îl 
aveți nu vă garantează că le veți obține. 

Pe nepusă masă, cât se poate de neașteptat în schema 
lucrurilor, se pare că muncitorul supus a încheiat un con- 
tract păgubos. Masele educate, care muncesc din greu, fac 

în continuare ceea ce li se spune, însă nu mai primesc ce li 
se cuvine. 

Această situație aduce cu sine o minunată oportunitate. 

Da, este o oportunitate. O oportunitate de a vă bucura cu 
adevărat de ceea ce faceţi, de a ieşi în evidenţă în raport cu 
colegii şi cu clienții dumneavoastră și de a elibera geniul pe 
care l-aţi ținut ascuns toți acești ani. 

E inutil să munciți asiduu pentru a reabilita pactul 
„avem-grijă-de-tine“. Acesta s-a evaporat și nu merită să vă 
văitați în legătură cu asta și nici nu este eficient să vă plângeți. 
Acum există un nou pact, unul care prețuiește mai curând 
talentul, creativitatea și arta decât supunerea. 


De unde vine succesul? 


În fiecare zi, şefii, clienții şi investitorii fac alegeri dificile 
în legătură cu cei pe care îi vor sprijini şi cei pe care îi vor eli- 
mina, disponibiliza sau evita. 

În ultimii 20 de ani, am studiat 18 variante ale acestei între- 
bări simple. Câteva dintre acestea: 

De ce anumite tactici funcționează mai bine decât altele? 
De ce unii angajaţi sunt mult mai productivi decât alţii? De ce 
anumite organizații se ofilesc și dispar pe o piață tumultuoasă, 
în vreme ce altele prosperă? Cum se face că anumite idei au o 
mare arie de răspândire, iar altele sunt ignorate? 

Cartea de față constituie răspunsul meu la această 
întrebare. 

De unde provine mediocritatea? 
Din două surse: 


1. Şcoala și sistemul v-au spălat creierul, făcându-vă să 
credeţi că treaba dumneavoastră este să vă faceţi 
datoria şi să urmați instrucțiunile. Dar lucrurile nu mai 
stau așa. 

2. Toată lumea are în minte o voce furioasă și temătoare. 
Această voce este rezistența - creierul reptilian - care 
doreşte să optați pentru mediocritate (și siguranță). 


Dacă nu ați ajuns unde speraţi, poate că este din cauză că 
regulile jocului s-au schimbat și nimeni nu v-a spus-o. 

Regulile au fost scrise în urmă cu peste două sute de ani; 
au funcționat vreme îndelungată, însă acum nu mai merg. 
Este posibil să aveţi nevoie de mai mult de câteva minute pen- 
tru a învăţa noile reguli, dar merită să o faceți. 


Dezvoltarea indispensabilității 


Nu v-aţi născut pentru a fi o rotiță în giganticul angrenaj 
industrial. Aţi fost instruit să deveniți o astfel de rotiță. 

Aveţi la dispoziţie o alternativă. Pentru a deveni o persoa- 
nă de neînlocuit este nevoie de un proces, de un itinerariu, 
de-a lungul căruia vă veți dezvolta calitățile care vă fac indis- 
pensabil. Vă puteţi antrena pentru a deveni important. Primul 
pas este cel mai dificil, pentru că este momentul în care rea- 
lizaţi că aceasta este o abilitate şi, ca toate abilitățile, poate fi 
(şi va fi) îmbunătățită. Zi de zi, dacă vă concentrați asupra 

darurilor, artei și conexiunilor caracteristice oamenilor de 
neînlocuit, veți deveni ceva mai indispensabil. 


„Nu internalizaţi modelul industrial. Nu sunteţi una dintre nenumăratele 
piese interșanjabile, ci o ființă umană unică, iar dacă aveţi ceva de spus, 
spuneţi-o și gândiţi-vă în termeni pozitivi la propria persoană, în timp ce 
învățați să o spuneţi mai bine.” 

- David Mamet 

Noua lume 
a muncii 


Suntem înconjurați de birocrați, conțopiști, 

oameni care interpretează totul literal, cititori 

de manuale, muncitori care vin la serviciu cu gândui 
la ziua de vineri, indivizi ce nu pot trăi fără ghidare 
și angajați temători 


Problema este că birocrații, conțopiștii, oamenii care interpretează totul 
în sens literal, cititorii de manuale, muncitorii care vin la serviciu cu 
gândul la ziua de vineri, cei care nu pot trăi fără ghidare și angajaţii 
temători suferă. Suferă pentru că sunt neglijați, prost plătiţi, concediaţi 
și stresaţi 


Primul capitol al Avuţiei națiunilor de Adam Smith sublinia- 
ză că, pentru a reuși, afacerile trebuie să segmenteze produciia 
bunurilor în sarcini mărunte, ce pot fi îndeplinite de oameni 
prost plătiți, care urmează instrucțiuni simple. Smith eviden- 
țiază incredibila eficiență a unei fabrici de ace, în comparaţie 
cu cea a câtorva meșteșugari care fac ace manuai. De ce să 
angajezi un meșteşugar de ace extrem de talentat, dacă zece 
muncitori dintr-o fabrică de ace, care beneficiază de o minimă 
pregătire, pot - folosind o mașină și muncind împreună - să 
producă de o mie de ori mai multe ace, mai repede decât o 
singură persoană înzestrată, care munceşte pe cont propriu? 

Timp de aproape trei sute de ani, acesta a fost felul în care 
a funcţionat munca. Patronii de fabrici au nevoie de slujbași 
supuși, prost plătiți și înlocuibili, care să le manipuleze utilajele 

eficiente. Fabricile au creat productivitatea, iar productivitatea 
a produs profituri. A fost distractiv atâta vreme cât a funcţionat 
(pentru patronii de fabrici). 

Societatea noastră se zbate pentru că, în vremuri de schim- 
bare, ultimii oameni de care aveţi nevoie în echipa dumnea- 
voastră sunt birocrații bine plătiți, conţopișştii, oamenii care 
interpretează totul literal, cititorii de manuale, muncitorii care 
abia așteaptă ziua de vineri, indivizii care au nevoie de ghidare 
şi angajaţii temători. Masele supuse nu sunt de mare ajutor 
atunci când nu ştii care este următorul pas. 

Ceea ce vrem, lucrul de care avem nevoie, ceea ce trebuie 
să avem sunt ființele umane indispensabile. Avem nevoie de 
gânditori originali, provocatori, de oameni cărora le pasă. 
Avem nevoie de comercianţi capabili să conducă, de vânzători 
care au capacitatea de a risca să stabilească o conexiune 
umană, de agenţi pasionaţi ai schimbării, dispuși să fie res- 
pinși, dacă este necesar, pentru a-şi impune punctul de vedere. 
Toate organizaţiile au nevoie de un om de neînlocuit, capabil 
să strângă toate firele laolaltă și să producă o schimbare. Unele 
organizaţii încă nu au realizat acest lucru sau nu i-au dat glas, 
însă avem nevoie de artiști. 

Artiştii sunt oamenii de geniu, capabili să găsească răspun- 
suri, conexiuni noi sau o nouă modalitate de a duce treburile 
la capăt. 

Dumneavoastră sunteţi această persoană. 


Unde erați atunci când lumea s-a schimbat? 
Am crescut într-o lume în care oamenii făceau ceea ce li se 


spunea, urmau instrucţiunile, îşi găseau o slujbă, își câştigau 
existența şi la asta se reducea totul. 

Acum trăim într-o lume în care bucuria și profitul rezultate 
de pe urma respectării regulilor s-au evaporat. Externalizarea, 
automatizarea și noul marketing îi pedepsesc pe toţi aceia care 
sunt doar buni, obedienți și de încredere. Nu contează dacă 
faci fotografii la nunţi sau ești broker de asigurări; a munci 
pentru altcineva nu mai duce automat la satisfacție. 

Fabrica - sistemul acela în care munca organizată se înge- 
mănează cu capitalul stăruitor, cu utilajele care îmbunătă- 
tesc productivitatea şi cu profitul - s-a destrămat. Ohio și 
Michigan și-au pierdut „adevăratele“ uzine, la fel cum fabri- 
cile din industria serviciilor s-au prăbușit la rândul lor. Mai 
rău, genul de slujbe extrem de puțin riscante și foarte stabile, 
după care tânjesc trei sferturi dintre noi, s-au transformat în 
capcane fără ieşire, care nu aduc altceva decât insatisfacție și 
riscuri nejustificate. 

Esenţa problemei: clasa mijlocie aflată în câmpul muncii 
suferă. Salariile stagnează; siguranța slujbei este, pentru 
numeroşi oameni, o amintire tot mai încețoșată, iar stresul 
crește exponențial. Nu avem unde să fugim și se pare că nu 
avem cum să ne ascundem. 

Cauza suferinţei este dorinţa organizațiilor de a transforma 
angajaţii în rotițe substituibile ale unei vaste mașinării. Cu cât 
sunt mai ușor de înlocuit oamenii, cu atât pot fi plătiți mai 
puţin. Iar până acum, muncitorii au manifestat complicitate 
faţă de reducerea la statutul de marfă, la care au fost supuși. 

Aceasta este oportunitatea dumneavoastră. Angajatul 
indispensabil introduce umanitatea, conexiunea și arta 
în organizaţia căreia îi aparţine. El este jucătorul-cheie, cel 
fără de care este greu de trăit, persoana în jurul căreia poţi 
clădi ceva. 

Refuzaţi să vă plângeți în legătură cu economia și forțați-vă 
să realizați că slujba din fabrică nu mai există. În schimb, 

recunoașteţi oportunitatea de a deveni indispensabil, de a fi 
extrem de căutat și unic. Dacă Vaca Mov’ este un produs despre 
care merită să vorbim, angajatul indispensabil - eu îl numesc 
„Cuiul osiei“ - este o persoană care merită găsită și păstrată. 


Vă mulțumim că ne protejați de temerile noastre 


Cum a fost posibilă îndoctrinarea a miliarde de oameni, 
care au fost determinaţi să-și îngroape geniul, să renunţe la 
visurile lor și să ajungă să creadă în ideea că trebuie să fie doar 
niște simpli angajaţi într-o fabrică, angajaţi care urmează 
instrucțiunile? 

În parte, motivele au fost, fără îndoială, de natură econo- 
mică. Munca în fabrică le oferea oamenilor mediocri, cu visuri 
mărunte, şansa de a-și schimba semnificativ nivelul de trai. 
Drept bonus, această nouă prosperitate aducea cu sine o pen- 
sie, stabilitatea locului de muncă și chiar o asigurare medicală. 

însă nu cred că toate acestea au fost suficiente pentru a 
explica adoptarea pe scară largă a unui mod de viață diferit. 
Elementul-cheie care s-a dovedit a fi determinant a fost aceas- 
tă promisiune: urmaţi instrucțiunile şi nu va trebui să gândiţi. 
Faceţi-vă treaba şi nu va trebui să fiți responsabili de luarea 
deciziilor. Şi, mai ales, nu trebuie să vă implicaţi genialitatea 
în muncă. 

În toate corporaţiile din fiecare ţară din lume, oamenii 
aşteaptă să li se spună ce să facă. Desigur, mulţi dintre noi pre- 
tind că le-ar plăcea să dețină controlul și să aibă autoritate, 
umanizând munca. Însă, dacă ni se acordă o şansă, măcar pe 
jumătate, renunțăm cât ai clipi. 


* Purple Cow, expresie care face trimitere la ceva ieșit din comun, este titlul uneia dintre 
cărțile lui Seth Godin, în care se arată că, pentru a atrage atenţia, nu doar publicitatea trebuie 
să fie remarcabilă, ci, în primul rând, produsul căruia i se face publicitate (n.t.). 

La fel ca civilii dispuși să facă orice le-ar spune un dictator, 
renunțăm la libertate şi responsabilitate, în schimbul siguran- 
ţei provenite din faptul că ni se spune ce să facem. 

Am văzut acest lucru în licee, în Akron, în Bangalore, în 
Londra și în companiile start-up. Omenii vor să li se spună ce 
să facă, deoarece se tem (sunt îngroziți) să se gândească ei 
înșiși la aceast lucru. 

Așa că acceptăm oferta.. Suntem de acord să facem o 
anumită treabă, în schimbul unui set de instrucțiuni. Şi, de-a 
lungul celor câtorva sute de ani în care această situație a 
condus la creşterea nivelului de trai, a părut a fi o înţelegere 
foarte bună. 


PLUS (Procentajul Lucrătorilor Ușor de Substituit) 


În epoca fabricii, obiectivul era să se atingă cel mai mare 
PLUS posibil. Gândiţi-vă. Dacă poţi înlocui cu ușurință majo- 
ritatea muncitorilor, îi poţi plăti mai puţin. Cu cât îi plătești 
mai puţin, cu atât faci mai mulți bani. De exemplu, era posibil 
ca ziarul orașului să aibă patru sute de angajaţi, însă doar câte- 
va zeci de oameni, vânzători și reporteri, erau greu de înlocuit 
fără a sta pe gânduri. Scopul era să se exploateze și să se apere 
avantajele strategice ale sistemului, nu ale oamenilor. 

Astfel că am constituit organizaţii gigantice (partide 
politice, ONG-uri, şcoli, corporaţii), pline de lucrători uşor 
de substituit. Sindicatele au luat atitudine tocmai pentru 
că și-au dat seama că acţiunea coordonată era singura 
modalitate de a evita ca oamenii să devină simple mărfuri. În 
mod ironic, regulile de muncă pe care le-au trasat nu au făcut 
decât să exacerbeze problema, producând o uniformizare în 
rândurile muncitorilor. 

Regula oamenilor obișnuiți 


Una dintre cele mai populare cărți scrise vreodată despre 
construirea unei afaceri poartă titlul The E-Myth Revisited şi 
iată ce spune autorul său, Michael E. Gerber, despre modelul 
de afacere perfectă: 


Modelul va fi operat de oameni ale căror abilităţi au cel rnai redus 
nivel posibil. 

Da, am spus cel mai redus nivel posibil. Căci, dacă modelul tău 
depinde de oameni cu competenţe ridicate, va fi imposibil de 
reprodus. Astfel de oameni sunt greu de găsit pe piaţă. Totodată, 
suni costisitori, ceea ce conduce la creșterea preţului produsului 
dumneavoastră. 

Modelul afacerii ar trebui să fie astfel conceput, încât angajații 
să aibă cel mai scăzut nivel posibil al abilităților cu care să fie capabili 
de a îndeplini funcţiile cărora vor fi destinaţi fiecare dintre ei. O casă 
de avocatură trebuie să aibă avocaţi, iar o clinică medicală trebuie 
să angajeze doctori. Însă nu este nevoie de avocați sau doctori 
străluciți. Lucrul de care aveţi nevoie este crearea celui mai bun 
sistem prin intermediul căruia avocaţii și medicii buni să poată fi 
exploataţi, astfel încât să producă rezultate excelente. 


Nu inventez toate aceste lucruri. Ideea autorului cărții 
menţionate anterior este că aveţi nevoie de o afacere standard, 
pe care o puteţi dezvolta rapid, fără a vă preocupa de găsirea, 
cultivarea și păstrarea oamenilor indispensabili. Astfel, Gerber 
enunţă „Regula Oamenilor Obișnuiţi“. 

Iată problema pe care deja ați ghicit-o. Dacă faceţi ca afa- 
cerea dumneavoastră să poată fi reprodusă, nu veţi fi cel care 
o va multiplica. Alții o vor face. Atunci când construiți o aface- 
re bazată pe reguli și proceduri menite să vă permită să anga- 
jaţi oameni ieftini, va trebui să creați un produs lipsit de 

umanitate, personalitate sau capacitate de conexiune. Ceea ce 
înseamnă că va trebui să scădeți prețurile pentru a intra în 
competiţie. Fapt care conduce la o cădere vertiginoasă. 

În schimb, afacerile indispensabile înregistrează o 
creştere extraordinară. 


Vremuri grele în Queens 


Hector o duce greu. Mai greu decât majoritatea. 

În fiecare dimineaţă, stă la colțul unei străzi din Queens, 
lângă magazinul de articole de menaj și vizavi de restaurantul 
thailandez. Hector stă lângă cei şase mari competitori ai săi, 
așteptând ocazia de a munci. 

O camionetă oprește încet. Contractantul din spatele vola- 
nului caută muncitori, zilieri. Ştie că, în fiecare dimineaţă, 
aceștia vor fi aici, la colțul străzii, așteptându-l. Lasă geamul 
în jos și le oferă salariul minim. Ceea ce înseamnă mult pentru 
acest gen de muncă. 

Toţi muncitorii par la fel. Se strâng unul în altul pentru a se 
proteja de frig şi sunt dispuși să muncească pe bani puţini. Așa 
că alege trei dintre ei și pleacă mai departe. 

Hector rămâne la colțul străzii, în frig. Poate că va veni alt- 
cineva astăzi. Sau poate că nu. 

El este unul dintre cei mulți, un produs substituibil, o 
nonalegere. Contractantul nu a investit niciun fel de timp 
sau efort în această alegere pentru că nu prea contează. Avea 
nevoie de muncă fizică ieftină şi a obținut-o. Căuta munci- 
tori supuşi, capabili să urmeze instrucţiuni simple, și i-a avut 
la îndemână. 

Iar Hector nu s-a ales cu nimic. A plecat acasă, aşa cum face 
adesea, cu mâinile goale. 


Noua lume a muncii Eşti de neînlocuit? 27 


Coltul dumneavoastră de stradă 


Nu vrem ca povestea lui Hector să rezoneze cu noi, deoa- 
rece este îngrijorătoare. 

Toate afacerile seamănă în mare măsură cu Hector. Există 
companii peste companii, fiecare străduindu-se să fie ca cele- 
lalte și poate ceva mai bună. Toate așteaptă să apară următorul 
client care să le aleagă. 

Şi, desigur, se întâmplă ca, uneori, un potenţial client să 
aleagă o anumită firmă. O recunoaşte, are încredere în ea sau 
i-a fost recomandată. Însă, din ce în ce mai des (de cele mai 
multe ori), potențialul client face exact ce a făcut contractantul 
din Queens. Alege ceea ce este mai ieftin. Toate sunt la fel. 

iar dumneavoastră? CV-ul pe care l-aţi redactat zace într-un 
teanc, alături de multe altele, fiecare dintre ele străduindu-se 
să se integreze şi să se ridice la înălțimea cerințelor. Biroul 
dumneavoastră este așezat lângă alte birouri, toate identice. 
Cartea de vizită, costumul pe care îl purtați şi feiul în care 
abordati problemele, toate sunt concepute astfel încât să con- 
ducă la integrare. Lăsaţi capul jos și munciţi din greu în spe- 
ranța că veţi fi ales. 

Situaţia aceasta este foarte asemănătoare cu a lui Hector. 
Este incomodă, însă reală. Oamenii care speraţi că vă vor 
angaja, vă vor cumpăra produsele, vă vor sprijini şi vor inter- 
acționa cu dumneavoastră au mai multe opțiuni şi mai puțin 
timp ca niciodată. 


Cum făceau companiile bani (cândva) 
Diferenţa dintre salariul unui angajat şi valoarea pe care o 


produce acesta conduce la profit. Dacă muncitorul reține toată 
valoarea în salariul primit, nu există profit. 

Prin urmare, investitorii capitaliști, axați pe maximizarea 
profitului, au căutat de multă vreme o modalitate de a trans- 
forma angajaţii cu salarii mici în producători ai unor valori 
mari. Dacă îi dați cuiva care câştigă cinci dolari pe zi un utilaj 
eficient, o linie de asamblare bine coordonată și un manuai 
detaliat, ar trebui să puteți produce de cinci, de douăzeci sau 
de o mie de ori mai mult decât ați plătit pentru muncă. 

Aşadar, obiectivul este să angajezi cât mai mulți muncitori 
obedienţi și competenţi, cât mai ieftin posibil. Dacă puteţi uti- 
liza avantajul productivităţii pentru a avea un profit de cinesi 
dolari la fiecare dolar plătit sub formă de salarii, veti câștiga. 
Faceţi acest lucru cu un milion de angajaţi şi veți da lovitura. 

Problema? 

Există altcineva care este mai priceput decât dumneavoas- 
tră atunci când vine vorba despre angajarea unor muncitori 
ieftini şi competenţi. Cineva care este capabil să externalizeze 
munca, să cumpere mai multe utilaje sau să economisească 
mai rapid decât dumneavoastră. 

Cealaltă problemă? 

Consumatorii nu sunt loiali mărfurilor ieftine. Tânjesc 
după produsele unice, remarcabile şi umane. Desigur, întot- 
deauna puteți avea succes o perioadă cu bunuri ieftine, însă 
locul pe piață se câştigă prin umanitate şi leadership. Cu 
siguranţă, este posibil ca un cumpărător să achiziționeze mân- 
care mai ieftină decât cea vândută la Trader Joe's. Însă, acesta 
din urmă este în continuă dezvoltare, deoarece combinaţia 
angajaţi implicaţi, produse de calitate și divertisment îi deter- 
mină pe oameni să revină. Chiar şi pe aceia care încearcă să 
facă economii. 

Strategia ieftină nu conduce la o dezvoltare semnificativă, 
astfel că singura modalitate de a reuşi este să adăugăm valoare 
amplificând rețeaua și oferindu-le muncitorilor o platformă, 
fără a-i forța să pretindă că sunt mașinării. Natura capricioasă 

a consumatorilor care vânează prețuri reprezintă o veste proas- 
tă pentru numeroase companii, acele companii care au încercat 
să fie ieftine cu orice preț, deoarece acum trebuie să găsească 
o soluţie pentru a face profit de pe urma unor angajaţi costisi- 
tori, unici și nonconformiști. 

Acestea sunt singurele două alegeri. Câștigaţi alegând să fiţi 
mai banali, mai tipici şi mai ieftini. Sau câștigați alegând să 
fiți mai rapizi, mai umani şi remarcabili. 


Un secol de muncă interșanjabilă 
și de care te poți lipsi 


Cu doar un secol și ceva în urmă, conducătorii societății 
noastre au început să construiască un sistem care astăzi este 
atât de bine întipărit încât cei mai mulți dintre noi presupun că 
acesta a existat dintotdeauna și va exista mereu. 

Continuăm să acționăm ca și când sistemul acesta este încă 
prezent, dar fiecare zi în care facem asta înseamnă o zi irosită, 
bani pierduţi şi o oportunitate risipită. Și trebuie să ne dăm 
seama de ce. 

Sistemul cu care am crescut se bazează pe o formulă simplă: 
fă-ți treaba. Prezintă-te la muncă. Muncește din greu. Ascultă-ți 
şeful. Du lucrurile până la capăt. Fă parte din sistem. Vei fi 
răsplătit(ă). 

Acesta este șiretlicul. Cuvinte puternice, dar adevărate. Aţi 
fost păcălit. V-aţi sacrificat ani din viață pentru a face parte din- 
tr-o escrocherie din care, cu siguranță, nu ați ieșit câştigător. 

Dacă aţi luat parte la acest joc, nu este de mirare că sunteți 
frustrați. Jocul acesta a luat sfârşit. 

Nu mai există slujbe nemaipomenite, în care altcineva îţi spune 
exact ce ai de făcut. 

(Picătura care umple paharul: 
legea Turcului Mecanic)" 


Iată legea: orice proiect, dacă este segmentat în părți sufi- 
cient de mici și previzibile, poate fi realizat la costuri extrem 
de mici, aproape de zero. 

Jimmy Wales a condus mica echipă de la Wikipedia, care a 
distrus cea mai mare carte de referinţe a tuturor timpurilor. Şi 
aproape toți membrii echipei au lucrat gratis. 

Enciclopaedia Britannica a fost iniţiată în 1770, iar perso- 
nalul care se ocupă de ea cuprinde peste o sută de redactori 
cu normă întreagă. De-a lungul ultimilor 250 de ani, construi- 
rea și editarea ei au costat, probabil, peste o sută de milioane 
de dolari. 

Pe de altă parte, Wikipedia este mult mai mare, cu mult 
mai populară, semnificativ mai bine actualizată şi a fost con- 
struită aproape gratis. Nimeni nu ar fi putut face acest lucru de 
unul singur. De fapt, nici măcar o echipă alcătuită din o mie 
de oameni nu ar fi reuşit. Însă segmentând crearea articolelor 
în milioane de proiecte de o propoziţie sau de un paragraf, 
Wikipedia a exploatat avantajul legii Turcului Mecanic. În loc 
să se bazeze pe câţiva oameni bine plătiți, care se consideră 
profesionişti, Wikipedia prosperă utilizând munca mai mult 
sau mai puţin coordonată a milioâne de oameni pricepuţi, fie- 
care dintre aceştia fiind fericit să aducă o măruntă contribuție 
la întreg. 

Turcul Mecanic original era un „computer“ care juca şah, 
construit în același an în care a fost fondată Enciclopaedia 


* Pe parcursul acestei cărți există câteva secţiuni care ar putea fi considerate lungi note 
de subsol. Puteţi trece cu ușurință peste aceste pasaje, fără a pierde firul principal al ideilor, 
însă cred că ele adaugă un context istoric sau ştiinţific interesant. Am tendinţa să consider că 
notele de subsol distrag atenţia, așa că, în loc să recurg la ele, am marcat titlul fiecărei secţiuni 
de acest fel cu (paranteze). Săriți peste ele sau citiți-le, cum doriţi (n.a.). 

Britannica. Inventat de Wolfgang von Kempelen, Turcul 
nu era nici pe departe un computer, ci doar o simplă cutie, 
în care era ascuns un omuleț. O persoană care pretindea a 
fi computer. 

Amazon.com a preluat ideea ascunderii unui om în interio- 
rul unui computer şi a creat un serviciu cu același nume. O 
persoană sau o companie prezintă o anumită sarcină pe site-ul 
Mechanical Turk și cohorte de oameni invizibili se vor ocupa 
de soluționarea ei, îndeplinind o muncă de o umanitate stra- 
nie, care, însă, nu necesită o interacțiune personală, la costuri 
extrem de reduse. Acești oameni care muncesc asiduu sea- 
mănă cu omulețul din computerul de șah: nu-i poţi vedea, dar 
ei fac toată munca. 

De exemplu, John Jantsch mi-a luat un interviu (cam 40 de 
minute audio) şi l-a postat pe un site care utilizează site-ul 
Turk ca forță de muncă. Pentru doar câţiva dolari, site-ul a 
reluat înregistrarea, a segmentat-o în secțiuni mici și a expe- 
diat-o unor lucrători anonimi, care şi-au transcris fiecare 
bucăţica. În mai puţin de trei ore, bucăţile au fost puse cap la 
cap, iar transcrierea tehnoredactată i-a fost livrată lui John. 

În loc să plătească rata generic valabilă în domeniu, de doi 
dolari pe minut (cam 80 de dolari), servicii precum 
Casting Words fac transcrieri pentru mai puţin de so de cenți 
pe minut, utilizând site-ul Turk. Muncitorii (toţi vorbesc 
engleza, știu să tehnoredacteze și au un computer cu conexi- 
une la internet) sunt plătiți cu aproximativ 19 cenți pentru 
fiecare minut transcris. Am socotit că asta înseamnă cam doi 
dolari pe oră, atunci când calculezi întreaga lor muncă. Și nu 
ducem lipsă de oameni care fac transcrieri. Un proiect de 80 
de dolari se reduce la 15 dolari, dacă îl realizezi cu ajutorul 
site-ului Mechanical Turk. Asta înseamnă o reducere de 70% 
a costurilor și o creştere imensă a vitezei de lucru. 

Internetul a transformat munca administrativă în ceva simi- 
lar construirii unei piramide egiptene. Nimeni nu putea con- 
strui întregul edificiu, însă oricine putea pune o cărămidă. 

Iată aspectul înspăimântător: anumiţi şefi vor ca angajaţii 
lor (dumneavoastră?) să devină următorul Turc Mecanic. Este 
aceasta slujba pe care o visați dumneavoastră? 


(Căutarea interșanjabilităţii) 


În 1765, un general francez, Jean-Baptiste Gribeauval, ne-a 
introdus pe calea interminabilă a pieselor interșanjabile. A 
demonstrat că, dacă armata franceză ar poseda muschete ale 
căror piese componente s-ar potrivi la toate armele, costul 
reparării şi chiar al producerii armelor ar scădea. 

Până atunci, piesele tuturor dispozitivelor, utilajelor și 
armelor erau asamblate manual. Un anumit șurub nu se potri- 
vea cu orice şaibă, ci doar cu aceea pentru care fusese făcut; 
trăgaciul unei arme nu intra în orice spaţiu pentru trăgaci, ci 
doar în acela pentru care fusese gândit; iar țeava nu intra în 
niciun ax decât în cel căruia îi era destinat. În esenţă, fiecare 
armă era făcută şi asamblată la comandă. 

Thomas Jefferson s-a întâlnit cu Gribeauval și asistentul 
acestuia, Honoré Blanc, în Paris, și s-a străduit să-i convingă să 
introducă ideile lor în Statele Unite. Atunci când Eli Whitney 
a primit ordinul de a produce zece mii de arme pentru guvernui 
federal, o mare parte a proiectului a constat în găsirea unei 
modalități de a face astfel încât piesele să fie interșanjabile. 

Timp de decenii în șir, armurierii din nord-est s-au luptat 
din răsputeri să dezvolte tehnologia necesară pentru a produce 


* Inventator american (1765-1825), cunoscut în special pentru producerea mașinii de 
egrenat bumbac (n.t.). 

piese standardizate pentru arme. Celelalte industrii au adoptat 
cu greu această abordare. Chiar și în 1885, maşinile de cusut 
Singer, poate cel mai sofisticat dispozitiv produs în Statele 
Unite în cantități mari, erau, în esenţă, făcute la comandă și 
niciuna nu funcționa cu piese luate de la o altă maşină de cusut. 

Henry Ford a schimbat această situație. Dezvoltarea (și pro- 
movarea) producţiei în masă însemna că mașinile puteau fi 
făcute în cantităţi uriașe și la costuri extrem de reduse. 
Capitalismul îşi găsise sfântul Graal. În doi ani de la lansarea 
sistemului Ford, productivitatea unora dintre fabricile Ford 
crescuse cu 400% sau mai mult. 

Esenţa producţiei în masă este aceea că toate piesele sunt 
interșanjabile. Timpul, spaţiul, oamenii, mișcarea, banii şi 
materialul - toate au devenit mai eficiente, deoarece fiecare 
piesă era previzibilă şi separată. Disciplina lui Ford presupu- 
nea evitarea câştigurilor pe termen scurt, căutând mereu ele- 
mentele interşanjabile şi standardizate. 

Prin urmare, rezultă că, eliminând muncitorul calificat, pe 
cel care rafinează și pe cel care face piese unice, economisești 
bani la salarii, construind o companie uşor de dezvoltat. Cu 
alte cuvinte, întâi procuri piese interșanjabile, apoi obţii munci- 
tori substituibili. Până în 1925, zarurile erau aruncate. Scopul 
era să angajezi muncitorul cel mai puţin calificat posibil, pen- 
tru cel mai mic salariu posibil. A face orice altceva echivala cu 
o sinucidere financiară. 

Aceasta este piața de muncă pentru care am fost pregătiți. 


S-a bazat sistemul întotdeauna pe obedienţă? 


Imaginaţi-vă un fişic de 400 de monede de 25 de cenți. 
Fiecare monedă reprezintă 250 de ani de cultură umană, iar 

întregul fișic semnifică cei o sută de mii de ani de când există 
triburi umane organizate. Puneţi deoparte moneda de deasu- 
pra. Aceasta este echivalentă cu numărul de ani în care soci- 
etatea noastră a orbitat în jurul fabricilor, a slujbelor și a lumii 
pe care o cunoaștem. Celelalte 399 reprezintă o perspectivă 
extrem de diferită asupra comerțului, economiei și culturii. 
Chiar dacă perspectiva noastră curentă constituie noua nor- 
malitate, vechea normalitate a existat un timp îndelungat. 

Nimănui nu-i trecea prin cap că ai putea să-i spui familiei 
că ai o „slujbă“ și că te mutai de acasă pentru a merge să 
lucrezi într-o fabrică de un fel sau altul. Cu cinci sau şase 
generații în urmă, când acest lucru a început să se întâmple, 
a constituit o transformare socială de proporții uriaşe. A 
schimbat lumea. 

A avea o slujbă într-o fabrică nu este ceva firesc. Nu defi- 
nea omenirea până de curând. Am fost supuşi unei îndoctri- 
nări culturale, ajungând să credem că acceptarea ierarhiei și 
lipsa responsabilității care caracterizează deținerea unei sluj- 
be într-o fabrică este calea de dorit, singura și cea mai bună 
din câte există. 


Arta și inițiativa și cine este artist 
în zilele noastre? 


Stau lângă Zeke în avion. 

Ei bine, eu stau jos, nu şi Zeke, însă. Zeke face cât doi. Își 
petrece întregul zbor stând în picioare, plimbându-se de 
colo-colo, înghiontind lumea, zâmbind, întrebând, atingând, 
răspunzând, reacționând, testând și explorând. 

Să fie posibil ca și dumneavoastră să fi fost ca Zeke? 

Ce s-a întâmplat? 

Undeva, pe parcurs, vi s-a servit ce trebuia să faceţi. Şi este 
păcat, căci calităţile lui Zeke (pe care atât de mulți oameni 
le-au pierdut) sunt întocmai cele de care avem nevoie. 

Cu toții am fost vânători. 

Apoi s-a inventat agricultura și am devenit agricultori. 

Apoi s-a inventat fabrica și am ajuns cu toții muncitori în 
fabrică. Muncitori în fabrică, ce urmau instrucțiunile, susți- 
neau sistemul şi erau plătiți atât cât meritau. 

Apoi, fabrica s-a destrămat. 

Ce ne-a mai rămas de făcut? Arta. 

Acum, a avea succes înseamnă să fii artist. 

De fapt, în zilele noastre, istoria este scrisă de artiști, în 
vreme ce muncitorii din fabrici se zbat din răsputeri. Viitorul 
aparţine bucătarilor, nu celor care doar gătesc sau celor care 
spală sticle. Este ușor să cumperi o carte de bucate (plină de 
instrucțiuni pe care le urmezi), însă este extrem de dificil să 
găsești o carie pentru bucătari. 


Mitul muncii de birou 


Majoritatea angajaților din birouri poartă gulere albe, însă 
lucrează în fabrică. Învârt stiloul, procesează o aplicaţie sau 
tastează la computer, în loc să opereze o bormaşină. Singura 
grăsime pe care trebuie să și-o îndepărteze de pe haine, la sfâr- 
şitul zilei, este aceea de la mâncarea comandată la prânz. 

Însă tot cu munca în fabrică avem de-a face. 

Este o muncă de fabrică fiindcă este planificată, controlată 
şi măsurată. Este o muncă de fabrică pentru că se pot efectua 
optimizări ale productivităţii. Lucrătorii ştiu ce vor face de-a 
lungul întregii zile - și este încă dimineaţă. 

Munca de birou era menită să salveze clasa mijlocie, deoa- 
rece nu putea fi efectuată de mașini. Utilajele puteau înlocui 
un tip care căra diverse dispozitive pe scări, dar nu aveau 
cum să substituie pe cineva care răspunde la telefon sau 
folosește faxul. 

Desigur, mașinile au ajuns să-i înlocuiască pe acești lucră- 
tori. Mai rău, mult mai rău este faptul că presiunile (şi lăcomia) 
competiției au încurajat majoritatea organizațiilor să-și trans- 
forme lucrătorii în mașini. 

Dacă munca poate fi măsurată, o putem efectua mai repede. 

Dacă poate fi rezumată într-un manual, putem s-o 
externalizăm. 

Dacă putem s-o externalizăm, vom plăti mai puţin. 
Rezultatele finale sunt cohorte de muncitori frustrati, genii 
irosite fiecare dintre ei, care muncesc ca niște automate, con- 
tra cronometru, pentru a emite o nouă lege, pentru a duce iz 
capăt o nouă interacțiune sau a examina un nou pacieni. 

Lucrurile nu trebuie să fie astfel. 


f; 
aulomatizare 


Condamnare 

Mediocritatea a luat sfârșit 


Lumea noastră nu îi mai recompensează în mod corect pe 
cei care sunt rotițe neînsemnate într-o maşinărie gigantică. 

Suntem stresaţi deoarece, pentru mulți dintre noi, asta este 
tot ce ştim. Școlile și societatea au consolidat această abordare 
de-a lungul multor generații. 

Se pare că avem nevoie de daruri, de conexiuni şi umanita- 
te - şi de artiștii care le creează. 

Liderii nu primesc o hartă sau un set de reguli. Pentru a-ți 
trăi viața fără a recurge la o hartă, este nevoie de o atitudine 
diferită. Este nevoie să ajungi să fii de neînlocuit. 

Oamenii de neînlocuit sunt plăcile turnante ale organizați- 
ilor valoroase de mâine. Nu aduc capital sau utilaje costisitoa- 
re şi nici nu urmează instrucțiunile orbește, contribuind, pur 
şi simplu, cu munca lor. Oamenii de acest fel sunt indispensa- 
bili, constituind forța de propulsie a viitorului nostru. 

Restul cărții de față vă va arăta cum să vă schimbaţi poziția 
şi cum să o faceți imediat. 

Încă o rugăminte înainte de a începe: este posibil ca, la un 
moment dat, să ajungeţi să fiți frustrat şi să vă hotărâți să lăsaţi 
cartea din mână. Înainte de a face acest lucru, vă implor (vă 
conjur!) să citiţi scurtul capitol „Rezistența“, de la pagina 149. 
Vă veţi explica de ce sunteți frustrat. 


Când noul sistem îl înlocuiește pe cel vechi 
Revoluțţiile sunt rare, motiv pentru care întotdeauna par a 
ne lua prin surprindere. Electricitatea a fost revoluționară. 


Nimeni nu-şi imagina în ce fel avea să schimbe totul, inclusiv 
străvechiul sistem al muncii casnice. Pentru a întreţine o casă 

precum cea în care locuiţi, ar fi fost nevoie de șase servitori 
inainte de apariţia electricității. 

Atunci când electricitatea a fost introdusă în casele came- 
nilor, constructorilor sau electricienilor nu le-a trecut prin cap 
că oamenii ar putea avea nevoie de prize. Fiecare casă dotată 
cu electricitate avea câteva lămpi și asta era tot. După apariţia 
mașinii de spălat, singura modalitate de a o alimenta era 
să deşurubezi becul şi să introduci în loc cablul maşinii de 
spălat. Sute de oameni mureau anual din cauza utilizării magi- 
nilor de spălat, deoarece noul sistem nu era prea bine organi- 
zat sau înțeles. 

Este greu de descris diferența semnificativă în ceea ce 
priveşte regulile postindustriale, dar voi încerca. Vestea bună 
este că, probabil, acest demers nu este la fel de fatal ca o mași- 
nă de spălat. 


Cine câștigă? 


Atunci când John Jantsch utilizează site-ul Mechanica! 
Turk pentru realizarea transcrierii unui interviu la un preț cu 
30% mai mic decât prețul tradițional, este cât se poate de clar 
cine are de câștigat. El. Păstrează banii care ar fi ajuns la un 
profesionist bine (sau, cel puţin, relativ bine) plătit. 

Iar autorul transcrierii care, în trecut, își câștiga existența 
din această meserie? Pierde. 

Exact același calcul are loc în mod repetat în toate dome- 
niile de activitate. „Ar trebui să plătesc semnificativ mai mult 
pentru a face lucrurile cum se făceau odinioară, cum se fac pe 
plan local, în mod tradiţional, oferindu-i unui vecin un salariu 
din care să poată trăi - sau ar trebui să păstrez banii?“ 

În goana noastră de a construi, de a profita, de a achiziţiona 
sau, pur și simplu, de a ne transforma eforturile în beneficii, 

aproape întotdeauna alegem alternativa rapidă și ieftină, mai 
ales dacă este la fel de bună (sau mai bună) ca lucrul pe care 
l-a înlocuit. 

Încă mai apelaţi la serviciile unui broker de acţiuni, plătind 
prețul integral? Există șansele ca, la un moment dat, să vă fi dat 
seama că puteţi să vă vindeţi singuri acțiunile, aproape gratis. 

Compania dumneavoastră aeriană încă plătește agenţiilor 
de turism un comision de zece procente? Este posibil ca aceas- 
ta să fi hotărât să păstreze, mai degrabă, cele zece procente 
(care înseamnă mai mult decât profitul rezultat în urma unui 
zbor) decât să plătească pe cineva să folosească Travelocity, în 
timp ce dumneavoastră staţi și priviţi. 

Aţi ales să faceţi cumpărăturile la Wal-Mart? Există nume- 
roase studii care dovedesc că, de câte ori Wal-Mart pătrunde 
într-o comunitate, slujbele dispar, firmele se închid și baza 
orașului decade. Cu toate acestea, este în regulă, fiindcă puteți 
cumpăra un borcan de murături de mărimea unui Volkswagen 
cu doar trei dolari. 

Teoriile macroeconomice abstracte sunt irelevante pentru 
oamenii care iau un milion de decizii microeconomice infini- 
tezimale, în fiecare zi, într-o lume hipercompetitivă. Iar aceste 
decizii favorizează, în mod repetat, alegerile rapide şi ieftine 
şi nu pe cele încete și costisitoare. 

Există savanţi care se străduiesc să vă convingă că aceste 
decizii sunt egoiste, mioape şi chiar greşite din punct de vede- 
re moral. Cărţile care deplâng capitalismul, în toate formele 
sale, susțin că trebuie să introducem o alternativă. 

Nu cred că argumentul care susține pietrificarea situației 
actuale este plauzibil sau implementabil. În opinia mea, aceşti 
autori bine intenţionaţi au suferit o spălare de creier, crezând 
în ideea că vechea versiune a Visului American era corectă și 
că, într-un fel sau altul, ne defineşte ca oameni. 

(Ești ceea ce faci) 


Karl Marx şi Friedrich Engels scriau: „Producându-și mij- 
loacele de subzistență, oamenii își produc indirect viața mate- 
rială“. Cei doi susțineau că ceea ce facem de-a lungul întregii 
zile, felul în care câştigăm bani, este determinant pentru învă- 
țământ, politică și comunitatea din care facem parte. 

De-a lungul întregii noastre vieţi, suntem presați să produ- 
cem, să ne conformăm şi să consumăm. 

Ce veţi face dacă aceşti trei piloni se vor schimba? Ce se 
întâmplă atunci când lumii îi pasă mai mult de vocile unice și 
de intuiţiile remarcabile decât de munca ieftină de pe linia de 
asamblare? 

De asemenea, Marx a trasat evoluţia noastră de la o lume 
alcătuită dintr-o singură clasă (membrii triburilor) la o lume 
cu două niveluri: burghezia și proletariatul. 

Burghezia are capital de investit şi fabrici de condus. 
Membrii acestei clase dețin mijloacele de producţie, ceea ce le 
oferă o putere considerabilă asupra muncitorilor. 
„Proletariatul“, care munceşte din greu, este îndatorat burghe- 
ziei, deoarece nu își poate construi propriile fabrici. Nu are 
capitalul sau organizaţia necesară pentru a face acest lucru. 

Mi se pare logic. Timp de două secole sau mai mult, pră- 
pastia era clară. Te aflai fie de o parte, fie de cealaltă. 

Cu toate acestea, acum proletariatul deţine mijloacele de pro- 
ducție. Astăzi, muncitorii s-au autoorganizat on-line. Acum, 
accesul la capital şi abilitatea de a se găsi unii pe alții nu mai 
constituie o problemă. 

Dacă fabricile sunt minţile noastre - dacă lucrul pe care 
piaţa îl prețuiește este intuiţia, creativitatea sau implicarea - 
înseamnă că, dată fiind situaţia, capitalul nu mai este nici pe 
departe un factor la fel de influent ca în trecut. Astăzi, 

economia are un al treilea strat - îl vom numi stratul alcătuit 
din „cuiele de osie“, adică oamenii de neînlocuit. Aceştia nu 
sunt proletari (care aşteaptă instrucțiuni și folosesc utilajele 
altora) și nici prinți sau baroni ai industriei. Oamenii indis- 
pensabili transformă în avantaje strategice lucruri interne, nu 
externe, creând o poziţie care conferă putere şi valoare. 

Vă aduceți aminte de mașina de făcut ace a lui Adam 
Smith? Astăzi, fiecare dintre noi deținem propria noastră 
mașină, dacă dorim. Acum, fiecare persoană, indiferent dacă 
munceşte singură sau într-o echipă, posedă deja mijloacele 
de producţie. Suntem indispensabili, dacă dorim acest lucru. 


(Karl Marx și Adam Smith aveau aceeași părere) 


Cei doi mari economiști sociali au spus același lucru: există 
două echipe - conducerea și forța de muncă. Conducerea deți- 
ne utilajele, forța de muncă urmează regulile. 

Conducerea câştigă atunci când poate obţine o cantitate 
de muncă cât mai mare, în schimbul unei plăți cât mai mici 
şi, cu cât producţia este mai controlată, cu atât mai bine. 
Smith considera că acesta era un lucru benefic. Marx era de 
părere că era o afacere păguboasă pentru forța de muncă și 
insista ca întreaga structură să fie abandonată cu forța. 

Ce-ar fi dacă nu ar mai exista doar două părţi implicate? 
Nu doar capital și forță de muncă, ci şi o a treia echipă, care 
să combine elementele primelor două? Cred că există o uriașă 
cportunitate pentru un al treilea fel de participant, omul de 
neînlocuit, iar acum avem ocazia de a schimba toate regulile 
cu care am trăit de-a lungul întregii vieţi. Ducem lipsă de 
acest al treilea tip de muncitor, ceea ce înseamnă că piața are 
nevoie disperată de dumneavoastră. Jocul bazat pe păcăleli ia 

stârșit, cel puţin pentru oamenii suficient de pasionaţi pentru 
a lua atitudine. 


Sfârșitul RBP-ului și căutarea oamenilor deosebiți 


Thornton May subliniază în mod corect că am ajuns la 
capătul a ceea ce el numește. remunerație pe baza prezenței 
iRBP). Există din ce în ce mai puţine slujbe bune unde eşti 
plătit(ă) doar pe baza faptului că te prezinţi la muncă. În 
schimb, organizațiile de succes plătesc oamenii care schimbă 
lucrurile, depășindu-i pe toți ceilalți. 

Cam toată lumea poate fi instruită să se prezinte la muncă. 
Oricine poate descuia ușa cafenelei locale dimineaţa sau 
monitoriza aparatele centralei energetice. 

Ce înseamnă să schimbi lucrurile? 

Există probabilitatea ca anumite slujbe să rămână prost 
plătite, să nu confere prea mult respect și să aducă un profit 
ridicat. Acestea sunt slujbele în care prezența (să mergi la 
muncă) este tot ce contează cu adevărat. Alte slujbe, cele cu 
adevărat bune, vor fi deținute de oameni indispensabili, a 
căror contribuție va fi vizibilă și care vor face o muncă greu de 
indeplinit de oricine altcineva. 


Deţinerea mijloacelor de producţie 


Aceasta schimbă totul. 

Atunci când forța de muncă depinde de conducere, pentru 
a avea acces la fabrică, la utilaje şi la sistemele pe care le utili- 
zează pentru a-și îndeplini munca, în relaţia dintre cele două 
părţi survin, în mod inerent, probleme legate de putere şi 

control. Desigur, fabrica are nevoie de forță de muncă, însă 
aceasta din urmă este dependentă de fabrică. Întotdeauna a 
fost mai uşor pentru conducere să înlocuiască forța de muncă 
decât pentru forţa de muncă să găsească o nouă fabrică. 

Astăzi, mijloacele de producție = un laptop conectat la 
Internet. Cu trei mii de dolari, un muncitor poate cumpăra o 
întreagă fabrică. 

Această schimbare constituie o modificare fundamentală 
în raport cu puterea şi controlul. Atunci când poţi stăpâni ele- 
mentele comunicaționale conceptuale și cele legate de conecti- 
vitate ale noii munci, ai mai multă putere decât conducerea. 
Iar dacă aceasta din urmă atrage, motivează şi păstrează per- 
sonalul cu adevărat talentat, va avea mai multe beneficii decât 
competiţia. 

Începem cu bloggerii, muzicienii, scriitorii şi alţii care nu 
au nevoie de sprijinul sau permisiunea nimănui pentru a-și 
face treaba. Așadar, un blogger pe nume Brian Clark face o 
avere, lansând o minunată temă nouă pentru WordPress. Și 
Perez Hilton a devenit bogat și celebru scriind pe blogul său. 
Abbey Ryan face aproape o sută de mii de dolari pe an, pictând 
în fiecare zi un mic tablou în ulei, pe care-l vinde pe eBay. 
Acești oameni deţin tot sprijinul tehnic, de producţie și distri- 
buţie de care au nevoie, fiind, prin urmare, atât capitalişti, cât 
şi muncitori. 

Organizațiile pentru care lucrează au un procentaj scăzut 
în ceea ce priveşte lucrătorii înlocuiţi cu ușurință. De fapt, în 
cazul organizațiilor deţinute de o singură persoană nu există 
niciun muncitor care poate fi substituit ușor. 

Această idee se răspândește mai repede decât ne dăm 
seama cei mai mulți dintre noi. Acum, organizația prosperă 
este alcătuită din oameni de neînlocuit, bine disciplinați, care 
îşi fac treaba la unison, creând o valoare mai mare decât ar fi 

putut crea vreodată orice fabrică. În loc să încercăm să con- 
struim organizaţii pline de automate umane, ne-am dat seama 
că trebuie să o luăm în direcţia opusă. 


Mediocritatea și Internetul 


Hugh MacLeod spune: „Internetul a făcut ca succesul să ñe 
mai uşor de obținut, iar mediocritatea mai dificil de susținut. 
Astăzi mediocritatea protestează urlând.“ 

Internetul a ridicat ştacheta, deoarece este extrem de uşor 
să răspândim veştile despre lucrurile extraordinare. Există mai 
multe prostii decât până acum, mai multe exemple de scrieri 
jalnice şi mai multe produse inutile. Dar această abundentă de 
rebuturi este copleșită de abilitatea pieţei de a disemina vești 
în legătură cu lucrurile grozave. 

Desigur, mediocritatea nu va dispărea. Ceea ce ieri era 
remarcabil, astăzi este doar foarte bun, iar mâine va fi 
mediocru. 

Mediocritatea este, pur și simplu, o încercare nereușită de 
a fi foarte bun. 


Ierarhia valorii 


Creaţie/Invenţie 
Conectare 
Vânzare 
Producție 
Dezvoltare 
Vânare 
Ascensiune 

Întotdeauna vor exista mai mulți oameni la capătul inferior 
al scării ierarhice, care îndeplinesc o muncă grea, ușor de 
învățat. Pe măsură ce urcăm pe scara ierarhică, munca se sim- 
plifică, salariul creşte, iar numărul oamenilor care o pot îndepli- 
ni se reduce. 

Muţi oameni pot urca în ierarhie. Însă nu mai rentează. 
Puţini oameni pot vinde. Aproape nimeni nu mai face efortul 
necesar pentru a crea sau a inventa. Rămâne la latitudinea 
dumneavoastră. 


(Modul în care oamenii obișnuiți îi subvenţionează 
pe cei pur și simplu mediocri - iar cei situați deasupra 
mediei au de suferit) 


Să spunem că dumneavoastră sunteți șeful/șefa, tipul/tipa 
care deține harta, persoana care generează locuri de muncă și 
beneficiază de profituri. Aveţi un model de afaceri care vă per- 
mite să angajaţi oameni, să manipulaţi date, să faceți vânzări 
sau să îndepliniți o altă sarcină ce poate fi notată într-un manual. 

Un performer excepțional vă aduce un profit de treizeci de 
dolari la fiecare oră muncită. Un angajat bun valorează douăzeci 
şi cinci de dolari pe oră, iar un muncitor mediocru aduce o con- 
tribuţie de aproximativ douăzeci de dolari pe oră. 

Dacă la angajare nu faceți distincția între cei mediocri şi 
cei excepționali și doriți să îi plătiți pe toți la fel, cât ar trebui 
să plătiți? î 

Ei bine, în afară de „cât mai puţin posibil“, răspunsul este, cu 
siguranță, mai puțin de douăzeci și cinci de dolari pe oră. 
Probabil că mai puțin de douăzeci de dolari pe oră. Vreţi ca fie- 
care angajat să producă bani, chiar şi cei mediocri. 

Ceea ce înseamnă că toți ceilalți angajați sunt plătiți mai 
prost, pentru a compensa salariile oferite celor care au cele mai 

mici contribuții. Performerii excepționali sunt plătiți mult mai 
puţin, motiv pentru care ar trebui (şi o vor face) să plece. Aceștia 
încep să-și dea seama că nu rentează să îndeplinești o muncă 
de fabrică pentru un salariu de fabrică, doar pentru a-l subven- 
ţiona pe şef. 


Oamenii remarcabili 


În Purple Cow, prezentam următorul argument simplu: 

Corporaţiile nu au niciun drept asupra atenţiei noastre. Ani 
în şir (sau decenii), corporaţiile au făcut produse mediocre 
pentru oameni mediocri, întrerupându-ne în mod regulat, în 
speranţa că le vom observa - și, în cele din urmă, nu le-am mai 
acordat deloc atenție. Astăzi, singura modalitate de a te dez- 
volta este să ieşi în evidență, să creezi'ceva despre care merită 
să se vorbească, să tratezi oamenii cu respect şi să-i determini 
să răspândească vestea. 

Acum vreau să susțin un argument similar, însă mult mai 
personal: 

Nu aveţi niciun drept de a obţine o anumită slujbă sau o 
anumită carieră. După ce, ani în şir, ați fost învățat că trebuie 
să fiți un muncitor mediocru pentru o organizație mediocră, 
că societatea vă va sprijini pentru că vă îndepliniţi treaba până 
la capăt, descoperiţi că regulile s-au schimbat. Singurul mod 
în care puteți avea succes este să fiți remarcabil(ă), să se vor- 
bească despre dumneavoastră. Însă atunci când este vorba de 
o persoană, despre ce vorbim? Oamenii nu sunt produse cu 
caracteristici, beneficii și campanii de marketing viral; suni 
indivizi. Dacă vom vorbi despre ei, va trebui să discutăm ce 
fac, nu ce sunt. 

Nu deveniți indispensabil(ă) pur şi simplu pentru că sunteți 
diferit(ă). Însă singurul mod de a fi indispensabil(ă) este să fiți 

altfel. Acest lucru se datorează faptului că, dacă sunteți indis- 
tincți, la fel sunt mulți alții. 

Singura modalitate de a fi apreciat la adevărata dum- 
neavoastră valoare este să ieşiţi în evidență, să depuneţi un 
efort emoţional, să fiți perceput ca indispensabil și să produ- 
ceţi interacțiuni de care organizațiilor şi oamenilor să le pese 
cu adevărat. 

Gândiţi-vă la alegerea 
dumneavoastră 


Puteți deveni indispensabil(ă)? 


Da, puteți. 
Este o întrebare importantă și merită un răspuns temeinic. 


Primul lucru pe care trebuie să-l realizaţi este că şi alți 
oameni au făcut aceasta înaintea dumneavoastră. Alții au 
supraviețuit sistemului școlar corporatist, primei slujbe, soa- 
crei care le spunea ce să facă, îndeplinind, în ciuda acestui 
lucru, munca provocatoare de care este nevoie pentru a deveni 
indispensabil(ă). 

Este esențial de ştiut, fiindcă înseamnă că nu e imposibii. 

Al doilea lucru, care e chiar mai important decât primul, 
este că oamenii care au făcut această trecere nu au nimic în 
plus față de dumneavoastră. Absolut nimic. 

În toate cazurile, oamenii indispensabili, care se plimbă 
printre noi, nu sunt cei născuţi cu un talent magic. Nu, sunt 
oamenii care s-au decis că este important un nou tip de muncă 
şi s-au pregătit în acest sens. 

Desigur, înălțimea te ajută să devii celebru în baschet, insă 
câţi dintre noi au șanse să joace în NBA? Pentru noi ceilalți, nu 
este important cu ce ne-am născut, ci ceea ce facem. 


"2 

Dezvoltarea caracterului remarcabil 


De unde provin marii artiști, scriitori, dezvoltatori de pro- 
dus, copywriteri, inventatori, oameni de ştiinţă, ingineri în 
domeniul procesării şi bucătari? 

Explicaţi-mi următorul lucru: dacă fac o listă cu mari artiști 
(Alice Waters, Herschell Gordon Lewis, Spike Lee, Eliyahu 
Goldratt, Muddy Waters, Cory Doctorow, Richard Feynman, 
Shepard Fairey), cum se face că niciunul dintre numele de pe 
această listă nu este produsul unei școli concepute pentru a-l/a 
o crea? 

O experiență școlară nemaipomenită nu vă va împiedica să 
fiţi remarcabil(ă), dar, de obicei, nu este suficientă pentru a vă 
garanta că veţi deveni astfel. În cazul acesta, intră în joc un 
alt lucru. 

E posibil ca școlile grozave să funcţioneze; cu siguranță, 
şcolile proaste vă vor reduce şansele. De ce se străduiește atât 
de mult societatea să ucidă artiștii înnăscuţi? Atunci când 
încercăm să instruim pe cineva, făcându-l să exerseze până 
când dă dovadă de o obedienţă servilă, călcăm în picioare 
artistul care trăieşte în acea persoană. 

Daţi-mi voie să fiu cât se poate de clar: profesorii foarte 
buni sunt minunati. Schimbă vieți. Avem nevoie de ei. 
Problema este că majoritatea școlilor nu îndrăgesc profesorii 
nemaipomeniţi. Sunt astfel organizate încât să-i elimine, să-i 
plictisească, să-i birocratizeze şi să-i facă mediocri. 

De ce ne străduim atât de tare să ne îngropăm instinctele 
înnăscute? N-am întâlnit niciodată pe nimeni complet lipsit de 
simţ artistic, chiar dacă acesta este uneori nedescoperit. 
Pieţele au mare nevoie de astfel de oameni. Avem nevoie să 
luaţi atitudine și să fiţi remarcabili. Fiți umani. Contribuiţi. 
Interacționați. Asumaţi-vă riscul că ați putea supăra pe cineva 

cu inițiativa, inovația și intuiţia dumneavoastră - probabil că 
mai curând îi veţi încânta. 

Consumatorii spun că nu vor altceva decât mărfuri ieftine. 
Cu toate acestea, date fiind alternativele, cei mai mulți dintre 
noi, în cea mai mare parte a timpului, sunt în căutarea artei. 
Căutăm experienţe şi produse capabile să confere o valoare 
mai mare, să stabilească o conexiune mai profundă, o experi- 
ență mai intensă și să ne schimbe în bine. Puteţi învăța cum să 
faceţi acest lucru, dacă doriți. 


Dacă doriți... 


În cazul în care vreţi o slujbă în cadrul căreia este bine să 
urmaţi regulile, nu fiți surprins(ă) dacă obţineţi un loc de 
muncă unde nu aveți parte de altceva în afară de respectarea 
regulilor. 

În cazul în care vreți un loc de muncă la care oamenii ce 
muncesc pentru dumneavoastră fac exact ce li se spune, nu fiți 
surprins(ă) dacă şeful așteaptă exact același lucru de la 
dumneavoastră. 

În cazul în care vreţi o slijbă în care nu trebuie să fiți 
creativ(ă), deoarece structura costurilor companiei este atât de 
agresivă încât clienţii abia se materializează, nu fiți surprins(ă) 
dacă structura bazată pe costuri reduse vă va costa slujba. 

În cazul în care vreţi o slujbă ce vă oferă șansa de a face mai 
mult decât a urma, pur și simplu, instrucţiunile, nu fiți 
surprins(ă) dacă vi se cere să faceţi lucruri pe care nu le-ati 
învăţat la şcoală. 

În cazul în care vreţi o slujbă în cadrul căreia vă asumaţi 
riscuri intelectuale pe parcursul întregii zile, nu fiţi surprins(ă) 
dacă intuiţiile dumneavoastră vă aduc promovarea. 


Gândiţi-vă la alegerea dumneavoastră Ești de neîniocuit? 51 


Limitat sau nelimitat? 


Puteţi să considerați că piața dumneavoastră este limitată, că 
este un joc necâștigător, un loc în care, pentru ca o persoană să 
câștige, alta trebuie să piardă. 

Sau puteți considera că este nelimitată. Un loc în care talentul 
creează dezvoltare, iar dimensiunile pieţei cresc. 

Să ne gândim la Kim Berry, care conduce Asociaţia 
Programatorilor, o organizaţie nonprofit, ce face lobby la 
Congres, pledând pentru limitarea sau interzicerea vizelor H-1B, 
destinate programatorilor talentați din străinătate. El susţine că, 
la fiecare persoană din India sau China care obţine un loc de 
muncă în Statele Unite în domeniul programării, cineva născut 
pe teritoriul țării pierde o slujbă. În opinia sa, este un raport vic- 
torie/înfrângere, nu victorie/victorie. 

Este foarte dificil să fii generos dacă ai un astfel de punct de 
vedere. Într-un joc cu miză zero, cei generoși sunt nişte oameni 
nesăbuiţi, de care se poate profita. 

Pe de altă parte, în cazul în care crezi că un talent deosebit 
îmbogățeşte inovaţia și productivitatea, care, la rândul lor, 
măresc cererea, generozitatea este cea mai bună strategie. Dacă 
fiecărui programator excepţional i s-ar oferi cele mai bune 
instrumente, marketingul și strategia de cea mai bună calitate, 
imaginaţi-vă în ce măsură s-ar mări volumul de muncă al mem- 
brilor Asociaţiei Programatorilor. Dacă am lărgi diagrama, intro- 
ducând cei mai buni programatori din întreaga lume, crearea a 
nenumărate locuri de muncă pentru persoanele talentate de la 
nivel local ar fi inevitabilă. 

După părerea mea, perspectiva pe care o ai este, în întregime, 
tributară viziunii tale asupra lumii. Dacă crezi că toți 
programatorii sunt relativ mediocri, atunci diagrama este limi- 
tată. Dacă crezi că datoria ta este să-ţi faci treaba (să urmezi 

harta) și să pleci acasă, atunci, desigur, participi la un joc cu 
miză nulă. 

Omul indispensabil vede lumea foarte diferit. Intuiția excep- 
țională, productivitatea și generozitatea măresc și eficientizează 
pieţele. Această situație conduce la mai multe oportunități, adu- 
când, în ultimă instanţă, beneficii tuturor celor implicaţi. Cu cât 
oferi mai mult, cu atât mai mult îţi înapoiază piața. 

Abundenta este posibilă, însă doar dacă ne-o putem imagi- 
na, ieșindu-i în întâmpinare. 


Veţi mai fi iubit(ă)? 


Aceasta este o întrebare mai puternică şi mai dificilă. Este 
cât se poate de posibil ca, după ce hotărâți să deveniți 
indispensabil(ă), să nu mai fiți iubit(ă). Poate că nu de aceiași 
oameni care vă iubesc acum şi nu din aceleași motive. 

Dar (şi ştiu că este un mare „dar“), fie oamenii respectivi vor 
reveni la vechile sentimente, fie nu v-au iubit din capul locului, 
nu-i așa? 


Circumstanţe speciale 


Este ușor de susținut că povestea asta cu geniul este pentru 
alți oameni, nu pentru dumneavoastră. Aceştia au un anumit 
har, au genele, educaţia, experiența sau relațiile necesare. Este 
ușor să vă păcăliți, ajungând să credeţi că geniul funcționează 
pentru ei, dar nu și pentru dumneavoastră. 

Bineînţeles. Lăsând la o parte faptul că Jeff Bezos’ și Steve 
Jobs au fost crescuţi de părinţi adoptivi și că Nelson Mandela a 


* Fondatorul și președintele Amazon.com (n.t.). 

schimbat lumea, deși se afla în spatele gratiilor. Nemaipomenind 
faptul că Jill Sobule s-a străduit să răzbată la fel de mult ca ori- 
care alt cantautor, însă nu s-a dat bătută. Nu punem la socoteală 
faptul că Cathy Hughes a abandonat Universitatea Nebraska 
din Omaha, ajungând să fie prima femeie de culoare care a 
condus o societate comercială în Statele Unite. Nu am loc să îi 
enumăr pe toți oamenii mai puţin faimoşi, care au avut aceleaşi 
resurse ca și dumneavoastră, însă au fost dispuși să accepte 
emblema genialității și au făcut o alegere. 


Nu puteți? 


La vârsta de patru ani, erați artist(ă). 

Iar la şapte ani, erați poet(ă). 

Iar la doisprezece ani, dacă aveaţi un stand la care se vindea 
limonadă, eraţi antreprenor. 

Bineînţeles că puteţi face ceva care contează. Cred că mă 
gândesc dacă vreți să o faceţi. 

E posibil ca, în mintea dumneavoastră, să existe o voce gata 
să declame că este imposibil să faceţi ce descriu eu aici. Nu 
aveţi calitățile necesare; nu sunteţi suficient de inteligenţi, pre- 
gătiți sau (eh, na) dotați pentru a o scoate la capăt. 

Aș dori să fac o simplă clarificare. 

Nu puteţi sau nu vreţi? 

Voi accepta a doua variantă. Este foarte posibil să nu vreți. 
Este posibil ca luarea acestui angajament să vă înspăimânte 
prea tare sau să presupună prea multă muncă. Este posibil 
să vi se pară prea riscant să vă expuneți și să vă luaţi angajamen- 
tul de a deveni indispensabili. Un astfel de angajament ridi- 
că ştacheta, iar pentru anumiți oameni, aceasta ar putea fi 
prea ridicată. 

Poate că nu vreți fiindcă pare a fi un comportament irespon- 
sabil din punct de vedere financiar. Cred că faceți o eroare de 
judecată, de vreme ce a deveni indispensabil este cea mai res- 
ponsabilă alegere financiară pe care o puteți face. Însă hotărâ- 
rea vă aparține și, dacă decideţi că nu vreţi să intraţi în horă, 
este treaba dumneavoastră. 

Nu puteți? 

Nu vă cred nici măcar pentru o clipă. 


Noul Vis American 


Vă amintiţi vechiul Vis American? 
Acesta a rezonat cu milioane de oameni (din Statele Unite 
şi din restul lumii). Suna cam așa: 


Ține capul plecat 
Urmează instrucțiunile 
Fii punctual(ă) 
Muncește din greu 
Rabdă 


„Şi vei fi răsplătit(ă). După cum am văzut, acest vis a luat 
sfârşit. 

În schimb, noul Vis American, pe care pieţele din întreaga 
lume îl adoptă cât de repede pot, este acesta: 


Fii remarcabil 

Fii generos 

Creează artă 

Evaluează 

Conectează oamenii și valorile 


„..ŞI nu vom putea să nu te răsplătim. 

Ce v-ar face să fiți incredibil de bun(ă) 
în ceea ce faceți? 


Dacă organizația din care faceți parte ar vrea să vă'înlocu- 
iască cu cineva mult mai bun decât dumneavoastră în dome- 
niul în care activaţi, ce ar căuta? Cred că probabilitatea de a 
căuta pe cineva dispus să lucreze un număr mai mare de ore, 
pe cineva care să aibă o experiență mai îndelungată în dome- 
niu sau care să obțină un punctaj mai ridicat la un test standar- 
dizat este mică. 

Nu, avantajul competitiv pe care piaţa îl cere este o persoa- 
nă mai umană, mai conectată şi mai matură. Cineva plin de 
pasiune și energie, capabil să vadă lucrurile așa cum sunt și să 
negocieze priorităţile, luând decizii utile, fără teamă. O per- 
soană flexibilă atunci când este confruntată cu schimbarea și 
care nu se dă ușor bătută în momente de confuzie. 

Toate aceste caracteristici sunt rezultatul unor alegeri, nu 
al talentului, şi aveţi acces la fiecare dintre ele. 


„Nu este treaba mea“ 


Aceste patru cuvinte pot ucide o întreagă organizație. 

Pe măsură ce lumea se învârte din ce în ce mai repede, iar 
implicarea devine din ce în ce mai fluidă, categoria afirmațiilor 
de tipul „nu este treaba mea“ devine tot mai cuprinzătoare. 

Amazon a avut nişte probleme cu funcționarea catalogului 
într-o zi de vineri. Din cauza unei greşeli neintenționate, mii 
de cărți cu conţinut erotic homosexual au fost eliminate din 
sistemul de indexare. De-a lungul weekendului, zeci de mii de 
oameni au scris pe bloguri și pe Twitter despre „cenzura“ de 

care a dat dovadă Amazon. Compania nu a reacționat decât 
către finalul zilei de duminică. Pe internet, 36 de ore echiva- 
lează cu o lună. De ce a durat atât? Probabil pentru că nu era 
treaba nimănui să monitorizeze internetul și să ia atitudine în 
numele companiei Amazon. 

Toaleta de la Muzeul de Istorie Naturală din New York are 
insuficiente coșuri de gunoi pentru hârtie, astfel că singurul 
coş existent dă mereu pe dinafară. Este treaba omului de ser- 
viciu să-l golească ori de câte ori poate, însă în sarcina cui cade 
introducerea unui al doilea coș de gunoi? 

În fabrică, este periculos să faci o treabă care nu îţi aparți- 
ne. Ei bine, dacă faci parte din categoria oamenilor indispen- 
sabili, a îndeplini o sarcină care este ignorată de toată lumea 
este esenţial. 


Mai multă supunere 


Organizația dumneavoastră ar avea mai mult succes dacă 
angajaţii ar fi mai supuși? 

Sau gândiţi-vă o clipă: aţi avea mai mult succes dacă anga- 
jații dumneavoastră ar da dovadă de un simţ artistic mai dez- 
voltat, ar fi mai motivaţi, mai conectaţi, mai lucizi, mai 
pasionaţi și mai autentici? 

Bineînţeles, nu le puteţi avea pe amândouă. 

Aţi avansa în carieră, dacă ați putea descoperi o cale de a 
urma și mai bine instrucțiunile șefuiui dumneavoastră? 

Sau, poate, ați avea mai mult succes dacă ați da dovadă de 
un simţ artistic mai dezvoltat, dacă aţi fi mai motivat(ă), mai 
lucid(ă) și mai autentic(ă)? 

Aceasta este alegerea. Și vă aparține. 

Memoriu secret adresat angajaților 


Date fiind șansele, ar trebui să alegeți să fiți indispensabil(ă). 

La urma urmelor, dacă sunteţi de neînlocuit, compania este 
obligată să vă trateze mai bine. Să vă plătească pe merit. Nu 
veţi fi primul/prima căruia i se arată ușa în perioadele de 
stagnare; dimpotrivă, veţi fi ultima persoană care trece prin 
așa ceva. 

Nu numai că aveți siguranţă, ci și încredere. Încrederea că 
veți schimba lucrurile în organizația din care faceți parte şi că 
îndepliniți o muncă semnificativă. 

Dacă puteţi fi uman(ă) la serviciu (nu un robot), veţi desco- 
peri că aveţi o pasiune pentru muncă despre a cărei existență 
nu știați nimic. Atunci când munca devine ceva personal, cli- 
enţii și colegii dumneavoastră vor fi mai legaţi unii de alții și 
mai fericiți. Iar acest lucru va crea şi mai multă valoare. 

Când nu sunteţi doar o rotiță într-o maşinărie, o piesă ușor 
de înlocuit, veți fi plătit(ă) pe merit. Adică mai bine. 


Memoriu secret adresat angajatorilor 


Vreţi ca angajaţii dumneavoastră să fie indispensabili. 

Aşa să fie oare? La urma urmelor, dacă sunt de neînlocuit, 
va trebui să îi tratați mai bine. Să îi plătiți cum se cuvine. Nu 
veţi putea să îi concediaţi rapid, din te miri ce, știind cât de 
ușor vor putea fi substituiţi de toți acei oameni care stau la 
coadă în fața ușii. Persoanele de neînlocuit reprezintă o ame- 
nințare pentru aplicarea sisternatică a agendei dumneavoas- 
tră, deoarece sunt esenţiale. „Cuiul de osie“ are putere! 

Desigur, nimeni nu este de neînlocuit pentru că, în timp, 
cineva poate fi instruit să se ridice la înălțimea angajatului 

indispensabil. Însă în momentul de față, să ştii că depinzi de 
cineva este înspăimântător. Nu numai că are putere, dar v-ar 
putea lăsa cu ochii în soare. Nu aţi învăţat despre o situație de 
genul acesta la şcoală. 

Iată partea bună (de fapt, sunt două): 

În primul rând, înţelegeţi că şi competiţia construieşte un 
robot anonim, exact ca al dumneavoastră. Iar atunci când cli- 
enţii au de ales între opţiuni indistincte, o aleg pe cea mai ief- 
tină, pe cea mai rapidă şi pe cea mai directă. Dacă vreţi să dea 
năvală clienții, ați putea fi tentat(ă) să lăsaţi prețul cât mai jos 
posibil. Cu toate acestea, nu ar fi o mișcare prea profitabilă. Nu 
puteți să depășiți compania Amazon, nu-i așa? 

Într-o lume aflată pe o continuă pantă descendentă, veţi 
pierde dacă faceți acelaşi lucru. Singura cale spre victorie este 
încercarea de a lua în piept povârnișul, ţintind spre vârf. 

Atunci când organizaţia dumneavoastră devine mai umană, 
mai remarcabilă, mai rapidă și mai capabilă să se conecteze 
direct cu clienţii, ajunge să fie indispensabilă. Exact calitățile 
care au făcut ca un anumit angajat să devină de neînlocuit vă 
conferă şi DUMNEAVOASTRĂ același statut. O organizaţie 
alcătuită din oameni indispensabili, care fac o muncă sem- 
nificativă, este remarcabilă în sine, fiind profitabilă și de 
neînlocuit. 

În al doilea rând, oamenii care muncesc pentru dumnea- 
voastră, cei pe care i-aţi eliberat, permițându-le să devină 
artişti, se vor ridica la un nivel pe care nici măcar nu vi-l ima- 
ginați. Atunci când oamenii realizează că nu sunt o simplă 
rotiță într-o mașinărie, o marfă ușor de înlocuit, acceptă pro- 
vocarea şi se dezvoltă. Produc mai mult decât îi plătiți să pro- 
ducă, deoarece îi plătiți cu ceva care valorează mai mult decât 
banii. Fac mai mult decât sunt plătiți să facă, pe cont propriu, 
pentru că preţuiesc valoarea de dragul valorii şi vor să facă o 

treabă bună. Au nevoie să facă o muncă de calitate. Orice altă 
variantă echivalează cu lipsa de onestitate intelectuală, însem- 
nând o pierdere de timp. În schimb, le oferiţi libertate, respon- 
sabilitate și respect, care sunt nepreţuite. 

Ca urmare a acestor daruri nepreţuite, puteţi fi siguri că 
oamenii de neînlocuit pe care i-ați angajat nu vor abuza de 
puterea pe care o deţin. De fapt, vor munci mai mult, vor 
petrece mai mult timp la serviciu și vor produce mai mult 
decât îi plătiți să producă. Fiindcă cu toții sunt oameni, iar 
oamenii tânjesc după relaţii și respect. 


Vremea uneltelor stupide a trecut 


Arhitectura sistemelor noastre este în așa fel concepută 
încât oamenii aflați la conducere să știe mai multe. Scopul este 
să angajezi cât mai mulți oameni ieftini și talentați cu putinţă, 
să le dai un manual și să-i obligi să urmeze instrucțiunile cu 
sfințenie. 

Mergeţi la McDonald's. Comandaţi un Big Mac. Comandaţi 
un milkshake. | 

Beţi jumătate din milkshake. 

Mâncaţi jumătate din Big Mac. 

Puneti Big Mac-ul în milkshake și mergeţi la casă. 

Spuneţi: „Nu pot să beau acest milkshake... Este un Big Mac 
în el“. 

Persoana de la casă vă va da banii înapoi. De ce? Pentru că 
este mai uşor să le oferi oamenilor o regulă decât să angajezi 
oameni cu o judecată sănătoasă. Regula este: „Atunci când 
aveți îndoieli, oferiţi o despăgubire“. 

Înmulţiţi cu milioane de locuri de muncă, la milioane de 
organizații, și veți vedea ce iese: sisteme peste tot, manuale, 

reguli şi câțiva oameni la conducere, care muncesc din greu 
zentru a născoci altele noi. 

După apariţia utilajelor, am reprodus acest proces. Învață 
brațul robotic să pulverizeze vopsea și fă-l să urmeze instruc- 
guni clare. Et caetera. 

Apoi s-a întâmplat ceva fascinant. Primul care a scris des- 
pre acest lucru a fost Kevin Kelly, cu zece ani în urmă: se pare 
că GM economiseşte 1,5 milioane de dolari pe an, permițân- 
du-le braţelor robotice să gândească! Cu cât GM le permite 
mai mult miriadelor de mașinării stupide să ia hotărâri, să se 
întreacă între ele, să relaționeze şi să interacționeze, cu atât 
mai bine funcționează. 

Lumea se mișcă prea rapid pentru a recurge la un control 
centralizat. Aceste sisteme nu pot fi conduse de către un 
supervizor aflat pe treptele superioare ale organigramei. 

Trenurile de mare viteză din Japonia circulă rapid și fără 
întârzieri, în absența unui panou de comandă centralizat. Se 
dovedeşte că transferarea deciziilor către elementele inferi- 
oare ale scării ierarhice este mai rapidă şi mai eficientă. 

Așadar, acum, după ce au învăţat de la maşini, organiza- 
tiile aplică aceeași logică și în cazul oamenilor. Se pare că 
este mai rapid şi mai ieftin să le permiţi oamenilor din orga- 
nizaţie să-şi utilizeze judecata - însă doar dacă angajezi oame- 
nii potriviţi şi îi răsplătești pentru faptul că au o atitudine 
corespunzătoare. Adică atitudinea „cuiului de osie“, a omului 
de neînlocuit. 


Minciuna șefului 


„Vreau pe cineva care să facă întocmai cum spun eu.“ 
„Vreau pe cineva care munceşte pentru bani puţini.“ 

„Vreau pe cineva care vine la muncă la timp și nu îmi dă 
bătăi de cap.“ 

Aşadar, dacă asta vrea şeful cu adevărat, cum se face că 
vedetele companiei nu urmează aceste trei reguli? Cum se face 
că oamenii care sunt promovați, cărora li se acordă privilegii 
şi conturi care să le acopere cheltuielile, care apoi sunt curtaţi 
de alte companii, apar în ziar, au servitori și băieți care le ser- 
vesc cafeaua... cum se face că tipii aceștia nu sunt cei care res- 
pectă regulile? 

Ceea ce vrea șeful cu adevărat este un artist, cineva care 
schimbă totul, cineva care dă viaţă visurilor. Ceea ce vrea 
şeful, într-adevăr, este un om capabil să vadă realitatea zilei 
de azi și să descrie un mâine mai bun. Fără doar și poate, ceea 
ce vrea șeful este un om indispensabil. 

Dacă nu poate avea o astfel de persoană, se va mulțumi cu 
un surogat ieftin. 

Îndoctrinarea: 
cum am ajuns aici 


Obediența mediocră 


Am fost învățați să fim o neînsemnată rotiță substituibilă într-o mașinărie 
gigantică. 

Am fost învățați să consumăm pentru a dobândi fericirea. 

Am fost învățați să nu ne pese de slujba noastră sau de clienţii noștri. 

Și am fost învăţaţi să ne integrăm. 


Niciunul dintre aceste lucruri nu vă ajută să primiţi ceea ce 
meritați. 

Ne-a fost băgat pe gât un model care ne-a învățat să îmbră- 
țișăm sistemul, să cheltuim bani pentru a obţine plăcere şi să 
ne separăm de munca pe care o facem. Am fost învățați că 
această abordare funcționează, însă nu (mai) este aşa. Şi 
această scindare ne împiedică să reuşim, subminează dezvol- 
tarea societăţii noastre și ne face să devenim extrem de stresaţi. 

Pare „firesc“ să ducem viața pe care mulţi dintre noi o duc, 
dar, de fapt, este ceva destul de recent și produs în întregime 
de om. Existăm în cadrul unei mentalități de producție corpo- 
ratiste, una atât de înrădăcinată, încât toți cei care se abat de 
la schema de bază par a fi niște excentrici. Cu toate acestea, în. 
ultimii câțiva ani, devine din ce în ce mai clar că oamenii care 
resping aspectele cele mai dăunătoare ale sistemului actual au 
de fapt șanse mai mari de reușită. 

Biologul evoluționist Stephen Jay Gould scria: „Violenţa, 
sexismul și imoralitatea, înțelese la modul generic, sunt 

biologice, de vreme ce reprezintă un subset al unei posibile 
game comportamentale. Însă şi seninătatea, egalitatea şi 
bunătatea sunt biologice în aceeași măsură - şi este posibil să 
observăm că influenţa lor va creşte, dacă vom putea crea struc- 
turi sociale care să le permită să înflorească“. 

Aş completa gândurile de mai sus, adăugând că, în mod 
sigur, suntem capabili de obediență mediocră, însă, dacă luăm 
inițiativa, cu puţin curaj, leadership-ul artistic este la fel de 
(sau chiar într-o măsură mai mare) posibil și productiv. Am 
fost instruiți să credem că obediența mediocră este un dat 
genetic pentru majoritatea populaţiei, însă este interesant de 
remarcat că această trăsătură nu se manifestă decât după câți- 
va ani de școală. 


Descrierea fabricii 


Fabrică este un termen cu numeroase conotaţii. Ne face să 
ne gândim ia liniile de asamblare a maşinilor sau la atelierele 
în care se muncește pe brânci pentru bani puţini. Eu mă refer 
la ceva mult mai amplu, care transcende aceste sensuri. 

Birourile companiei Prudential Insurance din Newark sunt 
o fabrică, la fel şi biroul Departamentului de Vehicule 
Motorizate din apropierea casei dumneavoastră. Toate franci- 
zele McDonald's sunt concepute în mod cât se poate de deli- 
berat ca o fabrică și la fel este și centrul de distribuţie Goodwill, 
care recepționează hainele ce vor fi trimise în străinătate, cu 
scopul de a strânge bani pentru o cauză nobilă. 

Conform definiției mele, fabrica este o organizaţie care are 
un plan fix, fiind un loc unde oamenii merg să facă ce li se 
spune, câștigând în schimb un salariu. Fabricile au fost coloa- 
na vertebrală a economiei noastre timp de mai mult de un 
secol şi fără ele nu am avea prosperitatea pe care o avem astăzi. 

Asta nu înseamnă că trebuie să vă doriţi să lucraţi într-una 
dintre ele. 


Obţineţi ceea ce vă propuneţi 


Astăzi, liderii noştri se preocupă de lucruri precum încălzi- 
rea globală, securitatea, resursele limitate și menținerea 
infrastructurii. Iar generaţia celor născuţi după al Doilea 
Război Mondial își fac griji în legătură cu bătrâneţea și găsirea 
unui doctor pe care şi-l pot permite. 

Cu o sută de ani în urmă, cei aflați la conducere erau preo- 
cupaţi de două lucruri care astăzi ne par extrem de arhaice: 

Cum să găsească suficienți oameni care să muncească în 
fabrică; şi 

Cum să evite supraproducţia. 


Muncitorii din fabrică 


Fabricile convertesc resursele naturale în produse vanda- 
bile. Transformă fierul în oțel şi porumbul în prăjiiurele 
Twinkie. Surplusul de resurse naturale vă reduce costurile, 
mărindu-vă productivitatea. 

Dacă fiinţele umane constituie o resursă naturală pentru 
fabrici, atunci scopul dumneavoastră, ca deținător al unei 
fabrici, este să le obţineţi pe cele mai bune, pentru bani puţini. 
Astfel că fruntașii industriei şi guvernul au reorganizat socie- 
tatea în funcție de acest obiectiv. 

Sună ca o teorie a conspirației? De unde credeți că au apă- 
rut colegiile de inginerie şi şcolile de asistență medicală? Ce 
alt motiv am avea să petrecem atât de mult timp şi să cheltuim 
atâția bani creând un sistem școlar naţional, străduindu-ne din 

răsputeri să implementăm o conducere și un sistem de control 
identice cu cele dintr-o fabrică, cu scopul de a administra şi de 
a produce studenți? 

Da, avem nevoie de fapte, rigoare și sisteme. Da, trebuie ca 
oamenii să deprindă anumite abilități. Însă nu este suficient. 
Este primul pas preliminar. 

Lansarea educaţiei universale (publice şi gratuite) a produs 
o schimbare profundă asupra modului de funcţionare a socie- 
tății noastre, constituind o încercare deliberată de a transfor- 
ma cultura. Și a funcționat. Am pregătit milioane de oameni 
gata să muncească într-o fabrică. 


Evitarea supraproducţiei 


La răscrucea dintre secolul al XIX-lea și secolul XX, una 
dintre grijile majore ale capitaliștilor era faptul că, dat fiind că 
fabricile deveneau din ce în ce mai bune în realizarea produ- 
selor, nu vor exista suficienți oameni dispuşi să cumpere ceea 
ce produceau. Problema nu era producţia, ci consumul. O 
familie obișnuită cheltuia un procent infim în comparaţie cu 
noi, la toate nivelurile bugetului nostru. 

În anii 1890, un adolescent obişnuit nu deţinea decât câteva 
articole vestimentare, nu consuma practic niciun fel de produ- 
se media şi nu avea deloc cosmetice. Doar cei cu adevărat 
bogaţi aveau încăperi pline de lucruri pe care le utilizau rare- 
ori. Unul dintre minunatele produse derivate ale educaţiei 
universale a fost efectul de rețea, care susține bunurile de larg 
consum. De îndată ce o persoană dintr-o anumită clasă, din- 
tr-un anumit oraș, își lua mașină, apăreau şi alţii care își doreau 
una. Dacă cineva construia mai multe camere sau avea 
două-trei perechi de pantofi, și ceilalți voiau același lucru. 

Într-un interval de două generaţii, am creat o cultură a con- 
sumului. Nu exista așa ceva, apoi, deodată, a apărut. A ţine 
pasul cu familia Jones nu este o predispoziţie genetică. Este o 
nevoie inventată, ba chiar recentă. 

Pe indicatorul din fața școlii publice locale ar putea scrie: 


Școala Publică Maplemere 


PREGĂTIM MUNCITORII FABRICILOR DE MÂINE. ABSOLVENŢII 
NOȘTRI URMEAZĂ CU TEMEINICIE INSTRUCȚIUNILE. ȘI ÎI ÎNVĂȚĂM 
PUTEREA CONSUMISMULUI CA INSTRUMENT DE OBȚINERE A 
VALIDĂRII SOCIALE. 


Este aproape imposibil să ne imaginăm o școală cu un indi- 
cator pe care scrie: 

„Învăţăm oamenii să ia inițiativa şi să devină artişti remar- 
cabili, să pună la îndoială statu quo-ul şi să interacţioneze în 
mod transparent. Absolvenţii noștri înțeleg că răspunsul pro- 
blemelor sociale nu este consumismul.“ 

Cu toate acestea, probabil că exact de asta avem nevoie. 


De la supererou la o persoană mediocră 
(și invers) 


Copiii pot face orice (mai puţin să zboare, deşi își doresc 
extrem de mult să o facă). 

Cei care şi-au propus să fie mediocri sau tipici sunt extrem 
de puțini. 

Însă, la un moment dat, de-a lungul drumului, îndoctrina- 
rea pune stăpânire pe noi și începem să căutăm un loc în care 
să ne ascundem. Încercăm să găsim un loc în care nimeni nu 
va descoperi cât de mediocri suntem în realitate. 

Ne dorim o muncă stabilă, ceva care să atenueze obstaco- 
lele, o sinecură care să ne protejeze. 

Dacă sunteţi nesigur(ă), răspunsul evident la apelul meu de 
a deveni o persoană de neînlocuit este: „Nu sunt suficient de 
bun(ă) la nimic pentru a fi indispensabil(ă)“. Răspunsul tipic 
al celor îndoctrinaţi este că munca şi arta de excepție, precum 
şi producţia remarcabilă, sunt de competența altcuiva. Credeţi 
că treaba dumneavoastră este să îndepliniți o muncă ce trebuie 
făcută în anonimitate. 

Desigur, nu este adevărat, însă asta ați învățat să credeți. 

Am fost suficient de norocos să întâlnesc sau să muncesc 
cu mii de oameni remarcabili, de neînlocuit. În opinia mea, 
singurul lucru care îi diferenţiază de o persoană mediocră, ce 
urmează regulile, este faptul că nu s-au conformat niciodată 
acestei mentalități de limitare a sinelui. Asta este tot. 


foars everență 


A = P- intesă 
B= Copi | Minune 
C=Frustrare 
D=Persoană de 
neinlocuit 


Poate că au avut un profesor nemaipomenit care i-a făcut 
să aibă o revelaţie. Poate că un părinte sau un prieten i-a 
îndemnat să refuze să se conformeze. Indiferent de situație, 
distincţia dintre slujbașii neînsemnați și oamenii de neînlocuit 
este în mare măsură una de atitudine, nu de educaţie. 


Gama limitată a mișcării 


L-am privit pe autorul şi dirijorul Roger Nierenberg de-a 
lungul unei sesiuni de instrucție, în care a folosit o orchestră 
simfonică drept exemplu. Mai întâi, a rugat un grup să inter- 
preteze o piesă muzicală cât mai sincron posibil. Apoi le-a 
cerut muzicienilor să repete interpretarea, rugându-i pe fieca- 
re să introducă o tușă cât mai personală, redând muzica așa 
cum voiau, fără a ţine cont de dorinţele grupului. 

Pentru urechile neinstruite din public era greu să faci dis- 
tincţia între cele două versiuni. 

Aceasta deoarece învăţăm oamenii să se înregimenteze 
într-o gamă limitată. Nu vrem ca tonurile joase să fie prea 
joase, astfel că limităm şi tonurile înalte. Oamenii din această 
orchestră nici măcar nu-şi puteau imagina că ar putea depăși: 
limitele perimetrului care fusese trasat pentru ei. Creativitatea 
nu înseamnă să alegi să porţi o cămașă roz atunci când mergi 
la un birou care acceptă doar albastrul şi albul. Un astfel de 
gest nu este decât o maimuțăreală demnă de un manechin 
expus într-o vitrină. 

Vedem acest lucru în organizațiile de toate felurile. Îi cerere 
cuiva să facă ceva ieșit din comun sau original, însă persoana 
respectivă nu face decât să schimbe un element insignifiant de 
suprafață, în loc să caut rădăcinile unei soluţii creative. Nu este 
întâmplător. Oamenii de acest gen aşa au fost învăţaţi să facă. 


Oportunitatea constă în schimbarea jocului, a interacțiunii sau 
chiar a întrebării. 


Teama la școală 


Studiile ne arată că lucrurile învățate în circumstanţe care 
ne înspăimântă se întipăresc în minte. Ne amintim ce am învă- 
tat pe câmpul de luptă sau când ne ardem la degete, punând 
mâna pe un ceainic fierbinte. Tinem minte ce învăţăm în situ- 
aţiile în care o acţiune reuşită contribuie la evitarea unei 
amenințări. 

Şcolile au înțeles acest lucru. Au nevoie de scurtături pen- 
tru a procesa cu succes milioanele de elevi care le trec pragul 
anual şi au descoperit că teama constituie o scurtătură nemai- 
pomenită atunci când vine vorba despre învăţarea supunerii. 
Orele din clasă devin câmpuri de luptă definite de teamă şi 
teste, deşi ar putea fi foarte ușor organizate astfel încât să încu- 
rajeze pândirea nonconformistă, de care avem atâta nevoie. 

Aşadar, mai este de mirare că oamenii au învățat să se inte- 
greze, să rezolve testul standardizat, să-şi țină capetele plecate 
şi să urmeze instrucţiunile? Decenii întregi de școală au înti- 
părit acest lucru în noi - teamă, teamă și iar teamă. Teama de 
a lua nota patru. Teama de a nu-ţi găsi un loc de muncă după 
terminarea școlii. Teama că nu te vei integra. 

Profesorii bine intenţionaţi nu doresc să facă acest lucru, 
însă adesea sistemul nu le permite să aleagă. Efortul necesar 
creării unei schimbări pozitive în cadrul orelor de curs este 
descurajant, iar dacă nu ai suficient timp și sprijin, este o imen- 
să corvoadă. 

Pentru a-i învăța pe oameni să producă o muncă inovatoa- 
re, să aibă o gândire originală şi, da, să creeze artă, este nevoie 

de un timp îndelungat, fiind totodată un demers imprevizibil. 
Pe de o parte, exerciţiile şi practica sunt instrumente puternice 
în predarea unor fapte și cifre seci, ca şi în învăţarea obedien- 
tei. Desigur, avem nevoie de şcoală și de profesori. Problema 
este că avem nevoie de o școală organizată în jurul ideii de a 
învăța oamenii să creadă şi de profesori care sunt recompen- 
saţi pentru faptul că muncesc cât de bine pot, nu pentru că 
munca lor este una previzibilă. 


Funcționează școala? 


Dacă facem exerciţii, repetăm, primim note și suntem 
recompensați ani în șir pentru rezolvarea fracțiilor matemati- 
ce, ce şanse avem să le învăţăm? Școala își îndeplinește cu 
mare succes misiunea de a-i învăța pe elevi să facă ceea ce 
stabilim noi că trebuie să învețe. Funcționează. Problema este 
că ceea ce îi învăţăm este greșit. 

Iată ce îi învăţăm pe copii să facă (cu mai mult sau mai 
puţin succes): 


Să se integreze 

Să urmeze instrucțiunile 

Să folosească două creioane 

Să ia notițe bine 

Să se prezinte la școală în fiecare zi 

Să tocească la teste și să nu rateze termenele de predare 
Să scrie frumos 

Să folosească punctuaţia 

Să cumpere lucrurile pe care le cumpără și ceilalți copii 
Să nu pună întrebări 

Să nu sfideze autoritatea 

Să îndeplinească minimul impus, astfel încât să aibă timp să 
lucreze la altă materie 

Să între la facultate 

Să aibă un CV bine făcut 

Să nu dea greș 

Să nu spună nimic care v-ar putea face de rușine 

Să fie acceptabili la sport sau poate să fie niște atacanţi extrem 
de buni 

Să participe la un mare număr de activități extracurriculare 

Să știe din toate câte puţin 

Să încerce să nu-i facă pe ceilalți copii să vorbească despre 
dumneavoastră 

Odată ce au învățat o temă, să meargă mai departe 


Acum, întrebările-cheie: 


Care dintre aceste caracteristici sunt elemente-cheie pentru a 
deveni indispensabil(ă)? 
Clădim oamenii de care societatea noastră are nevoie? 


Nu profesorii foarte buni sunt problema. Aceştia se strădu- 
jesc să creeze oameni de neinlocuit. Problema este sistemul 
care pedepsește artiștii, răsplătind, în schimb, birocraţii. 

Iată ce spunea Woodrow Wilson despre educaţie: „Vrem să 
avem o clasă de oameni cu educaţie liberală și o altă clasă, 
mult mai mare, necesară în orice societate, care să se dispen- 
seze de privilegiile educaţiei liberale, dedicându-se îndeplini- 
rii unor sarcini manuale dificile și specifice“. 

După ce a recurs la ajutorul unor mercenari, cărora li s-au 
alăturat trenuri pline de spărgători de grevă, ba chiar şi Garda 
Naţională, cu scopul de a pune capăt în mod violent grevelor, 
Andrew Carnegie a hotărât că răspunsul la revoltele muncito- 
reşti era educaţia limitată, „Puteţi vedea că, peste tot unde 
apar manifestări naționaliste, indiferent cât de mărunte, iese 

la suprafață acest adevărat panaceu al tuturor racilelor dome- 
niului politic: educația, educaţia și iar educaţia.“ 

Modelul este simplu. Capitaliştii au nevoie de muncitori 
supuși, productivi şi dispuşi să muncească pentru o remune- 
rație mai mică decât valoarea pe care o creează productivitatea 
lor. Diferenţa dintre salarii şi ceea ce-i rămâne capitalistului 
constituie profitul. 

Cele mai bune modalităţi de a mări profitul erau atât creş- 
terea productivității, cât şi controlul total asupra supunerii 
muncitorilor din fabrică. Şi, conform viziunii lui Carnegie, cea 
mai bună modalitate de a reuși acest lucru era construirea 
unui uriaş complex industrial-educațional, conceput să-i înve- 
te pe muncitori doar atât cât era necesar pentru a-i determina 
să coopereze. 

Nu este întâmplător că şcoala este ca o slujbă, la fel cum nu 
este întâmplător că există supraveghetori, reguli, teste și un 
control al calităţii. Dacă te descurci bine, dobândeşti c nouă 
slujbă (trecând în următoarea clasă) şi continui să ai rezultate 
bune până în momentul în care obţii un loc de muncă adevă- 
rat. Dacă nu te descurci, nu te integrezi și te răzvrăteşti, eşti 
scos din sistem. 


„Sunt bun(ă) la școală“ 


Această afirmaţie este fundamental diferită de: „M-am 
descurcat bine la şcoală și, prin urmare, voi face o treabă 
nemaipomenită în slujba dumneavoastră“. Lucrul esenţial pe 
care şcoala îl măsoară este dacă ești bun(ă) sau nu la învățătură. 

A fi bună) la învăţătură este o abilitate lăudabilă, dacă 
intenţionaţi să mergeţi la școală toată viaţa. Pentru noi ceilalți, 
a fi bun la şcoală seamănă într-un fel cu a fi bun la Frisbee. Este 

bine, dar nu este relevant, decât în cazul în care cariera dum- 
neavoastră presupune facerea temelor, căutarea unor răspun- 
suri în manuale pe care supervizorii le cunosc deja, respectarea 
instrucțiunilor și apoi, în împrejurări presante, regurgitarea 
datelor înmagazinate, fără a le fi procesat prea mult în preala- 
bil. Sau, în cel de-al doilea caz, dacă slujba pe care o aveţi pre- 
supune să aruncaţi o bucată rotundă de plastic de 165 de grame 
cât mai departe. 

Contribuțiile școlii sunt adesea superficiale. Pe de altă 
parte, cele mai bune şcoli sunt nemaipomenit de pricepute în 
selectarea oamenilor cu atitudine și talent. Admiterea la o ase- 
menea școală și absolvirea acesteia constituie momente de 
răscruce, care dovedesc ce fel de persoană ai fost înainte de a 
ajunge acolo. Numeroși oameni de succes au devenit ceea ce 
sunt în ciuda studiilor aprofundate, nu datorită lor. 


Ce ar trebui să se predea la școală 
Doar două lucruri: 


1. Rezolvarea unor probleme interesante 
2. Caracterul de lider 


Rezolvarea problemelor interesante 


Cuvântul-cheie este „interesant“. A răspunde la întrebări 
precum: „În ce an a avut loc războiul din 1812?“ este o abilitate 
inutilă într-o lume în care avem permanent acces la Wikipedia. 
Este mult mai util să fii capabil(ă) să răspunzi la genul de între- 
bări la care o căutare pe Google nu vă va ajuta. Întrebări pre- 
cum: „Ce trebuie să fac în continuare?“ 

Şcoala se așteaptă ca cei mai buni elevi să stăpânească tri- 
gonometria în urma absolvirii. Aceștia vor fi angajați de 
oameni pentru a calcula lungimea ipotenuzei unui anumit tri- 
unghi dreptunghic. Ceea ce este o mare pierdere. Singurul 
motiv pentru a învăţa trigonometria este acela că momentan 
reprezintă o întrebare interesantă, una care merită rezolvată. 
Însă, apoi trebuie să mergem mai departe, căutând neîncetat 
probleme noi, una mai interesantă decât cealaltă. Ideea de a 
reproduce cunoștințele ca un papagal, de a repeta necontenit 
vorbele altora este o pierdere totală de timp. 


Caracterul de lider 


Capacitatea de a conduce este o competenţă, nu un dar. Nu 
ne naştem cu ea, ci învăţăm cum să o facem. Iar școlile pot 
preda leadership-ul la fel de ușor cum au găsit o soluţie pentru 
a preda supunerea. Şcolile ne pot învăța să deprindem o inte- 
ligenţă socială, să fim deschişi la conexiuni, să înțelegem ele- 
mentele care construiesc tribul. Deși școlile reprezintă 
pepiniere pentru lideri înnăscuţi, leadership-ul nu se predă în 
aceste instituţii. Iar, la ora actuală, leadership-ul este mult mai 
valoros decât conformismul. 


În căutarea profesorilor excepționali 


Profesorii excepţionali sunt prețioși. Profesorii slabi pro- 
voacă daune care durează întreaga viaţă. 

Trebuie să ne reorganizăm școlile, eliberând profesorii 
excepționali de povara testelor, a rapoartelor și a muncii stre- 
sante și eliminând profesorii slabi. Ştiu că pare un vis utopic, 

însă lucrurile nu trebuie să fie aşa. Atunci când școlile au 
fost organizate pentru a produce lucrători, profesorii slabi erau 
tocmai cei de care aveam nevoie. Astăzi, profesorii slabi sunt 
periculoși. 

Nu daţi vina pe profesori. Daţi vina pe sistemul corporatist, 
ce pregăteşte în continuare muncitori supuși, care obțin un 
bun punctaj la teste. 

Cum să deveniți un „cui de osie”, 
fără de care nu se poate 


Nu puteți ajunge departe fără un cui de osie 


Cuiul de osie este o piesă măruntă, pe care o puteţi cumpăra de la 
magazinul de articole de feronerie, în schimbul a 69 de cenți. Nu este 
spectaculoasă, dar este esenţială. Împiedică roata să se desprindă de 
căruţă și ţine laolaltă o piesă sau alta a unui dispozitiv. 


Toate organizaţiile de succes au cel puțin un „cui de osie“, 
un om de neînlocuit; unele au zeci sau chiar mii. Acest om 
indispensabil este elementul esenţial, persoana care asigură 
integritatea unei anumite părți a operaţiei. În absenţa „cuiului 
de osie“, lucrurile se destramă. 

Există cineva într-o organizaţie care este absolut de neîn- 
locuit? Probabil că nu. Dar cei mai importanţi oameni sunt 
dificil de substituit şi este foarte riscant să-i pierzi, fiind atât 
de valoroşi încât putem să spunem că sunt de nelipsit. 
Corporaţii întregi sunt construite în jurul unui om indispensa- 
bil sau mai probabil în jurul unei mâini de astfel de oameni, 
indivizi esenţiali, pe care merită să-i păstrezi. 


1. Afacerea dumneavoastră are nevoie de mai mulți 
oameni de neînlocuit. Este înspăimântător să te bazezi 
pe un anumit angajat, dar într-o economie postindustri- 
ală, nu ai de ales. 

2. Sunteţi capabili să deveniți o persoană de neînlocuit. Și, 
dacă reușiţi, veţi descoperi că merită efortul. 

Cele mai la îndemână exemple de oameni de neînlocuit 
sunt ocupanții funcțiilor de CEO şi antreprenorii, deoarece ei 
sunt cei mai mediatizaţi. Steve Jobs de la Apple, Jeff Bezos de 
la Amazon, Ben Zander de la Boston Philharmonic sau Ann 
Jackson de la fiowerdust.net. Îi privim pe aceşti lideri şi spu- 
nem: „Bineînţeles că sunt de neînlocuit. Organizaţia nu ar fi la 
fel fără ei“. 

Dar ce ziceţi de tipul acela grozav care vinde la standul de 
legume? ÎI știți, este cel care vă determină să nu vă opriţi la 
supermarket (deși acesta este mai ieftin şi mai convenabil). 
Dacă el ar pleca, totul s-ar duce de râpă şi nu aţi mai trece pe 
acolo. Toţi banii plătiți pe chirie, întregul inventar și toate 
investițiile făcute nu au nicio valoare dacă el pleacă. Din punc- 
tul dumneavoastră de vedere, al clientului, este indispensabil. 

Aţi cumpărat vreodată o mașină sau o casă, aţi apelat la ser- 
vicii de consultanță deoarece persoana cu care aţi colaborat a 
reușit să stabilească o conexiune puternică cu dumneavoastră? 
Dacă da, atunci persoana respectivă a fost „cuiul de osie“ al 
întregului proces. Dacă ar fi fost înlocuită de un automat mai 
ieftin, standardizat, aţi fi cumpărat de la altcineva. Ceea ce o 
face să fie indispensabilă. 

Cum vă simțiți când intrați într-un magazin Anthropologie, 
când scoateţi din ambalaj o bucată de ciocolată Lake 
Champlain sau când trimiteţi un colet folosind site-ul FedEx? 
Experienţa ar fi putut fi, pur şi simplu, una obișnuită, doar un 
alt exemplu de experienţă suficient de bună. Însă nu este aşa. 
Este magică. A fost creată de cineva căruia i-a păsat, care a 
adus o contribuţie și care a făcut mai mult decât i s-a spus. 
Adică de o persoană de neînlocuit. 

Anthropologie are un cumpărător, Keith Johnson, care 
petrece șase luni pe an călătorind în toată lumea, vizitând pieţe 

de vechituri și talciocuri, în căutarea unor lucruri extraordi- 
nare. Poate că nu cu scopul de a vinde, ci de a înfrumuseţa 
magazinul. Nu este ușor să angajezi pe cineva precum Keith 
Johnson, motiv pentru care munca sa este foarte importantă 
pentru succesul companiei. 

Dacă organizația dumneavoastră nu v-ar sta în cale și dacă 
v-aţi face curaj, s-ar găsi o poziţie întocmai ca aceasta. Pentru 
roată lumea. 


Crearea unei mișcări progresiste 


Imaginaţi-vă o organizaţie care are un angajat ce poate 
vedea limpede adevărul, poate înţelege situaţia și rezultatele 
potenţiale ale diverselor decizii. Iar acum imaginați-vă că 
această persoană este totodată capabilă să facă lucrurile să se 
intâmple. 

De ce Dumnezeu v-ar trece prin cap să o concediaţi? Este 
de neconceput. 

Toate organizațiile, toate ONG-urile, toate entitățile politi- 
ce şi toate corporaţiile caută cu disperare această persoană, Ea 
este liderul nostru, cea care lansează produsele pe piață, omul 
nostru de bază. Ea face ca lucrurile să evolueze. 

Există șefi care s-ar putea simți ameninţaţi de cineva capa- 
bil să creeze progres, însă acționarii, patronii și consiliul admi- 
nistrativ al oricărei organizaţii din lume își doresc cu disperare 
să progreseze. Distincția este subtilă; calmarea neliniștii șefu- 
lui este primul pas în încercarea de a determina organizaţia să 
adopte schimbarea pe care o veți face. 

Nu contează dacă aveţi intotdeauna dreptate. Contează că 
sunteți mereu în mișcare. 

Oamenii de neînlocuit și avantajele strategice 


Aţi putea să faceţi treaba lui Richard Branson. 

Cel puţin în cea mai mare parte a timpului. 

Am petrecut un anumit timp în compania lui Sir Richard și 
vă asigur că ați putea, cu siguranţă, îndeplini majoritatea sar- 
cinilor sale, poate chiar mai bine decât el. Cu excepţia lucruri- 
lor pe care le face cam cinci minute pe zi. În acele cinci minute, 
creează o valoare care se ridică la miliarde de dolari, la fiecare 
câţiva ani, și nici dumneavoastră, nici eu nu am putea spune o 
rugăciune care să ne ajute să îndeplinim ceea ce face el. 
Adevărata slujbă a lui Branson este găsirea unor noi oportuni- 
tăți, luarea unor decizii care funcționează și înțelegerea cone- 
xiunii dintre publicul, brandul și companiile sale. 

Legea avantajului strategic al omului de neînlocuit: cu 
cât valoarea pe care o creezi la locul de muncă este mai mare, 
cu atât numărul minutelor de muncă pe care le dedici în mod 
real creării valorii respective este mai mic. Cu alte cuvine, în 
cea mai mare parte a timpului, nu sunteţi extraordinar(ă). În 
majoritatea timpului faceţi lucruri pe care le-ar putea face și 
oamenii obișnuiți. 

Un autor extraordinar, o femeie de afaceri, un senator sau 
un programator sunt străluciți doar cu intermitențe. În restul 
timpului, îndeplinesc o muncă pe care ar putea-o face aproape 
toți oamenii cu pregătirea necesară. Este posibil să fie nevoie 
de foarte multă șlefuire, de îndeplinirea unor sarcini mărunte 
sau de cunoașterea unui domeniu pentru ca geniul să-și poată 
face simțită prezenţa, însă, din exterior, arta pare a fi creată 
într-un moment, nu în frânturi infinitezimale. 

E și mai dificil dacă aveţi o slujbă în care angajatorul nu se 
așteaptă să creaţi prea multă valoare. În slujbele de acest fel, 
este nevoie de îndeplinirea unei munci ingrate, grele și 

urmărirea instrucțiunilor 


ore de efort/zi 


intu fi 


salariu 


stăruitoare pentru a crea valoare. Mutarea unei grămezi de 
cărămizi dintr-un loc în altul este importantă, dar nimeni nu 
se aşteaptă să aveţi vreo contribuţie genială. Șeful crede că 
este, pur şi simplu, o corvoadă. 

Desigur, cărămizile trebuie mutate. Înţelegeţi că nu trebuie 
să fiți cel/cea care le mută, atâta timp cât există cineva mai 
ieftin şi mai ușor de înlocuit, pe care-l puteţi angaja să facă 
acest lucru. Și dacă nu aveţi de ales și chiar sunteţi nevoit(ă) să 
mutați cărămizile, aveţi oportunitatea de a vă gândi bine cum 
să îndepliniți până și o sarcină banală ca aceasta, deoarece 
aproape orice treabă poate fi umanizată sau transformată. 

E dificil să instruiești oamenii să devină Mark Cuban, 
Richard Branson sau Madeleine Albright. Este ușor să pregă- 
teşti oamenii să ducă la capăt corvezi, pentru că există un pro- 
ces clar și un manual. Este vorba, pur şi simplu, despre muncă. 


* Magnat și investitor american, proprietarul echipei de baschet Dallas Mavericks, care 
face parte din NBA (n.t.). 

Probabil că nimeni nu vrea să se ocupe de astfel de treburi, 
însă nu este o mare problemă să găsești oameni care să le facă. 
Pentru a inventa Twitter, Digg, 1-800-GOT-]JUNK sau 
Flatiron Partners este, totuși, nevoie de o altfel de persoană. 
În 1996, Fred Wilson și Jerry Colonna au fondat în New York 
o firmă care se ocupa de capitalul de investiţii. Flatiron a fost 
cea mai mare și cea mai importantă firmă de investiții on-line 
din New York şi timp de cinci ani au avut profituri semnifica- 
tive şi au creat companii cum puţine alte fonduri din istorie au 
reușit s-o facă. Post factum, este evident că era un moment 
propice și că fondatorii au făcut o mișcare inteligentă exploa- 
tându-l. Însă, în acel moment și-n acel loc, nu era deloc evi- 
dent, nu era uşor şi, cu siguranță, nu exista un manual. Ar fi 
putut-o face oricine, dar nu a făcut-o. Doar ei au reuşit. 

Este nevoie de măiestrie. Astăzi economia noastră răsplă- 
teşte artiştii mult mai mult decât orice altă economie care a 
existat de-a lungul istoriei. 

Oamenii care spun că nu au nicio idee bună se vând ieftin. 
Nu au idei care să fie prețuite pentru că nu investesc în arta lor. 

Oamenii care spun: „Aş putea și eu picta un tablou ca aces- 
ta“ nu înţeleg ideea. Priceperea necesară pictării tabloului, 
scrierii unui e-mail sau conceperii unei prezentări PowerPoint 
este partea uşoară a lucrurilor. Calitățile răsplătite sunt măies- 
tria, spiritul pătrunzător şi curajul de a crea valoare. 


Schimbarea masivă a avantajelor productivității 


Într-un sistem rigid, mecanizat (o fabrică!), diferenţa dintre 
un angajat foarte bun și unul excepțional este mică. Operatorul 
unei prese de perforat ar putea să facă între 20 şi 24 de piese 
pe oră. Cel mai bun operator din lume al unei prese de perforat 

are o productivitate cu aproximativ 20% mai mare decât un 
operator foarte bun. 

Pe de altă parte, în lumea liberală a creării și manipulării 
de idei, există diferenţe radicale între cei pur şi simplu buni și 
cei cu adevărat excepționali. Un designer de excepție precum 
Jonathan Ive valorează de o sută de ori mai mult decât un 
designer bun. Prin ce câştigă Apple valoare? Dacă muzica se 
aude la fel la toate MP3 playerele, de ce un iPod valorează muit 
mai mult decât un player obișnuit? Răspunsul este designui 
inovator pe care Ive l-a adus la Apple. De fapt, dacă ne gândim 
ia prețul aproximativ al acțiunilor și profiturilor Apple, în 
raport cu cele ale companiilor care angajează designeri stan- 
dard pentru a îndeplini o muncă obişnuită, nici măcar nu poate 
îi vorba despre comparaţie. 

Un vânzător excepțional poate fi de o mie de ori mai pro- 
ductiv decât unul mediocru. Primul este cel care reușește să 
deschidă drumul către o întreagă regiune sau să încheie un 
contract cu companii dintr-un nou domeniu de activitate, în 
vreme ce ultimul nu face decât să parcurgă lista cu numere de 
telefon, efectuând o muncă pe cât se poate de mediocră. 

lată o veste uimitoare. Un programator foarte bun şi cu 
experiență (care ar putea avea ún salariu de 200 000 de dolari) 
este plătit cam la fel ca un programator excepțional, care cre- 
ează o valoare ce se ridică la cinci milioane de dolari, pentru 
același salariu. Această diferență este suficientă pentru a con- 
strui pe baza ei profitul unei întregi companii. Faceţi acest 
lucru cu zece programatori și veţi deveni bogat(ă). 

Prin urmare, a vă baza pe cei mediocri este prea costisitor. 
Această abordare presupune că organizaţia a renunţat la pro- 
ductivitatea ridicată, furnizată de performanţele excepționale, 
in schimbul facilităților și siguranţei oferite de parada nesfâr- 
șită a angajaţilor mediocri. 

Plictiseala, suferinţa și nesiguranța mediocrităţii 


Nu numai organizaţiile beneficiază de pe urma angajaţilor 
de neînlocuit, ci şi aceştia din urmă se bucură de avantaje în 
momentul în care devin indispensabili. 

Găsirea siguranţei în mediocritate este un proces istovitor. 
Numărul de ore pe care-l puteți munci este limitat, ca și efortul 
pe care-l puteţi face. Nu este suficient să fii un dactilograf ceva 
mai bun sau un creator de coduri ceva mai rapid. Privești 
mereu în spate, încercând neîncetat să fii mai puțin mediocru 
decât cel aflat alături de tine. Este epuizant. 

E imposibil să-ţi îndeplineşti munca dacă suferi. 
Nesiguranţa care vă asediază clipă de clipă, caracteristică atât 
de multor slujbe, vă răpeşte încrederea de care aveţi nevoie 
pentru a îndeplini o muncă excepţională. 

În plus, în cazul în care faceţi o muncă nemaipomenită, vă 
puteți bucura de faptul că știți care este valoarea eforturilor 
dumneavoastră. Fiecare zi vă aduce confirmarea visurilor şi 
nu mai trebuie să pretindeţi că sunteți mediocri. Sunteţi liberi 
să vă aduceţi contribuția. 


Toate organizaţiile au nevoie de oameni 
de neînlocuit? 


Vrem ca piloții şi controlorii de trafic aerian să conceapă noi 
strategii pe durata zborului? 

Vrem ca aceia care întorc hamburgerii la McDonald's să 
ceară o mărire de salariu, pe motiv că talentele lor unice îi fac 
indispensabili? 

Ar trebui ca toate interacțiunile cu Fiscul să constituie o 
improvizație liberă? 

Probabil că nu. 

Organizațiile centralizate, care deţin monopolul, statice, 
sgure, mari şi sensibile la costuri ar trebui să angajeze trân- 
ri, pentru cât mai puţini bani. 

Producătorii bunurilor de larg consum, care dețin afaceri 
zxtrem de competitive, ar trebui să facă același lucru. Dacă 
7roduceţi anvelope pentru Hyundai şi filamente de becuri pen- 
zu Sylvania, majoritatea oamenilor din compania dumnea- 
voastră ar trebui să fie în primul rând necostisitori, în al doilea 
ând, de încredere şi, în al treilea, prezenţi. 

Angajaţi trântori ieftini, al căror număr poate fi mărit, care 
zot fi înlocuiţi şi disprețuiți. 

Nu am nicio problemă cu acest fapt ca strategie de afaceri. 
insă nu cred că va conduce la dezvoltare sau la cultivarea unei 
ioialități semnificative din partea clienţilor, în special în vre- 
muri de schimbare. 

Şi, mai important, dacă sunteți în căutarea unei slujbe, nu 
ințeleg de ce aţi vrea să munciti într-o companie de acest fel. 
Lăsaţi-i pe alții să ocupe acest post. Meritaţi mai mult. 


Cunoștinţele temeinice nu sunt suficiente 


Wikipedia şi cunoștințele împărtășite pe internet fac ca 
erudiția într-un anumit domeniu, luată în sine, să valoreze 
semnificativ mai puțin decât în trecut. Astăzi, dacă nu ai alt- 
ceva de oferit, în afară de faptul că ştii o mulțime de informaţii 
care pot fi găsite în cărțile de specialitate, pierzi, deoarece 
internetul știe mai multe decât tine. 

Cunoştințele temeinice, în combinaţie cu o judecată sănătoasă, 
valorează extrem de mult. Cunoştinţele aprofundate, dublate 
de abilităţi de diagnosticare sau de o intuiție nuanțată sunt, de 

asemenea, valoroase. Cu toate acestea, dacă am nevoie doar de 
cunoaștere, o voi găsi mai rapid şi mai ieftin, apelând la un 
expert on-line. Dacă am nevoie de o scrisoare nemaipomenită, 
pe care s-o folosesc într-un direct mail, este mult mai ieftin şi 
mai rapid să angajez pe cineva extrem de priceput, care se ocupă 
direct de scrierea e-mailurilor, decât să angajez pe cineva cu 
normă întreagă pentru a-mi scrie unica scrisoare de care am 
nevoie lunar, nu-i așa? 

Luate în sine, cunoştinţele temeinice sunt rareori suficiente 
pentru a transforma pe cineva într-o persoană de neînlocuit. 

Există trei situaţii în care o organizaţie va răsplăti şi va adopta 
pe cineva care deţine cunoștințe aprofundate, ieşite din comun: 


1. Atunci când cunoştinţele sunt necesare pe neanunțate, 
iar introducerea unei surse externe este prea riscantă sau 
de durată. 

2. Atunci când cunoștințele sunt necesare în mod regulat, 
iar costurile introducerii unei surse externe sunt prea 
mari. 

3. Atunci când cunoștințele profunde sunt implicate și în 
luarea deciziilor, iar credibilitatea internă și cunoașterea 
organizațională merg mână în mână cu aflarea răspunsu- 
iui corect. 


Este ușor ca o sursă externă să fie percepută, după cum 
s-a exprimat artistul Julian Schnabel, ca un „turist“. Este posibil 
ca turistul să aibă o abilitate tehnică apreciabilă, însă, dacă 
nu cunoaşte teritoriul - teritoriul dumneavoastră - abilitatea 
este inutilă. 

Pe de altă parte, după cum am văzut observând evoluția 
divergentă a lui Rick Wagoner, insiderul ce deținea cunoștințe 
despre domeniul în care activa şi care a falimentat General 

Motors, respectiv a lui Alan Mulally, outsiderul ce nu avea decât 
o viziune clară, abilități de leadership și o ţinută adecvată, care 
a salvat Ford, cunoştinţele profunde, luate în sine, sunt sufici- 
=nte pentru a-ţi provoca mari necazuri. 

Cu câţiva ani înainte de prăbușirea orașului Detroit, Bill 
Ford ştia că firma sa era în pericol, așa că a plecat în căutarea 
anui nou CEO. 

Cea mai mare grijă a sa? „Ford este un loc în care oamenii 
așteaptă ca liderul să le spună ce să facă.“ 

Poate că cea mai mare schimbare pe care a făcut-o Alan 
Mulally, după ce a plecat de la Boeing, a fost modificarea aces- 
zei situaţii. În loc să angajeze pe cineva care deţinea cunoștințe 
aprofundate într-un domeniu, care știa exact ce să facă, Bill 
Ford a angajat un om capabil să instruiască oamenii să trăiască 
zără a fi ghidaţi. 

Rick Wagoner și-a pierdut slujba de la GM pentru că le-a 
spus tuturor ce să facă (și s-a înșelat). Este mult mai bine să 
construieşti o echipă capabilă să identifice soluţii. 


Cel mai bun motiv de a fi expert 
in domeniul dumneavoastră 


Competența vă oferă suficientă perspicacitate pentru a rein- 
venta ceea ce toți ceilalți consideră a fi adevărul. 

Desigur, este posibil să subminaţi în mod arbitrar conventi- 
ze domeniului dumneavoastră, iar dacă sunteţi norocoși, să 
zaceţi o descoperire. Cu toate acestea, este mult mai probabit 
să concepețţi un site extraordinar, să regizați un film de impact 
sau să conduceţi dezvoitarea unui proiect inovator, dacă înțele- 
geţi statu quo-ul mai bine decât oricine altcineva. 

Norocul începătorului nu mai este de mult valabil. 

Efortul emoțional și crearea hărților 


„Efortul emoţional“ este o sintagmă utilizată pentru întâia 
oară cu 40 de ani în urmă de către sociologul Arlie Hochschild, 
în cartea sa, The Managed Heart. Sintagma defineşte „contro- 
lul sentimentului cu scopul de a crea o expresie facială și cor- 
porală, care poate fi observată din afară“. Cu alte cuvinte, 
muncim cu sentimentele, nu cu trupul. 

Munca emoțională este efortul solicitant, exercitat în rea- 
lizarea operelor artistice, producerea generozităţii și expune- 
rea creativităţii. A lucra în absența unei hărți necesită atât 
viziune, cât şi dorința de a face ceva în legătură cu ceea ce vezi. 
Suntem plătiți pentru a depune o muncă emoţională, unul din- 
tre cele mai dificile tipuri de efort emoțional fiind contempla- 
rea prăpastiei care se naște atunci când avem de făcut o alegere 
şi adoptarea unei căi sau a alteia. 


Slujba dumneavoastră este o platformă 


Sunteţi plătit(ă) să mergeţi la muncă și să creați ceva valo- 
ros. Însă slujba dumneavoastră este, totodată, o platformă 
destinată generozității, exprimării și artei. 

Toate interacțiunile pe care le aveţi cu un coleg sau un cli- 
ent constituie o oportunitate de a exersa arta relaţionării. 
Fiecare produs.pe care îl realizați reprezintă o ocazie de a con- 
cepe ceva care nu a mai fost gândit până atunci, de a crea o 
interacţiune unică. 

Vreme îndelungată, puţini oameni erau concediaţi pentru 
că refuzau să înțeleagă paragraful anterior. Totuşi, acum, nu 

nai avem de ales. Este singurul motiv pentru care sunteţi 
Zlătit(ă) să mergeţi la muncă astăzi. 


Gradele libertății 


Acesta este un aspect important. 

Unul dintre lucrurile cele mai uşoare legate de călătoria cu 
Tenul este faptul că nu avem multe opțiuni. Șinele au o traiec- 
zorie prestabilită. Desigur, uneori există noduri feroviare și 
diverse rute, dar, în general, avem doar două opţiuni - de a 
merge sau nu. 

Călătoria cu mașina este ceva mai complicată. În acest caz, 
zvem de ales literalmente între milioane de destinaţii. 

Organizațiile sunt mult mai complexe. Există, în esenţă, un 
zumăr infinit de alegeri şi nesfârşite grade de libertate. 
Marketingul dumneavoastră poate fi gratuit sau costisitor, 
on-line sau off-line, amuzant sau trist. Poate fi autentic, 
emoțional, plictisitor sau banal. De fapt, toate campaniile de 
marketing care s-au făcut vreodată au fost diferite de cele de 
dinaintea lor, oricât de puţin. 

Numărul acelorași alegeri este și mai mare atunci când exa- 
minăm microdeciziile pe care trebuie să le luăm în fiecare zi. 
Să merg la şedinţă sau nu? Să dau mâna sau să încep, pur și 
simplu? Să comand mâncăruri alese pentru oaspeţi sau să mer- 
gem la o plimbare împreună, dacă tot este vreme frumoasă... 

Confruntaţi cu o mare infinită de opțiuni, este firesc să acti- 
văm un scut de apărare, să cerem o hartă, să implorăm să ni 
se dea instrucțiuni sau, în cazul în care nu le primim, să facem 
exact ce am făcut ultima oară, chiar dacă nu a funcționat. 

Persoanele de neînlocuit sunt capabile să facă faţă lipsei de 
structură şi să găsească o nouă cale, una viabilă. 


Marissa Mayer 


Ce poate face ea și dumneavoastră nu puteți? 

Marissa a creat o valoare care se ridică la miliarde de dolari 
de când lucrează pentru compania Google. Cu toate acestea, 
ea nu este mintea-cheie a departamentului de programare și 
nici nu este responsabilă de gestionarea finanțelor sau a rela- 
țiilor cu publicul. 

Marissa este de neinlocuit. Ea aplică judecata artistică în 
combinaţie cu munca emoţională. Ea este cea care face ca 
interfețele să funcționeze (interfaţa de utilizator și interfața 
dintre ingineri și restul lumii) şi conduce oamenii ce duc lucru- 
rile la bun sfârşit. 

Google funcționează datorită modului în care site-ul îţi 
preia solicitarea şi-ţi oferă rezultatele, dând dovadă de disci- 
plină și claritate a viziunii, ceea ce face ca oamenii să-l prefere 
chiar şi atunci când rezultatele cercetării nu sunt superioare 
celor furnizate de Yahoo sau Microsoft. Interfața de utilizator 
a companiei Google, atât de îndrăgită acum, este în realitate 
mult mai valoroasă decât tehnologia de căutare. Marissa este 
cea care a pledat pentru alegerea unei pagini de start definită 
de simplitate, forțând Google să-i adopte inițiativa. Ea ţine 
socoteala cuvintelor de pe această pagină şi se luptă să le păs- 
treze în număr cât mai mic. 

Google funcţionează totodată deoarece interfața dintre 
programatori, dorințele şi nevoile publicului este atât de 
strânsă. Cineva de la Google a găsit soluția de a ajuta com- 
pania să ne rezolve problemele (despre a căror existență 

zici măcar nu știam). Marissa este, adesea, în postura de a fi 
această interfață. 

Nu a primit niciuna dintre aceste sarcini. Pur și simplu, le-a 
indeplinit. 

Dacă am putea strânge laolaltă îndatoririle Marissei, 
punându-le într-un manual, nu ar mai fi nevoie de ea. Însă, 
chiar dacă am reuși să le notăm, nu am putea reda cu precizie 
realitatea. Aceasta este cheia. Ea rezolvă problemele ce nu au 
ost prevăzute, vede lucrurile pe care ceilalți nu le-au perceput 
şi pune în legătură oamenii care trebuie să fie conectaţi. 


Acordaţi-vă o notă de trecere 


Lucrarea de nota 10 este banală. 

Dacă predaţi o lucrare perfectă din punct de vedere grama- 
tical, dar care este lipsită de implicare emoțională, veți primi 
cu siguranță nota 10 de la un profesor obișnuit. Aceasta din 
cauză că profesorul respectiv a fost instruit să vă noteze în 
funcție de abilitatea de a vă integra. Acesta verifică dacă ați 
scris și aţi utilizat corect cuvântul „ubicuu“. Nu are importanță 
dacă nuvela dumneavoastră l-a făcut să plângă sau nu. lată 
cum îngrădește (în loc să le cultive) școala spiritul pătrunzător 
şi creativitatea. 

Roz și Ben Zander, care sunt eroii mei, au scris o carte 
incredibilă, numită The Art of Possibility. Într-unul dintre cele 
mai pregnante eseuri din carte se descrie cum a schimbat Ben 
viețile studenţilor săi de la muzică, ce erau extrem de stresaţi, 
provocându-i să „îşi acorde nota 10“. Voia să demonstreze fap- 
tul că a anunţa în prealabil că te vei descurca nemaipomenit - 
asumându-ţi efortul și vizualizând rezultatele - este o abordare 
mult mai productivă decât să te lupţi să reușești. 

Vreau să duc această idee mai departe. 

Eu zic că ar trebui să vă acordaţi o notă de trecere (dacă 
nu cumva sunteți într-atât de norocos încât să fiți studentul 
lui Ben). Înainte de a începe, presupuneţi că veţi crea ceva 
ce nu va fi pe placul profesorului, șefului sau vreunui alt cri- 
tic care caută nod în papură. Desigur, aceștia nu vor agrea ce 
ați făcut din motive neîntemeiate. Nu puteți să abandonaţi 
tehnica pur și simplu pentru că nu sunteţi bun la asta sau nu 
sunteți dispus să faceţi efortul necesar. Însă dacă motivul pen- 
tru care veți primi o notă de trecere este faptul că subminați 
structura, așteptările și statu quo-ul, atunci DA! Acordaţi-vă o 
notă de trecere. 

Una binemeritată. 


Cui încercați să-i faceți pe plac? 


Dacă așteptați feedback din partea criticilor, birocraților, 
portarilor, conțopiştilor şi a șefilor care fac lucrurile ca la carte, 
mai trebuie să fiți surprins(ă) că sfârşiţi prin a face ceea ce le 
este pe plac? 

Atitudinea lor vă spune că există o coadă, la care așteaptă 
slujbaşi neînsemnaţi, exact ca dumneavoastră, și că ați face 
mai bine să vă conformați, să plecaţi capul şi să faceţi ce vi se 
spune, altfel vor trece la următoarea persoană care aşteaptă 
să-i vină rândul. 

În absența consimțământului dumneavoastră, cei de mai 
sus nu se pot agăța de statu quo-ul existent, nu vă pot face să 
suferiți şi nu pot păstra puterea. Depinde de dumneavoastră. 
Vă puteţi petrece timpul pe scenă, încercând să-l mulţumiţi pe 
cel aflat în spatele sălii, care vă întrerupe mereu, sau vă puteți 
dedica publicului care a venit să audă ce aveţi de spus, 

Omul care rezolvă problemele 


Restaurantul dumneavoastră are patru chelneri și vremu- 
rile grele vă obligă să-l concediaţi pe unul dintre ei. 

Trei dintre chelneri muncesc mult. Celălalt este bun, fiind 
totodată un maestru al rezolvării problemelor. Poate calma 
un client furios, poate păcăli sistemul computerizat greoi și 
poate îmbuna bucătarul când se întâmplă ca acesta să fi băut 
prea mult. 

Aveţi idee care dintre chelneri are slujba cea mai sigură? 

Rezolvarea problemelor nu este niciodată pomenită în fişa 
postului deoarece, dacă am putea numi pașii necesari soluțio- 
nării problemelor, acestea nu ar mai exista, nu-i așa? 
Rezolvarea problemelor este o artă, reprezentând un dar pe 
care cel ce găsește soluții i-l face persoanei aflate la ananghie. 
Omul care rezolvă problemele intervine atunci când toţi cei- 
lalți s-au dat bătuţi, se plasează în bătaia puștii, oferindu-și 
energia și punându-și curajul în slujba cauzei. 


Legea lui Krulak: oameni de neînlocuit, 
fie că vrem sau nu 


Jeff Sexton arată că, în urmă cu zece ani, generalul Charles 
Krulak susținea faptul că într-o epocă a camerelor de luat 
vederi aflate mereu în funcțiune, a telefoanelor mobile și a 
rețelelor sociale, caporalul mărunt de pe câmpul de luptă va 
avea avantaje mult mai mari și un impact mult mai semnifica- 
tiv decât până acum. El scria: „În multe cazuri, soldatul de la 
Marină va fi cel mai vizibil simbol al politicii americane exter- 
ne, având puterea de a influența potenţial nu numai situația 
tactică imediată, ci şi nivelurile operaţionale și strategice“. 

Legea lui Krulak este simplă: cu cât ești mai aproape de 
linia de luptă, cu atât ai mai multă putere asupra brandului. 

Un slujbaș oarecare, care primeşte salariul minim, fiind 
doar o rotiță în mașinărie, poate nenoroci un întreg brand sau, 
cel puţin, poate compromite pentru totdeauna valoarea unui 
client. Cei doi puști de la Domino care au făcut senzaţie pe 
YouTube, manifestându-şi cruzimea față de pizza (şi clienți) 
au făcut mai mult rău brandului Domino decât ar fi putut face 
un vicepreşedinte. 

Dacă credeți că soluția este să introduceți mai multe reguli 
şi mai puțină umanitate, mă tem că veți fi dezamăgit(ă) de 
rezultate. Organizațiile ce pot conferi umanitate și flexibilitate 
interacțiunilor pe care le stabilesc cu alte ființe umane vor avea 
de câştigat. 


De ce a început să ne pese 


Desigur, decenii în șir, companiile au mecanizat producția, 
astfel că oportunitatea de a face o carieră dacă urmezi instruc- 
țiunile și ridici obiecte grele a devenit din ce în ce mai limitată. 
Bineînțeles, nu v-a păsat prea mult de acest aspect, dar numă- 
rul slujbelor bune, destinate lucrătorilor manuali, este într-o 
continuă scădere de ani buni. Noi suntem cei care au eliminat 
operatorii de utilaje, vopsitorii şi alte categorii de muncitori, 
cu scopul de a reduce costurile. 

Cuvântul-cheie este „noi“. Slujbele care au fost eliminate 
aparțineau unei clase de oameni ușor de ignorat. Am recurs la 
raționalizare deoarece nu eram afectați. Era eficient să elimi- 
năm slujbele manuale; acest fapt ne-a făcut să fim competitivi; 
să progresăm. 

Acum, datorită revoluţiei informaționale și legii Turcului 
Mecanic, slujbele care dispar ne aparțin nouă, nu altor oameni. 

Subit, ne pasă foarte mult de slujbele care au dispărut, proba- 
bil pentru totdeauna. Ne deranjează fiindcă locurile de muncă 
ale oamenilor care urmau aceleași reguli ca şi noi sunt acum 
in pericol. 


Propria dumneavoastră ligă 


Donald Bradman a fost un jucător australian de cricket. 
Era, totodată, cel mai bun atlet din toate timpurile. Conform 
evaluărilor statistice existente, dovedea că era cel mai bun în 
ceea ce făcea. Era mult mai bun la cricket decât Michael Jordan 
la baschet sau Jack Nicklaus la golf. 

E dificil să fii la fel de bun ca Donald Bradman. De fapt, este 
imposibil. Iată graficul mediei loviturilor lui Bradman, în com- 
parație cu alți lideri din toate timpurile ai acestui sport. 


H Conald Bradman (AUS) 

EÈ Graeme Pollock (AFS) 

ÎI George Headley (CARAIBE) 

Æ Hertert Sutcliffe (ANG) 

H Eddie Paynter (ANG) 

H Ken Barrington (ANG) 

H Everton Weekes (CARAIBE) $ 

% Wally Hammond (ANG) 

B Garfield Sobers (CARAIBE) 

E: jack Hobbs (ANG) 

E Clyde Walcort (CARAIBE) 

E Len Hutton (ANG) 

E Ernest Tyldesley (ANG) 
Charlie Davis (CARAIBE; 

H Vinod Kambli (IND) 


Cea mai mare marjă 
din istoria sportului 


Toţi ceilalți sunt grupaţi în apropierea indicelui 60. 
Bradman alcătuia o ligă proprie, fiind cât se poate de departe 
de ceilalți. Provocarea de a deveni o persoană de neînlocuit, 
doar pe baza unei abilități, a predilecţiei pentru un anumit 
meșteșug, pe baza unei sarcini sau a practicării unui sport 

constă în faptul că piața poate găsi surprinzător de ușor alți 
oameni cu o abilitate similară. O mulțime de oameni pot cânta 
la flaut, pot face curățenie într-o casă sau programare în 
Python la fel de bine ca dumneavoastră. Dacă nu puteți face 
altceva decât să îndepliniţi o anumită sarcină și nu vă detaşaţi 
de toţi ceilalţi în ceea ce privește realizarea acesteia, nu sunteți 
indispensabili. 

Statisticile sunt periculoase, fiindcă ilustrează cu o claritate 
uimitoare că nu suntem decât cu puţin mai buni decât altcine- 
va. Sau poate deloc. 

Dacă vă angajaţi să învingeţi competiția pe baza unui ele- 
ment ușor cuantificabil trebuie să fiți hotărât(ă) şi dispus(ă) să 
exersaţi, având convingerea că puteţi fi mai bun(ă) decât au 
fost Len Hutton sau Jack Hobbs la cricket. Nu doar ceva mai 
buni, ci la fel de buni ca Don Bradman. 

Însă nu aveţi cum. 


Pe de altă parte... 


Dacă aveți la fel de mult farmec ca Julia Roberts, dacă sun- 
teți la fel de direcți ca Marlon Brando sau la fel de provocatori 
ca Danny Boyle, vă va fi mult mai ușor decât să jucaţi cricket 
mai bine decât cei mai buni sportivi din istorie. 

Munca emoţională ne stă tuturor la dispoziție, însă rareori 
este exploatată ca avantaj competitiv. Ne petrecem timpul şi 
ne consumăm energia încercând să ne perfecționăm măies- 
tria, dar nu ne concentrăm asupra abilităților și interacțiunilor 
care ne vor permite să ieşim în evidenţă, devenind indispen- 
sabili pentru organizația noastră. 

Iniţial, efortul emoţional era perceput drept un lucru nega- 
tiv, care provoca epuizarea psihică a stewardeselor studiate de 

Hochschild pentru cartea sa. Greşeala analizei autoarei a cor- 
stat în faptul că nu a luat în considerare alternativa. Alternativa 
este munca într-o mină de cărbuni. Sau munca în atelierele 
unde se lucrează pe brânci. O numim muncă pentru că este 
dificilă, iar pentru cei mai mulţi dintre noi efortul emoționat 
este cel mai potrivit. O fi epuizant, însă este valoros, 


(Raportul lui Colbert) 


De ce atât de multe mărfuri de lux, create manual, provin 
din Franța? 

Nu este un lucru întâmplător. Este rezuitatul munci: unui 
singur om, Jean-Baptiste Colbert. A trăit în secolul al XVIl-iea, 
fiind unul dintre demnitarii regelui Louis al XIV-lea, şi a con- 
ceput un plan menit să contracareze succesul imperialist a: 
țărilor cu care se învecina Franţa. Anglia, Portugalia, Spania și 
alte țări colonizau lumea, iar Franţa rămânea în urmă. 

Prin urmare, Colbert a organizat, reglementat şi promovat 
industria mărfurilor de lux. A înţeles ce își doreau consumate- 
rii avuţi din întreaga lumea și a ajutat companiile franceze să 
răspundă acestei nevoi. Celelalte țări procurau materiile 
prime, pe care francezii le rafinau, le transformau într-un 
brand, iar apoi îl vindeau vânzătorilor iniţiali, sub formá de 
mărfuri costisitoare. 

Unul dintre elementele esenţiale ale acestei abordări era 
munca artizanilor indispensabili. Louis Vuitton își făcea cufe- 
rele de mână, într-un mic atelier aflat în spatele casei sale, 
situate în afara Parisului. Hermes însărcina un meșteșugar să 
lucreze la o şa, indiferent de cât timp era nevoie pentru pro- 
ducerea acesteia. Faimoșii podgoreni din Champagne se 
bazau pe profesioniști instruiți - oameni care lucraseră întreaga 

viață cu vinurile - pentru a crea o băutură ce avea să călătoreas- 
că în întreaga lume. 

În același moment în care Franța adopta produsele de lux 
făcute manual, Marea Britanie se lăsa cucerită de anonima 
fabrică. Erau introduse războaiele de țesut, care puteau trans- 
forma bumbacul printr-un efort uman minim și apăreau fabri- 
cile de ceramică, ce produceau farfurii ieftine. 

„Fabricat în Franţa“ ajunsese să însemne ceva (şi încă 
înseamnă, deși au trecut trei sute de ani de atunci) datorită 
cuvântului „fabricat“. Mecanizarea şi ieftinirea procesului le-ar 
fi permis altora să-i copieze pe francezi. Însă faptul că elemen- 
tul-cheie era cel uman îngreuna procedura, făcând ca lucrurile 
realizate în Franţa să fie rare, iar raritatea creează valoare. 


Neînfricaţi, necugetați și ineficienţi 

Organizațiile caută oameni neînfricați, însă se străduiesc să 
se ferească de cei necugetați. Care este diferența? 

Neînfricat nu înseamnă literalmente „fără frică“. În reali- 
tate, înseamnă „care nu se teme de lucruri de care nu ar trebui 
să-ţi fie frică“. A fi neînfricat înseamnă să susțineţi o prezen- 
tare în fața unui client important fără a sta treaz cu o noapte 
înainte. Înseamnă să fiţi dispus(ă) să vă asumaţi riscuri intelec- 
tuale şi să vă clădiți o nouă cale. Teama are ca obiect o ame- 
nințare imaginară, astfel că, evitând-o, reuşiți să realizați ceea 
ce doriți. l 

Pe de altă parte, necugetat înseamnă să te năpustești spre 
locuri în care numai un nebun ar merge. Nesăbuința conduce 
la probleme imense, pe care, de obicei, trebuie să le rezolve 
şeful. Această trăsătură ne-a condus la criza ipotecilor şi a 
lichidităţilor. Nu mai este la modă să fii necugetat. 

Ineficient? Acesta este cel mai rău dintre toate. Ineficiența, 
indiferența şi lenea sunt cele mai grave. 


Ce facem cu teama? 


Atunci când oamenii au construit căile ferate sau când 
Mary Decker stabilea recorduri la o milă sau zece mii de metri, 
era clar că secretul succesului era învingerea epuizării. Nu te 
lăsai biruit de oboseală. Dacă renunţai, pierdeai (slujba sau 
cursa). Nimeni nu întreba: „Ce ne facem cu oboseala?“, deși 
este o întrebare legitimă. Ce se întâmpla cu epuizarea? Era 
acolo, dar unii oameni înțelegeau că a trece peste ea era cei 
mai important factor al reuşitei. 

Dacă urmăriţi să deveniți indispensabil(ă), merită să vă 
puneţi o întrebare similară: „Ce facem cu teama? Diferența 
dintre o persoană de neînlocuit și una obișnuită este răspunsul 
la această întrebare. Cei mai mulți dintre noi resimt teama și 
reacționează în consecință. Încetăm să facem lucrul care ne 
provoca frică. Astfel, teama dispare. 

Oamenii de neînlocuit simt teama, o conștientizează, apoi 
acționează. Nu vă pot spune cum s-o faceţi; cred că răspunsul 
este diferit de la o persoană la alta. Ce vă pot spune este că, în 
economia de astăzi, a face acest lucru este o condiţie esenţială 
a succesului. 


Problema perfecțiunii (sau a apropierii de aceasta) 
Asimptotele sunt destul de plictisitoare. O asimptotă este o 


linie care se apropie din ce în ce mai mult de perfecțiune, însă 
nu o atinge niciodată cu adevărat. 

Dacă produceţi dispozitive și unul din zece este defect, 
îmbunătățirea calității are o valoare imensă, atât pentru dum- 
neavoastră, cât și pentru clienți. 

Acum, dacă doar unul din o sută este defect, putem vorbi 
despre o creştere a calităţii, însă aceasta nu este uimitoare. 

Când ajungeţi la un singur dispozitiv defect dintr-o mie, 
se poate spune că este o performanţă, însă cu siguranță nu 
este perfect. 

O îmbunătăţire a ratei deficienţelor de unu la zece mii con- 
stituie o reușită în cazul majorităţii lucrurilor, mai puţin al sti- 
mulatoarelor cardiace. 

lar o îmbunătăţire a calităţii de unu la o sută de mii este 
incredibil de greu de atins și vă va aduce o mărire de salariu. 

Cu toate acestea, o îmbunătăţire de unu la un milion este 
foarte aproape de perfecţiune, dar probabil nu veţi produce 
niciodată un milion de unități, aşa că nimeni nu va observa. 

Schema asimptotei arată astfel: 


aproape perfect 
(dar NU chiar) 


calitate 


rebuturi 


ore de efort 


100 Eşti de neînlocuit? Cum să deveniți un „Cui de osie“, fără de care nu se poate 


Pe măsură ce vă apropiaţi de perfecțiune, este tot mai greu 
să progresați, iar piața valorizează progresele ceva mai puțin. 
Dacă vă îmbunătăţiți procentajul la aruncarea liberă de la 98 
la 99%, veţi ocupa un loc mai bun în cartea recordurilor, însă 
nu vă va ajuta să câștigați mai multe medalii, iar cucerirea ulti- 
mului procent durează aproape la fel de mult ca parcursui 
necesar atingerii primelor 98 de procente. 

Zece procente din aplicațiile la Harvard aparţin unor 
oameni care au obținut un punctaj maxim la testele SAT”. Cam 
același procent aparține celor care au absolvit liceul ca șefi de 
promoție. Desigur, este imposibil să te clasezi mai bine decât 
cel care a ieșit primul sau să obţii mai mult decât punctajul 
maxim, însă, cu toate acestea, peste o mie dintre aplicanții din 
fiecare grup sunt respinși în fiecare an. Se pate că perfecțiunea 
nu este suficientă. 

Interacțiunile personale nu au asimptote. Soluţiile inova- 
toare la probleme nu se învechesc. Căutaţi realizări care nu 
sunt limitate. 


Întrerupeți spectacolul cu aplauze! 


Dacă petreci două ore urmărind Guys and Dolls, tinpul stă 
în loc. 

Nathan Detroit intră pe scenă în haina sa galbenă, strigă ia 
Nicely Nicely Johnson, iar acesta din urmă împreună cu întrea- 
ga distribuţie încep să cânte: „Stai jos, stai jos, stai jos, stai jos, 
stai jos că se clatină barca!“ 

Adrenalina începe să curgă. Publicul înnebunește. 


* Test standardizat, utilizat la admiterea în colegiile americane (n.t.). 
** Music hall de mare succes, jucat pe Broadway (n.t.). 

În acel moment, arta triumfă asupra tuturor lucrurilor. 
Piesa şi-a urmat cursul și deodată cântecele, luminile și dan- 
sul - toate se intensifică (ajungând la paroxism). Publicul se 
trezește, se înclină și ovaţionează. 

Gândiţi-vă că un pilot ce trece printre scaune poate schim- 
ba întreaga după-amiază a unui copil care nu are stare deloc 
în timpul zborului. Sau că un medic care îi acordă un minut în 
plus unui pacient, oprindu-se și manifestându-şi grija, poate 
schimba relaţia cu acesta. 

Opusul statutului de rotiță a unei mașinării este capacitatea 
de a face ca spectacolul să fie întrerupt de aplauze oricând 
doriți. De ce ați avea nevoie pentru a putea face acest lucru? 


Căutarea perfecțiunii 


Câţi dintre colegii dumneavoastră îşi petrec întreaga zi cău- 
tând perfecțiunea? 

Sau, mai exact, își petrec întreaga zi încercând să evite să 
greşească? Sunt două lucruri foarte diferite. Oamenii caută 
adesea evitarea deficienţelor. Îndeplinirea specificaţiilor. 
Prevenirea reproșurilor. 

Am fost instruiți încă din clasa întâi să evităm greșelile. La 
urma urmelor, scopul oricărui test este acela de a obţine punc- 
tajul maxim. De a nu face nicio greșeală. Nu comiti nicio eroa- 
re şi iei nota 10, corect? 

Citiţi CV-ul cuiva și descoperiți 20 de ani de fapte extraor- 
dinare şi o greşeală de tehnoredactare. Ce veţi menţiona 
mai întâi? 

Suntem în căutarea perfecțiunii atunci când angajăm, când 
conducem, când evaluăm și când răsplătim. 

Atunci de ce ne mai mirăm că oamenii își petrec prețiosui 
timp alocat muncii, centrate pe sine şi canalizate spre un anu- 
mit scop, încercând să atingă perfecțiunea? 

Problema este simplă: arta nu este niciodată lipsită de 
defecte. Lucrurile remarcabile nu se ridică niciodată la înălți- 
mea specificaţiilor, pentru că astfel ar deveni standardizate și 
nu ar mai merita să se vorbească despre ele. 


Contururile nefinisate și perfecțiunea 


Bob Dylan ştie câte ceva despre cum este să fii indispensa- 
bil, ce înseamnă să fii artist și să trăieşti pe muchie de cuțit: 


Daltrey, Townsend, McCartney, Beach Boys, Elton, Billy Joel. Toţi 
au scos albume perfecte, așa că trebuie să le interpreteze ireproșabi... 
exact așa cum și le amintesc oamenii. Numeroase albume au fost 
departe de perfecțiune. Așa că nu există niciun motiv pentru a le 
duplica. În fine, nu sunt un artist consacrat. 

... Cred că majoritatea influențelor. mele ar putea fi considerate 
excentrice. Mass-media nu era prea răspândită pe atunci, așa 
că eram atras de trupele ambulante, aflate în trecere printr-un 
loc sau altul. De artiștii de circ sau carnaval - cei care interpretau 
muzică bluegrass, cowboy-ul negru cu acoperitoare de picicare, 
care făcea trucuri cu lasoul. Miss Europa, Quasimodo, Doamna 
cu Barbă, omul jumătate bărbat, jumătate femeie, diformii și 
încovoiaţii, Piticul Atlas, înghiţitorii de fiăcări, dascălii și predicatori, 
cântăreții de blues. Mi-aduc aminte de toți de parcă ar fi fost ieri. 
Cu unii dintre acești oameni m-am împrietenit. Am învăţat ce 
înseamnă demnitatea de la ei. Și ce însearnnă libertatea. Am învăţat 
despre drepturile civile și drepturile omului. Cum să rămâi tu însuți. 
Cei mai mulţi dintre spectatori erau interesați de atracțiile mobile, 
cum ar fi caruselul și plimbarea într-un montagne russe. Pentru 

mine acestea erau un coșmar. Îmi provocau amețeli și mi se păreau 
extrem de artificiale... 


Apoi intervievatorul i-a reamintit lui Dylan: „Dar aţi vândut 
peste o sută de milioane de albume“. 

Răspunsul lui Dylan atinge miezul semnificației condiției 
de artist: „Da, ştiu. Este un mister şi pentru mine“. 

Dorinţa de a evita să cazi în capcana ocolirii defectelor nu 
este ușor de insuflat celor care au fost instruiți încă din clasa 
întâi în spiritul viziunii centrate pe căutarea perfecțiunii (adică 
cei mai mulţi dintre noi). Însă artiștii îmbrățișează mai degra- 
bă misterul geniului. Înţeleg că, din când în când, se întâmplă 
să fim nevoiţi să ne confruntăm cu vinovăția şi că nu există o 
hartă, niciun plan amănunțit și nicio modalitate de a o evita. 

Dacă nu ar fi vorba despre mister, ar fi ușor. Dacă ar fi ușor, 
nu ar valora cine ştie ce. 


Probierna bowlingului 


Bowlingul este un sport asimptotic. Punctajul maxim este 
trei sute, atât. Mai mult nu se poate. 

Acest fapt seamănă cu abordarea Şase Sigma din domeniul 
managementului calităţii. Procedura Șase Sigma se referă la 
căutarea progresului continuu, conducând, în ultimă instanţă, 
la 3,4 defecte la un milion de unități. Problema este că, odată 
ce ai apucat pe această cale, nu mai poţi face progrese uimi- 
toare sau aduce inovații remarcabile. Fie reușeşti maximul, 
fie nu. 

Organizațiile care au un succes ieșit din comun reușesc 
întotdeauna pe pieţele unde nu există asimptote sau, dacă 
există, acestea pot fi distruse. Dacă aţi putea găsi o modalitate 

de a ajunge la 320 de puncte, ar fi într-adevăr uimitor. Până 
când veţi reuși acest lucru, alegeți-vă alt sport, în cazul în care 
doriţi să fiți de neînlocuit. 


Dezavantajul de a fi bun 


În zilele noastre, este extrem de uşor să fii destul de bun. 
De exemplu, construirea unui site bunicel este considerabil 
mai ieftină, mai rapidă și mai facilă decât era construirea unei 
vitrine de magazin reușite, cu 20 de ani în urmă. Același lucru 
este valabil și pentru scrierea unui e-mail destul de bun, com- 
parabil cu unul redactat de o corporație gigantică sau cu expe- 
dierea unui colet în cealaltă parte a ţării. 

Recordul pe care-l stabiliți în subsolul casei sau mâncarea 
pe care o preparaţi cu ingrediente de pe piața locală sunt toate 
suficient de bune. Puteți cumpăra un CD-player de calitate cu 
29 de dolari și aveţi posibilitatea de a angaja un avocat grozav, 
făcând o investiţie care constă doar în câteva clicuri și o con- 
vorbire telefonică. 

Angajaţii sunt încurajați să livreze produse și servicii de 
calitate, având un aport pozitiv. Calitatea trebuie să se înca- 
dreze în limitele definite de șef. Este bine dacă ajungi la timp 
la începutul turei tale și rămâi până la încheierea acesteia. Este 
bine dacă respecţi specificaţiile. Este bine dacă răspunzi la 
telefon într-un interval de timp rezonabil. 

Problema pe care o presupune încercarea de a te ridica 
la așteptări este că aceasta nu are nimic remarcabil. Nu îl va 
schimba pe beneficiarul muncii dumneavoastră; în plus, și 
alții o pot face destul de ușor (ceea ce vă face uşor de înlocu- 
it). Ca urmare a excedentului de oameni destul de buni (și a 
preponderenţei celor extrem de slabi), piaţa celor cu adevărat 

excepționali este mai bună ca niciodată. O astfel de persoană 
îmi doresc, dacă vreau să angajez pe cineva care se ridică dea- 
supra pieţei - cineva excepţional. 

Aşa că da, a fi bun este rău, dacă rău înseamnă „nimic pro- 
fitabil spre care să aspiri“. Şi a fi perfect este rău, deoarece nu 
puteți fi mai mult decât perfecţi. Soluţia constă în a căuta ceva 
care nu este nici bun, nici perfect. Aveţi nevoie de ceva remar- 
cabil, neliniar, artistic şi care schimbă regulile jocului. 

Munca reprezintă o şansă de a vă dedica artei. Arta bună 
este inutilă și banală. Nimeni nu trece strada pentru a cum- 
păra artă bună şi nimeni nu-și manifestă loialitatea față de un 
artist bun. 

Dacă nu puteți fi remarcabili, poate că ar trebui să vă gândiţi 
să nu faceţi nimic până nu veţi putea deveni astfel. Dacă orga- 
nizația dumneavoastră a sărit peste un catalog lunar, pentru că 
nu aţi avut nimic deosebit de introdus în acesta, ce se va întâm- 
pia luna următoare? Se vor îmbunătăţi calitatea și încântarea 
utilizatorilor liniei dumneavoastră de produse? 

Ridicarea ștachetei este mai ușoară decât pare și este ren- 
tabilă. Dacă şeful nu vă cere mai mult, va trebui s-o faceţi chiar 
dumneavoastră. 


Muncește pentru binecuvântări 


David lucrează la cafeneaua Dean & Deluca din centrul 
oraşului, de șase ani. Acest minilanţ de cafenele de lux din 
New York are un profit extrem de ridicat, așa că șase ani repre- 
zintă o realizare apreciabilă. 

L-am cunoscut pe David în timp ce serveam o cafea cu un 
prieten. Primul lucru pe care l-am observat a fost faptul că a 
mers la turiştii care stăteau la coadă, spunându-le prieteneşte: 

„Bună ziua! Avem o altă toaletă la etaj. Nu este nevoie să 
aşteptaţi“. S-a îndepărtat zâmbitor și a început să şteargă 
mesele plin de energie și să aranjeze lucrurile, deși nu mi se 
părea că era neapărat nevoie să o facă. Deși se ocupa de tre- 
buri mărunte, David nu părea a fi conştient de acest lucru. 

Stând acolo, l-am văzut salutând oamenii, ajutându-i fără 
să i se ceară, oferindu-se să supravegheze o masă sau să aducă 
ceva cuiva. Toate acestea într-o cafenea! 

L-am întrebat care era explicația atitudinii sale. A zâmbit, 
a ezitat o secundă şi mi-a spus: „Muncesc pentru cuvinte 
de bine“. 

Aproape oricine altcineva ar fi considerat că această slujbă 
era o bătaie de cap, că era lipsită de perspective şi că nu aveai 
cum să nu te plafonezi în șase ani. Pentru David era o oportu- 
nitate de a oferi daruri. Depunea un efort emoțional şi era 
răsplătit de cuvintele de bine pe care le primea de la clienţi 
(clienţii săi). Arta sa consta în a se implica în interacțiunea cu 
fiecare persoană, având ocazia să schimbe perspectiva cuiva 
asupra lucrurilor sau să-i facă ziua mai bună. Nu toată lumea 
poate face acest lucru și mulți dintre cei care pot aleg să nu © 
facă. David refuza să aştepte instrucțiuni, lăsându-se condus 
de măiestria sa. | 


Imblânzirea muncii 


Monty Roberts este îmblânzitor de cai. Ascultă caii de 
curse, apoi îi eliberează, ajutându-i să fie ceea ce sunt, să facă 
ceea ce este firesc, nu ceea ce erau forțați să facă. 

Generaţii în şir, am obligat muncitorii să facă ceva nefiresc. 
Am învăţat, am amăgit și, da, am forțat oamenii să-și ascundă 

empatia şi creativitatea, pretinzând că sunt automate rapide, 
mașini concepute să execute planurile companiei. 

Dar nu era nevoie să facem asta. Nu, voi merge mai departe 
spunând că este dăunător să o facem. Este dăunător să fim 
nevoiţi să ne luăm un nou chip când plecăm la muncă, locul în 
care ne petrecem zilele. Este dăunător să construim organizaţii 
pe baza unei munci repetitive şi informe, care nu aduce nicio 
conexiune și nicio bucurie. 

Odată cu maturizarea și mecanizarea economiei, căutarea 
şi aderarea la normă au devenit neprofitabile. Este păgu- 
bos să îți clădești o carieră în jurul ideii de a face ceea ce 
spune manualul. 

Așa că ați putea considera că aceasta este o chemare magi- 
că spre libertate. Lumea vrea (are nevoie) să vă implicați în 
muncă cu latura genială a ființei dumneavoastră. 


Aveţi nevoie de un CV? 


Voi face o afirmaţie controversată, care sună după cum 
urmează: dacă sunteți remarcabil(ă), uimitor(uimitoare) sau, 
pur și simplu, impresionant(ă), probabil că nu aveţi deloc 
nevoie de un CV. 

Dacă aveţi experienţă în realizarea lucrurilor care vă fac să 
fiți de neînlocuit, CV-ul va ascunde acest fapt. 

CV-ul îi oferă angajatorului tot ce are nevoie pentru a vă 
respinge. După ce mi-aţi trimis CV-ul, pot să spun: „O, dar îi 
lipsește asta şi asta“ şi, cât ai zice pește, sunteţi eliminat. 

Dacă aveţi un CV, intraţi automat în mașinăria care caută 
cuvinte-cheie relevante, urmând să primiţi o slujbă în cadrul 
acesteia, devenind o rotiță neînsemnată. Mai multă carne de 
tun pentru monstrul corporatist. Probabil că o astfel de situație 

este ceva de dorit pentru oamenii mediocri, care caută o slujbă 
mediocră, însă asta este ceea ce meritaţi? 

Exact același sistem care a produs testele standardizate și 
sufocantul model bazat pe comandă şi control a inventar 
şi CV-ul. Sistemul, industriașii, fabrica... Vor să fim rotițe 
nesemnificative în mașinăria lor - rotițe uşor de înlocuit, ief} 
tine şi fără speranţă. 

Dacă nu aveţi un CV, ce aveţi? 

Ce-ar fi să aveţi trei scrisori extraordinare de recomandare 
din partea unor oameni pe care angajatorul îi cunoaște sau 
îi respectă? 

Sau un proiect sofisticat pe care angajatorul îl poate vedea 
sau atinge? 

Sau o reputaţie care să vorbească de la sine? 

Sau un blog care este atât de interesant și de inteligent, 
încât lumea nu se poate abţine să nu îl urmărească? 

Unii spun: „Sună bine, dar nu am aceste lucruri“. 

Da, exact asta voiam să subliniez şi eu. Dacă nu aveţi aceste 
lucruri, ce vă face să credeți că sunteți remarcabil(ă), uimitor; 
(uimitoare) sau pur și simplu impresionant(ă)? În opinia mea, 
dacă nu aveţi altceva decât un CV, aţi suferit o spălare pe 
creier, care v-a transformat într-o ființă docilă. 

Locurile de muncă extraordinare, de talie mondială, pentru. 
care oamenii ar fi în stare să ucidă - acestea nu sunt ocupate 
de oameni care îşi trimit CV-ul prin e-mail. 


Căutaţi-vă pe Google 
Căutaţi pe Google „Jay Parkinson“ şi veţi descoperi un 


doctor care schimbă sistemul medical american, practic de 
unul singur. 

Căutaţi pe Google „Sasha Dichter“ şi veţi da peste un vizi- 
onar care reinventează ideea de filantropie pentru țările aflate 
în dezvoltare. 

Căutaţi pe Google „Louis Monier“ și veți găsi un guru al 
motoarelor de căutare, pe care este posibil să vă doriți cu dis- 
perare să-l angajaţi la următoarea dumneavoastră companie 
start-up. 

Există zeci de mii de oameni de neînlocuit precum cei de 
mai sus, oameni despre care vorbeşte munca pe care o fac, nu 
doar CV-ul. Iar CV-urile oamenilor indispensabili sunt iden- 
tice cu munca lor. Doi dintre cei trei oameni menţionaţi mai 
sus nu sunt antreprenori. Au un loc de muncă. Este o schim- 
bare uriașă față de acum câţiva ani, când munca depusă în 
interiorul unei organizații era aproape în întregime anonimă. 
Internetul vă pune în lumină proiectele. 

Singura modalitate de a dovedi (prin opoziție cu a afirma) 
că sunteţi un „cui de osie“, indispensabil - cineva care merită 
să fie recrutat, să fie extras din mulțimea de aplicanți și să fie 
angajat - este să demonstraţi, nu să vorbiţi. Proiectele sunt 
noile CV-uri. 

Dacă rezultatele căutării pe Google nu sunt ceea ce doriți 
(aveţi nevoie) să fie, atunci schimbaţi-le. 

Schimbaţi-le prin intermediul acţiunilor, al conexiunilor și 
al generozității dumneavoastră. Schimbaţi-le, întrecând 
așteptările oamenilor care au postat informaţii despre 
dumneavoastră. Schimbaţi-le, creând un blog atât de revela- 
tor în domeniul dumneavoastră de competenţă, încât ceilalți 
să facă referire la el. Şi schimbaţi-le oferindu-le ajutor on-line 
celorlalți oameni. 

Ideea de long tail despre care scria Chris Anderson nu se 
aplică doar CD-urilor şi cărților. Se aplică și oamenilor. 
Desigur, există „hituri“, cum ar fi starurile rock, politicienii 

sau ocupanții funcţiilor de CEO. Însă totodată este loc pentru 
toți cei care vor să se distingă. Nu contează unde vă aflați în 
raport cu strategia long tail *, atâta timp cât categoria oameni- 
lor cu care intrați în contact este dispusă să vă caute şi să vă 
ajute să reușiți. 


Cum să obţineţi o slujbă nemaipomenită 


În mare parte, această discuţie impune următoarea între- 
bare: dacă sunteţi de neînlocuit, indispensabil, dacă meritaţi 
să fiţi angajat şi sunteți capabil să vă diferențiați, cum obţineţi 
o slujbă, într-o lume plină de fabrici și CV-uri care cer să fie 
luate în seamă? 

Dacă aceasta este întrebarea, răspunsul este nu, nu veţi 
obține nimic. Nu veţi reuși prea des să convingeți sistemul HR. 
standardizat să facă o excepţie. Un plan mai bun: găsiți o com- 
panie care înțelege valoarea „cuiului de osie“. Găsiţi o compa- 
nie care nu utilizează un computer pentru a scana CV-uri, ci 
una care angajează oameni, nu hârtii. 

Jason Zimdars este de neînlocuit. Locuiește în Oklahoma 
şi este designer grafic. Toate companiile inteligente ar face 
orice să intre în posesia proiectelor sale de design. Lui David 
i-a trebuit un an pentru a găsi o slujbă la 37signals, o companie 
de software de primă mână, din Chicago. Cum s-au găsit? 

Nu CV-ul l-a ajutat. În decursul anului respectiv, Jason a 
corespondat cu oamenii din interiorul companiei. Nu le-a tri- 
mis un CV plictisitor, le-a vorbit despre munca sa și nevoile lor. 
L-au angajat să se ocupe de un proiect freelance. Rezultatele 


* Strategie care încurajează vânzarea unui număr mare de articole unice în cantităţi 
relativ mici, vânzarea masivă a unor articole greu de găsit către un număr mare de clienți, în 
locul vânzării unor volume mari ale unui număr redus de articole populare (n.t.). 

au fost excelente, așa că a primit sarcina de a se ocupa de un 
proiect specific. Puteţi să vedeţi pagina pe care a construit-o 
on-line: http://jasonzimdars.com/svn/highrise.html. 

Au acționat două lucruri în acest caz. În primul rând, 37sig- 
nals este o companie dedicată angajării exclusive a unor 
oameni de neînlocuit. Firma respinge abordările lipsite de 
scrupule în ceea ce privește angajările și nu se autoflatează 
angajând oameni care nu se ridică la un anumit nivel de inte- 
ligenţă. În al doilea rând, Jason este foarte bun în ceea ce face 
şi este dispus să ia atitudine, ajungând astfel să fie recunoscut 
pentru munca sa. Nu sunteți un CV. Sunteţi munca pe care 
o faceți. 

Dacă jocul este astfel conceput încât să pierdeţi, nu-l jucaţi. 
Alegeţi altul. 


Angajarea ia IDEO 


Bloggerul Andrew Chen menţionează că firma de design 
IDEO angajează persoane care se ocupă de marketing, utili- 
zând o nouă tehnică. Le cere aplicanţilor să facă o prezentare 
PowerPoint care să conțină CV-ul lor, pe care urmează să o 
susțină în faţa unui grup de cinci sau şase oameni de la firmă. 
Aplicantul trebuie să-și argumenteze munca, să răspundă la 
întrebări și să conducă o discuţie. 

Încă o șansă de a ieși în evidenţă, nu de a te pierde în mul- 
time. O altă modalitate de a descoperi cine are cu adevărat 
abilitățile necesare (implicare, simţ al proporţiilor, intelect, 
charismă, deschidere) pentru a se dezvolta într-un mediu de 
lucru modern. 

Rostirea cuvântului „nu“ 


Există două moduri în care oamenii de neînlocuit pot folosi 
cuvântul „nu“. 

Primul este să nu-l folosească niciodată. Există un anumit 
gen de membru al echipei care găsește întotdeauna un „da“. 
Mereu reușeşte să găsească o cale de a face ca lucrurile să 
devină realitate și o pune în aplicare. S-a rezolvat. Da. 

Oamenii de acest fel sunt neprețuiți. 

În mod uimitor, există şi un al doilea tip de persoană de 
neînlocuit. Aceasta spune „nu“ tot timpul. Spune nu, deoarece 
are obiective, fiindcă este un vizionar cu picioarele pe pămâni 
şi înțelege prioritățile. Spune nu, pentru că are puterea de a te 
dezamăgi acum, cu scopul de a te încânta mai târziu. 

Atunci când este bine intenționată, această persoană de 
neînlocuit, care l-a luat pe nu în braţe, este şi ea neprețuită. 
Este atât de concentrată asupra măiestriei sale încât ştie că un 
nu spus acum reprezintă o investiție care merită făcută, cu 
gândul la magia ce se va concretiza ulterior. 


Cum să ajungi în echipa olimpică de ski 


Matt Dayton a participat la proba de ski nordic (traversarea 
țării) la Olimpiada din 2002. M-ă învăţat o lecţie simplă: per- 
soana care se înclină în față cel mai mult câștigă cursa. 

În The Dip, scriam despre provocarea de a persevera într-o 
situaţie în care cei mai mulţi ar ceda. Într-o cursă, mai devre- 
me sau mai târziu, vine un moment în care învingătorul se 
separă de cei care vor pierde. Clipa aceea este şansa dumnea- 
voastră, momentul pe care l-aţi așteptat. 

Să ne gândim la domeniul de afaceri al companiilor aeriene. 
Toată lumea trebuie să folosească avioane şi aeroporturi simi- 
lare. Nu există o oportunitate standard de a fi mai bun sau mai 
slab decât ceilalți. Însă atunci când vine vorba despre stabilirea 
prețurilor, de servicii sau entuziasm, aveţi şansa de a juca după 
niște reguli diferite de cele ale competiției. Iar brandul care se 
va implica cel mai mult va câştiga. 

Persoana de neînlocuit aduce cu sine abilitatea de a se 
înclina. 

Poate găsi o soluţie la o problemă care i-a determinat pe alţii 
să se dea bătuți. Arta și geniul său constau în reimaginarea 
oportunității și identificarea unei noi modalităţi de a se înclina 
spre ea, ajungând să o stăpânească. 

Aţi putea spune: „Dar voi fi concediat(ă) dacă încalc reguli- 
le“. În schimb, omul de neînlocuit spune: „Dacă mă înclin sufi- 
cient, în căutarea echilibrului, nu este o problemă că voi fi dat 
afară, căci îmi voi fi demonstrat valoarea pe piață. Dacă regulile 
sunt singurul lucru care mă împiedică să devin indispensabil, 
atunci nu am nevoie de ele“. 

E ușor să îţi petreci întreaga zi făcând diverse lucruri care te 
ţin ocupat(ă). Munca obișnuită nu necesită prezența capacității 
de a te înclina, adaptându-te contextului. Provocarea constă în 
a înlocui sarcinile respective cu activități care încalcă regulile. 


Postura necesară schimbării 


Dacă vă spun să așteptați, o veţi face pur şi simplu. Puteţi 
aştepta la un colț, stând la birou sau într-o slujbă sau alta. 
Așteptarea necesită o anumită postură, deoarece este posibil 
să dureze o vreme. 

Pe de altă parte, dacă vă rog să mutaţi o canapea, să des- 
chideţi o ușă blocată sau să provocaţi o schimbare sau alta în 
mediul în care vă aflaţi, nu veți avea aceeași postură. Va trebui 
să vă implicaţi în îndeplinirea sarcinii, înclinându-vă, căci, 
dacă nu vă puneţi masa corporală la treabă, nu aveți șansa să 
mișcaţi nimic. 

Oamenii de neînlocuit înțeleg că alegerea posturii este un 
pas crucial. Gândiţi-vă la cel care le oferă asistenţă clienților, 
soluționând problemele acestora, a cărui energie debordantă 
se răsfrânge asupra oricărui fel de situație, îmbunătățind-o. 
Postura sa arată că ia lucrurile în piept; caută oportunități. 
Vrea să combine elementele. Caută problemele, căci acestea 
îi dau șansa de a-i încânta pe ceilalți. 

Slujbașul mărunt stă pur și simplu, așteptând instrucţiunile. 

Ţin minte şi acum două locuri de muncă în care mi se 
impunea să stau în expectativă. Le-am urât pe amândouă. Mă 
topeam pe picioare. Într-unul dintre cazuri, am avut slujba 
respectivă doar pentru trei zile, însă obligaţia de a sta timp de 
trei zile într-o postură nefirească pentru mine a fost incredibil 
de greu de îndeplinit. 

Dacă faceți angajări pentru un post care impune o atitudine 
statică, nu veţi atrage oameni de neînlocuit. 

Postura fizică (și mentală) a celor care creează artă schimbă 
şi, totodată, provoacă schimbarea. 

Dacă puteţi, încercaţi să vă imaginaţi un elev fără chef, cu 
capul aplecat pe un umăr, prăbușit pe bancă şi rumegând capă- 
tul creionului. Acesta este elevul-angajat, elevul-prizonier. 
Şansele ca acesta să lucreze ceva nemaipomenit sau să înveţe 
ceva grozav sunt nule. Prin urmare, nu are loc un transfer de 
emoții pozitive - între elevul nostru și profesor sau ceilalți elevi 
nu circulă niciun fel de energie. 

Aceeaşi postură îi caracterizează şi pe lucrătorii la fast-food, 
avocații extenuaţi şi pe toţi cei care se încadrează între aceste 
două grupuri. 

Însă închipuiţi-vă un artist în aceeaşi situație. Acesta nu are 
nicio reținere, pregătindu-se avântat să înceapă munca. Se 
implică în muncă, aplecându-se spre aceasta, nu fuge de ea. 
Energia sa se transferă celor din jur; charisma sa se transformă 
în leadership. 

Arta schimbă postura, iar postura îi transformă pe specta- 
torii accidentali. 


Sfaturi nesolicitate pentru Steve 


Steve lucrează la magazinul Stop & Shop de lângă casa mea. 
Urăşte munca pe care o face. Lucrează la casă și nemulțumirea 
pe care i-o provoacă slujba sa transpare din fiecare fibră a cor- 
pului lui. 

Steve evită să te privească în ochi. 

Steve face o grămadă de pauze. 

Steve nu începe să pună cumpărăturile în sacoșă până în 
ultima clipă posibilă. 

Steve bombăne mereu. 

Ideea este că Steve petrece la fel de mult timp la lucru ca 
Melinda. Dar Melinda este implicată, conectată şi entuziastă. 
Steve a decis că nu este plătit destul pentru a se implica cu toată 
fiinţa în munca pe care o face și ne dă tuturor o lecţie. Melinda 
a hotărât că are o platformă, pe care o folosește pentru a pro- 
duce o mică schimbare în vieţile tuturor clienților. 

Magazinul Shop & Stop trebuie să accepte o parte din vină 
pentru situaţia lui Steve. În primul rând, conducerea nu face 
nimic pentru a-i recompensa pe oamenii generoşi. Nu am văzut 

niciodată pe vreunul dintre managerii magazinului dându-se 
peste cap să respecte sau să recunoască purtarea ireproşabilă. 
Melinda va renunţa în scurt timp la postul său şi bine face. 

Care este elementul extrem de sugestiv a! acestei situații? 
Lângă ieșire se află un terminal, pe care lucrătorii începători îl 
pot folosi pentru a aplica la unul din posturile oferite de maga- 
zin, fără a intra în contact cu o ființă umană. Vă introduceți 
datele şi sunteți angajat(ă). Fapt care transmite cât se poate de 
clar: „Sunteţi o rotiță neînsemnată, puteți fi întocuit(ă), este 
cineva gata să vă ia locul. Nu suntem obligați să vă cunoaștem!“ 

Atunci când oferi o slujbă de proastă calitate, oamenii răs- 
pund adesea cu amabilitate. 

Partea tristă pentru mine este că, deşi Steve este preocupar 
să dea o lecţie magazinului, totodată se învaţă pe sine că acesta 
este modul în care trebuie să-şi facă treaba. Aşteaptă încreză- 
tor ca următorul său loc de muncă sau cel care va urma după 
și tot așa să îl transforme într-un om de neînlocuit. Dacă 
așteaptă să apară o slujbă suficient de bună încât să merite să 
dea ce are mai valoros, probabil că acest lucru nu se va întâm- 
pla niciodată. 


Eu cu ce mă aleg? 


Autorul Richard Florida a făcut un sondaj de opinie ia care 
au participat 20.000 de profesionişti din domeniul creativ, 
rugându-i să aleagă dintre 38 de factori pe aceia care îi motivau 
să dea ce aveau mai bun la muncă. 

Primii zece factori, în ordinea clasării: 


1. Provocarea și responsabilitatea; 
2. Flexibilitatea; 

Un mediu de lucru stabil; 

Banii; 

Dezvoltarea profesională; 
Recunoașterea din partea colegilor; 
Colegi și șefi care te stimulează; 

Un conţinut interesant al muncii; 
Cultura organizațională; 

10. Amplasarea și comunitatea. 


o eNaape 


Doar unul dintre acești factori reprezintă în mod clar un 
element motivațional extrinsec (numărul 4 - banii). Restul 
sunt fie lucruri pe care le facem pentru noi înşine, fie lucruri 
pe care le valorizăm datorită identităţii noastre. 

Ceea ce este interesant în legătură cu banii este faptul că 
nu există cale ușoară prin care un angajat îşi poate mări veni- 
turile, cel puţin nu pe termen scurt. Totuşi, majoritatea celor- 
lalte elemente pot înregistra o curbă ascendentă semnificativă 
ca urmare a comportamentului, contribuţiilor, atitudinii și 
darurilor noastre. 

Cu toate acestea, în cinismul său, conducerea acționează 
ca o fabrică, gândindu-se că singurii factori de motivare sunt 
banii numerar și lipsa reproșurilor. 


Oamenii remarcabili merită slujbe remarcabile 


Dacă mantra epocii trecute era „slujbe mediocre pentru 
oameni mediocri și oameni mediocri pentru slujbe mediocre“, 
nu este de mirare că majoritatea locurilor de muncă existente 
păreau a fi astfel, iar dacă doreai să-ţi maximizezi şansele de 
a obține o slujbă, conformarea era cea mai bună strategie. 

Adesea, oamenii obiectează atunci când aud ideile mele 
radicale în legătură cu felul în care ar trebui să te pregătești 
pentru o carieră și, totodată, cu cel mai bun mod de a te pre- 
zenta. Mi se atrage atenţia că, în mod sigur, incapacitatea de a 
te integra este o modalitate ineficientă de a obține una dintre 
slujbele mediocre. Mi se aduce aminte că nu au nimic împotri- 
va ideii de a nu avea un CV, însă în ce fel îi va ajuta acest lucru 
să obțină o slujbă într-un loc în care CV-ul este obligatoriu? 

Nu poţi câștiga ambele jocuri - în orice caz, nu în 
același timp. 

Dacă vreţi un loc de muncă în care să fiți considerat 
indispensabil(ă), să aveţi nenumărate responsabilităţi și o 
mare libertate, în care să se aștepte de la dumneavoastră să 
depuneți un efort emoțional şi să fiți răsplătiți pentru că sun- 
teți umani, nu nişte rotițe neînsemnate într-o maşinărie, vă 
rog să nu vă străduiţi să vă integrați, ajungând să fiți una cu 
slujba nepotrivită pe care aţi găsit-o pe Craiglist. 

Dacă sunteți obligați să vă ascundeți adevărata fire pentru 
a obține acea slujbă, trebuie să înțeiegeți că va fi, probabil, 
necesar să faceți același lucru pentru a vă păstra locul de 
muncă. Aceasta este singura decizie pe care o veţi putea lua. 
Aveţi şansa de a alege. Puteţi lucra pentru o companie care 
vrea oameni indispensabili sau puteţi munci pentru o firmă 
care se străduieşte să îi evite. 

Groucho Marx a făcut o afirmație celebră: „Nu vreau să 
aparţin niciunui club care mă acceptă ca membru“. 

O persoană de neînlocuit va spune: „Nu vreau un loc de 
muncă pe care l-ar putea obține oricine“. 

Este posibil să muncești din greu 
într-un cubicle"? 


Este greu să muncești 


Se poate spune că nu ne este greu să înțelegem faptul că munca poate 
să presupună efort fizic, ridicarea unor obiecte grele sau lungi perioade 
de epuizare. Dar, dintr-un motiv sau altul, ezităm să investim un gen de 
efort mai important, într-o muncă cu adevărat semnificativă. Efortul! 
emoțional este sarcina de a depune o muncă importantă, chiar și atunci 
când aceasta nu este ușoară. 


Efortul emoţional este dificil şi ușor de evitat. Însă atunci 
când îl evităm nu facem un lucru valoros. Astăzi, prezentarea 
la lucru, fără a fi dispuşi să exercităm un efort emoţional, este 
o strategie pe termen scurt, deoarece, în timp, organizaţiile nu 
vor mai plăti în plus pe cineva care nu face decât să se ocupe 
de lucrurile uşoare. 

Nu suntem deloc surprinși că un meșter își ascute fierăstrăul 
sau că un atlet se antrenează din greu. Însă atunci când cineva 
care lucrează în domeniul informaţiilor îşi dezvoltă abilitățile, 
confruntându-se cu teama (fie că este vorba despre a stabil: 
conexiuni, despre a vorbi, despre a inventa, despre a vinde sau 
despre a face față unor situații dificile), facem ochii mari. 

Se pare că ceea ce se așteaptă de la noi (şi suntem obligaţi 
să o facem) este tocmai aprofundarea muncii dificile pe care o 


* Cubicle este un birou din marile corporații despărțit de celelalte birouri prin niște 
simple paravane (n.r.). 

presupune efortul emoțional. Munca nu este decât o platformă 
pentru artă și efortul emoţional cu care aceasta merge mână 
în mână. 


Oferiți-vă de bunăvoie să depuneți 
un efort emoţional 


„Ielefoanelemobileșipagereletrebuiesărămânăînchisepe 
durataîntreguluizborînsoţitoriidezborvorfiladispoziţia 
dumneavoastră.“ Stewardesa a citit instrucțiunile cât de repe- 
de a putut. Le mai citise de o mie de ori până atunci și avea să 
le mai citească de încă o mie de ori. Şi știa că nici măcar un 
singur pasager nu avea s-o asculte. 

În frustrarea ei, urma regulile, însă aproape degeaba. Citea 
instrucțiunile, dar nu exercita un efort emoțional, care ar fi 
făcut-o să fie greu de înlocuit. 

După ce compania aeriană va pierde și mai mulţi bani, 
după ce citirea instrucțiunilor va fi înlocuită cu o înregistrare 
audio, după ce sindicatul se va destrăma şi va refuza să le plă- 
tească salarii mari angajaților care nu aduc nicio valoare în 
plus - ei bine, atunci însoţitoarea de zbor va fi și mai 
frustrată. 

Nu ne dărn mereu seama că avem în față o oportunitate. 
Este o alegere dificilă să te oferi voluntar, să exerciţi un efort 
emoțional, chiar dacă nu simţi să o faci şi mai ales dacă nu eşti 
piătit(ă) suplimentar. Cu toate acestea, primul meu argument 
este că suntem plătiți pentru acest lucru. De fapt, în majoritatea 
slujbelor care implică prezența clienților, acesta este singurul 
lucru pentru care primeşti un salariu. 

Ani în şir, oamenii au ales să zboare cu JetBlue din două 
motive. În primul rând, preţurile erau rezonabile. În al doilea 

rând, însoțitorii de zbor erau extraordinari. Echipajul tânăr şi 
motivat muncea din greu, cot la cot cu piloţii, pentru a face ca 
zborul să fie cât mai plăcut. Observaţi că am spus „din greu“. 
Fără îndoială că nu le era ușor să joace același rol de şase ori 
pe zi; cu siguranță, existau momente în care echipajul ar fi pre- 
ferat să aibă o hartă, un manual, un ghid de instrucțiuni, care 
să le arate cum să fie plăcuţi, serviabili şi memorabili. Însă 
Amy Curtis-Mcintyre, care a creat rolurile angajaţilor compa- 
niei JetBlue, a refuzat să le ofere așa ceva. (Și dacă ar fi vrut să 
o facă, probabil că nu ar fi putut.) În schimb, a angajat oameni 
prietenoşi, motivându-i să îndeplinească o muncă emoţională. 

Rezultatul? A fost creat un atu, s-a născut un brand, s-au 
făcut profituri și compania aeriană s-a dezvoltat. 

Acum, JetBlue trebuie să aleagă: ar trebui să facă economii, 
punându-i în dificultate tocmai pe însoțitorii de zbor, ce repre- 
zintă elementul-cheie al strategiei lor de marketing, care le 
asigură succesul? Sau ar trebui să recunoască faptul că unul 
dintre „cuiele de osie“ ale companiei este personalul motivat 
și conectat, care răsplătește pasagerii pentru alegerea făcută? 


Darul efortului emoțional 


„Darul îi aparţine celui care dăruiește și se întoarce la acesta...” 
=- Walt Whitman 


Când exercitaţi un efort emoțional, aveți de câştigat. 

Nu doar compania, nu doar șeful, ci și dumneavoastră. 

Actul de a-i oferi cuiva un zâmbet, de-a stabili o legătură cu 
o ființă umană, de a lua iniţiativa, de a fi surprinzător, de a fi 
creativ, de a pune în scenă un spectacol - acestea sunt lucruri 
pe care le facem gratuit de-a lungul întregii vieți. Apoi ne 

apucăm de muncă și ne așteptăm să facem doar ceea ce ni se 
spune și să fim plătiți pentru aceasta. 

Această discrepanţă creează tensiuni. Dacă rezervaţi efor- 
tul emoţional pentru timpul din afara serviciului, dar munciti 
mereu, veți fi lipsiţi de bucuria trăită atunci când exercitați 
acest gen de efort. Ei bine, nu faceţi daruri când sunteţi la ser- 
viciu, însă nici timp liber nu prea aveţi. Petreceţi opt, zece sau 
douăsprezece ore la muncă (nu doar la birou, ci şi on-line, la 
telefon sau în vis) și nu vă mai rămâne prea mult timp tocmai 
pentru actele pline de umanitate, care vă fac să fiți cine sunteţi 
şi cine doriţi să fiți. 

Prin urmare, ar trebui să folosiţi acest dar în munca 
dumneavoastră. 

Şi ce primiţi în schimb? După cum am văzut în cazul 
JetBlue, astăzi există companii care preţuiesc acest gen de 
efort şi îl încurajează. Toi mai multe companii (indiferent de 
situația economică sau poate că tocmai din cauza acesteia) 
adoptă această idee, făcând angajări și oferind recompense, 
ţinând cont de ea. 

Cu toate acestea, în majoritatea cazurilor, nu primiți prea 
multe în schimb. Cel puţin, în raport cu menţiunile oficiale din 
dosarul dumneavoastră permanent sau cu primele pe care le 
primiţi odată cu salariul de la sfârșitul anului. Însă beneficiile 
există. În primul rând, beneficiaţi de pe urma faptului că aţi 
făcut și ați oferit ceva. Actul dăruirii este o răsplată în sine. Și 
în al doilea rând, beneficiaţi de pe urma răspunsului celor care 
vă înconjoară. Atunci când deprindeţi obiceiul de a oferi acest 
dar, colegii vor ajunge să fie mai deschişi, șeful va deveni mai 
flexibil, iar clienţii mai loiali. 

Esenţa oricărui dar, inclusiv aceea a darului efortului emo- 
țional, este faptul că nu o faci pentru o recompensă tangibilă 
şi garantată. Dacă faci asta, nu mai este un dar; este o datorie. 

Economia hibridă în care trăim astăzi combină ideea capita- 
lismului („„fă-ţi treaba şi nu te voi concedia“) și economia daru- 
lui („uau, este uimitor“). 


Artiștii care nu știu să deseneze 


Roy Simmons a emis o maximă care-mi place mult: 
„Majoritatea artiştilor nu știu să deseneze“. 

Trebuie să adăugăm ceva: „Dar toți artiştii pot vedea“. 

Putem vedea ce este bine și ce este rău. Putem vedea oper- 
tunitățile și putem privi în perspectivă. Și mai ales, putem 
vedea arta. 

Arta nu se rezumă la pictură. Arta înseamnă tot ce este 
creativ, plin de pasiune și personal. Iar marea artă rezonează 
cu privitorul, nu doar cu creatorul. 

Prin ce se caracterizează un artist? Nu cred că are nimic 
de-a face cu o pensulă. Există pictori care se ghidează după 
numere, pictează afișe sau lucrează într-un sătuc din China, 
pictând reproduceri. Aceşti oameni, deşi sunt minunați, ru 
sunt artiști. Pe de altă parte, nu există nicio îndoială că Charlie 
Chaplin a fost artist. La fel şi Jonathan Ive, care a conceput 
iPod-ul. Desigur, poți să fii artist şi să pictezi în ulei sau să pre- 
lucrezi marmura. Însă există artişti care lucrează cu numerele, 
modelele de afaceri și conversațiile cu clienţii. Arta se bazează 
pe intenție și comunicare, nu pe substanţe. 

Artistul este o persoană care utilizează curajul, intuiţia, cre- 
ativitatea şi îndrăzneala pentru a submina statu quo-ul. 
Artistul ia lucrurile personal. 

Acesta este motivul pentru care Bob Dylan este artist, iar 
un tip anonim dintr-o corporație, care alcătuiește topuri de 
hituri Pop 40, din spatele unui birou de sticlă, nu este decât un 


Este posibil să muncești din greu într-un cubicle? Eşti de neînlocuit? | 125 


comerciant. Acesta este motivul pentru care Tony Hsieh, CEO 
al companiei Zappos, este artist, în timp ce o cameră încinsă, 
plină de angajaţi care se ocupă de telemarketing nu este decât 
o escrocherie. 

Tom Peters, scriitor care reprezintă o pacoste pentru corpo- 
ratiști, este artist, deși cititorii săi sunt oameni de afaceri. Este 
artist pentru că ia atitudine, abordează munca la modul perso- 
nal și nu-i pasă dacă cineva nu este de acord. Arta sa face parte 
din ființa lui și se simte obligat să o împărtășească cu noi fiindcă 
este importantă, nu pentru că se aşteaptă să primească bani. 

Arta este un dar personal ce îl transformă pe cel care o pri- 
meşte. Mediul nu contează. Intenţia, da. 

Arta este un act personal de curaj, ceva făcut de o ființă 
umană care provoacă o schimbare asupra alteia. 

Problema cu tablourile considerate a fi artă modernă este 
că acestea provoacă o mulțime de discuţii despre natura artei. 
„Şi eu aș putea face așa ceva“, auzi mereu spunându-se în jur. 

Dacă opera lui Jackson Pollock sau cea a lui Andy Warhol 
este artă, la fel și arta performativă... atunci ce este arta? Cu 
siguranță, nu este vorba de meșteșug. Dacă operele lui 
Shakespeare, ale lui Sam Shepard şi ale lui Eric Bogosian sunt 
artă, înseamnă că și Jerry Seinfeld face artă, nu-i așa? 

Putem vorbi despre artă atunci când savanta de la Harvard, 
Jill Bolte Taylor, ne ţine cu răsuflarea tăiată timp de optspreze- 
ce minute, vorbind despre atacul cerebral aproape fatal pe care 
l-a suferit? Cu siguranță că da. 

Şi cred că tot despre artă este vorba atunci când o persoană 
extraordinară, care lucrează în domeniul asistenţei clienţilor, 
foloseşte o conversaţie pentru a transforma un om furios 
într-un admirator înfocat. Și tot despre artă vorbim atunci când 
Craig Newmark inventează un nou model de afaceri, care uti- 
lizează internetul, pentru a revoluţiona anunţurile publicitare. 

Sau atunci când Ed Sutt inventează un cui mai bun, care sal- 
vează vieţi şi economisește bani. 

Semantica este importantă în acest context deoarece vom 
explora ce înseamnă să faci artă și trebuie să stabilim definiția 
artei înainte de a putea determina dacă vă este de folos. Prin 
urmare, să ne întoarcem la definiția mea: 

Arta este un dar personal ce îl transformă pe cel care o primeşte. 

Artistul este un om care creează artă. Cu cât schimbi mai 
mulți oameni, cu cât îi transformi mai mult, cu atât este mai 
eficientă arta ta. 

Arta nu este înrudită cu meșteșugul, decât în măsura în 
care acesta din urmă contribuie la concretizarea schimbării. 
Probabil că abilitatea tehnică este o componentă folositoare în 
crearea artei, dar cu siguranță nu este necesară. Arta nu tre- 
buie să fie decorativă; poate fi utilă, atâta vreme cât utilizarea 
provoacă o schimbare. 

Cu siguranţă, arta nu se limitează la pictură, sculptură sau 
compoziție muzicală. Dacă nu există schimbare, nu există 
artă. Dacă nimeni nu o trăiește, nu poate avea loc o schimbare. 

Arta este umană prin definiție. Mașinile nu pot crea artă, 
deoarece intenţia contează. Probabilitatea de a crea artă este 
mult mai mare dacă o faci intenționat. 

Cei care gătesc nu sunt artiști. Aceştia urmează o rețetă și 
gătesc bine cu condiţia să respecte reţeta. Bucătarul este artist. 
Este artist atunci când inventează o nouă modalitate de a găti 
sau un nou fel de mâncare, care îi provoacă surpriză, bucurie 
sau plăcere persoanei pentru care a fost creată. 

Arta este originală. Marcel Duchamp a fost artist atunci 
când a anticipat dadaismul, instalând un pisoar într-un muzeu. 
Al doilea om care a instalat un pisoar nu era artist, ci instalator. 

Arta este produsul efortului emoțional. Iar dacă este facilă 
și lipsită de riscuri, probabil că nu este artă. 

Ultimul element care definește arta este faptul că aceasta 
constituie un dar. Nu poţi crea o operă artistică doar pentru 
bani. Dacă ajunge să fie subiectul unei tranzacţii comerciale, 
arta este golită de mister, încetând să mai fie artă. Artistul este 
întotdeauna animat de intenţia de a dărui. 

Organizațiile utilizează mereu arta creată de oameni. 
Designul iPhone-ului este o formă de artă. Acesta schimbă 
modul în care simt unii oameni. Schimbă felul în care utilizea- 
ză dispozitivul. Schimbă modul în care comunică. Totodată, 
acesta constituie un dar. Oamenii care văd iPhone-ul, fără a-l 
cumpăra, primesc şi ei acest dar. Un iPhone dizgrațios ar costa 
la fel de mult ca unul frumos. Partea interesantă este premiul 
gratuit pe care-l conţine, bonusul, darul pe care ni l-a făcut 
artistul care l-a creat. 


Arta interacțiunii 


Majoritatea artiştilor (în imaginaţia noastră) interacționea- 
ză cu piatra, pânza, culorile sau cuvintele așternute pe hârtie. 
Fac acest lucru înainte ca opera lor să ajungă la privitor sau 
cititor, provocând o interacțiune sau o schimbare. 

Însă arta cea mai viscerală este directă. Faţă în față, mano 
a mano, artistul şi receptorul. Este arta interacțiunii. Este ceea 
ce faceți şi dumneavoastră. 

Arta de a conduce o şedinţă, de a sfătui un elev, de a derula 
un interviu și de a calma un client furios. Arta de a strânge 
capital, de a cumpăra un covor dintr-un bazar sau de a direc- 
ționa un designer. 

Dacă arta este o conexiune umană care determină pe cine- 
va să se răzgândească, atunci sunteți artist. 

Cum ar fi să fiți grozav de bun(ă) la asta? 

Satui din China 


Lângă Shenzhen se află Dafen. Se spune că 60% dintre 
toate tablourile din lume sunt produse de către pictorii care 
locuiesc în acest oraş. 

Remarcaţi că am spus „pictori“, nu „artiști“, Asta pentru că 
lucrătorii din Dafen, deşi sunt conștiincioşi și talentaţi, nu sunt 
artişti. Sunt rotițe neînsemnate ale unei maşinării de pictat. 

Am două tablouri din Dafen. Sunt două picturi mari, fru- 
mos executate, în care apar nişte maimuțe stupide, purtând 
haine care nu li se potrivesc. Într-unul se poate vedea un cim- 
panzeu mascul, care poartă o beretă cu elice şi cercei. În celă- 
lalt, este reprezentat un pui de urangutan cu o fundă în păr. 

Le-am luat de pe eBay cu 60 de dolari şi mi-au fost trimise 
(înrămate) direct din Dafen. 

Cine ştie care dintre locuitorii oraşului Dafen le-a pictat? 
Nimeni. Cui îi pasă? Nimănui. Pictorii sunt substituibili; sunt 
maşini umane, victime ale unei mari probleme, care produc 
valori infinitezimale în fiecare zi. 

Adevăraţii artişti sunt oamenii care au născocit acest 
sistem sau probabil persoana care a desenat pentru întâia oară 
micul cimpanzeu pe care-l deţin. Însă nu pictorii. Aceștia sunt 
practic victimele unui amplu sistem care le plăteşte 
câțiva bănuţi pentru talentul pe care îl investesc în muncă, în 
fiecare zi. 


Darurile, arta și efortul emoțional 
Arta este creată de un artist. 


E unică, nouă şi subminează statu quo-ul. Nu este decora- 
tivă, ci ceva care provoacă schimbare. 

Arta nu poate fi redusă la comerț. Trebuie să fie, totodată, 
un dar. Artistul îşi creează ideea, ştiind că aceasta se va răs- 
pândi de la sine, fără a avea nevoie de o recompensă. Desigur, 
manifestarea fizică a artei poate fi vândută cu un milion de 
dolari, însă de tabloul sau cântecul respectiv se va bucura tot- 
odată cineva care nu a plătit pentru el. 

Arta nu se limitează la școala de arte, la muzică şi nici la 
scenă. Arta este o idee originală care poate fi un dar. Este nevo- 
ie de artă pentru a face o mămică fericită în prima zi de grădi- 
niță. Este nevoie de artă pentru a construi un model de afaceri 
care le permite oamenilor din Statele Unite să joace poker 
on-line. Este nevoie de artă pentru a construi planurile 
Tunelului Canalului Mânecii. 

Mai mult decât orice, arta implică efort. Nu efortul necesar 
ridicării pensulei sau scrierii unei propoziţii, ci efortul emoțio- 
nal de a face ceva dificil, asumându-ţi riscuri și depăşindu-te 
pe tine. 

Este cât se poate de posibil să fiți artist(ă). 

Cu toate acestea, uneori, prinși în ciclul nesfârșit al comer- 
tului, uităm de faptul că arta este un dar, nu reuşim să îndepli- 
nim munca grea pe care o presupune efortul emoţional și 
încetăm să fim artişti. 


Vă vindeţi pe prea puţin 

Măsura unei zile de lucru este plata aferentă zilei respective 
(muncă <= plată). Urăsc această abordare a vieții. Ne face mai 
meschini. 


Această formulă simplă mă deranjează din două motive: 


1. Sunteţi într-adevăr dispuși să vă vindeți atât de ieftin? 
Ipotecaţi o întreagă zi (unică) din viața dumneavoastră 

pentru câțiva bănuţi? Din clipa în care sunteți de acord 
să vă vindeți timpul pentru bani, încetaţi să mai fiți artis- 
tul care ați putea fi. 

2. Asta este tot? S-a încheiat tranzacţia? Dacă suntem chit 
la capătul zilei, după cum ne sugerează formula de mai 
sus, atunci nu-mi datorați nimic și nici eu dumneavoas- 
tră. Dacă suntem chit, atunci între noi nu există nicio 
legătură, nicio conexiune aflată în desfășurare. Situaţia 
seamănă cu aceea a lui Hector din Queens. 
Dumneavoastră aţi devenit zilier, iar eu șef pentru o zi. 


Alternativa este să preţuim semnificaţia unei zile de lucru. 
Este singura noastră șansă de a face ceva productiv în ziua 
respectivă și, cu siguranță, nu ni se oferă doar pentru că am 
pariat mai mult. O zi de lucru reprezintă şansa de a crea artă, 
de a oferi un dar, de a face ceva care contează. Pe măsură ce 
munca dumneavoastră se îmbunătăţeşte, iar arta pe care o 
faceți câștigă în importanță, competiţia pentru darurile pe care 
le oferiţi va creşte şi veți descoperi că puteți fi selectivi cu cei 
cărora le dăruiți. 

Atunci când o zi de lucru înseamnă mai mult decât plata 
primită, înseamnă că la capătul zilei s-a creat o legătură. A fost 
oferit și primit un dar, iar oamenii se apropie, nu se izolează 
unii de alții. 


Pasiunea 


Pasiunea este dorința, insistența și disponibilitatea de a 
oferi un dar. Artistul este de neoprit. Spune: „Nu mă voi simţi 
împlinit până nu ofer un dar“. Asta înseamnă mai mult decât 
refuzul de a îndeplini o muncă jalnică. Sugerează insistența de 
a face o muncă importantă. 


ME: | 
Este posibil să muncești din greu într-un cubicle? Ești de neînlocuit? | 13) 


Această pasiune neostoită conduce la perseverenţă și curaj 
în fața celor care nu vă acceptă darul. 

Artiştii din viața dumneavoastră sunt preocupați de daruri, 
iar tenacitatea lor nu are nimic de-a face cu veniturile sau cu 
siguranţa slujbei. În schimb, sunt interesaţi de găsirea unei 
modalități de a vă transforma în sens pozitiv, prin intermediul 
unui dar. Artiştii pasionaţi sunt caracterizați de o puternică 
integritate intelectuală. Nu trebuie să vă vindeţi, căci, dacă o 
veți face, veţi distruge ceea ce aveți mai bun. 

Să ne gândim la cazul lui Ed Sutt. Fiu al unui contractor, Ed 
a crescut ajutându-şi tatăl la construirea caselor. În cele din 
urmă, a renunțat, după ce a descoperit că mâna i se umflase 
atât de tare din cauza mânuirii ciocanului, în timp ce ridica noi 
case, încât nu-şi mai putea vedea articulațiile degetelor. 

În timp ce făcea o cercetare în Laboratorul de Testare a 
Forţei Vântului din cadrul Universității Clemson, Sutt a studiat 
ştiinţa construirii şi efectul vântului asupra caselor din panouri 
de lemn. Pe durata acestui studiu, a vizitat Caraibe, observând 
efectele uraganului Marilyn. Mii de case erau distruse, sfărâ- 
mate de vânt. Acesta schimbase cu siguranţă viețile oamenilor 
de pe insulă, dar şi pe a lui Ed în aceeași măsură. 

Până la momentul respectiv, opinia publică era următoa- 
rea: dacă voiai să ai șanse de a supraviețui unui uragan, trebuia 
să construieşti o casă extrem de-scumpă, folosind materiale 
costisitoare. Singura alternativă era o casă din panouri de lemn 
care puteau fi înlocuite, ieftină, însă nu foarte durabilă. 

Popular Science relatează: „Distrugerea a fost atât de cople- 
şitoare în anumite locuri, încât era aproape ireal“, își amintește 
Sutt. „Străzile erau pline de trupe ale armatei, iar deasupra 
capului planau elicoptere militare“. Plimbându-se printre 
casele năruite, răsturnate şi fără acoperișuri, Sutt a fost izbit 
de gândul că o mare parte din distrugeri ar fi putut fi evitate. 

„Examinând o casă după alta“, spune el, „am observat, că nu 
lemnul cedase, ci cuiele care ţineau panourile laolaltă.“ 

Şi-a dedicat următorii unsprezece ani (zi şi noapte) creării 
unui cui capabil să schimbe soarta a milioane de oameni. Suti 
a avut revelaţia că ceea ce conta era cuiul, nu restul casei. Însă 
această revelație ar fi fost inutilă în absenţa perseverenţei încă- 
pățânate de care a dat dovadă mai bine de un deceniu. 

Am putea spune că milioanele de dolari pe care Sutt le-a 
câștigat de pe urma invenției sale au fost bani binemeritaţi, că 
pasiunea i-a fost pe deplin răsplătită. Cu toate acestea, nu am 
nicio îndoială că ar fi făcut-o gratis. Pasiunea sa nu avea ca 
obiect banii - ideea era să producă o diferenţă, să rezolve o pro- 
blemă, să creeze o schimbare capabilă să ajute milioane de 
oameni. Ed Sutt este un artist, cineva care a ales să producă o 
diferenţă, în loc să urmeze un manual. 


„Așteptaţi! Vreţi să spuneţi că trebuie să încetez să 
urmez instrucţiunile și să încep să fiu artistă)? Cineva 
care născocește idei noi și ie transformă în realitate? 
Cineva care găsește noi modalități de a interacţiona, 
noi căi de a transmite emoții, noi moduri de a se 
conecta? Cineva care se poartă omenește, fără a fi o 
rotiță neînsemnată? Eu trebuie să fac toate astea?” 


Da. 


Mentalitatea sărăciei 
Dacă vă dau ceva, ceea ce v-am dat mă costă. 


Cu cât dumneavoastră aveți mai mult, cu atât am eu 
mai puţin. 

Cu cât împart mai mult, cu atât mai mult pierd. 

De cât timp aveţi o abordare a lucrurilor, ideilor sau 
timpului care sună astfel? Suntem învățați să gândim aşa de 
multă vreme. 

Mărfurile digitale ne pun la încercare. Dacă citiți cartea 
mea în format electronic, amândoi avem de câștigat. Dacă 
o împărtășiți cu alții, la fel vor face şi prietenii dumneavoas- 
tră. Atenţia este prețioasă și, dacă sunteţi dispuşi să-mi acor- 
daţi atenția dumneavoastră în schimbul ideii mele, amândoi 
vom prospera. 

Lucrurile nu se opresc aici. Atunci când oferiţi ceva, bene- 
ficiați mai mult decât primitorul. Generozitatea vă îmbogăţeș- 
te peste măsură și, odată cu răspândirea bunurilor sau a 
serviciilor în cadrul comunităţii, toată lumea beneficiază. 

Însă este greu să începeţi să faceți acest lucru, pentru că ați 
fost învățat(ă) că ce-i al tău e al tău. Dacă nu ai suficient (și cine 
are?, spun comercianții), atunci cum ai putea să oferi ceea ce 
deții? Dar cu toate acestea, în fiecare zi, oamenii de succes nu 
pregetă să-şi pună la dispoziție competențele și să-şi răspân- 
dească ideile. 


Un motiv practic de a deveni artist 


Unii oameni devin artiști pentru că nu au de ales. Asta sunt 
şi, prin urmare, asta fac. Nu sunt sigur că pot oferi încurajări 
acestor artişti, de vreme ce au deja tot ce le trebuie pentru a-și 
îndeplini menirea. 

Alţii, dumneavoastră poate, ezită. Nu pare a fi o modalitate 
rezonabilă de a vă susține familia sau de a produce o schimba- 
re în lume. 

Rolul artei este în continuă schimbare. 

Pentru cea mai mare parte a timpului, ARTA (cu majuscule) 
v-a distins de ceilalți. Arta nu era o meserie, nu era practică şi 
cu siguranţă nu era un mod de a vă îmbogăţi și nici măcar de 
a schimba lumea. 

În ultimul secol şi ceva, după ce capitalismul a creat sur- 
plusuri imense de numerar (sau cel puţin de sume mari de 
lichidităţi, distribuite inegal), numărul oamenilor dispuşi să 
devină patroni a explodat. La fel și cererea pentru suveniruri 
artistice și pentru artă ca investiţie. Drept urmare, arta a cobo- 
rât din propria sa sferă, intrând în cea a capitalismului. 
Industria culturii a transformat artiștii de toate felurile (cân- 
tăreţi, dramaturgi, actori, pictori) în milionari şi staruri rock. 
Însă aceştia trăiau în continuare în propria lor sferă. 

Acum, odată cu pătrunderea industriei culturii în toate 
celelalte domenii (da, există oţelării create de designeri și da, 
designul interior al unui avion corporatist în valoare de 20 de 
milioane de dolari influențează într-o uriașă măsură, vânza- 
rea), artiştii s-au mutat din exteriorul economiei înspre centru! 
acesteia. Astăzi, Disney acordă licențe asupra imaginilor sale 
fermierilor care produc ouă. Acum, pe ouă sunt imprimate 
personaje Disney şi, la micul dejun, puteţi să-l serviţi pe 
Mickey sub formă de omletă. Totul, de la mâncare la bagaje, 
de la telefoane la stilouri sau formularele folosite în domeniul 
asigurărilor, este transformat prin intermediul designului, ai 
artei şi viziunii. Dacă arta este legată de umanitate, iar în 
comerț au ajuns să conteze interacțiunile (nu mărfurile), 
atunci, în zilele noastre, comerțul nu este străin de artă. 

Motivul pentru care acum aţi putea alege să îmbrățișaţi 
artistul din interiorul dumneavoastră este că aceasta este calea 
către (imaginaţi-vă că auziţi o muzică zeflemitoare) siguranţă. 

Atunci când vine vremea concedierilor, cel care deține cea 
mai sigură slujbă este artistul, „cuiul de osie“, cel care nu poate 
fi externalizat sau înlocuit cu ușurință. 


Trebuie să fiți artist pentru a lansa tofu pe piață? 


Aceasta este o întrebare interesantă. Dacă plecaţi de la pre- 
supunerea că un artist lucrează cu culori, lut sau muzică, atunci 
aveţi un salt dificil de făcut. Dacă credeți că arta este cumva 
distinctă de muncă și că este vorba despre un demers diferit 
sau că presupune un alt fel de persoană, atunci este aproape 
imposibil să vă imaginati un artist care lansează tofu pe piață. 

Eu văd lucrurile altfel. Cred că arta reprezintă abilitatea de 
a schimba oamenii prin intermediul muncii tale, de a vedea 
lucrurile așa cum sunt, pentru ca apoi să creezi povești, imagini 
şi interacțiuni care schimbă piaţa. Așa că, da, cred, într-adevăr, 
că trebuie să fii artist pentru a lansa tofu pe piaţă, dacă vrei să 
fii bun în acest domeniu. 

Cu ani în urmă, cineva a hotărât că există o soluție industri- 
ală previzibilă și cuantificabilă pentru marketing. Se susținea 
că voucherele şi publicitatea susținută, în combinaţie cu distri- 
buţia şi prețurile agresive nu erau doar suficiente, ci și esenţiale 
pentru dezvoltarea unui brand. Ei bine, după cum am văzut 
de-a lungul deceniului trecut, niciunul dintre trucurile de mar- 
keting aplicate ca la carte nu funcționează atât de bine. Astăzi, 
asistăm mai curând la succesul unui brand precum Jones Soda - 
nu pentru că fondatorul, Peter van Stolk, a urmat regulile, ci 
pentru că este un artist. 

În zilele sale de glorie, compania valora peste 300 de mili- 
oane de dolari și nicio fărâmă din această valoare nu a fost 
generată cu ajutorul unor reguli prestabilite. 

Peter spunea: „Nu-mi pasă ce face lumea din industria bău- 
turilor. Chiar deloc. Vor face ce cred de cuviință. Iar noi vom 
face ce vom considera că trebuie să facem. Trebuie să ştii ce fac 
ceilalți, dar nu este nevoie să le calci pe urme“. 

Putem vorbi despre artă în cazul lui Jones? A încălcat toate 
regulile stipulate de manuale. A pus pozele clienţilor săi pe reci- 
pientul băuturii. A creat o aromă de piure. A deschis ușa când 
oamenii au venit să-l viziteze. Iar oamenii chiar l-au vizitat. 
Credeţi că mulți oameni îl vizitează pe producătorul local 
de Pepsi? 

Vă pare aceasta a fi o atitudine de comerciant? Mie mi se 
pare că este un comportament de artist. Poate că motivul pentru 
care nu puteți să numiți un brand îndrăgit de tofu este pentru 
că niciun artist nu s-a deranjat încă să lanseze unul pe piață. 


Și-ar face Shakespeare un blog? 


Tehnologia utilizată de către artist apare pe scenă pentru a 
răspunde nevoilor artistului sau artiştii își creează operele folo- 
sind instrumentele pe care le au la dispoziţie? 

Shakespeare nu a inventat piese de teatru; le-a folosit. 
Salinger nu a inventat romanul; a scris câteva. Tehnologia exista 
înainte ca ei să apară în peisaj. 

Nu cred că ne naștem pentru a crea un anumit fel de artă, în 
mare măsură deoarece genele noastre nu au habar ce tehnolo- 
gie vom avea la dispoziţie. Oamenii care au pictat pe pereții 
peşterilor, pietrarii, dramaturgii, chimiștii, cei care se ocupă de 
mecanica cuantică - toţi aceștia își exercită arta acolo unde o 
găsesc, nu invers. 

Arta care se naște atunci când interacţionezi cu un client sau 
atunci când creezi o nouă utilizare pentru un sistem sau o 

tehnologie tradițională - rămâne artă. Societatea noastră s-a 
reorganizat, astfel încât, pentru răspunsul la întrebarea „unde 
ar trebui să-mi exercit arta?“, avem nevoie acum de o întreagă 
broşură, nu de o simplă listă ce cuprinde câteva opțiuni. 


Mitul pasiunii specifice proiectului 


Într-o lume în care internetul nu exista, în care Amazon. 
com era de neconceput, Jeff Bezos ar fi fost un tip insipid, lipsit 
de pasiune? Dacă Spike Lee nu ar fi dat peste o cameră de luat 
vederi, ar fi stat degeaba, acceptând statu quo-ul? 

Pasiunea nu este un element specific unui anumit proiect. 
Este specifică fiecărui om. Unii oameni sunt dependenţi de 
pasiune, percepția lor asupra propriei identități depinzând de 
caracterul lor pasional. 

Poate că provocarea cu care vă confruntaţi nu este găsi- 
rea unui proiect sau a unui șef mai bun. Poate că trebuie să 
intraţi în contact cu ceea ce înseamnă a fi pasionat. Oamenii 
mânaţi de pasiune caută modalități de a face ca lucrurile să 
se întâmple. 

Combinația dintre pasiune și artă este ceea ce face ca cine- 
va să fie un om de neînlocuit. 


Capacitatea de a sensibiliza 


A fi deschis reprezintă o formă de artă. Capacitatea de a 
stabiii o conexiune, atunci când acest fapt nu face parte din 
atribuțiunile tale, constituie un har. Poţi să-ți interpretezi, pur 
şi simplu, rolul şi să mergi mai departe sau poți sensibiliza 
oamenii, schimbându-ie viața pentru totdeauna. 

Acest lucru este riscant și imposibil de impus cuiva. Decizia 
de a te implica într-un astfel de act este una personală, fiind 
un dar care trebuie să vină din suflet. 

Anumite tipuri de artă ne fac să plângem fără a ne simți 
stânjeniţi. 


Înțelegerea darurilor 


Atunci când o revistă trimite un fotograf să facă o poză unei 
vedete, plătește fotograful pentru realizarea unei fotografii 
suficient de bune pentru a putea fi publicată în revistă. 
Publicația se așteaptă să primească o fotografie care se ridică 
la un anumit standard, constituind obiectul unei tranzacţii 
comerciale. 

Contribuţia fotografului, care depăşeşte acest standard, 
reprezintă un dar. Inspirația, lumina sau surpriza - toate aces- 
tea constituie un dar pe care fotograful îl face clientului sau 
cititorilor revistei. 

Annie Leibovitz şi-a construit cariera pe baza acestui dar. 
A fost angajată să facă fotografii celebrităților, dar a sfidat 
mereu limitele. Îmi imaginez că unele dintre pozele ei au fost 
greu de vândut unor clienți care credeau că vor cumpăra ver- 
siunea de ieri a lui Annie, nu pe cea de astăzi. 

De-a lungul timpului, darurile se acumulează, ajungând să 
creeze o reputație. 

Există două motive pentru a dărui. Nu mă interesează pri- 
mul dintre ele - reciprocitatea. Îi oferi cuiva un dar pentru ca 
apoi să-ți rămână dator. Aceasta este o atitudine manipulatoa- 
re și nu aşa trebuie să-ți construieşti cariera. Sociologul Marcel 
Mauss a scris despre acest lucru cu o sută de ani în urmă, sus- 
ţinând că societăţile primitive, în ansamblul lor, erau edificate 

pe baza acestei reciprocități. Problema este că, în societățile 
capitaliste, acest instinct al reciprocităţii este întrebuințat gre- 
şit cu ușurință. 

Totuşi, cel de-al doilea motiv este fascinant. Darurile ne 
permit să creăm artă. Darurile sunt oferite fără a lua în calcul 
reciprocitatea, fără a spera la ea sau a te gândi că este posibilă. 
Nu pot să-i ofer nimic în schimb artistului Chuck Close pentru 
bucuria pe care mi-au dăruit-o picturile sale hiperrealiste, cu 
rezoluție redusă. Este un dar care exclude orice posibilitate a 
reciprocităţii. Acest fapt îi conferă lui Chuck libertate - liber- 
tatea de a fi stăpân pe ceea ce face, de a experimenta, de a găsi 
bucurie -- căci atunci când pictează, nu ţine cont de un aparat 
de pontaj și nu încearcă să facă pe plac cuiva care l-a plătit 
pentru a beneficia de timpul său. Creează un dar. 

În acest context, argumentul meu fundamental este sim- 
plu: este posibil să fiți artist(ă) în tot ceea ce faceţi, măcar 
puţin. Nu la cerere, nu în același fel de fiecare dată şi nu pentru 
toată lumea. Însă dacă sunteți dispuși să vă cenzurați impul- 
surile egoiste, puteți oferi un dar unui client, șefului, colegului 
sau unui trecător. Iar darul înseamnă la fel de mult pentru dum- 
neavoastră cât înseamnă și pentru cel care-l primeşte. 


Pentru cine e? 


Unii artiști lucrează pentru a se schimba pe sine. Procesul 
creării artei și rezultatele produse sunt orientate exclusiv către 
creator. Dacă fluierați în timp ce vă plimbaţi printr-o pădure, 
se poare spune că avem de-a face cu o formă de artă, însă nu 
o faceţi în speranţa că o veveriță vă va răspunde cu aplauze. 

Cu toate acestea, cei mai mulţi dintre noi, în cea mai mare 
parte a timpului, creează opere artistice cu gândul la public. 

Vrem să schimbăm pe cineva. Urmărim să-i facem pe oameni 
mai fericiţi, mai implicaţi sau să-i transformăm în clienți. 

Există două motive pentru care este vital să știți pentru cine 
munciți. Primul este că, dacă vă înţelegeți publicul, aveţi posi- 
bilitatea de a vă direcționa munca şi de a obține feedback, ceea 
ce vă va ajuta să aveţi o performanţă mai bună data viitoare. 

Celălalt motiv? Pentru că vă spune pe cine să ignoraţi. 

E imposibil să creaţi artă pentru toată lumea. Există prea 
multe obiective conflictuale și mult prea mult zgomot. Arta 
care se adresează tuturor este mediocră, banală și ineficientă. 

Dacă nu vă identificaţi clar publicul, sfârșiți prin a crea artă 
pentru criticii cei mai acerbi şi mai capricioși. Şi este păcat, 
Mai degrabă, concentraţi-vă asupra publicului pe care dum- 
neavoastră îl alegeţi și ascultaţi-l, excluzându-i pe toți ceilalti. 
Străduiţi-vă să îl faceţi fericit pe acest tip de client, iar restu! 
clienţilor pot să dispară. 

Sau, după cum s-a exprimat Ev Williams, fondatorul 
Blogger şi Twitter: 


Lucru! esenţial este să faci, pur și simplu, ceva nemaipomenit. 
Încercaţi să nu vă lăsaţi prinși într-o cameră cu ecou. Probabil că 
acesta este cel mai dificil lucru de făcut când încerci să depășești 
limitele și să faci ceva original. 

Există numeroase lucruri care ilustrează progresul și este ușor 
să cazi în capcana subculturii celor obsedaţi de tehnică. Pot fi 
construite numeroase afaceri valoroase în această zonă, dar cred că 
mulți oameni au tendinţa să se avânte în acest domeniu și, adesea, 
am fost prins din urmă. Când am avut mai multe lucruri de succes, 
mi-am spus: „Să ne întoarcem la începuturi. Ce vreau? Ce vreau să 
văd în lume?” Apoi trebuie să creezi ace! lucru. 


Ev nu a avut succes cu Twitter la început. Oamenii nu înțe- 
legeau ideea. Despre ce era vorba? Unde era modelui 

de afaceri? Iar apoi, după ce vestea s-a răspândit, Twitter a 
devenit mediul comunicațional cu cea mai rapidă dezvoltare 
din istorie. Nu pentru că a urmat un model, ci pentru că a încăl- 
cat unul. 

Unii artiştii creează. 

Alții își caută un sponsor, cineva care să-i ajute să-și plăteas- 
că facturile în timp ce ei se ocupă de munca lor. 

Unii artişti cred că au nevoie de un şef. Cineva care nu doar 
îi plătește, ci le şi spune ce să facă. În momentul în care se 
întâmplă acest lucru, artistul încetează să mai fie artist. 

Datoria unui artist este să ne schimbe. Când ai un șef, trea- 
ba ta este să-i faci pe plac acestuia, nu să-l schimbi. Este bine 
să munceşti pentru cineva, cineva care te protejează şi care te 
plăteşte. Însă, din clipa în care tratezi persoana respectivă ca 
pe un şef, ca pe cineva care-ţi controlează mişcările și produc- 
tivitatea, eşti o rotiță neînsemnată, nu un artist. 


Nimănui nu-i pasă cât de mult ați muncit 


Nu este un concurs de efort, ci unul de artă. În calitate de 
clienţi, ne pasă de noi înşine, de ceea ce simţim noi, ne intere- 
sează dacă un produs, un serviciu, o piesă de teatru sau o inter- 
acțiune ne-au schimbat în bine sau nu. 

Unde a fost făcut lucrul respectiv, cum a fost făcut și cât de 
dificil a fost procesul de producţie este cumva irelevant. Acesta 
este motivul pentru care efortul emoțional este mult mai valo- 
ros decât munca fizică. Efortul emoțional schimbă destinata- 
rul, lucru de care ne pasă. 

Micile daruri și enigma adresată absolvenților 
de masterate în administrarea afacerilor 


Această veste este neliniștitoare. 

Viitorul organizaţiei dumneavoastră depinde de fiinţe 
umane motivate, care oferă în mod dezinteresat daruri nesoli- 
citate, sub formă de efort emoțional. Mai rău, cu cât muncești 
mai mult pentru a cuantifica și manipula acest proces, cu atât 
mai prost va funcționa. 

Nivelurile superioare ale organizaţiilor se confruntă cu 
această situație de mult timp. Atunci când angajaţi un vicepre- 
ședinte pentru dezvoltarea afacerii, se înțelege că acesta nu va 
îndeplini rolul unui curier. Nu veți plăti o sumă mare de bani 
cuiva care nu va face altceva decât să parcurgă o listă pe care 
dumneavoastră ați alcătuit-o, întrebându-vă înainte de a lua c 
decizie. Bineînţeles că nu. Este treaba lui să aducă inovaţii, să 
creeze noi oportunități, să stabilească legături cu oameni la care 
se ajunge greu și să urmeze cu perseverenţă calea spre succes. 

Totuși, pe măsură ce coborâm pe scara ierarhică, conduce- 
rea presupune că un salariu mai mic = mai puţină umanitate. 

Faptele neagă această ipoteză. De la armata americană până 
la managerul restaurantului local McDonald's, se pare că un 
grad mai mare de umanitate conduce la rezultate mai bune. 
Una dintre cele mai dificile sarcini pe care le-a avut armata în 
Irak a fost să-i înveţe pe soldați cum să-i trateze pe civilii iraki- 
eni ca pe niște potenţiali parteneri, cum să treacă de la misiunea 
stabilită a zilei, manifestându-şi umanitatea în ciuda faptului că 
erau pândiţi de un uriaş pericol necunoscut. Este ușor să înveți 
pe cineva să arunce un proiectil, dar extrem de dificil să-ți asumi 
riscuri pe fondul fricii. 

Digitalizarea muncii (măsurătorile, conexiunea la internet 
şi mecanizarea) îl face foarte fericit pe absolventul obişnuit de 

master în administrarea afacerilor. Acesta este genul de infor- 
maţie pe care o poţi introduce într-un tabel. Provocarea constă 
în faptul că toți competitorii dumneavoastră utilizează același 
tabel, astfel că oportunitatea dumneavoastră cu privire la o dez- 
voltare exponențială și la obținerea unui avantaj pe piață sem- 
nificativ este mică. 

Cu cât este mai ușor de cuantificat, cu atât merită mai puţin. 


Slujba în raport cu arta 


Slujba este ceea ce faceți atunci când vi se spune ce să faceți. 
Slujba constă în a te prezenta la timp la fabrică, a urma instruc- 
țiunile, a respecta specificaţiile şi a te lăsa condus. 

Există întotdeauna cineva care poate îndeplini slujba pe care 
o aveţi ceva mai bine, mai repede sau mai ieftin decât 
dumneavoastră. 

E posibil ca slujba să fie dificilă, să necesite o anumită abili- 
tate, dar este o slujbă. 

Arta este ceea ce faceţi când nimeni nu vă poate spune exact 
cum să o faceţi. Arta este actul de a vă asuma personal respon- 
sabilitatea, de a submina statu quo-ul și de a schimba oamenii. 

Numesc procesul de exercitare a propriei arte - „muncă“. 
Este posibil să deţineţi o slujbă şi să faceţi şi o muncă artistică. 
De fapt, în felul acesta ajungeţi să deveniți de neînlocuit. 

Slujba nu este același lucru cu munca. 


Poate munca dumneavoastră să devină artă? 
E posibil ca timpul pe care-l petreceţi la muncă să reprezinte 


o perioadă în care oferiţi daruri, creaţi conexiuni, inventaţi şi 
găsiți bucurie? 

Ce trebuie să se schimbe ca această situație să devină rea- 
litate - trebuie schimbate elemente externe sau este nevoie de 
o decizie internă? 

Am descoperit că, în toate slujbele posibile, există oameni 
capabili să creeze artă. Există chelneri, scriitori, muzicieri, 
doctori, asistente medicale și avocaţi, care găsesc un prilej pen- 
tru a-și exercita arta atunci când muncesc. Slujba nu este ace- 
lași lucru cu munca; munca este ceea ce faci cu inima 
şi sufletul. 


Câteva întrebări despre efortul emoțional 


Sunteţi indispensabil(ă) acasă? S-ar destrăma lucrurile îr 
absența dumneavoastră? 

Dar la muncă? 

De ce sunteți ușor de înlocuit într-unul dintre aceste locuri, 
dar nu și acasă? 

Sunteţi fermecători atunci când aveţi o întâlnire sau cunoaș- 
teți o persoană atrăgătoare la o petrecere? 

Sunteţi la fel și la o şedinţă care se desfăşoară la muncă? 

Mă întreb de ce suntem capabili să exercităm cu ușurință 
un efort emoțional în afara slujbei, dar ne vine greu să investim 
aceeaşi energie la locul de muncă. 


Artiştii sunt optimişti 


Motivul este simplu: artiştii au șansa de a îmbunătăţi 
lucrurile. 

Adesea, ceilalți oameni aleg să fie victime. Pot fi rămăşiţele 
călcate în picioare de vâltoarea împrejurărilor. Până când nu 
aleg să fie artiști, plutesc în derivă. 

Artiştii înțeleg că au puterea, prin intermediul darurilor, al 
inovației şi al iubirii, de a crea o poveste nouă, mai bună decât 
cea veche. 

Optimismul este cea mai importantă trăsătură umană, 
deoarece ne permite să ne ducem ideile mai departe, să ne 
îmbunătăţim situația și să sperăm la o zi de mâine mai bună. 
Şi toți artiștii au acest optimism, căci artiștii pot spune în mod 
sincer că muncesc pentru a face lucrurile mai bune. 

Acesta este motivul pentru care organizaţiile aflate sub pre- 
siune cedează adesea. Toate părţile implicate își dau seama că 
sistemul actual nu funcționează, însă sunt incapabile să adop- 
te unul nou, deoarece sunt sigure că nu va ieși perfect, că nu 
are cum să fie la fel de bun ca ceea ce au în momentul respec- 
tiv. Organizațiile supuse presiunilor se află la ananghie deoa- 
rece suferinţa le împiedică să creadă în viitor. 

Optimismul este pentru artiști, pentru agenții schimbării, 
pentru cei de neînlocuit și pentru învingători. Pe de altă parte, 
văicărelile și teama sunt, în mare măsură, niște profeții care se 
împlinesc de la sine în organizaţiile supuse presiunilor. 


Transmiterea pasiunii 


Pasiunea înseamnă să vă pese atât de mult de arta dumnea- 
voastră încât să faceți aproape orice pentru a o oferi, pentru a 
o dărui şi pentru a schimba oamenii. 

Una dintre caracteristicile pasiunii este capacitatea de a da 
dovadă de perseverenţa și energia necesare pentru a vă schim- 
ba atât arta, cât şi modul în care o oferiţi. Pasiunea pentru arta 
dumneavoastră înseamnă, totodată, și dorința de a o transmi- 
te. Aceasta înseamnă să fiți dispus(ă) să renunțaţi la elemente 

de care sunteți îndrăgostit(ă), cu scopul de a ajuta alte compo- 
nente să înflorească şi să se dezvolte. Și, în acelaşi timp, pasi- 
unea înseamnă că trebuie să fiți suficient de mult conectaţi la 
arta dumneavoastră, încât să nu fiți dispus(ă) să abandonaţi 
elementele care contează cu adevărat. 

Desigur, este un paradox. Pentru a rămâne fidelă) artei 
dumneavoastră, trebuie să sacrificați acea parte care o împie- 
dică să se răspândească. 

Capacitatea de a decide ce trebuie exclus și ce trebuie 
subliniat este un aspect integrant al artei pe care o practicați. 
Unul dintre autorii pe care îi cunosc este dispus să vadă că 
nu i se vând cărțile, pentru că, în opinia lui, acesta este un 
rezultat mai bun decât să schimbe esența lucrurilor pe care 
le-a scris. Este pasionat de talentul său, însă nu are o pasiune 
reală în ceea ce priveşte răspândirea ideilor sale. Iar dacă ideile 
nu se răspândesc, dacă darul nu este primit, nu există artă, ci 
doar efort. Atunci când artistul încetează să mai muncească, 
înainte ca arta să fi ajuns la destinaţie, munca sa rămâne 
nedesăvârșită. 


Teama de artă 


Cât de puternică este arta pe care sunteți capabil(ă) să o 
creaţi? Genele, educaţia pe care aţi primit-o şi imperativele 
culturale vă obligă să vă dați bătuţi în lupta de a crea o artă care 
contează? 

Harper Lee s-a născut pentru a scrie Să ucizi o pasăre cân- 
tătoare? Există o combinaţie de haruri genetice şi îndemnuri 
părintești care au creat oportunitatea perfectă pentru ca autoa- 
rea să creeze o operă artistică monumentală? 

Să ne amintim de începutul cărții. 

Toată lumea, absolut toți au fost geniali cel puţin o dată. Cu 
toții au avut elan, au inventat lucruri și au reușit să iasă din- 
tr-un impas cel puţin o dată. 

Dacă o poţi face o dată, o vei putea face din nou. 

Arta, cel puțin așa cum o definesc eu, reprezintă actul 
intențional de a-ți utiliza umanitatea pentru a produce o 
schimbare asupra altei persoane. Cum și unde exercitați aceas- 
tă artă constituie o alegere culturală care depinde de moment. 
Nimeni nu scria romane cu o mie de ani în urmă. Nimeni nu 
făcea videoclipuri acum 30 de ani. Nimeni nu posta poezii pe 
Twitter cu trei ani în urmă. 

Fără îndoială, anumite genuri de artă sunt mai ușor de 
creat. Un zâmbet cald adresat unui străin în timpul unei călă- 
torii cu avionul, la momentul potrivit, reprezintă un act artis- 
tic, cât se poate de ușor de pus în practică de către cei mai 
mulți dintre noi. Pe de altă parte, regizarea unui film care câș- 
tigă un Oscar este rezervată doar câtorva oameni aleși. Sunt 
de acord cu faptul că marii romancieri se nasc, dar și devin ceea 
ce sunt. Însă nu cred că trebuie să fii marginal pentru a fi artist. 

Nu mă interesează să vă conving să deveniți un extraordi- 
nar creator de filme. Sunt extrem de interesat de explorarea 
motivelor pentru care vă temeți atât de mult să creaţi o artă 
care, în realitate, vă este la îndemână. 

De ce nu aţi vorbit la ședința de ieri? Când aţi avut șansa de 
a face un pas înainte, interacționând cu un coleg într-un mod 
care ar fi schimbat totul, ce v-a reținut? Propunerea aceea pen- 
tru un nou proiect, care zace într-un fișier ascuns în computer 
de acum un an... 

De ce nu toți chelnerii sunt extraordinar de grozavi, atunci 
când îşi fac meseria? 

Cred că este vorba despre teamă și cred că ne temen 
chiar şi să vorbim despre acest gen de teamă. Teama de artă. 
Teama de a nu fi ridiculizați. De a ieși în evidenţă şi de a sus- 
ţine o cauză. 

Cu toate acestea, astăzi economia ne obligă să ne confrun- 
tăm cu această teamă. Economia îi pedepseşte nemilos pe cei 
care se tem, sporind beneficiile celor puţini, care sunt suficient 
de curajoşi pentru a crea artă şi suficient de generoşi pentru a 
o dărui. 


Este posibil să muncești din greu într-un cubicle? Ești de neînlocuit? 349 


Rezistența 


Ac trebui 


să am 


Nu am avut 
„Adevărații artiști livrează la timp” 


Atunci când Steve Jobs a făcut afirmaţia de mai sus, scopul său era să-l 
convingă pe un programator rebel să renunţe la un anumit cod. Însă 
această mantră alcătuită din câteva cuvinte este mult mai profundă. 


Poetul Bruce Ario spunea: „Creativitatea este instinctul de a produce”. 

Astfel stau lucrurile în cazul artei de care ne pasă. 

Andy Hertzfeld, unul dintre creatorii Mac-ului, a participat 
ia scrierea unui jurnal dedicat lansării primului Mac, compu- 
terul care a schimbat totul. El scria: „Soarele răsărise deja, iar 
echipa care se ocupa de software a început, în cele din urmă, 
să se împrăștie şi să plece spre casă, pentru a se prăbuși în pat. 
Nu eram siguri dacă terminaserăm sau nu și era foarte ciudat 
că nu aveam nimic de făcut după ce munciserăm atât de mult, 
o lungă perioadă. În loc să mergem acasă, eu şi cu Donn 
Denman ne-am așezat buimaci pe canapeaua de pe hol, uitân- 
du-ne la oamenii de la departamentul de contabilitate și mar- 
keting, care intrau la muncă în jurul orei 7:30. Probabil că 
aveam niște fețe de pomină; toată lumea își dădea seama că 
rămăseserăm acolo peste noapte (de fapt, eu nu mai dădusem 
pe acasă și nu mai făcusem un duș de trei zile)“. În acel 
moment, Andy s-a simțit ca un artist. Livrase la timp. 

Artiştii nu gândesc în afara sistemului, deoarece, în exteri- 
orul acestuia, nu este altceva decât vid. În afara acestuia nu 
există nici reguli, nici realitate. Nu aveţi cu ce să interacționaţi 
sau cu ce să vă confruntaţi. Dacă vă propuneţi să faceți ceva 
care este cu mult în afara sistemului (să concepeți o maşină a 
timpului sau să utilizați nitrogen lichid pentru a îngheţa 
Cascada Niagara), atunci nu veţi fi niciodată capabil să creați 
o adevărată operă de artă. Nu puteţi să infăptuiți, dacă vă aflați 
cu mult în afara sistemului. 

Artiştii gândesc de-a lungul limitelor sistemului, pentru că 
aceasta este zona în care se fac lucrurile. Aici se află publicul, 
aici sunt disponibile mijloacele de producţie și aici puteţi crea 
un impact. 

Înfăptuirea nu se centrează pe producerea unei capodopere 
(însă toate capodoperele sunt concretizate). Eu am produs 
peste o sută de cărți (majoritatea nu s-au vândut prea bine), 

însă dacă nu aș fi făcut-o, nu aș fi avut niciodată șarisa să scriu 
cartea de față. Picasso a pictat peste o mie de tablouri și pro- 
babil că nu puteți numi mai mult de trei dintre ele. 

După cum vom vedea, cea mai mare penurie din societatea 
noastră este absența instinctului de a produce. De a crea solu- 
ii și de a le da drumul în lume. De a atinge umanitatea pe care 
o avem cu toții și de a ne conecta cu oamenii de pe piaţă. 


Contradicţia dintre a înfăptui și a schimba lumea 


Uneori, înfăptuirea operei are gustul unui compromis. Vă 
propuneţi să schimbaţi lucrurile semnificativ, să creaţi o artă 
care contează și să munciţi cât de bine puteți. Apoi vine terme- 
nul de predare şi trebuie să vă grăbiţi. Este atât de important 
să livraţi la timp? 

Cred că da. Cred că disciplina necesară pentru a putea livra 
la timp este esenţială pe parcursul lungului drum pe care îl 
aveţi de străbătut pentru a deveni indispensabil(ă). Deși unii 
artiști reușesc să muncească ani sau decenii în șir, înfăptuind 
ceva important, mult mai des se întâmplă să vedem că visurile 
artei sunt distruse de către rezistență. Cedăm în faţa fricii, iar 
arta noastră sfârşeşte undeva într-o cutie, rămânând nevăzută. 

Atunci când adoptați pentru întâia oară disciplina livrării la 
timp, aveți impresia că munca voastră are de suferit. Fără îndo- 
ială, o oră, o zi sau o săptămână în plus v-ar fi ajutat să o mai 
rafinaţi, căci era nevoie de așa ceva. Însă, de-a lungul timpu- 
lui - de fapt, destul de repede -, veți vedea că livrarea la termen 
ajunge să facă parte din arta pe care o creaţi și face ca lucrurile 
să funcționeze. Saturday Night Live se difuzează în fiecare săp- 
tămână, fie că este gata sau nu. Emisiunea este în direct și este 
difuzată sâmbăta. Nu se poate face niciun compromis în ceea 

ce privește livrarea. Nu există retușări, poticniri, întârzieri. 
Desigur, uneori emisiunea are de suferit, însă, în general, ceea 
ce o face să funcţioneze este respectarea termenului de livrare 
(care este determinată chiar de numele emisiunii). 

Incapacitatea de a livra la timp în numele obiectivului de a 
schimba lumea este, adesea, un simptom al rezistenţei. 
Conştientizaţi această tendinţă, livraţi întotdeauna la timp, iar 
apoi puteţi schimba lumea. 


Ce înseamnă să livrezi la timp 


Singurul scop al începutului este acela de a ajunge la capăt şi, 
deși proiectele pe care le facem nu sunt niciodată cu adevărat 
încheiate, trebuie să livrăm la timp. Livraţi atunci când daţi clic 
pe butonul de publicare de pe blogul dumneavoastră, când vă 
susțineți prezentarea în fața echipei de vânzări, când răspun- 
deţi ia telefon, când vindeţi brioşe sau vă trimiteţi cuiva refe- 
rinţele. Livrarea reprezintă impactul dintre munca pe care o 
faceţi și lumea exterioară. Francezii vorbesc despre esprit 
d'escalier, puseul de inteligență care survine la câteva minute 
după trecerea momentului oportun. Aceasta este o formă de 
gândire pătrunzătoare, neconcretizată la timp, care nu contea- 
ză prea mult. 

A livra la timp, cu regularitate, fără presiune, stres sau 
teamă - aceasta este o abilitate rară, ceva care vă face 
indispensabil(ă). 

De ce este livrarea atât de dificilă? Cred că există două pro- 
vocări şi un singur motiv: 

Provocările: 


1. Remanierea 
2. Coordonarea 

Iar motivul: 


Rezistența 


Remanierea 


Steve McConnel ne-a ajutat să înțelegem modul în care 
lipsa de control pe durata etapei de prelucrare a materialului 
sabotează toate proiectele nereușite din domeniul softwa- 
re-ului. Se pare că problema nu se rezumă câtuși de puţin la 
software. 

Orice proiect care merită să fie concretizat se bazează pe 
inventie, inspiraţie și pe o mică doză de născocire. De obi- 
cei, începem cu o idee vagă, adăugând tot mai multe detali: 
pe măsură ce ne apropiem de momentul livrării. Și cu cât ne 
apropiem mai mult de acest moment, cu atât este mai mare 
presiunea de a remania materialul. Remanierea cuprinde 
brainstormingul și ajustările aparent pozitive pe care le apli- 
căm unui proiect pe măsură ce acesta se dezvoltă. Este posi- 
bil să presupună schimbarea interfeţei cu utilizatorul sau 
rescrierea unui paragraf introductiv. Uneori remanierea nu 
este decât o simplă ajustare; alteori implică o „intervenţie 
chirurgicală“ majoră. 

Remanierea este esenţială. Întrebarea este: când trebuie 
aplicată? 

În cazul unui proiect obișnuit, de amator, întreaga remanie- 
re are loc înainte de încheiere. Cu cât ne apropiem mai mult 
de momentul livrării, cu atât mai mulți oameni vor fi implicați; 
numărul şedinţelor va crește, iar probabilitatea ca CEO-ul să 
dorească să participe va fi din ce în ce mai mare. Și de ce nu? 
Ce sens are să te implici la început, când încă nu poţi vedea ce 
s-a făcut deja, iar munca ta va fi probabil refăcută oricum? 

Scopul implicării tuturor în primele etape ale proiectului 
este simplu: dacă remanierea are loc târziu, nu veţi livra la 
timp. Dacă o faceţi târziu, vor apărea probleme de funcționare. 
Creatorii profesioniști operează remanieri ale materialului 
încă din faza de început. Cu cât proiectul se apropie mai mult 
de finalizare, cu atât mai puţini oameni îl vor vedea și cu atât 
mai puţine schimbări vor fi permise. 

Toate proiectele de software care nu au respectat data sta- 
bilită pentru lansare (absolut toate) sunt victima remanierii 
tardive. Creatorii nu au avut disciplina necesară pentru a forţa 
aplicarea procesului de remaniere în stadiul inițial. Au devenit 
victimele rezistenţei. 


Coordonarea 


Strângerea mâinilor. 

De câte strângeri de mâini este nevoie pentru a prezenta 
trei oameni? Doar trei. Ishita, ţi-o prezint pe Susan. Susan, fă 
cunoştinţă cu Clay. Clay, aceasta este Ishita. 

În cazul a patru oameni, este nevoie de două ori pe atât, 
adică de şase strângeri de mâini. 

jar dacă sunt cinci oameni care se prezintă? Vom avea zece 
strângeri de mână. 

Dificultatea coordonării echipelor de oameni crește expo- 
nenţiai odată cu dimensiunile grupului. Iar în cazul proiectelor 
importante din cadrul unei organizații, pentru care mizele 
sunt ridicate, grupul are tendința de a deveni din ce în ce mai 
mare. Oamenii pentru care mizele sunt mari (şi cu toții credem 
că riscăm ceva) vor să se implice în proiecte cu adevărat bune, 
în mare măsură deoarece se tem că oricine altcineva va face 
lucrurile de mântuială, iar ei vor plăti pentru oalele sparte. 

Așadar, proiectele bat pasul pe loc atunci când sunt supuse 
remanierii. Nouă femei nu pot avea un copil într-o lună, oricât 
de bine şi-ar coordona munca. 

Motivul pentru care start-up-urile înfrâng aproape întci- 
deauna companiile mari, în goana lor de a se impune pe piată, 
este simplu: în cazul primelor, numărul oamenilor care trebuie 
coordonaţi este mult mai redus, remanierea nu este atât de 
amplă, iar numărul persoanelor de neînlocuit pe metru pâirat 
este mai mare. Nu-şi pot permite ca lucrurile să fie altfel și au 
mai puţin de pierdut. 

Există două soluţii în ceea ce privește problema coordonării 
şi ambele îi stânjenesc pe oameni, deoarece ambele submi- 
nează rezistența. 


1. Limitaţi neîncetat numărul oamenilor care au permisi- 
unea de a aplica remanieri. Ceea ce înseamnă că aveți 
nevoie de proceduri oficiale care stipulează excluderea 
oamenilor, chiar şi a celor bine intenţionaţi, care au 
autoritate. Şi aveți nevoie de păstrarea secretului. Dacă 
aveţi de ales între a fi surprins(ă) (şi a asista la încheierea 
la timp a unui proiect) sau a fi implicat(ă) (și a participa 
la lansarea tardivă a unui proiect mediocru), ce variantă 
preferaţi? Trebuie să optați pentru una sau alta. 

2. Numiţi o singură persoană (un om de neînlocuit} să 
conducă proiectul. Nu să co-administreze, să supervize- 
ze îndeplinirea unei sarcini sau să facă parte din comi- 
tetul de conducere. O singură persoană, un om, va fi ia 
conducere. Proiectul va fi pe numele său. Deciziile 
îi aparțin. 


Speriaţi-vă în primele stadii ale proiectului, nu când este 
prea târziu. Daţi dovadă de curaj de la început, nu tardiv. 

Remaniaţi acum, nu mai încolo. Este prea costisitor să o faceți 
mai târziu. 


Rezistenţa: creierul reptilian 


Creierul reptilian este flămând, speriat, furios și excitat. 

Creierul reptilian nu vrea decât să mănânce şi să fie în 
siguranţă. 

Va lupta (până la moarte) dacă este nevoit, însă preferă să 
dea bir cu fugiţii. Îi plac răzbunările şi se înfurie ușor. 

Îi pasă de ce cred toţi ceilalți, deoarece statutul este esenţial 
în trib pentru supraviețuirea acestuia. 

Veverița umblă de colo-colo, căutând alune, ascunzându-se 
de vulpi, ferindu-se de animalele de pradă şi protejând cele- 
lalte veveriţe. Face aceste lucruri pentru că asta este tot ce ştie 
să facă. Nu are decât un creier reptilian. 

Singurul răspuns corect la întrebarea: „De ce a trecut puiul 
strada?“ este: „Pentru că așa i-a dictat creierul său reptilian“. 
Animalele sălbatice sunt sălbatice deoarece singurul creier pe 
care îl posedă este cel reptilian. 

Creierul reptilian nu este doar un concept. El există și este 
situat la capătul coloanei vertebrale, luptând pentru supravie- 
țuirea noastră. Dar, desigur, supraviețuirea şi succesul nu sunt 
acelaşi lucru. 

Creierul reptilian este motivul pentru care ne este teamă, 
motivul pentru care nu creăm arta pe care am putea-o crea, 
motivul pentru care nu livrăm la timp, deşi am putea-o face. 
Creierul reptilian este sursa rezistenţei. 

Daimonul și rezistența 


Mintea dumneavoastră, cea care vă scoate din sărite şi vă 
face speciali, are două secțiuni distincte, daimonul și 
rezistența. 

Daimonul este sursa marilor idei, a intuiţiilor inovatoare, a 
generozității, iubirii, conexiunii şi bunătății. 

Rezistenţa își petrece tot timpul izolând lumea de daimo- 
nul nostru. Rezistenţa trăiește în interiorul creierului reptilian. 

Am auzit pentru întâia oară de daimon atunci când 
Elisabeth Gilbert a vorbit despre daimonul său în cadrul unei 
conferințe TED (puteţi viziona filmul video pe www.ted.org)). 
Apoi am citit sursa discursului ei: The Gift de Lewis Hyde. 

„Daimon“ este un termen grecesc (romanii îl numeau 
„genius“). Grecii credeau că daimonul era o ființă distinctă, 
care locuia în interiorul nostru. Geniul dinlăuntru luptă să se 
exprime prin intermediul artei, al scrisului sau a altei preocu- 
pări. Atunci când geniul îşi făcea simțită prezenţa, se întâm- 
plau lucruri măreţe. Dacă acesta rămânea ascuns însemna că 
nu prea aveai noroc. 

Elisabeth ne avertizează că viaţa scriitorului este una care 
ne-ar putea face să sfârşim în „grămada de visuri sfărâmate, 
cu gura arsă de cenușa amară a eșecului“. De ce preocupările 
creative ne amenință sănătatea mentală? se întreabă ea. De ce 
există un blocaj al scriitorului, însă nu și unul al inginerului 
chimist? Se pare că măiestria artistică duce mereu la suferință. 
Aceasta este provocată de conflictul dintre daimon și rezisten- 
tă. Societatea îi împinge pe artişti să fie geniali, în loc să îi încu- 
rajeze să îi permită geniului din interior să înflorească. Sunt 
două sarcini diferite. 

Suferinţă? Normal. Conflictul dintre ideile tale și lumea 
exterioară. Mai important, prăpastia dintre partea din tine 

care doreşte să fii invizibil şi în siguranță și daimonul tău, care 
cere să vorbească lumii. 

De fiecare dată când vă daţi seama că urmați manualul, în 
loc să-l scrieţi, evitați suferința, cedând rezistenţei. 

Artiştii aştern pe hârtie ceea ce le dictează daimonul. După 
cum s-a exprimat Elisabeth: „M-am prezentat pentru a face 
treaba care-mi revenea“. Daimonul este artistul din interiorul 
dumneavoastră; nu trebuie decât să-i permiteți să facă ce are 
de făcut. 

Acest lucru este mult mai dificil decât pare. În cartea sa cla- 
sică, intitulată The War of Art, Steven Pressfield numește inca- 
pacitatea noastră de a elibera daimonul cu ușurință „rezistență“. 

Pressfield spune că rezistența este dușmanul daimonului. 
Creierul reptilian, asupra căruia daimonul nu are niciun con- 
trol, se străduiește din răsputeri să vă reducă la tăcere, să vă 
pună la colţ și să vă determine să vă îndepliniţi slujba (de peste 
zi). Va inventa poveşti, boli, chestiuni urgente şi elemente capa- 
bile să vă distragă, cu scopul de a nu elibera geniul. Rezistența 
se teme. Se teme de ce vi se va întâmpla (dumneavoastră și ei), 
dacă ideile vor ieși la suprafață, dacă darurile vor fi primite și 
dacă magia îşi va face efectul. 

Ştiţi că rezistenţa este acolo. O simțiți. Poate că nu ați 
numit-o sau poate că nu recunoașteţi toate simptomele, însă 
sunteți siguri că face parte din dumneavoastră. 

Am văzut oameni, echipe şi corporaţii care au fost distruși 
de ea. Rezistența este insidioasă şi vicleană. Creează boli, ne 
obligă să amânăm și, mai ales, să raționalizăm. Raţionalizăm 
în exces, cum probabil că faceţi și dumneavoastră, chiar în 
această clipă. 

Rezistenţa ne însoțește de un milion de ani, iar creierul rep- 
tilian nu se va da bătut cu ușurință. Deși neocortexul (locul în 
care trăieşte daimonul) este mult mai nou din punct de vedere 

evoluționist, nu este mai puternic. Dacă i se dă ocazia, creierul 
reptilian vă va reduce la tăcere și rezistenţa va ieși învingătoare. 

Elisabeth Gilbert a fost cât pe-aci să fie învinsă de rezisten- 
tă. După ce a vândut milioane de exemplare ale cărții Mănâncă, 
roagă-te, iubește, rezistența se temea de impactul pe care 
următoarea sa carte l-ar putea avea asupra carierei autoarei. 
„Oamenii se poartă cu mine de parcă aş fi damnată. Nu ţi-e 
teamă că nu vei mai fi niciodată capabilă să îţi depăşești recor- 
dul?“, spune ea. Creierul reptilian era agitat, furios, temător şi 
hotărât să o înfrângă. 

Elisabeth a scris o nouă carte, exact la momentul oportun, 
pe care a dus-o la tipar, voind să tipărească prima variantă pe 
hârtie. În timp ce aştepta, a citit-o. „Am simțit altceva decât 
neliniștea şi nesiguranța pe care le trăieşti atunci când scrii 
ceva“, spune ea. „Senzaţia respectivă nu putea fi contracarată.“ 
Creierul reptilian câștigase. A aruncat întreaga carte - era des- 
tinată să fie maculatură, să ajungă la gunoi =, a ratat termenul 
de predare și a luat-o de la capăt. Astfel, tot ce muncise în mai 
mult de un an s-a dus pe apa sâmbetei. 

Din fericire, Elisabeth are în pregătire o nouă carte. A per- 
severat și a găsit un nou mod de a învinge reptila. Însă este clar 
că, indiferent de munca creativă pe care o îndepliniți, oricât 
de mult succes aveți sau oricât de aclamat(ă) sunteți, reptila vă 
va căuta și probabil vă va găsi. Ce se întâmplă după, depinde 
de dumneavoastră. 


Cum a evoluat rezistența 
În realitate, ea a fost cea dintâi. 


Prima parte a creierului nostru, care apare mai întâi când 
ne aflăm în pântece, cea care exista și cu un milion de ani în 

urmă, este creierul reptilian. Acesta este responsabil de latura 
noastră războinică, de instinctul de a fugi, de furie şi de supra- 
vieţuire. Pe atunci, nu aveam nevoie de altceva şi chiar și 
acum, când apare o urgenţă, creierul reptilian este cel care 
preia controlul. 

Există câteva părticele ale creierului nostru, situate la capă- 
tul coloanei vertebrale, responsabile de supraviețuire și de alte 
trăsături comune cu cele ale animalelor sălbatice. Aceste părți 
poartă denumirea de ganglia bazală şi creierul fiecăruia dintre 
noi conţine două mici componente în formă de migdală. 
Oamenii de știință le numesc amigdala şi se pare că acest 
minicreier preia controlul ori de câte ori suntem furioşi, spe- 
riați, excitati, flămânzi sau căutăm să ne răzbunăm. 

Abia de curând, creierele noastre au evoluat suficient, încât 
să permită formarea gândurilor superioare, a generozităţii, 
vorbirii, conştiinţei şi, da, a artei. Atunci când privim o imagi- 
ne a creierului, ceea ce vedem este partea mai nouă: neo- 
cortexul. Adică partea cenușie și ridată din exterior. Este mare, 
dar este slabă. Confruntat cu rezistența acerbă a amigdalei, 
restul creierului nostru este neajutorat. Îngheaţă și se predă. 
Reptila preia controlul și încearcă să se protejeze. 

Prin urmare, provocarea la care suntem supuși este de a 
crea un mediu în care reptila să ațipească. Nu putem s-o învin- 
gem, așa că trebuie s-o seducem. O parte a creierului nostru 
îşi face griji în legătură cu supraviețuirea, furia și poftele tru- 
peşti. Restul creează civilizația. 

Aceasta este parțial o metaforă, parțial biologie. Creierul 
reptilian este aici pentru a vă menţine în viață; restul creierului 
vă transformă într-un fericit, conectat şi plin de succes mem- 
bru al societăţii. 

Prin urmare, cele două părți ale creierului intră în compe- 
tiție. Iar atunci când este alertat, creierul reptilian câștigă de 

fiecare dată, dacă nu ne creăm obiceiuri noi şi modele superi- 
oare, capabile să ţină reptila în frâu. 


(Evoluţia creierului care a creat civilizația) 


Scurtă lecţie de biologie, redusă la esenţă: iată patru dintre 
principalele sisteme ale creierului nostru. (Notă: „sistem“ este 
mai curând un cârlig conceptual pentru a înţelege ce se întâni- 
plă, prin opoziţie cu un adevăr biologic sau o caracteristică 
dată). Pe măsură ce parcurgeți lista, fiecare sistem devine mai 
civilizat, pierzându-și însă din putere: 


1. Trunchiul cerebral - respiraţia şi alte funcții inconști- 
ente legate de supravieţuire. 

2. Sistemul limbic - creierul reptilian. Furia, răzbunarea, 
sexul şi teama. 

3. Cerebelul- coordonarea și controlul asupra motricității. 

4. Creierul mare (cerebrum) - cea mai nouă si mai sofis- 
ticată parte a creierului nostru, care este mereu domina- 
tă de celelalte trei părți. 
Creierul mare are patru lobi de ale căror funcții putem fi 
mândri: 


Lobul frontal: raţiunea, planificarea, părți ale vorbirii, 
mișcarea, rezolvarea problemelor. 

Lobul parietal: mișcarea, orientarea, recunoaşterea, 
perceperea stimulilor. 

Lobul occipital: vederea (și cortexul orbito-frontai 
esențial, trecut cu vederea și neapreciat la justa sa 
valoare, care integrează creierul reptilian în mintea 
rațională). 

Lobul temporal: auzul, memoria și vorbirea. 

Nu poți ţine un discurs, în timp ce te îneci. Nu poți să te 
îndrăgostești, în timp ce ai un atac de cord. Nu poți scrie un 
sonet, în timp ce vomiti din cauza vertijului pe care ţi-l provoa- 
că plimbarea într-un montagne russe. 

Metafora este următoarea: cu cât un sistem cerebral este 
mai vechi pe scara evoluționistă (și cu cât este mai aproape de 
trunchiul cerebral), cu atât este mai mare puterea sa de a sus- 
penda acţiunile sistemelor mai recente. Iar creierul reptilian, 
localizat în sistemul limbic, reprezintă cel mai ilustrativ exem- 
plu al acestei metafore. Rareori suferiți un atac de cord (sper) 
şi probabil că nu veţi ameti într-atât de rău încât să cădeți, însă 
amigdala suspendă regulat întreaga activitate civilizată din 
creierul nostru şi preia controlul, blocându-ne. 

Cu peste şo de ani în urmă, medicul și neurocercetătorul 
Paul MacLean a efectuat cercetări la Yale și la Institutul 
Naţional de Sănătate Mentală. El a conceput ceea ce a numit 
teoria triunică, care a condus la gândirea pe care se bazează 
creierul reptilian. Combinând această teorie cu opera lui 
Antonio Damasio, legată de înțelegerea rolului cortexului orbi- 
to-frontal în integrarea creierului reptilian între celelalte părți 
mai raționale ale minții, veți putea sesiza neîntrerupta luptă și 
colaborare care se creează între cele două părți ale creierului. 


Omul cu două creiere 


Acesta sunt eu. Și dumneavoastră, evident. 

De ce fac oamenii lucruri autodistructive? De ce să lucrezi 
la un studiu timp de o săptămână fără a-l salva sau a-ţi face o 
copie de siguranță? De ce se apropie antreprenorii atât de mult 
de succes, pentru ca apoi să saboteze toată munca pe care au 
făcut-o, într-un moment de teamă? 

Dăm greş tocmai din cauză că există un „noi“. Nu există 
doar o voce în capul nostru, ci două, iar una dintre ele este mai 
aproape decât cealaltă de coloana vertebrală și de substanţele 
chimice care generează emoţiile. Așa se face că aceasta este 
cea care domină adesea. 

Neurologii care studiază bolile mentale au descoperit com- 
portamente remarcabile. Într-unul dintre cazuri, o femeie 
suferea de o gravă pierdere a memoriei de scurtă durată. Tot 
ce depășea cinci minute era ca și cum nu s-ar fi întâmplat. 
Când se trezea dimineața, nu-și amintea decât ce se întâmpla- 
se cu un an sau doi în urmă. Îşi amintea cum o cheamă și tre- 
cutul îndepărtat, însă nimic recent. (Asemănător cu intriga 
nemaipomenitului film Memento.) 

Mergea la doctor în fiecare zi. Acesta îi strângea mâna, se 
prezenta din nou și o lua de la capăt. Într-o zi, în cadrul unui 
experiment nu tocmai corect din punct de vedere etic, medicul 
şi-a pus o piuneză în mână. Când şi-au strâns mâinile, pacienta 
s-a înţepat. A durut-o. Doctorul i-a explicat ce făcuse şi, bine- 
înțeles, o oră mai târziu, ea uitase totul. 

Totuși, a doua zi când doctorul a întins mâna, ea a ezitat. 
De unde știa de piuneză? Era clar că memoria ei de scurtă 
durată dispăruse. Nu se prefăcea. Și cu toate acestea, țimuse 
minte suficient de mult pentru a evita durerea. 

Responsabilă pentru această reacţie era amigdala ei. 
Aceasta are propria sa memorie, fiind dotată cu propriul său 
sistem de supravieţuire. Creierul reptilian stă la pândă, intrând 
în acţiune ori de câte ori sunt în joc nevoile de bază legate de 
supraviețuire. Iar atunci când este stimulat, cealaiată parte a 
creierului nostru are șanse reduse, mai ales dacă nu i-am 
instruit pentru astfel de situații. 

De aici conflictul. Conflictul între ceea ce ne face să ne sim- 
tim bine în momentul prezent și ceea ce ar trebui să facem. 

Astfel se explică de ce o persoană care are cancer la gât poate 
continua să fumeze sau de ce cineva care suferă de obezitate, 
deşi ştie în mod clar că nu ar trebui s-o facă, continuă să 
mănânce „încă o gogoaşă, doar una“. Confruntată cu lăcomia 
sau teama care provin din amigdală, persoana nepregătită se 
dă bătută. 

Rezistenţa în vânzări? Cum se face că anumiţi oameni care 
lucrează în vânzări investesc ani de instruire, ore de efort, mii 
de dolari în cheltuielile de călătorie, pentru ca apoi să plece 
fără a încheia contractul, în timp de alții se străduiesc din răs- 
puteri pentru a ajunge la ultima parte a tranzacţiei (cea profi- 
tabilă), plecând după obținerea comenzii? Din nou, avem de-a 
face cu două creiere, iar amigdala este cea care dă bir cu fugiţii 
în clipa în care se simte amenințată. 

Manageri slabi? Cum se face că atât de mulți şefi fug de 
criticile utile sau de leadershipul substanţial? De ce este atât 
de ușor să te ascunzi în spatele ușii biroului sau în spatele unei 
funcţii, în loc să priveşti oamenii în ochi și să schimbi lucruri- 
le? Răspunsul este același. Amigdala se opune atunci când 
trebuie să privim oamenii în ochi, deoarece acest fapt repre- 
zintă o ameninţare şi o expunere la risc. 

Termenele de predare? Cu siguranță, cunoaşteţi pe cineva 
care întârzie mereu. Cineva care nu poate livra nimic valoros, 
decât dacă s-a poticnit într-atât de mult încât să creeze o sen- 
zație de iminenţă, o stare de urgenţă, care necesită adrenalină 
şi un efort extraordinar pentru a duce proiectul la bun sfârșit. 
Acest comportament nu este nici eficient, nici de încredere, 
dar, cu toate acestea, este perpetuat. Motivul este simplu: 
oamenii de acest fel nu pot depăși teama răspândită pe care o 
provoacă finalizarea unui proiect, decât dacă își induc o teme- 
re şi mai mare - aceea de a da greș. Creierul reptilian este 
impulsiv, însă în cazul acestor oameni, este totodată capabil 
să aleagă riscul mai mare, reușind să-l evite. 

De fapt, dacă parcurgem lista comportamentelor care sunt 
extrem de preţuite datorită rarităţii lor, aproape toate au ca 
element comun capacitatea de a pune la treabă latura conști- 
entă și generoasă a minţii, în loc de a capitula în fața reflexelor 
creierului reptilian, adică în faţa fricii, a răzbunării şi a instinc- 
tului de dominare. 


(Contactul vizual și creierul reptilian) 


Astăzi, Grădina Zoologică din Rotterdam distribuie oche- 
lari speciali vizitatorilor care se îndreaptă spre zona gorilelor. 

Ochelarii seamănă într-un fel cu cei 3D din cinematografe, 
numai că nu schimbă ceea ce vedeți. Schimbă, însă, percepția 
gorilei. Pe ei este pictată imaginea ochilor dumneavoastră, pri- 
vind într-o parte. 

Astfel, când vă apropiaţi de gorile, nu pare că faceţi contact 
vizual cu ele. Contactul vizual este o amenințare pentru ele. 
Le scoate din minţi și a dat naștere unor atacuri. 

Simplul contact vizual este suficient să ducă creierul repti- 
lian la o stare de nervozitate extremă. Imaginaţi-vă cât de 
înspăimântător trebuie să fie să vă propuneţi să faceţi ceva care 
va atrage atenţia sau chiar criticile asupra voastră. 

Există un motiv pentru care teama numărul unu de care 
suferă cei mai mulți oameni este să vorbească în public. 
Discursul public este unul dintre cele mai rele lucruri pe care 
creierul şi-l poate imagina. 


E greu să te înţelegi cu reptila 


E greu să convingi un alcoolic să renunțe la dependenţa sa. 
Este dificil să determini un adolescent să vadă care ar putea fi 

consecințele acțiunilor sale impulsive. Este aproape imposibil 
să calmezi un CEO furios, posedat de dorinţa oarbă de răzbu- 
nare. Anul trecut, un CEO pe care-l cunosc făcea o demonstra- 
ţie pentru un investitor. În cadrul demonstraţiei, a accesat 
site-ul unui partener. Sub ochii săi și ai investitorilor, a apărut 
o fotografie suspectă, cât se poate de explicită şi deloc adecva- 
tă într-un context profesional. 

CEO-ul a izbucnit. Trei zile şi-a petrecut practic tot timpul, 
și-a cheltuit banii, încercând să anuleze contractul încheiat de 
compania sa cu partenerul respectiv. Mâinile sus! Fără com- 
promisuri. Distrugeți totul. 

Ce risipă! Compania sa a pierdut mult timp, mulți bani și 
multă bunăvoință pentru a rezolva o problemă a cărei soluţio- 
nare era tardivă. 

Reptila nu ascultă şi nu-i pasă. 

Singura speranță pe care o are specia noastră este ca 
restul creierului, partea civilizată, să ajungă să fie atât de pro- 
fund preocupat de rezultatele pozitive încât se va organiza 
pentru a evita reptila, investind în sisteme care vor diminua 
puterea rezistenţei. 


Rezistenţa în acţiune 


„Vezi, ţi-am spus că nu va funcționa niciodată.“ 

V-aţi prezentat ideea măreață, dar oamenii o urăsc. Vă ridi- 
culizează, vă ameninţă și vă spun să nu le mai staţi în cale. 

Subconştientul dumneavoastră ia atitudine. Spune ceva de 
genul: „Ar fi trebuit să mă asculți. Ai dat-o în bară grav“. Sau 
poate că spune: „Știam că nu ar fi trebuit să faci lucrul acesta“. 

Cine este acest „tu“, mai exact? Şi cui i se adresează vocea? 

Vocea din capul dumneavoastră dezvăluie rezistența. 
Încearcă să-i dea o lecţie daimonului, încurajându-l să fie mai 

atent data viitoare. Creierul reptilian urăște latura genială și 
încearcă să o suprime. Atunci când auziți acest dialog, nu-i 
ascultați. Amintiți-vă că nu este decât o dovadă a rezistenței și 
păziţi-vă cu o şi mai mare strășnicie pentru a-l putea ignora. 


Creierul reptilian merge la școală 


Desigur, rezistența îndrăgește școala. Dacă școala este defi- 
nită de obedienţă, atunci vă puteți consola cu gândul că un 
grad mai mare de supunere înseamnă o treabă mai bună, iar 
rezistenţei îi convine. Școala are ca scop integrarea, fapt cu 
care rezistența este de acord bucuroasă. Dacă școala ne 
îndeamnă să amânăm ziua de azi ca prilej de a lua atitudine în 
faţa lumii, supunându-ne unor riscuri, rezistenţa va susține 
mereu acest îndemn. 

Cel care vă spune că nu aveţi calificarea necesară, că nu 
aveţi competenţe suficient de avansate, că nu aţi frecventat o 
şcoală suficient de bună este creierul reptilian. Tot el este cel 
care vă îndeamnă să nu aplicaţi la o școală de calitate, căci nu 
meritați să fiți admiși. Creierul reptilian este extrem de preo- 
cupat de note și nu-i pasă de artă, de leadership sau de stabi- 
lirea unor conexiuni. 


Creierul reptilian merge la muncă 


Lucraţi cu oameni care sunt în totalitate la cheremul 
rezistenţei. Aceștia sunt ciracii diavolului, devenind susțină- 
torii lui în cadrul şedinţelor. Urmează manualul de reguli, 
chiar şi anumite părți ale acestuia pe care nu le cunoşteați. Le 
plac lucrurile care au funcționat până atunci și se tem de ceea 
ce ar putea urma. 

Site-urile precum lifehacker.com sunt ticsite de instrumen- 
te destinate economisirii timpului şi măririi productivității. În 
general, colegii dumneavoastră temători evită astfel de instru- 
mente, deoarece creşterea productivităţii îi apropie extrem de 
mult de necesitatea de a face, într-adevăr, ceva, de a livra ceva 
nou. Și, în mod surprinzător, cei care își umplu mereu agende- 
le cu notițe constând în sugestii și sarcini sunt la fel de speriați. 
A părea ocupat nu este același lucru cu a lupta cu rezistenţa. A 
fi productiv atunci când este vorba despre lista de sarcini a alt- 
cuiva nu este aceiași lucru cu a vă trasa propria hartă. 


Partea grea a înfrângerii 


Motivul pentru care rezistența perseverează, încetinin- 
du-vă şi împiedicându-vă să vă implicaţi în muncă cu inima, 
sufletul și arta pe care o puteţi crea, este simplu: ați putea 
da greş. 

Bineînțeles că acest lucru este posibil. De fapt, chiar se 
va întâmpla. Cu siguranță, nu tot timpul, dar mai des decât 
v-aţi dori-o. 

jar după ce daţi greș, ce se întâmplă? 

Prietena mea, JP, si-a pierdut slujba. Este extraordinară în 
ceea ce face şi merită să fie promovată, nu concediată. Participă 
cu întreaga ființă la munca pe care o face, în fiecare zi, iar 
angajatorii erau extrem de norocoşi că lucrau cu ea. Însă 
neghiobii aceştia au concediat-o. 

Unii oameni ar considera un astfel de gest drept o pălmuire, 
simțindu-se răniți și percepând situaţia ca pe un mesaj că tre- 
buie să se retragă, să nu mai încerce și să le pese mai puţin. 

JP a reacționat exact invers. Mai întâi, şi-a dat seama că 
luaseră o decizie greşită, nu că ea nu-și făcuse treaba (ceea ce 

era corect). Şi, în al doilea rând, a înțeles rapid că, dacă îi per- 
mitea rezistenţei să ia atitudine, spunându-i: „Ti-am spus eu“, 
ar fi însemnat să se dea bătură. Dacă cedaţi în fața rezistenţei, 
este posibil să nu vă mai reveniți niciodată. 

Oamenii de succes reușesc dintr-un motiv simplu: se rapor- 
tează la eșec în alt fel de termeni. 

Oamenii de succes învaţă din eșecuri, însă lecţia pe care o 
învaţă este una diferită. Nu învaţă că nu ar fi trebuit să încerce 
niciodată, că au întotdeauna dreptate, iar lumea greșeşte şi 
nici că au pierdut. Învață că tactica pe care au folosit-o nu a 
funcționat sau că persoana asupra căreia au aplicat-o nu a 
reacționat la ea. 

leșiţi învingător pentru că ştiţi să pierdeţi. Partea grea a 
pierderii este că e posibil să îi permiteţi să confere putere rezis- 
tenţei, că aţi putea ajunge să credeți că nu meritați să izbândiți, 
că s-ar putea, într-unul dintre colțurile întunecate ale sufletu- 
lui, să vă daţi bătut. 

Nu faceți asta. 


Căutarea disconfortului 


Nu este firesc să vă străduiţi să găsiți situații incomode, dar 
este esenţial. 

Rezistenţa caută confortul. Vrea să se ascundă. La muncă, 
petrecem ore în şir (și cheltuim milioane de dolari) căutând un 
loc pe care să-l putem apăra, o poziţie pe piaţă şi o sinecură 
care să ne confere siguranță. Corporaţiile asistă la creșterea 
valorii acțiunilor lor atunci când pot descrie o nișă de piață 
confortabilă, care va genera profituri în anii următori. 
Profesorii de colegiu aleg adesea această profesie datorită con- 
fortului pe care îl oferă deținerea unui astfel de post. Vânzătorii 

adoptă scenariul care li se pune la dispoziţie, deoarece utiliza- 
rea acestuia este mai convenabilă decât implicarea în interac- 
tiunea cu un potenţial client. Şefii se feresc să le ofere un 
feedback direct și util angajaţilor pentru că sunt puși într-o 
situaţie incomodă pe moment. 

Calea spre confort este lungă și rareori ajungem la destina- 
ţie. În mod ironic, tocmai cei care caută disconfortul sunt capa- 
bili să schimbe ceva și să-și găsească echilibrul. 

În mod inevitabil, ne exagerăm disconfortul. Un loc inco- 
mod în avion începe să semene cu o rană deschisă, dacă zborul 
este lung. Această exagerare sporeşte probabilitatea ca, în 
cazul în care acceptăm disconfortul de care alții se tem, să fim 
cu adevărat răsplătiți. 

Disconfortul aduce cu sine implicare și schimbare. Vă 
determină să faceți ceea ce alții, probabil, nu vor face, deoarece 
sunt preocupați să se ascundă într-o zonă de confort. Atunci 
când acțiunile dumneavoastră incomode vor conduce la suc- 
ces, organizaţia vă va răsplăti, oferindu-vă mai multe de făcut. 


Crearea Planului B 


Prietenii şi consilierii bine intenţionaţi nu ezită niciodată să 
le întindă o mână de ajutor artiștilor. Aceștia ne sugerează să 
avem un plan de rezervă, la care să putem recurge dacă demer- 
sul artistic nu ne iese așa cum speram. 

Probabil că aţi ghicit ce se întâmplă atunci când aveţi un 
plan de rezervă nemaipomenit: sfârşiți prin a alege să vă ocupati 
de acesta. De îndată ce spuneți: „Voi face tot ce pot“, în loc de 
„Voi face“, facilitaţi intrarea în scenă a creierului reptilian. 

Rezistența încearcă cu disperare să vă saboteze arta. Un 
plan de rezervă bine definit echivalează cu sabotajul iminent. 
De ce să vă luptaţi cu povârnișul, de ce să riscaţi, de ce să 

stricaţi totul, dacă aveți la îndemână o alternativă confortabilă? 
De obicei, oamenii care reușesc nu au nimic de pierdut și nu au 
un plan de rezervă aproape niciodată. 


Unde sunt toate ideile bune? 


Atunci când cineva îmi spune: „Nu am nicio idee bună... Pur 
şi simplu, nu mă pricep la asta“, întreb: „Dar idei proaste ai?“ 

Nouă din zece oameni răspund negativ. Găsirea ideilor bune 
este surprinzător de uşoară după ce vă ocupați de probiema 
găsirii ideilor proaste. Nicio carte despre creativitate din jume 
nu vă va fi de folos, dacă nu sunteți dispuşi să aveţi idei proaste, 
jalnice, ba chiar periculos de stupide. 

Rezistenţa urăşte ideile proaste. Preferă să vă vadă ma! 
curând că împietriţi şi nu inventati nimic, decât să vă permită 
să vă asumaţi riscul ca vreo parte a lucrurilor pe care ie pro- 
duceţi să ajungă să fie ridiculizată. Toţi oamenii creativi pe care 
îi cunosc generează un număr mare de idei ridicole pentru 
fiecare idee bună. Unii oameni (şi eu mă număr printre ei) tre- 
buie să emită o mulțime de idei nereușite pentru a ajunge la 
una bună. 

O modalitate de a deveni creativ este să vă popa tis 
generați idei proaste. Cu cât sunt mai proaste, cu atât mai bin e: 
Dacă veţi face acest lucru suficient de des, veţi dea capeti că, în 
mod magic, va mai ieşi la suprafaţă şi câte o idee bună. 


Nu aveți nevoie de mai mult geniu. 
Aveţi nevoie de mai puţină rezistenţă. 


Rezistenţa este vocea din capul dumneavoastră care vă 
spune să folosiți bulleturi în slide-urile PowerPoint pentru că 

aşa vrea şeful. Aceeași voce care vă spune să nu includeți 
idei controversate în lucrarea pe care o scrieţi, pentru că nu-i 
vor plăcea profesorului. Rezistența vă împinge neîncetat să 
vă integrați. 

În perioade economice dificile, rezistența ne arată că ar fi 
mai bine să ne luăm o slujbă sigură, căci lumea este plină de 
incertitudini şi nu este momentul să facem o nebunie, cum ar 
fi înființarea unei companii. Și, desigur, în perioadele bune, 
rezistența ne convinge să nu punem bazele unei companii, căci 
competiţia este acerbă şi, să nu uităm, salariile sunt mari. „Nu 
fi prost/proastă“, spune ea. 

Rezistenţa vrea să vă verificaţi e-mailul acum, căci poate s-a 
ivit ceva nemaipomenit (sau, mai degrabă, ceva îngrozitor). Nu 
este momentul să schițați un nou produs... de ce visaţi înconti- 
nuu?... trebuie să ne concentrăm asupra programării acelei 
teleconferințe. 

Rezistenţa este atât de tenace, încât vă încurajează să luați 
cuvântul şi să trageţi după dumneavoastră pe oricine are cura- 
jul de a visa. „Sigur, prezentarea lui Bob a fost OK, dar s-a 
ocupat de rapoartele trimestriale? Trebuie să le facem pe plac 
acţionarilor.“ 

Avocatul diavolului este, de fapt, membru cu drepturi depli- 
ne al rezistenţei. Există corporaţii întregi, pline de astfel de 
oameni, care stau peste program pentru a suprima orice intuiție 
sau demers artistic. În goana lor după o slujbă sigură, îşi sapă 
singuri groapa. 

Cel mai dăunător lucru (din punctul de vedere al autorului) 
este acela că creierul reptilian urăște să vă vadă citind cărți pre- 
cum aceasta. 

Libertatea stânjenitoare 


Când ați început să citiţi această carte, v-a cuprins o uşoară 
agitație în momentul în care am spus că sunteți genial(ă)? 

Numeroşi oameni sunt stânjeniți de o astfel de libertate, 
autoritate sau avantaj. La urma urmelor, dacă eşti genial(ă), 
atunci trebuie să ai rezultate demne de un geniu. 

Sunt aproape sigur că ați suferit o spălare de creier, fiind 
convinși că nu sunteți genial(ă), că munciţi la un nivel adecvat, 
câştigând atât cât trebuie să câștigați şi făcând ceea ce trebuie 
să faceți. Într-o anumită măsură, ați consimţit la această îndoc- 
trinare, căci rezistenței îi plac oarecum aşteptările reduse. 

După ce aţi identificat rezistenţa și îi recunoaşteți vocea, este 
mult mai ușor să acceptaţi faptul că, de fapt, sunteți geniali. 
Partea din ființa dumneavoastră care vrea să nege acest lucru 
este rezistența. Restul eului înțelege că sunteți la fel de capabili 
ca oricine altcineva să faceți observații pătrunzătoare, să inven- 
taţi ceva sau să stabiliți o conexiune relevantă. 


Libertatea hrănește rezistența 


Muncitorii care nu sunt altceva decât niște rotițe neînsem- 
nate au o libertate foarte redusă la lucru. Producţia lor este 
măsurată, sarcinile le sunt descrise și nu au de ales decât să pro- 
ducă sau vor fi concediați. 

Prin urmare, aceștia nu se opun prea mult rezistenței. Dacă 
mergeţi la muncă la un abator de păsări, nu faceți altceva decât 
să tai pui toată ziua sau rămâneţi fără slujbă a doua zi. Sigur, este 
o muncă jalnică, însă creierul reptilian nu este prea des alertat 
atunci când o îndepliniți. Urmati regulile și o luați de la capăt. 

Libertatea noului tip de muncă (pe care îl facem cei mai 
mulţi dintre noi, în cea mai mare parte a timpului) provine din 
faptul că sarcinile sunt vagi și dificil de măsurat. Putem irosi o 
oră navigând pe net, căci nimeni nu ştie dacă această acțiune 
ne va ajuta să progresăm sau să creăm conexiuni. 

Această formă de libertate este nemaipomenită, fiindcă 
presupune că nimeni nu îţi suflă în ceafă; nimeni nu te 
cronometrează. 

Această libertate este o pacoste, căci constituie o cale 
de acces pentru rezistență. Libertatea de acest fel ne ajută 
să ne ascundem, să găsim scuze cu ușurință și să înfăptuim 
prea puţin. 


Unii muzicieni clasici nu sunt artiști 


Muzica clasică este un exemplu fascinant al rezistenței și 
al rolului acesteia în sistemul nostru corporatist, deoarece 
regulile sunt extrem de clare, iar rezultatele sunt foarte ușor 
de măsurat. 

Cei care studiază muzica învaţă timp de zece sau douăzeci 
de ani (trăind în acest timp cu teama rezistenţei) să interpre- 
teze partitura așa cum este scrisă. Există o anumită melodie, 
un anumit sunet, iar ei trebuie să interpreteze notele şi să se 
integreze în echipă. 

Astfel că selectăm instrumentiștii foarte buni care cântă 
la vioara a doua și percuţioniștii competenți ce cântă la tim- 
pan. De fapt, există un surplus de muzicieni din această cate- 
gorie, motiv pentru care este un mod riscant de a-ţi câştiga 
existența, puţini fiind cei talentaţi (şi norocoși) care reuşesc să 
câștige bine și să aibă slujbe sigure. Adesea, dirijorii invitaţi 
nici măcar nu cunosc numele celor mai mulți oameni care fac 
parte din orchestră. 

Unul dintre dirijorii pe care îi cunosc călătorește în toată 
lumea, susținând concerte pentru corporaţii şi angajând inuzi- 
cieni competenți, dar necunoscuţi, din fiecare oraş. Îi plătește 
extrem de puţin pentru că are de unde să aleagă. Surplusul de 
muzicieni indistincți a distrus orice speranţă de a crea valoare 
şi de a obține un salariu peste medie. 

Și, cu toate acestea... 

Cu toate acestea, cei care se află la mare căutare, câștigând 
o mulțime de bani şi distrându-se, sunt Yo-Yo Ma, Ben Zander 
şi Gustavo Dudamel. Aceștia nu se integrează, nu ţin seama 
de melodie, și cunosc regulile, dar le încalcă. Ei sunt artişti. 
Mulţi alţii au fost îndoctrinaţi de sistem și înspăimântați de 
rezistență, ceea ce îi face să urmeze instrucțiunile. 


Ştirile standardizate 


Jurnalismul este un alt exemplu ilustrativ, pentru că esie 
uşor să mondenizezi această profesie, iar oamenii confundă 
cu uşurinţă valoarea produsului final (reportaje de știri oneste 
şi pătrunzătoare) cu costul realizării produsului respectiv. 
Robert Picard, economist care se-ocupă de media, spunea: 


Posturile bine plătite impun ca muncitorii să posede competențe, 
abilităţi și cunoștințe unice. De asemenea, este necesar ca munca 
să nu fie transformată într-o marfă. Din păcate, munca jurnalistică 
a fost redusă la statutul de bun de larg consum. Majoritatea 
jurnaliștilor deţin aceleași seturi de abilități, abordează subiectele 
în același fel, utilizează surse identice, adresează întrebări 
asemănătoare și produc reportaje relativ similare... 

În industria știrilor, procesele și procedurile utilizate în crearea 
știrilor sunt coordonate cu ajutorul unor valori standardizate 
caracteristice domeniului, fapt care conduce la producerea unor 

reportaje standard, în formate standard care, la rândul lor, sunt 
prezentate în stiluri standard. Rezultatul este o similitudine 
extraordinară și o diferenţiere minimă. 

Este clar că jurnaliștii nu vor să fie prezenți pe piața contemporană 
a muncii, ba chiar mult mai puţin pe piaţa informatică extrem 
de competitivă. Preferă să justifice valoarea pe care o creează, 
recurgând la termenul de valoare instrumentală din filozofia morală. 
Cei mai mulţi cred că ceea ce fac are valoare intrinsecă și că ar trebui 
să fie recompensaţi pentru ceea ce fac, chiar dacă munca lor nu 
aduce profit. 


Tocmai aceasta este situația cu care se confruntă organiza- 
ţia dumneavoastră. De-a lungul timpului, puțin câte puţin, de 
la un an la altul, manualul a fost scris, procedurile stabilite, iar 
oamenii au fost angajaţi pentru a urma regulile. Organizația 
devine extrem de eficientă, atingând o anumită producţie, 
într-un anumit fel... iar apoi apar competitorii, survine schim- 
barea sau introducerea unei noi tehnologii şi vechile reguli nu 
mai prea sunt de folos, iar ceea ce era eficient în trecut nu mai 
este profitabil astăzi. 

Atunci când vă confruntaţi cu o astfel de amenințare, reac- 
ţia firească este să încercați să deveniți mai eficient(ă). 
Reduceți numărul de pagini, faceți câteva concedieri strategi- 
ce (concediaţi-i pe inadaptaţi şi pe vârstnicii costisitori). De 
curând, The New York Times a luat măsuri de acest fel, redu- 
când dimensiunile revistei care apare duminica și înlocuind 
fontul cu unul care permite aglomerarea mai multor litere 
pe pagină. 

Desigur, nu acesta este răspunsul. Făcând ce făceați și până 
atunci, însă dând dovadă de mai multă obedienţă, într-un mod 
care poate fi mai bine măsurat şi mai mediocru (în ciuda fap- 
tului că acest cuvânt nu are grade de comparaţie), nu veţi 
rezolva problema, ci o veţi înrăutăți. A face rezistenţa fericită 


178 Eşti de neînlocuit? Rezistenţa 


nu este același lucru cu a reuși. Ce spuneți în fața consiliului 
director? Nu îi speriați cu planuri îndrăznețe, ci vă faceți mici, 
cedaţi în fața creierului reptilian şi muriţi încet. 

The Huffington Post, care, în curând, va face mai mulți bani 
decât orice alt ziar din țară, a renunțat la reguli. Nu deține tipo- 
grafii, nu are un manual preţios cu privire la stil, nici măcar o 
clădire impozantă. În schimb, angajează artiști și agenţi ai 
schimbării. Dacă va avea succes, va fi datorită faptului că a 
înfruntat rezistența. 


„Asta ar putea merge” 


Aţi putea crede că cea mai mare îndoială pe care ați putea-o 
avea în ceea ce vă privește ar fi că unul dintre proiectele la care 
lucraţi ar putea da greș. Şi, neîndoielnic, mulți dintre noi stau 
treji noaptea, neliniștiți de gândul că am putea avea un mare 
eşec. Gândiţi-vă că este la fel de posibil să aveţi reţineri, de 
teamă că ceva ar putea ieși bine. 

Dacă iese bine, va trebui s-o faceţi. Apoi va trebui s-o luaţi 
de la capăt. Apoi va trebui să vă depășiți performanța. Dacă 
funcționează, lumea dumneavoastră se va schimba. Vor apă- 
rea noi amenințări, noi provocări și noi riscuri. Ceea ce vă va 
produce o spaimă de zile mari. 

Duncan Hines a construit un imperiu, care a ajuns să valo- 
reze peste o jumătate de miliard de dolari, la moartea parte- 
nerei sale, în 1993. Pentru a-și construi brandul, Hines nu a 
folosit nimic altceva în afară de timbre poștale și o tiparniță. 
Era comis-voiajor, iar în timpul liber scria un ghid despre 
restaurante. 

Duncan Hines - omul a avut nevoie de cel puţin zece ani 
pentru a deveni brandul Duncan Hines, celebru în întreaga 

lume. În acei zece ani, în orice moment, un competitor mai 
bine organizat şi având un capital mai mare, l-ar fi putut scoate 
din joc. Bunicii dumneavoastră ar fi putut-o face. La momentul 
respectiv nu mai era nicio îndoială că ceea ce făcea Hines avea 
să funcționeze. Nu-și ascundea succesul, căci beneficia de o 
bună vizibilitate în presă. Nu, riscul provocării la care l-ar fi 
supus altcineva era că respectivul competitor avea şanse de 
izbândă. Asta ar fi schimbat totul. 

Făcând un salt în viitor, şi la 5o de ani de la momentul 
respectiv funcționează exact aceleași tendinţe şi temeri. De ce 
nu au înțeles nenumăraţii oameni inteligenți, care conduc zia- 
rele din toată ţara, ce se întâmpla on-line, organizându-se ast- 
fel încât să profite de pe urma acestui fenomen? De ce Carolyn 
Reidy, editorul celebrei edituri Simon & Schuster, luptă pe 
viață și pe moarte impotriva dispozitivului Kindle? 

Tentaţia de a sabota noul este imensă, tocmai pentru că 
acesta ar putea funcționa. 


Când a preluat rezistența controlul 
asupra vieţii dumneavoastră? 


În copilărie, arta - sub forma întrebărilor, a curiozităţii şi 
spontaneităţii - vă ieșea prin toţi porii. Rezistenţa abia începea 
să găsească o modalitate de a suprima arta produsă de restul 
creierului. Apoi, din cauza sâcâielilor, a prietenilor, a sprân- 
cenelor ridicate ale membrilor familiei și a regulilor şcolare 
bine intenționate, bine organizate, dar toxice, rezistența a 
prins putere. 

Credeţi că este întâmplător că deținătorii autorităţii, de un 
fel sau altul, voiau ca părţile rebele şi creative ale creierului să 
fie puse la respect și reduse la tăcere? 

Dacă erați suficient de ghinionist(ă) să obţineţi o slujbă într-o 
fabrică, rezistența devenea conducătorul oficial. Am cunoscut 
directori de companii de asigurări, muncitori la linia de asambia- 
re şi oameni care lucrează la departamentul de asistenţă clienţi 
a căror rezistență este într-atât de adânc înrădăcinată, încât nici 
nu-şi dau seama că este acolo. Pentru ei este ceva normal. Cred 
că sunt maturi și realişti, când de fapt tremură de frică. 

Societatea noastră a creat câteva profesii în care creativitatea 
este o condiție necesară. Cu toate acestea, chiar și în filme, în 
artele vizuale și în domeniul editorial, sistemele aflate în func- 
țiune facilitează mai curând falsificarea actului creativității 
decât susținerea reală a acestuia. Arta pe care fiecare dintre noi 
este capabil să o creeze este hăituită neîncetat. Rugați-i pe edi- 
torii şi agenții din aceste domenii să vă relateze câteva poveşti 
de groază, și cu siguranță vă vor pomeni de cineva care „a între- 
cut măsura“, și a sfârșit prin a fi ridiculizat şi scos pe uşă afară. 
Problema este că vorbim despre aceeași poveste, cu aceiaşi per- 
sonaj, căci exemplele sunt puţine și distanțate. 

Economia noastră a ajuns la o concluzie logică. Goana de a 
face lucruri mediocre pentru oameni mediocri, în cantităti 
imense, aproape s-a încheiat. Ajungem într-un punct asimpto- 
tic, la o limită firească în raport cu cât de ieftin și cât de rapi 
putem livra produse neinspirate. 

A deveni „mai mediocru“, mai rapid și mai ieftin, nu mai este 
o abordare la fei de productivă ca în trecut. 

Producerea unui dispozitiv la care se poate asculta muzică a 
coborât de la 10 0o00 de dolari - cât costa un frumos fonograf 
Edison Victrola, la 2 000 de dolari - preţul unei combine muzi- 
cale, ajungând apoi la 300 de dolari - prețul unui walkman, scă- 
zând la 200 de dolari - costul un iPod și oprindu-se la nouă 
dolari pentru un MP3 memory stick. Acum, diferențele de preţ 
sunt atât de mici, încât valorează prea puțin. 


Rezistența Ești de neînlocuit? 181 


Transmiterea unei idei s-a redus de la o lună cu vaporul, la 
câteva zile cu avionul, la 24 de ore cu Federal Express, la câteva 
minute prin fax, la o clipă prin e-mail și instantaneu prin 
Twitter. Ce mai urmează? Urmează să ajungă ieri? 

Așadar, ce ne-a rămas este să creăm - să oferim - artă. 
Ne-au rămas generozitatea şi umanitatea, pentru care merită 
să plăteşti. Ne-a rămas să luăm rezistenţa (exact aceeași rezis- 
tență pe care am adoptat-o și am răsplătit-o decenii întregi) și 
s-o distrugem. 


Dovada rezistenţei 


E posibil ca rezistenţa să fie cea care vă împiedică să adop- 
taţi ideile din această carte. (Sau poate că nu mi-am demon- 
strat punctul de vedere, dar pariez că este vorba despre cealaltă 
variantă.) Sunteţi stânjeniţi, sceptici sau pur și simplu furioși, 
dar nu prea ştiţi de ce. 

De ce nu aţi încerca să creaţi artă? Cât de greu ar fi să 
încercaţi? 

Numiţi rezistența „nemilosul bun-simț capitalist“. Poate că 
o considerați a fi capacitatea „de a fi realist în legătură cu sis- 
temul în care trăim“. Cred că este mai bine să o numiţi stagna- 
re, risipă şi intrigă insidioasă, care vă ţine departe de a face o 
muncă adevărată. 

Nu lăsaţi creierul reptilian să câştige. 

Teama de a vorbi în public 


Cum se face că o sarcină frecventă, sigură și importantă 
provoacă teamă atât de multor oameni? 

În Iconoclast, Gregory Berns îşi foloseşte experiența dobân- 
dită în conducerea unui laborator de cercetare în domeniul 
neuroştiinţei pentru a explica implicaţiile biologice ale rezis- 
tenţei. De fapt, vorbirea în public constituie factorul revelator 
perfect pentru a da în vileag ceea ce ne face să reacționăm 
într-un anumit fel. 

Se pare că cei trei factori biologici care determină perfor- 
manţa profesională și inovaţia sunt inteligența socială, reacția 
la frică şi percepţia. Discursul public le reunește pe toate trei. 
Pentru a ne adresa unui grup, avem nevoie de inteligență 
socială. Trebuie să fim capabili să stabilim o conexiune emo- 
țională cu oamenii, să le vorbim despre ce sunt interesaţi și 
să-i convingem. Este un lucru dificil şi nu suntem la fe! de bine 
dotați pentru aceasta cum suntem pentru, să zicem, consu- 
marea alimentelor prăjite. 

De asemenea, vorbirea în public declanșează imense reac- 
ţii de teamă. Suntem înconjurați de străini sau de oameni 
puternici, care ne-ar putea face rău. Atenţia se concentrează 
asupra noastră și (conform biologiei noastre) atenţia înseam- 
nă pericol. 

În ultimul rând, și ceva mai subtil, vorbirea implică percep- 
ţia. Aceasta expune felul în care vedem lucrurile, atât cele 
despre care vorbim, cât și reacția oamenilor care ne urmăresc. 
Expunerea acestei percepții este înfricoșătoare. 

În competiţia dintre dorința rațională de a răspândi o idee, 
susținând un discurs și fobia biologică pe care ne-o provoacă 
acest fapt, biologia deține un avantaj nedrept. 

De unde ne vine frica? 


Dacă vânzarea nu se concretizează, așteptați-vă să fiți 
asaltat(ă) de teamă. 

Dacă şedinţa de marketing se încheie fără nicio concluzie, 
aşteptaţi-vă să vă cuprindă teama. 

Dacă cineva se enervează, încalcă o promisiune sau refuză 
să coopereze, este vorba despre teamă. 

Teama este cea mai importantă emotie pe care o deținem. 
La urma urmelor, i-a menținut pe strămoşii noștri în viață. 
Teama domină celelalte emoţii deoarece, în absenţa abilității 
noastre de a evita moartea, acestea nu ar mai conta prea mult. 

Societatea noastră sterilă şi corporatistă nu a găsit o soluţie 
pentru eliminarea fricii, astfel că am canalizat-o înspre colțuri 
bizare ale vieţii noastre. Ne verificăm contul de pe Twitter de 
teama de a nu rămâne pe dinafară. Cumpărăm genţi scumpe 
din același motiv. Acceptăm o slujbă banală, bazată pe urma- 
rea unui manual, din cauza fricii de a nu da greș dacă creăm 
noi înșine o hartă și luăm decizii financiare nefericite, din 
teama de a ne asuma responsabilitatea pentru banii noștri. 

Se pare că ne este frică chiar și să vorbim despre teamă, ca 
şi când acest lucru nu ar face decât să o facă şi mai vizibilă. 

Frica de a trăi fără o hartă este motivul principal pentru 
care oamenii insistă atât de mult să li se spună ce să facă. 

Motivele sunt cât se poate de evidente: dacă harta aparține 
altcuiva, nu este vina dumneavoastră în cazul în care nu func- 
ționează. Dacă ați memorat scenariul folosit în vânzări, dar nu 
reușiți să încheiați vânzarea, cine va fi la ananghie? Nu numai 
că harta ne scuteşte de responsabilități, ci este, totodată, un 
talisman social. Le putem spune prietenilor și familiei noastre 
că am găsit o hartă bună, sigură şi demnă de respect. 


184 Eşti de neînlocuit? Rezistenţa 


Teama se autoîndeplinește 


Dacă şedinţa pe care urmează să o stabiliți este cel mai 
semnificativ, cel mai important moment al carierei dum- 
neavoastră, în care trebuie să reuşiți sau vă veți duce de râpă, 
probabil că veţi simţi o anumită rezistență și o mare teamă - 
ceea ce nu va fi în folosul ședinței. De fapt, în cadrul nego- 
cierilor, al prezentărilor și al altor interacțiuni, mirosul fricii 
este cel mai clar indiciu că nu trebuie să avem încredere în 
interlocutor. 

Cu cât avem mai multe motive de a ne teme, cu atât mai 
rău va merge. 

Un posibil antidot este să urmăm căi multiple, să generăm 
diverse modalități de a izbândi, Astfel, o anumită ședință sau 
propunere nu mai înseamnă totul. Dacă miza nu mai este una 
pe viață şi pe moarte, atunci nu mai trebuie să vă faceți atâtea 
griji în legătură cu posibilitatea de a fi eliminaţi din joc. Și 
încrederea se îndeplineşte pe plan interior. Dacă puteți investi 
mai multă încredere într-o interacțiune, veți avea şanse mai 
mari de succes, ceea ce, desigur, vă va spori încrederea în 
următoarea interacțiune. Acest ciclu vă poate ajuta să progre- 
saţi sau să regresați. Depinde de dumneavoastră. 

Dacă vă aflați într-un turneu în care urmează să susțineți 
discursuri și ați programat 40 de evenimente, nu este un capăt 
de țară dacă unul dintre ele nu are succes. Dacă aveți trei mari 
oportunități de a obține o slujbă, vă puteți simți mult mai con- 
fortabil la toate interviurile. Este posibil să vă spuneți: „Sigur, 
ar fi drăguţ“, dar nu aceasta este ideea. Ajungeţi în acest punct 
„drăguţ“ în urma unor eforturi; efortul și planificarea sunt 
instrumentele cu care puteți înfrânge rezistenţa, înainte de a 
fi învinşi de aceasta. 

Paradoxul zonei de siguranță 


Rezistența ar vrea să vă ascundeți într-un colț, să evitaţi 
toate amenințările, să nu vă asumaţi niciun risc şi să vă ascun- 
deți. La urma urmelor, așa sunteți în siguranţă. 

Paradoxul este următorul: cu cât vă ascundeţi mai mult, cu 
atât este mai riscant. Cu cât provocați mai puțină agitație, cu 
atât aveţi şanse mai mari de a da greş, de a fi ignoraţi, de a vă 
expune eșecului. Am încercat să construim o economie în 
cadrul căreia vă puteaţi ascunde marile idei, vă puteaţi prefa- 
ce, obținând ceea ce doreaţi. Dar, acum, acest sistem nu mai 
funcționează prea bine. 


Rezistenţa acționează pentru a distruge 
instrumentele care i se opun 


Getting Things Done chiar ar putea să vă ajute să înfăptuiți 
lucruri. A Whack on the Side of the Head v-ar putea ajuta să fiți 
creativi. Un curs de vânzări v-ar putea fi, într-adevăr, de folos 
pentru a vinde mai mult. Există cărți şi cursuri care vă pot 
învăţa să faceți majoritatea lucrurilor discutate în această 
carte. Însă, deşi se vând numeroase cărți pe această temă și 
există numeroși participanţi la aceste cursuri, rata eșecului 
este uimitor de mare. 

Aceasta nu pentru că orele de curs sau cărţile nu sunt bune, 
ci pentru-că rezistența este mai puternică. 

Puţini sunt cei care au curajul să sublinieze acest aspect. În 
schimb, stăm cu nasul în tot felul de cărți din categoria self-help. 
Îi ridiculizăm cu cinism pe lingăii care îşi propun să se autode- 
păşească. Îi marginalizăm pe profesorii care nu sunt acreditați 
sau afiliați la Harvard er al. Este un plan strălucit, pus la cale 
de rezistenţă și, de obicei, funcţionează. 

Nu-i ascultați pe cinici. Sunt adepți ai cinismului dintr-un 
motiv întemeiat. În cazul lor, rezistența a învins cu multă 
vreme în urmă. Atunci când rezistența vă spune să nu ascultați 
ceva, să nu citiți ceva, să nu frecventaţi un anumit loc sau eve- 
niment, nu staţi pe gânduri. Faceți-o. Nu este întâmplător că 
oamenii de succes citesc mai multe cărți. 


Simptome ale creierului reptilian 


Rezistenţa este peste tot, mereu. Scopul său este să vă pună 
la adăpost, adică să vă facă invizibili şi să vă menţină neschim- 
baţi. Vizibilitatea este periculoasă. Conduce la posibilitatea ca 
oamenii să râdă de dumneavoastră sau vă poate chiar provoca 
moartea. Schimbarea este periculoasă, deoarece presupune 
trecerea de la cunoscut la necunoscut, ceea ce poate fi 
vătămător. 

Aşadar, rezistenţa este vicleană. Acționează pentru a face 
unul din două lucruri: încearcă să vă determine să vă integrați 
(devenind invizibili) sau să eșuaţi (ceea ce face ca schimbările 
pozitive să fie improbabile, permițându-vă să rămâneti 
neschimbați). 

Iată câteva indicii care vă arată că, într-adevăr, creierul rep- 
tilian acționează: 


Nu livrați la timp. Întârzierea este primul pas către niciodată. 

Amânaţi, pretinzând că trebuie să fiți perfecţi. 

Predați lucrurile prea devreme, livrând idei deficitare, în speranța 
că vor fi respinse. 

Nu știți ce haine să purtaţi la un eveniment, ceea ce vă provoacă 
anxietate. 

Găsiţi scuze, pretextând lipsa banilor. 

Socializați excesiv, cu scopul de a determina pe toată lumea să 
vă îndrăgească și să vă susțină. 

Adoptaţi un comportament provocator în mod deliberat, menit 
să vă aducă ostracizarea, astfel încât să nu puteţi dobândi nicio 
poziţie în comunitate. 

Daţi dovadă de o lipsă a dorinţei de a dobândi noi abilități. 

Petreceţi ore în șir adunând date, îndeletnicire care ajunge să 
devină o obsesie. (Jeffrey Eisenberg menţionează că „79% dintre 
firme urmăresc în mod obsesiv datele legate de traficul pe internet, 
însă doar 30% dintre aceste își actualizează site-urile ca urmare a 
analizării datelor.") 

Manifestaţi iritare. 

Înființaţi comitete, în loc să treceţi la acțiune. 

Deveniţi membru al unor comitete, în loc să conduceţi. 

Criticaţi excesiv munca celor cu care lucraţi, ridicând astfel, în 
mod nefundat, ștacheta propriei dumneavoastră performanțe 
profesionale. 

Creați în mod deliberat produse nonconformiste pe care nu le 
poate adopta nimeni sub nicio formă. 

Livrați în mod voit produse care se vor integra negreșit și vor fi 
ignorate. 

Nu puneţi întrebări. 

Puneţi prea multe întrebări. 

Îi criticați pe toți cei care fac ceva diferit. Dacă aceștia reușesc, 
înseamnă că și dumneavoastră va trebui să faceți ceva diferit. 

Începeţi o căutare nesfârșită a următorului lucru cu care ar trebui 
să daţi iovitura, abandonând ceea ce vă preocupa ieri, sub pretextul 
că nu rnai este de actualitate. 

Vă atașați emoțional de statu quo-ul existent. 

Iriventaţi anxietăți în legătură cu efectele secundare ale unei noi 
abordări. 

Sunteţi plictisitori. 

Vă concentrați asupra răzbunării sau încercaţi să dați o lecţie 
cuiva, neglijându-vă munca. 

Încetiniţi ritmul, odată cu apropierea termenului de predare. 
Verificaţi ce aţi lucrat până atunci în mod obsesiv pe măsură ce data 
livrării este din ce în ce mai aproape. 

Aşteptaţi ziua de mâine. 

Inventaţi neliniști, gândindu-vă că vi s-ar putea fura ideile. 

Atunci când găsiţi comportamente care vă sporesc șansele de a 
livra la timp, le abandonaţi. 

Credeţi că este nevoie de har și talent, nu de o abilitate. 

Anunţaţi că nu aveţi nici una, nici alta. 


Această listă este neobișnuită prin faptul că evidenţiez atât 
părțile pozitive, cât și pe cele negative, privind atât în stânga, 
cât și în dreapta. În orice altă direcție aţi lua-o, dacă nu este 
calea către succes, înseamnă că sunteţi victima rezistenţei. 

Este interesant să o spui cu voce tare. „Fac asta din cauza 
rezistenţei.“ „Creierul reptilian îmi induce o stare de anxieta- 
te: „Sunt furios/furioasă deoarece furia mă împiedică să-mi 
fac treaba.“ 

Atunci când rostim aceste lucruri cu voce tare (nu doar ie 
gândim, ci le şi spunem), creierul reptilian se retrage rușinat. 


„Nu știu ce să fac“ și alte citate clasice aie rezistenței 


„Nu am nicio idee bună“ -- de fapt, nu aveţi nicio idee 
proastă. Dacă veți avea suficiente idei proaste, ideile bune își 
vor purta singure de grijă. Și, după cum veţi afla de la orice 
persoană care are succes, nu ideile suni problema. Partea difi- 
cilă este concretizarea acestora. 

„Nu ştiu ce să fac“ - ceea ce, cu siguranţă, este adevărat. 
Întrebarea este de ce vă deranjează acest lucru? De fapt, 
nimeni nu știe ce să facă. Uneori avem un indiciu sau o idee 
bună, dar niciodată nu suntem siguri. Măiestria subminării 
rezistenţei constă în a face ceva atunci când nu aveți siguranța 
că va funcționa. 

„Nu am absolvit [introduceți aici numele unei institu- 
ţii prestigioase] - ei bine, la ora actuală, MIT este gratuit 
on-line, pentru toţi cei care vor să înveţe. Găsiți cam tot ce 
aveţi nevoie la biblioteca publică din orașul dumneavoastră și 
ce nu găsiţi acolo, poate fi accesat pe internet. În trecut, acce- 
sul la cunoaştere conta. Acum nu mai este așa. Gata. 

„Nu mă lasă șeful“ - bineînţeles că nu. De ce ar face-o? 
Spuneţi: „Vreau să fac o nebunie, iar dacă nu merge, aș vrea să 
vă asumaţi dumneavoastră întreaga vină. Desigur, dacă func- 
ționează, eu mă voi bucura de toate beneficiile, ne-am înțe- 
les?“ Nu, nu ne-am înțeles. Nicăieri în această carte nu susțin 
că aveţi nevoie de șeful perfect pentru a deveni indispensabil. 
Ce vreau să spun este că, dacă deveniți indispensabil, veți des- 
coperi că o să aveți un şef mai bun. 

„Ei bine, este bine pentru tine, însă sexul, rasa, sănă- 
tatea, religia, naționalitatea, mărimea pantofilor, handi- 
capul sau ADN-ul îmi fac viața grea“ - Nu-i așa că auziţi 
creierul reptilian în fiecare cuvânt al acestei întrebări? Cam de 
câte contraexemple aveţi nevoie, mai exact, pentru a nu mai 
invoca această scuză? 


Cultul treburilor duse la bun sfârșit 
Bre Pettis a scris următorul manifest pe blogul său: 


1. Există trei stări ale ființei. Ignoranța, acțiunea și 
desăvârşirea. 

2. Acceptaţi că totul este o ciornă. Vă va ajuta să duceţi 
lucrurile la capăt. 

3. Nu există o etapă dedicată editării. 

4. A pretinde că ştii ce faci este aproape același lucru cu a 
şti ce faci, așa că acceptați că știți ce faceți, chiar dacă 
nu știți, și faceți-o. 

5. Alungaţi amânarea. Dacă trece mai mult de o săptămâ- 
nă fără a concretiza o idee, abandonaţi-o. 

6. Scopul încheierii unui proiect nu este finalizarea, ci posi- 
bilitatea de a face alte lucruri. 

7. După ce aţi terminat, puteți să renunţaii la lucrul 
respectiv. 

8. Luaţi perfecțiunea în râs. Este plictisitoare și vă împie- 
dică să duceți treaba la bun sfârşit. 

9. Oamenii care nu-și murdăresc mâinile greşesc. Dacă 
faceţi ceva, veţi avea câştig de cauză. 

10. Eșecul este o treabă îndeplinită. Așa că faceți greșeli. 

11. Distrugerea este o versiune a ducerii lucrurilor până la 
capăt. 

12. Dacă aveţi o idee și o publicați pe Internet, aceasta va 
constitui un surogat al unui lucru îndeplinit. 

13. Ducerea lucrurilor la bun sfârşit constituie forța de pro- 
pulsie a următoarelor acțiuni. 


Munca 


Prin urmare, adevărata treabă, cea pentru care aţi putea fi 
plătiţi şi care este cu siguranță pasiunea dumneavoastră, este 
put şi simplu munca. Aceasta hrănește, amplifică şi sărbătoreș- 
te daimonul. 

Munca dumneavoastră constă în a crea o artă capabilă să 
schimbe lucrurile, expunându-vă ideile pătrunzătoare şi uma- 
nitatea, într-un mod care vă face să fiți indispensabil(ă). 

Treaba dumneavoastră este să vă faceți munca, nu datoria. 
Datoria vă dictează să urmaţi instrucţiunile, în timp ce scopul 
muncii este să vă diferențiați. Munca dumneavoastră constă 
în a livra. A înfăptui lucruri care produc o schimbare. 


Sunteţi făcuți pentru a înfăptui 


Obiceiul pe care îl deprind artiștii de succes este simplu: 
prelucrează şi remaniază mult la început, deoarece începerea 
unui lucru înseamnă că acesta va fi dus până la capăt. Nu înca- 
pe vorbă de „poate“ sau „probabil“, o vor face neîndoielnic. 

Dacă vreți să produceți lucruri la timp, încadrându-vă 
în buget, nu trebuie decât să munciţi până în momentul în 
care se încheie timpul și se termină banii alocaţi. Apoi trebuie 
să livraţi. 

Nu există loc de poticneli, de scuze sau de invocarea rezis- 
tenţei. La data stabilită, livraţi ce era de livrat și-gata. 


Utilizarea rezistenței pe post de giruetă 


Atunci când vă propuneţi să faceţi ceva care generează pro- 
fituri ușor de obținut, care se mulează pe temperamentul dum- 
neavoastră, care dă dovadă de egoism şi miopie, probabil că 
rezistența va rămâne mută. Dacă creierul reptilian primeşte 
ceea ce dorește, cu siguranţă nu vă va sta în cale. 

Vă vine să țipaţi la administratorul de sistem. Conştiinţa vă 
spune să nu o faceţi, deși ați vrea. Rezistenţa este străină de 
acest impuls. Vocea care vă spune să nu țipaţi este conștiința, 
nu creierul reptilian. 

E posibil să aveţi același sentiment înainte de a face o 
declaraţie falsă cu privire la impozitul pe care îl datorați, când 

vă abateţi de la dieta pe care o ţineţi sau când vă înșelaţi par- 
tenerul sau partenera. Fiți atenţi la senzaţia respectivă. Nu 
rezistența este cea responsabilă pentru ea. 

Din când în când, este posibil să primiţi semne din partea 
conștiinței sau să auziți vocea mamei în minte, însă știm 
amândoi că aceasta este diferită de amorţeala paralizantă pro- 
vocată de rezistență. 

Atunci când simţiți rezistența, poticnirea, teama și presiu- 
nea, știți că urmează ceva. Indiferent dincotro vine vântul 
rezistenţei, înspre acea direcție trebuie să vă îndreptați, luând 
rezistența în piept. Și cu cât vă veţi apropia mai tare de reali- 
zarea inovației pe care latura dumneavoastră genială o plănu- 
jeşte, cu atât mai tare va sufla vântul şi cu atât mai acerbă va 
fi lupta rezistenţei în încercarea de a vă opri. 

Am întrerupt de zece ori scrierea acestei cărți. De fiecare 
dată, forța care m-a determinat să o iau de la capăt din nou a 
fost rezistența. Mi-am dat seama că creierul reptilian se temea 
de această carte și nu exista un alt motiv mai bun decât acesta 
pentru a o scrie. 

E ușor să mănânci îngheţată. Însă este greu să faci ceva 
care contează. Rezistenţa vă va ajuta să găsiţi lucrul pe care 
aveţi cel mai mult nevoie să-l faceți, căci acesta este cel pe care 
vrea să-l împiedice cu cea mai mare ardoare. 

E clar. Rezistenţa se teme. Cu cât vă veți apropia mai mult 
de eliberarea lucrului de care se teme, cu atât mai aprig 
va lupta. 


Aruncaţi-vă sub autobuz 
Actorul John Goodman acorda un interviu legat de rolul său 


din Waiting for Godot. Plănuise să-şi petreacă primăvara în 
New Orleans, împreună cu familia, mergând la pescuit şi stând 

în faţa televizorului, și era pregătit să refuze oferta care i se 
făcuse. lată cum vede el provocarea rezistenţei: „Eşti un idiot. 
Asta e o ocazie unică în viață. Nu se va mai ivi niciodată... Nu 
credeam că aş putea face față. Nu aveam deloc încredere în 
mine. Așa că nu-mi rămânea decât să mă arunc sub autobuz și 
să mă zbat să ies de sub roți“. 

Această atitudine, constând în provocarea rezistenţei, îl 
face să fie ceea ce este: o celebritate. 

„În clipa asta, nu-mi trece prin cap să fiu nicăieri altundeva. 
Prefer să fiu aici, încercând să-mi găsesc rolul şi sper că nu-l 
voi găsi niciodată, pentru că nu vreau să mă plafonez. Ce-o să 
fac atunci? Să mă apuc să pun la cale lupte de cocoși în cabină?“ 


Tot mai aproape de vârf 


Cu cât sunteți mai aproape de punctul în care veți scăpa din 
ghearele rezistenţei, pentru ca apoi s-o învingeți, cu atât mai 
tare se va impotrivi. 

Dacă ar fi fost ușor să înfăptuiți ce v-aţi propus, aţi fi 
făcut-o deja. 


De ce vrea creierul reptilian să vă plafonaţi 


În cartea The Dip, vorbesc despre cât de greu este să aban- 
donezi un proiect (o slujbă, o carieră, o relaţie), chiar dacă 
acesta nu duce nicăieri. 

Părerea mea este că suferința provocată de acest demers 
este cauzată, în parte, de rezistență. 

Dacă se dovedește că duceti o luptă nobilă, muncind din 
răsputeri, făcând ce aţi învățat să faceţi, înseamnă că sunteţi 

virtuoşi. Puteţi să vă declarați învingători fără niciun risc. Nu 
există prea multe lucruri de care să vă temeţi atunci când sun- 
teți pe fundul prăpastiei sau care să vă pună în pericol vertica- 
litatea. Nu sunteți decât o persoană care muncește din greu, 
făcând tot ce poate; cum de îndrăzneşte cineva să vă critice? 
Oamenii care au trecut prin așa ceva și au ripostat - dând 
bir cu fugiţii în clipa în care au întâmpinat obstacole - mi-au 
spus că sentimentul de eliberare și anticiparea unui nou poten- 
tial sunt incredibile. Dintr-odată, se pot arunca din nou în 
muncă, pot ieși în evidenţă și se pot implica în comunitate. 
Partea dificilă constă în a distinge între hotărârea de a 
renunța deoarece acesta este lucrul pe care rezistenţa vi-l 
impune (ceea ce este o idee rea) sau pentru că rezistenţa nu 
vrea să faceți asta (ceea ce este o idee grozavă). Scopul este să 
abandonați sarcinile pe care le faceţi ca urmare a faptului că 
vă ascundeți, după cum vă dictează creierul reptilian și să vă 
străduiți să îndepliniţi acele sarcini de care acesta se teme. 


Este suficient de important? 


Desigur, în realitate nu există un daimon. Nu există decât 
un singur „eu“, o singură carte de identitate de persoană. 
Dumneavoastră sunteți cel/ce care va inventa ceea ce vreţi să 
inventaţi şi cel/cea care va face ce intenţionează să facă. 

Van Gogh nu era făcut să picteze. Pictura era mediul pe 
care-l avea la dispoziție la vremea respectivă. Poate că, dacă 
ar fi trăit astăzi, ar fi lansat pe piață tofu organic. Faptul că veți 
ține o pensulă în mână sau că veți compune o simfonie nu este 
predeterminat. 

Asta înseamnă că trebuie să vă alegeţi arta. Nu este predes- 
tinată; nu există o singură artă pentru dumneavoastră. 

Dacă alegeţi ceva care nu se ridică la nivelul dumneavoas- 
tră, atunci rezistenţa va învinge. La urma urmelor, ce sens are 
să depăşim suferinţa pe care ne-o provoacă creierul reptilian, 
dacă ceea ce facem oricum nu prea contează? Nu este ușor să 
depășim scuzele şi provocările sociale şi nu vom reuși dacă 
rezultatul final nu merită. Nu are sens să vă bateți capul pentru 
a produce o artă banală. 

Atunci când o apucaţi pe calea creației artistice, indiferent 
despre ce artă este vorba, trebuie să înțelegeți că drumul nu 
este nici scurt, nici ușor. Ceea ce înseamnă că trebuie să deter- 
minați dacă acest parcurs merită efortul. Dacă nu merită, țin- 
tiți mai sus. 


Internetul este un fel de cocaină pentru rezistență 


Dacă staţi toată ziua la muncă uitându-vă la Hawaii Five-o, 
care se difuzează în reluare, probabil că vă veţi pierde locul 
de muncă. Însă se pare că nu este o problemă, dacă vă ocu- 
paţi de aranjarea şi actualizarea contului de pe Facebook 
timp de o oră. Înseamnă că „vă conectaţi cu graficul dumnea- 
voastră social“. 

O mare parte a psihicului nostru dorește să atingă și să 
fie atinsă. Vrem să fim conectaţi, preţuiţi și să ni se resimtă 
lipsa. Vrem ca oamenii să ştie că existăm şi nu vrem să 
ne plictisim. 

Aşteptarea daimonului poate fi plictisitoare sau chiar 
înspăimântătoare. Astfel că rezistența ne încurajează să dăm 
bir cu fugiţii şi ce alt loc mai bun am putea găsi decât interne- 
tul? În zilele în care rezistența conduce jocul, îmi verific 
e-mailul de 45 de ori. De ce? Nu poate să aștepte? Bineînţeles 
că da, însă este amuzant. Mă bucur să aud vești de la oamenii 

care-mi plac, mă amuză să răspund la întrebări şi să mă conec- 
tez cu ceilalți. Dacă ar fi să spun adevărul, este vorba despre 
rezistență. Este distractiv să schimbi e-mailuri, însă rareori 
este un gest care schimbă lumea. 

Nu mă faceți să încep să vorbesc despre Twitter. Cu sigu- 
ranță, există oameni care utilizează această platformă în mod 
eficient şi productiv. Unii oameni (puţini) consideră că îi ajută 
să își facă munca. Dar restul? Fără îndoială este vorba despre 
rezistenţă, căci lucrurile nu sunt duse niciodată la bun sfârșit. 
Mereu se găsește o altă „ciripitură“ pe care trebuie s-o citești 
şi la care trebuie să răspunzi. Ceea ce, desigur, te împiedică 
să-ți faci treaba. 

Unde a dispărut arta, în timp ce postați pe Twitter? 


Unde vă ascundeți inteligența? 


Unde vă ascundeți spiritul pătrunzător? Aveţi o mulțime de 
idei mărețe, nu duceţi lipsă de inovaţii. Am un prieten care 
face o afirmaţie extraordinar de inteligentă în fiecare zi și una 
care dă lumea pe spate în fiecare săptămână. Şi asta este tot. 
Iar, la sfârşitul anului, are câteva postări nemaipomeniie pe 
blog și o grămadă de „ciripituri“ pe Twitter ca dovadă. Ce-ar 
fi dacă ar fi șlefuit măcar una dintre acele idei, opunându-se 
suficient de mult rezistenței, încât s-o transforme în ceva? 

La finalul anului ne-ar putea arăta o companie în valoa- 
re de milioane de dolari sau o mișcare care a schimbat 
lumea. Într-un interval de un an, ar fi putut transforma câteva 
din acele idei într-o promoție, într-un colț de birou sau un loc 
de parcare. 

Singura diferență dintre prietenul meu şi cineva care 
schimbă totul este rezistența. 

Tic-tac, tic-tac 


Aceasta este cea de-a douăsprezecea carte pe care am 
scris-o începând cu 1999. Când mi-am început cariera, mă 
ocupam de editarea cărţilor. Împreună cu echipa mea, am 
creat peste o sută de titluri, lucrând cu diverse edituri. După 
aceea, am fondat şi am vândut o companie on-line, apoi am 
înființat un blog, am ţinut câteva discursuri și am pus bazele 
unei alte companii pe internet. 

Oi fi vreun superom? Nu cred. Livrez la timp. Nu stau în 
calea muzei, lupt cu rezistenţa și înfăptuiesc. Reușesc asta 
neîndeplinind un număr imens de sarcini, care constituie pie- 
dicile perfecte, modurile ideale de a introduce rezistenţa în 
viețile noastre. 

O persoană dependentă de muncă introduce teama în 
ecuaţie. Muncește tot timpul pentru a se asigura că totul este 
în regulă și se confruntă continuu cu rezistența. Dă satisfacție 
temerilor însetate ale creierului reptilian, rămânând perma- 
nent la locul de muncă, pentru a-și oferi o marjă de siguranță. 

Eu, unul, nu sunt dependent de muncă. Nu am de ce să mă 
tem, deoarece mi-am dezvoltat deprinderea de a-mi concre- 
tiza proiectele. Creierul reptilian nu are nicio șansă, aşa că 
este redus la tăcere şi își găseşte alte preocupări. 

Obligându-mă să nu mă ocup absolut deloc de sarcini 
mărunte care-mi solicită întreaga atenţie între perioadele 
pe care le dedic muncii mele adevărate, elimin cea mai via- 
bilă scuză pe care o are rezistența. Nu pot evita munca, fiindcă 
nu mă las distras de nimic altceva în afară de aceasta. Aceasta 
este trăsătura crucială a unui artist productiv. Nu merg la 
ședințe. Nu scriu rapoarte. Nu am angajați. Nu fac naveta. 
Scopul este să îndepărtez orice ar putea părea productiv, însă 
nu implică livrarea. 


198 Eşti de neînlocuit? Rezistenţa 


Este nevoie de o disciplină nebunească pentru a nu face 
nimic între proiecte. Înseamnă că trebuie să stai în faţa unui 
zid gol, neavând voie să pari preocupat. Înseamnă să fii sin- 
gur cu gândurile tale și înseamnă că un nou proiect, poate 
unul nemaipomenit, va apărea destul de curând, deoarece 
energia debordantă pe care o ai nu-ți permite să stai, pur și 
simplu, fără a face nimic. 

Extraordinara cărticică a lui Leo Babauta, Zen Habits, vă 
ajută să găsiţi o soluţie pentru această problemă. Programul 
său este simplu: încercaţi să nu creați mai mult de o operă 
semnificativă pe an. Segmentaţi-o în proiecte mai mici și, în 
fiecare zi, propuneţi-vă să îndepliniţi trei sarcini care vă vor 
ajuta să duceți proiectul la capăt. Şi faceți doar asta în timpul 
orelor de lucru. Vorbesc de o oră pe zi pentru a concretiza o 
operă de artă de mari proporții, indiferent la ce fel de artă vă 
gândiţi. Este posibil ca ora respectivă să nu fie deloc amuzan- 
tă, dar probabil că va fi mult mai productivă decât cele zece 
ore pe care le petreceți acum la muncă. 

Oamenii sabotează ideea lui Leo în fiecare zi. Încearcă 
să se ocupe de proiectul semnificativ, acordând totodată 
o falsă atenţie (şi alocând timp) tuturor acelor lucruri de 
suprafață, lipsite de sens, cu eare se spune că ar trebui să ne 
petrecem timpul. Şi fiindcă încearcă să le facă pe amândo- 
uă, nu reuşesc să realizeze nimic. Sau pretind că proiectul 
lor este important, dar, de fapt, este banal și cu mult sub 
capacitatea lor. 

Permițându-i liniştii să-ți învăluie ziua, îi oferi daimonu- 
lui șansa de-a se face auzit. Rezistenţa este incapabilă să 
declare că este foarte ocupată - că are treabă pe Twitter, pe 
Facebook, că trebuie să meargă la ședințe, să posteze pe blo- 
guri, să socializeze, să plătească facturile şi să călătorească. 
Nu, în realitate, nu are nicio treabă. Stăm în tăcere, așteptând 

ca scânteia de genialitate din noi să-și facă treaba, pentru ca 
apoi s-o putem aplauda. 

Diferenţa dintre un artist de succes și unul ratat survine 
după nașterea ideii. Diferența constă în goana către înfăptuire. 
Aţi ajuns la final? 


Anxietatea este trăirea anticipată a eșecului 


Anxietatea este inutilă și imaginară. Este o teamă care se 
naşte din teamă şi nu înseamnă nimic. 

Diferenţa dintre teamă şi anxietate: cea din urmă este difu- 
ză şi se centrează asupra posibilităților unui viitor necunoscut, 
fără a proveni dintr-o amenințare reală şi prezentă. Rezistenţa 
se concretizează 100% prin anxietate, deoarece oamenii și-au 
dezvoltat alte emoții şi avertismente, care îi ajută să evite ame- 
nințările reale. Pe de altă parte, anxietatea este un construct 
intern ce nu are nicio legătură cu lumea exterioară. „Anxietatea 
inutilă“ este o sintagmă redundantă, căci anxietatea este întot- 
deauna inutilă. Anxietatea nu ne protejează de pericol, ci doar 
ne împiedică să facem lucruri nemaipomenite. Ne ţine treji 
noaptea şi prezice un viitor care nu va veni. 

Pe de altă parte, teama are legătură cu supraviețuirea - 
ne ajută să evităm șerpii, să ne hrănim familia și să ne câști- 
găm dreptul de a o lua de la capăt a doua zi. Ar trebui să fim 
foarte atenți la teamă. Nu există prea multe temeri autentice 
în lumea noastră, ástfel că, atunci când apar, merită să le acor- 
dăm atenţie. 

Pe de altă parte, anxietatea este o paralizie periculoasă. 
Este exagerarea răului celui mai mare „ce-ar fi dacă“ posibil, 
însoțită de un dialog cu sine, care conduce la diminuarea con- 
tinuă a șanselor reale de a avea succes. 

Anxietatea ne împiedică să ne dedicăm artei, deoarece ali- 
mentează rezistenţa, conferindu-i creierului reptilian o putere 
nemăsurată asupra noastră. Este imposibil să ajungeţi să fiți un 
om de neînlocuit, dacă cedați slăbiciunii de a vă alimenta 
anxietatea. 

Veţi observa că, pe parcursul întregii cărți, am folosit ade- 
sea cuvântul „teamă“, vrând să spun, de fapt, anxietate. Asta 
deoarece le confundăm mereu. Ceea ce este un obicei prost. 


Groaza recunoscătoare: două moduri 
de a face față anxietății 


Staţi în pat şi nu mai ştiţi dacă aţi lăsat lumina aprinsă la 
bucătărie. Ceea ce declanșează tot felul de scenarii care se 
derulează pe ecranul intern al minții dumneavoastră, prinire 
care jafuri în miez de noapte, invadarea casei și multe altele. 
La fel ca în cazul majorităţii episoadelor de anxietate, există 
două reacții. Vreau să demonstrez că prima dintre ele nu vă dă 
pace deloc, în timp ce cealaltă abordare (mult mai dificilă) are 
tot felul de consecinţe pozitive. 

Prima abordare este căutarea liniștirii. Vă ridicați din pat și 
verificați lumina. La urma urmelor, spărgătorii stau ascunşi în 
tufișuri şi abia așteaptă să adormiti, fără să fi lăsat vreun bec 
aprins - este cel mai bine să verificaţi, căci astfel îi veţi face să 
plece în căutarea altei case. Această abordare arată că ceva vă 
îngrijorează și cultivați grijile, cerându-le celorlalți să vă 
demonstreze că totul va fi bine. Verificaţi constant, evaluați și 
repetați. „E totul în regulă?“ Răsplătiți anxietatea prin recor- 
fortare și feedback pozitiv. Bineînţeles, asta nu face decât să 
sporească anxietatea, căci tuturor ne place să fim reconfortaţi 
şi să primim un feedback pozitiv. După ce verificați lumina, 

este posibil să vreți să aruncaţi o privire şi la fereastră pentru 
a vedea dacă este închisă bine, apoi mai verificați o dată lumi- 
na, ca să fiți siguri. 

Cea de-a doua abordare este să staţi față în față cu anxieta- 
tea, fără a fugi de ea. Să conșştientizați că este acolo, să o explo- 
rati și să vă împrieteniţi. Este acolo, sunteți obişnuit(ă) cu ea, 
așa că vedeţi-vă de treabă. Nu există nicio răsplată pentru cei 
care își fac griji. Nicio apă nu va stinge acest foc. 

Problema liniștirii este că aceasta creează un ciclu care nu 
se sfârșește niciodată. Mă calmaţi în legătură cu o anumită 
problemă, dar, fără îndoială, voi găsi altceva care să-mi pro- 
voace griji. Liniştirea nu se ocupă de problema anxietății; de 
fapt, o exacerbează. Aveţi o mâncărime și vă vine să vă scăr- 
pinaţi. Mâncărimea nu vă dă pace, așa că scărpinatul este 
reconfortant, astfel că repetaţi gestul la nesfârșit, până înce- 
peţi să sângerați. 

Ideea de a sta față în față cu anxietatea pare ridicolă, cel 
puţin la început. Nu este firesc să stai față faţă cu ceva care îţi 
produce disconfort. Cu cât stai mai mult, cu atât este mai rău. 
Dacă nu se toarnă apă peste el, focul face ravagii. Rămâneţi 
placizi de la cap la coadă. Anxietatea este acolo, este reală, dar 
nu face decât să luaţi cunoștință de existenţa ei, nu o băgați în 
seamă cu raționamente și nici măcar nu o hrăniţi cu adrenali- 
nä. Este, pur şi simplu, acolo, ca o zi fierbinte pe plajă (sau o zi 
friguroasă în Minnesota). 

Apoi se întâmplă un lucru interesant. Se epuizează de la 
sine. Anxietatea nu se poate susține la nesfârşit, mai ales când 
vine dimineața și constataţi că locuința nu v-a fost invadată, 
că oamenii nu au râs de dumneavoastră după încheierea dis- 
cursului, că nu aţi fost concediat după scrierea recenziei. 
Realitatea este cel mai bun calmant. În timp, ciclul se întreru- 
pe. Rezistenţa știe că trucul cu anxietatea nu mai 

funcţionează, mai ales dacă sunteţi prietenoși cu anxietatea. 
Curând, ciclurile anxietății încep să se reducă, pentru ca, în 
cele din urmă, să dispară. 

Nu-mi cereţi să vă spun că totul va fi bine. În primul rând, 
nu am nicio idee. Iar opinia mea paliativă nu va face decât să 
vă acutizeze anxietatea pe termen lung. 


Anxietatea și Shenpa 


Shenpa este un cuvânt tibetan care s-ar traduce aproximativ 
prin „scarpină-te dacă ai mâncărimi“. Eu îl percep sub forma 
unei spirale a durerii, ceva declanșat de un mic eveniment, 
care te copleşeşte imediat. Ai o mică mâncărime și te scarpini, 
dar mâncărimea se întețeşte, aşa că te scarpini iar și iar, până 
când, pur şi simplu, începe să te doară. 

Vedeţi în oglinda retrovizoare o mașină de poliție. Poate 
că ați depăşit viteza legală cu cinci mile la oră. Pentru mulți 
oameni, este deranjant să fii tras pe dreapta de poliție, dar nu 
este o mare tragedie. În schimb, mintea altora, cărora această 
interacțiune le provoacă anxietate, o ia razna. Polițistul mă va 
hărțui, o să ripostez, lucrurile vor scăpa de sub control, voi fi 
arestat, mă vor acuza de altceva și îmi voi petrece tot restul 
vieţii în închisoare! Nu este de mirare că sunteţi stresat(ă) 
atunci când, în cele din urmă, sunteţi tras(ă) pe dreapta. 
Erați ocupat(ă) cu înfulecarea pe nerăsuflate a mâncării din 
închisoare. 

Șeful vă critică la muncă. Nu este o problemă gravă, ci doar 
o critică blândă. Însă shenpa dumneavoastră este un reflex care 
vă obligă să răspundeți defensiv la orice critică, ripostând în 
același fel. Din nefericire, şeful dumneavoastră are aceleași 
sentimente. Faptul că nu ați putut să-i acceptaţi feedbackul l-a 

enervat, iar acum sunteţi prins(ă) într-un ciclu primejdios, care 
nu se va încheia prea bine. 

Sunteţi pe punctul de a încheia un contract și totul pare a 
merge bine. Acesta este elementul declanșator. Este posibil să 
se încheie afacerea, lucru care vă va expune la tot felul de peri- 
cole, spune creierul reptilian. Astfel că, drept mecanism de 
apărare, spuneți o stupiditate, ceea ce face ca ritrnul ședinței să 
se poticnească. Mai spuneţi o prostie și, deodată, după cum vă 
aşteptaţi, totul începe să se ducă de râpă. Totul din cauza refle- 
xului shenpa, pe care l-aţi inventat singuri. 

Creierul reptilian este responsabil pentru shenpa. Este vorba 
despre interacțiunea dintre lumea noastră normală, rațională, 
şi temerile intense cu care se confruntă reptila în fiecare zi. Din 
fericire, shenpa nu acționează în toate împrejurările. Sunt doar 
câteva lucruri care ne pot face pe fiecare dintre noi să ne pier- 
dem controlul. 

Cel mai bun moment în care putem opri spirala este încă de 
la început. Să acționaţi din capul locului, spunând stop joc și 
recunoscând ciclul - aceasta este prima și cea mai bună șansă 
pe care o aveţi. Luaţi cunoștință de existența mâncărimii încă 
de la început, dar nu o zgândăriți. Dacă faceţi altfel, veţi pierde 
orice speranță. Nu puteți concepe o hartă utilă, dacă sunteți 
prins(ă) cu exagerarea dezavantajelor tuturor opţiunilor pe care 
le aveți. Această atitudine se cheamă prajna. Dacă nu puteţi da 
o lecţie lumii, acceptaţi-o, nu vă atașați de un final diferit. 

„Vă rog să mă scuzaţi, domnule ofițer“, spuneți, forțându-vă 
să rămâneți liniştit. Iar polițistul urcă în mașină și pleacă. 

De ce nu aţi ajuns la închisoare? Pentru că nu aţi dat curs 
impulsului. Deoarece nu ați proiectat teamă, anxietate și furie, 
polițistul nu a avut ocazia să reacționeze în acest fel. Aţi stat 
față în faţă cu anxietatea; nu aţi fugit de ea și nici nu v-aţi tår- 
guit. Aţi rămas acolo. 

„Multumesc pentru feedback, domnule director“, spuneți. 
Apoi repetaţi feedbackul, folosind propriile dumneavoastră 
cuvinte, pentru a-i confirma că l-aţi auzit şi vă vedeţi de drum. 
Nu aţi avut nevoie decât de trei secunde și ați evitat o oră 
de suferință. 

De ce nu a fost compromisă întreaga zi? Pentru că nu ați dat 
curs impulsului, scărpinând mâncărimea. Aţi fost suficient de 
conştienţi de atitudinea șefului și de shenpa acestuia, încât să 
nu continuaţi ciclul. 


Shenpa și conexiunile sociale 


Pentru mulți oameni, shenpa şi anxietatea au legătură cu 
comunitatea. Fie că este vorba despre organizarea unei petre- 
ceri, despre înscrierea într-un club, despre participarea la o 
şedinţă sau despre susținerea unui discurs, punctul comun 
este necesitatea de a interacţiona cu alți oameni. 

Tragedia: anxietatea noastră nu numai că ne face nefericiti, 
ci și distruge interacţiunea. Oamenii o simt şi reacționează. 
Şansele să te angajeze, să cumpere de la tine sau să se distreze 
la petrecerea ta sunt mai mici. Lucrul de care vă temeţi se 
întâmplă tocmai pentru că vă este frică de el, ceea ce, desigur, 
face ca ciclul shenpa să se înrăutățească și mai mult. 

Shenpa este rezultatul conflictului dintre creierul reptilian 
(care vrea să lovească sau să o ia la goană) şi restul minţii noas- 
tre, care dorește realizări, conexiuni şi grație. Oscilaţia dintre 
cele două nu face decât să înrăutățească lucrurile. Se pare că 
nu aveţi decât două opțiuni pentru a pune capăt ciclului: puteți 
da bir cu fugiţii sau puteți rămâne. 

Nu este nimic rău, în sine, cu a da bir cu fugiţii. Dacă nu 
puteți face față unui anumit tip de interacțiune sau eveniment, 

nu vă implicaţi. Evitaţi-le. Nu toți oameni s-au născut pentru 
a deveni arbitri de baseball. 

Cealaltă alternativă este să rămâneți. Credeţi că este ceva 
suficient de important, iar provocarea cu care vă confruntați 
este să subminaţi rezistența. Nu să dispăreți și să reveniţi și tot 
aşa. Nu, trebuie să rămâneți. Să staţi acolo. Nu-i faceți nicio 
concesie rezistenței. Pur și simplu, să nu vă clintiți. 

În timpul încheierii unui contract, în momentul în care vă 
vine să întrerupeți tăcerea pentru a-i oferi puțină consolare 
reptilei agitate, abțineţi-vă. Rămâneţi pe poziţie. Aşteptaţi ca 
potenţialul client să termine ce are de spus. Cu cât vă doriți 
mai tare să cedaţi vocii interioare a anxietăţii, cu atât veți 
deveni mai puternici. Așteptarea nu este uşoară, tocmai de 
aceea este atât de eficientă atunci când interacționaţi cu alți 
oameni. Forța mută de care este nevoie pentru a învinge dorin- 
ţa de a da bir cu fugiţii consolidează încrederea celor din jur. 

Săptămâna trecută am participat la o negociere cu o miză 
foarte mare. Rezistenţa tipa la mine să dau înapoi, să ripostez, 
să mă dau bătut, să fac orice. Numai să pun capăt! Fă să 
fie bine! 

Am auzit reptila şi nu am făcut nimic. Am stat acolo, 
suportând frământările și îndurând mâncărimea. Am stat pur 
şi simplu. 

Rezultatul a fost un val de încredere, căci, în cele din urmă, 
după ce a văzut că au trecut două zile fără să intru în panică, 
reptila a realizat că nu aveam să-mi schimb poziţia. Se liniștise. 
Eram din nou stăpân pe mine. Rezultatul era libertatea. Eram 
liber să fiu calm, generos şi clar pe durata negocierii, care a 
ieșit mult mai bine decât sperasem. Dacă rezistența ar fi ţinut 
frâiele, întregul proiect s-ar fi dus pe apa sâmbetei. 

P.S.: Nu-i permiteţi niciodată reptilei să trimită un e-mail. 

„Oamenii vor râde de mine“ 


Acesta este miezul problemei. 

Cu siguranţă, au existat importante motive evoluționiste 
de a evita riscul. De exemplu, o întâlnire cu un tigru cu coli 
sabie putea, cu siguranță, să-ți strice ziua. 

Totuși, astăzi, în cazul aproape tuturor formelor de artă la 
care mă refer, singurul risc este pierderea câtorva ore (timp pe 
care îl pierdeaţi oricum) și șansa cât se poate de reală ca oame- 
nii să râdă de dumneavoastră. 

Ca la liceu. 

Adesea, se pare că totul se reduce la liceu. 

În timp ce vă luptaţi cu rezistența și faceți o listă cu toate 
motivele scepticismului dumneavoastră - sunt extrem de 
ocupat(ă), nu am bani și, în general, sunt incapabilă) să pro- 
duc opere artistice - vă rog să adăugați la această listă „şi 
oamenii vor râde de mine dacă o să încerc“. 

Bun. Acum măcar aveți un motiv autentic pe listă. 

Au râs oamenii vreodată de dumneavoastră? Nu cu, ci de 
dumneavoastră? În bătaie de joc. Pe rupte. Ţineţi minte astfel 
de episoade toată viața și vă afectează deciziile pe care le luaţi 
astăzi, chiar dacă cei care au râs de dumneavoastră la şcoală 
nici măcar nu nu-şi mai amintesc cum vă cheamă. 


(Shenpa și turbulența) 


Prietenului meu John îi place când un avion este asaltat de 
un val de turbulențe. Observaţia sa merită împărtăşită: 
„Şansele ca un avion să se prăbușească din cauza turbulente- 
lor sunt practic zero, aşa că, pur și simplu, stau și savurez 

momentul. Este ca și când te-ai da într-un montagne russe, 
într-un parc de distracţii“. 

Scriu aceste rânduri în timp ce avionul în care mă aflu intră 
într-o zonă de turbulente și se dovedeşte că John are dreptate. 
În momentul în care m-am oprit din încercarea de a menţine 
avionul în aer prin intermediul voinţei și am început să mă 
bucur de „plimbare“, a fost mult mai distractiv şi am înţeles că 
pilotul nu avea nevoie de ajutorul meu pentru a păstra avionul 
pe linia de plutire. 


Shenpa, veniturile și succesul 


În epoca fabricii, shenpa era o pacoste - vă făcea să deveniți 
nevrotic și morocănos. Cu toate acestea, puteaţi avea o slujbă 
decentă şi succes, căci nevroza era o ocupaţie pe care o 
practicaţi în timpul dumneavoastră liber. Slujba pe care o 
dețineati la linia de asamblare era prea banală pentru a declan- 
şa ciclul shenpa. În schimb, acesta intra în acţiune acasă. 

Totuși, astăzi, când persoanele de neînlocuit sunt prețuite, 
iar slujbaşii mărunți nu, se pare că anxietatea nesupravegheată 
este singura şi cea mai mare barieră dintre dumneavoastră și 
obiectivele pe care le aveţi. Acestea fiind opţiunile, oamenii nu 
angajează, nu muncesc cu, nu au încredere în și nu urmează 
persoane care se împotmolesc în ciclul anxietăţii. Sunteţi o 
prezență nocivă şi nu vrem să ne pierdem tot timpul liniștin- 
du-vă. Mai rău, dacă trăiţi într-o stare de anxietate în legătură 
cu sarcinile care au căutare (cum ar fi arta, acţiunile curajoase 
şi generozitatea), acest fapt va schimba ceea ce alegeţi să 
faceţi. Veţi evita tocmai lucrurile care v-ar face indispensabil. 

Nu vreau să mă aflu în preajma unor oameni care traver- 
sează frecvent cicluri de suferință şi teamă. 

Subit, shenpa vă afectează buzunarele, la fel de mult 
ca psihicul. 


Spectatorul spectatorilor 


Atunci când călătoresc cel mai mult îmi place să-mi petrec 
timpul uitându-mă la oamenii care privesc. 

Susan (nu este numele ei real) așteaptă pe cineva la un 
hotel din Chicago (în realitate, orașul este altul). Este bine 
îmbrăcată și poartă ochelari de soare, pe care și i-a pus pus pe 
cap pentru a-și ţine strâns părul blond (nu este culoarea ei 
naturală). Iată ciclul pe care îl parcurge ea, repetându-l la fie- 
care şaisprezece secunde (am cronometrat-o): 


Se uită în stânga, apoi în dreapta. 

Își aranjează părul, dându-l după urechea stângă. 
Privește înainte pentru a vedea dacă se uită cineva. 
Își aranjează ochelarii. 

Trage de fustă, lăsând-o mai jos cu un centimetru. 
Își aranjează părul, dându-l după urechea dreaptă. 
Apoi o ia de la capăt. 


Iar şi iar și iar. Este evident că nu este vorba despre un coni- 
portament intenționat; este ceva instinctiv. Strămoșii să: 
făceau asta în savană, iar ea o face aici. Contează extrem de 
mult ce crede turma despre ea. În loc să creeze ceva, să stabi- 
lească o conexiune sau să înveţe, este prizoniera ciclului rep- 
tilei, care se reduce la împopoţonare și teamă. 

Atunci când se instalează rezistența, iată ciclul pe care mă 
obligă să-l adopt creierul meu reptilian: 


Îmi verific e-mailul pentru a vedea ce cred oamenii despre 
munca mea. Răspund la mesaje. 

Verific site-ul dedicat cărţii mele Triburi pentru a vedea ce mai 
este pe acolo. Fac modificări, dacă este necesar. 

Îmi verific e-mailul. 

Îmi verific blog feed-urile pentru a vedea ce se întâmplă. Le 
citesc pe cele relevante. Comentez, dacă este cazul. 

Verific statusul paginilor mele de pe squidoo. 

O iau de la capăt. 


Pot face asta încontinuu. Este la fel cu aranjarea ochelarilor 
de soare. Nu se termină niciodată. 

Artiştii nu fac asta niciodată atâta timp cât sunt artiști. 
După ce mi-am impus o dietă frugală în ceea ce privește con- 
sumul de internet (doar cinci verificări pe zi, nu 50) producti- 
vitatea mea s-a triplat. Da, a crescut de trei ori. 


Sprint! 


E posibil ca cea mai bună metodă de a vă depăși teama de 
creativitate, brainstorming, de o asumare inteligentă a unor 
riscuri sau de soluționare a unei situații spinoase să fie sprintul. 

Atunci când sprintăm, întregul dialog intern se destramă și 
ne concentrăm să alergăm cât de repede putem. Când sprin- 
tezi nu simți că te doare genunchiul și nu îţi faci griji că pămân- 
tul nu este perfect neted. Alergi pur și simplu. 

Nu poţi sprinta la nesfârşit. Tocmai de-asta se numește 
sprint. Durata scurtă a acestei etape este elementul-cheie al 
motivului pentru care funcționează. 

„Repede, ai 30 de minute la dispoziţie să produci zece idei 
de afaceri.“ 

„Grăbeşte-te, trebuie să scriem un nou scenariu pentru 
reclama noastră... avem cincisprezece minute.“ 


210 Eşti de neînlocuit? Rezistenţa 


Primul meu proiect de proporţii a fost lansarea unui brand 
important de jocuri computerizate de aventuri SF (Ray 
Bradbury, Michael Crichton etc.). Nu m-am mai dus la cursu- 
rile de la facultatea de afaceri ca să mă pot ocupa de lansare. 

Într-o zi, exact în urma unui zbor pe durata căruia nu dor- 
misem deloc, președintele companiei mi-a spus că abandona- 
se proiectul. Mi-a zis că firma nu avea suficiente resurse pentru 
a lansa toate produsele pe care le planificasem, că progresam 
prea lent și că ambalajul nu era încă gata. 

M-am dus în biroul meu și în următoarele 20 de ore am 
rescris fiecare cuvânt al textelor, am refăcut designul fiecărui 
ambalaj, am reorganizat toate planificările și am inventat o 
nouă strategie promoțională. Probabil că un comitet motivat 
ar fi muncit șase săptămâni să facă toate astea, iar eu le-am 
făcut (singur) dintr-o lovitură. Era imposibil, ca și scoaterea 
unui bebeluş de sub roțile unei mașini, iar acum nu-mi amin- 
tesc nimic din proiectul respectiv. 

Consiliul director a văzut munca finală, a reevaluat-o și 
proiectul a fost relansat. Nu mi-a fost teamă decât după sprint 
(apoi am căzut lat). Nu poți sprinta în fiecare zi, însă probabil 
că este o idee bună să sprintezi regulat. Ţine rezistența 
la distanţă. 


Suișuri și coborâșuri 


Lansarea în lume a artei pe care o creaţi seamănă adesea 
cu urcarea unui povârniș, fiind o serie continuă de provocări 
şi obstacole. La fiecare pas de-a lungul acestui drum, rezisten- 
ţa vă poate pune bețe în roate. Nu trebuie decât să ezitaţi și 
munca vi se duce de râpă. Împingeţi un bolovan spre vârful 

dealului și, dacă vă opriţi o secundă, bolovanul se rostogolește 
la vale, iar efortul de până atunci ajunge să fie inutil. 

Cu toate acestea, este posibil să percepeți munca necesară 
lansării creației dumneavoastră artistice ca pe un proces gra- 
vitațional inevitabil, ca pe o avalanșă sau un slalom gigantic. 
Începeţi din vârful dealului, nu de la poale. Începeţi cu un mic 
pas, care se mărește din ce în ce mai mult şi din ce în ce mai 
repede. Niciun fel de rezistență, oricât de puternică, nu vă 
poate opri. 

Internetul poate amplifica acest efect. Postaţi un video şi, 
într-o săptămână, veţi avea un milion de vizionări. Trimiteţi 
un e-mail la șase oameni care contează și astfel demarează 
un proiect. 

Acesta este motivul pentru care autorilor le place să aibă 
editori. Chiar dacă, tehnic vorbind, este ușor să-ţi publici pro- 
pria carte, nefiind prea greu să o tipăreşti, să o printezi sau 
chiar să o plasezi într-o librărie, autorii care au și alte opțiuni 
se ocupă rareori de publicarea cărților lor. Asta deoarece sis- 
temul actual funcţionează ca un difuzor extrem de puternic. 
Trimiți manuscrisul agentului. Acesta îl vinde unui editor (nu 
eşti nevoit(ă) să suporţi niciun fel de presiune). Editorul se 
ocupă de toate sarcinile dificile, implicite lansării operei dum- 
neavoastră pe piață, sarcini pe care creierul dumneavoastră 
reptilian le-ar sabota bucuros. 

Dacă există o infrastructură (precum editura) care vă poate 
amplifica viziunea, este nemaipomenit. Totuși, adesea nu 
există aşa ceva. Firmele care vă iau bani pentru a vă breveta 
ideea şi pentru a o promova, să zicem, sau competiţiile frau- 
duloase care percep o taxă pentru a putea participa la un con- 
curs în care este pus în joc un premiu - acestea profită de 
oamenii care nu şi-au construit o platformă. Aveţi nevoie de o 
platformă capabilă să faciliteze transformarea viziunii pe care 
o aveţi într-o mișcare. 

Încerc să vă conving să vă construiți o platformă înainte de 
a vă veni următoarea idee, să abordaţi edificarea acestei plat- 
forme ca pe un proiect separat de diseminarea artei dumnea- 
voastră. Puteți lucra la platformă în fiecare zi, fără a vă 
confrunta cu rezistența. Pe măsură ce platforma se dezvoltă şi 
devine mai puternică, veți avea şansa să contribuiţi la propulsa- 
rea ideii la o etapă superioară. 

Nu este ușor să ajungi în acest punct. O platformă valoroasă 
este un atu, unul pe care nu vi-l oferă nimeni. Este nevoie de 
pregătire şi efort pentru a pune țara la cale, astfel încât ideea 
dumneavoastră să aibă şanse mai mari de realizare. Însă aces- 
ta este un efort pe care rezistența nu va fi așa dornică să-l sabo- 
teze. Separând munca susținută a pregătirii de efortul 
înspăimântător al concretizării viziunii, puteţi construi un 
mediu în care veţi avea șanse mai mari de a vă transforma 
ideea în realitate. 


O metodă de lucru și de depășire a rezistenţei 


Iată cum procedez eu. 

Am utilizat această tehnică pentru a lansa proiecte software 
în valoare de milioane de dolari, pentru a scrie cărți, la plani- 
ficarea vacantelor, în lucrul în echipă, în munca individuală și 
la scrierea unui blog. Toate sunt proiecte livrate conform ter- 
menelor de predare stabilite. 

Primul pas este să vă notaţi data de predare. Lipiţi-o pe 
perete. Este cât se poate de reală. Veţi livra la această dată, fie 
că este gata sau nu. 

Următorul pas constă în utilizarea fişelor, post-it-urilor, 
agendelor, răvaşelor norocoase, orice vă este pe plac. Notaţi 
absolut toate noţiunile, planurile, ideile, schițele și contactele. 
Acesta este momentul în care mergeţi la pescuit. Solicitaţi 

oricât de mult ajutor doriți. Invitaţi cât mai mulți oameni posi- 
bil. Aceasta este marea lor șansă. 

Aceasta este clipa în care încep prelucrarea și visarea. Este 
foarte dificil să îi faceţi pe oamenii cu care lucraţi să acorde 
atenție acestui moment. Deoarece termenul de predare este 
foarte îndepărtat, creierul lor reptilian este adormit și nu sunt 
mânați de teamă sau de motivații egoiste. Oamenii se concen- 
trează asupra urgenţelor, nu asupra caracterului imperios al 
unui lucru și nu este uşor să vă setați (nu doar individual, ci și 
colectivul cu care lucraţi) să nu mai lucraţi cu gândul la terme- 
nul de predare de mâine, exploatând momentul de acum. Prin 
urmare, un aspect important al muncii este să vă mobilizați 
(dumneavoastră şi echipa, dacă aveți una), demarând treaba 
şi începând să visati. 

Faceţi un colaj din fișele şi notițele pe care le-aţi făcut și 
citiți-le cu voce tare echipei, în mod regulat. Acest proces va 
conduce în mod inevitabil la apariția și mai multor fişe. 

Apoi introduceţi fişele într-o bază de date. Eu utilizez 
FileMaker Pro, dar puteţi folosi orice bază de date simplă. 
(Puteţi întrebuința chiar și un blocnotes.) Dacă aveți un grup, 
încercaţi să găsiți o bază de date pentru grupuri ce poate fi folo- 
sită pe internet. Fiecare fișă va genera propria arhivă. 

Arhiva poate include cuvinte, imagini, schiţe și linkuri spre 
alte fişe. Ideea este că acesta este atelierul dumneavoastră de 
creație. Lăsaţi echipa să participe la joc. Rearanjaţi. Desenaţi. 
Schiţați. Asiguraţi-vă că toată lumea a înţeles că aceasta este 
ultima şansă pe care o are de a îmbunătăţi proiectul. 

Apoi, cineva (adică dumneavoastră) examinează baza de 
date şi alcătuiește o descriere completă a proiectului. Dacă 
este o carte, atunci puteți face o schiță de 40 de pagini. Dacă 
este un site, atunci trebuie să folosiți absolut toate imaginile și 
caracteristicile. Dacă este o conferință, atunci aveţi o agendă, 

un meniu, o listă de locaţii şi aşa mai departe. Acesta este pla- 
nul de execuţie. 

Arătaţi-le planul de execuţie NUMAI celor câtorva oameni 
care au drept de decizie, oamenilor cu bani sau șefului. Aceştia 
pot aproba proiectul, îl pot anula sau pot sugera câteva 
compromisuri. 

Apoi spuneți: „Dacă livrez ce aţi aprobat, încadrându-mă 
în bugetul și timpul alocat, veți concretiza proiectul?“ 

Nu mergeţi mai departe până nu obţineţi un răspuns afir- 
mativ. Exersaţi, dacă este nevoie, dar nu începeţi pur și simplu, 
pentru că vă grăbiţi. Nu acceptați un răspuns de genul: 
„Ei bine, o să ştiu ce este de făcut după ce văd“. Nu este o miş- 
care permisă. 

După ce primiţi un răspuns afirmativ, apucaţi-vă de con- 
struirea proiectului, căci aţi încheiat etapa de prelucrare. 
Livraţi la timp pentru că asta face un om de neînlocuit. 


Reevaluarea obiectivelor ţinând cont de rezistență 


Cum arată succesul proiectului dumneavoastră? Aţi definit 
succesul în termenii criticilor.sau ai altor măsuri care de fapt 
nu răspund nevoilor pe care le aveţi? Speraţi să beneficiaţi de 
o recenzie extraordinară, o stea de aur sau aplauze? Profit? 
Vânzări mari? Să faceți oamenii să-și schimbe părerea? Pentru 
a avea şansa de a o face din nou? 

Rezistenţa va fi fericită să stabilească obiective intangibile 
pentru a vă convinge să nu vă mai apucaţi de muncă. La urma 
urmelor, dacă este imposibil să realizezi ceva, iar încerca- 
rea va fi dureroasă, de ce te-ai mai obosi să o faci? Atunci 
când cedăm, definindu-ne succesul în termenii stabiliți 
de alţii, în special de oamenii care nu ne prea au la inimă și 

nu sunt dispuși să ne ofere afecțiunea lor, ne dăm bătuți în 
fața rezistenţei. 

Dacă vă hotărâți că vreţi să le faceţi pe plac criticilor, aceiași 
oameni care își câștigă existența urând ceea ce faceți, este ușor 
să renunţați dinainte. 

Dacă declarați că vreţi să construiți un brand imens, care 
să poată fi inclus într-un top al celor mai bune ṣo de branduri 
din toate timpurile, este ușor s-o daţi în bară. Asta deoarece 
obiectivul dumneavoastră este aproape imposibil. Barierele nu 
sporesc şansele de succes ale unui proiect, ci le distrug. 

Formaţia Grateful Dead i-a uimit pe cunoscătorii domeniu- 
lui vreme îndelungată. De ce nu voiau să vândă mai multe dis- 
curi? De ce nu voiau un disc de aur? De ce nu voiau ca muzica 
lor să fie difuzată la radio? Răspunsul este simplu: jucau un 
altfel de joc, funcţionând după reguli diferite. În loc să accepte 
un sistem care le-ar fi frânt și corupt viziunea, și-au construit 
propriul sistem, unul în mare parte imun la rezistență. Un con- 
cert pe seară, noapte de noapte, decenii în şir. Cântă doar pen- 
tru oamenii care îţi plac, cu oamenii pe care îi îndrăgești. Cum 
ar putea creierul reptilian avea ceva de obiectat la o astfel de 
atitudine? 

Rezultatul este subtil şi eficient. Când munca ta nu este 
supusă judecăților unui juriu, ai șansa de a face o artă care nu 
alarmează rezistenţa. Iar apoi poţi exploata rezultatele artei, 
utilizându-le în următorul proiect. 


Amplificarea gândurilor mărunte 


Vă amintiţi ce ați mâncat la prânz ieri? Dacă vă gândiţi puţin, 
probabil că vă aduceţi aminte. Acum, vă amintiți dialogul 

interior și gândurile mărunte care vă treceau prin minte ieri, 
cu câteva minute înainte de prânz? Aproape sigur, nu. 

Gândurile mărunte sunt efemere. Vin și, inevitabil, se duc. 
Nu ni le mai amintim după o oră, ca să nu mai spunem o săp- 
tămână sau o lună mai târziu. 

Cu un deceniu în urmă, mi-a venit ideea Marketingului per- 
misiunii. Eram la duş. Încă îmi amintesc unde şi când. Era una 
dintre acele idei mărunte care pot dispărea ușor. Rezistenţa ar 
fi fericită dacă toate furtunile dumneavoastră mentale s-ar 
evapora, pentru că astfel nu ar mai reprezenta o amenințare, 
nu-i așa? 

Provocarea constă în a fi suficient de atent(ă) pentru a le 
nota, prioritizându-le, construindu-le și dându-le drumul în 
lume, după ce le-ai concretizat. Este un obicei, este uşor de 
învăţat și este înfricoșător. 


Rezistenţa își pregătește dinainte următoarea scuză 


Sunteţi într-un domeniu de activitate nepotrivit? Soțul/ 
soţia vă trage înapoi? Economia este de vină? Poate că este 
vorba despre spiritul răzbunător al șefului, pe care îl simțiți 
îndreptat asupra dumneavoastră. 

Rezistenţa se străduiește din răsputeri pentru a se asigura 
că nu veţi face nimic remarcabil. Drept urmare, lista de scuze 
pe care o are în stoc este mai lungă decât v-aţi putea imagina. 
Când va găsi un element de sprijin util sau un punct vulnerabil, 
rezistenţa va profita la maximum. Însă probabil că nu va fi 


* Idee expusă în cartea cu același nume - Permission Marketing: comercianții le solicită 
permisiunea potenţialilor clienţi înainte de a trimite newslettere sau mesaje promojionate, 
prin intermediul unui formular opțional de e-mail, inserat on-line, sau al motoarelor de 
căutare (n.t.). 

suficient să înlăturați scuza respectivă sau să dați în vileag 
vicleșugul. Mereu se vor găsi altele, gata să fie folosite. 

Singura soluţie este să expuneţi toate vicleniile deodată, să 
nu toleraţi niciun motiv raţional sau irațional de a da înapoi de 
la crearea artei dumneavoastră. Singura soluţie este să înce- 
peţi astăzi, acum, și să livraţi la timp. 


2)8 Eşti de neînlocuit? Rezistenţa 


Cultura puternică 
a darurilor 


Daruri? 


Probabil că am lipsit în ziua aceea de la cursurile de la Facultatea de 
Afaceri din cadrul Universității Stanford. 


La școală nu se învaţă prea multe despre puterea darurilor 
dezinteresate, despre lunga (50.000 de ani) tradiție a econo- 
miilor tribale, centrate pe ideea de sprijin reciproc şi genero- 
zitate. De fapt, nu cred că acest concept este menţionat 
vreodată. Suntem atât de îndoctrinaţi, încât nici măcar nu ne 
trece prin cap că ar putea exista o alternativă pentru: „Cât ar 
trebui să cer? Câţi bani pot să fac?“ 

Există trei motive pentru care, la ora actuală, este impor- 
tant să înțelegem urgent în ce fel funcționează cultura daruri- 
lor. În primul rând, internetul (şi mărfurile digitale) a scăzut 
costurile generozității. În al doilea rând, este imposibil să fii 
artist fără să înţelegi forța pe care o are oferirea unui dar. Și, 
în al treilea rând, dinamica darurilor poate diminua strigătele 
rezistenței, permițându-vă să munciţi cât de bine puteți. 

Simplul fapt că oferirea unui dar, în absența unei recom- 
pense, este stânjenitor constituie un motiv suficient ca să vă 
gândiţi câteva momente la acest lucru pentru a găsi un răspuns. 

Oferi, primești, oferi din nou 


La început, exista o cultură a potlatch-ului şi a darurilor. 
Cultura preistorică se bazează pe o lungă tradiție a reciproci- 
tății şi, după cum scria Marcel Mauss, aceasta era folosită în 
scopul consolidării relaţiilor şi a puterii. În regiunea Pacificului 
de Nord-Vest din S.U.A., conducătorii triburilor de amerindi- 
eni își întemeiau puterea pe renunțarea la tot ce aveau. Își 
puteau permite să le ofere un dar tuturor tocmai pentru că 
erau atât de puternici, iar darurile constituiau un simbol al 
acestei puteri. Toţi liderii care adunau bogății asistau la degra- 
darea rapidă a puterii pe care o dețineau. Mauss susţine că nu 
există niciun dar dezinteresat. Toţi cei care oferă un dar, afir- 
mă el, doresc ceva în schimb. 

Apoi, subit, această tradiţie străveche s-a schimbat. Banii 
şi societatea ierarhizată au dat sistemul peste cap, iar acum 
primim, nu oferim. Autorul Lewis Hyde ne reamintește că, în 
ultimele câteva secole, societatea noastră a considerat că 
învingătorul era cel care primea cele mai multe daruri. A primi 
daruri te transforma în rege, într-un om bogat, în grațiile căru- 
ia merita să intri. Pare a fi cât se poate de firesc ca oamenilor 
aflaţi la putere să li se satisfacă toate dorinţele. Totuşi, se pare 
că acest comportament este destul de recent. În trecut, pute- 
rea era definită prin dăruire, nu prin acumulare. 

În economia „cuiului de osie“, învingătorii sunt, încă o 
dată, artiştii care oferă daruri. Inventarea darurilor, crearea 
operelor de artă -acestea sunt lucrurile pe care le caută piața, 
iar cei care le oferă sunt cei care ne câștigă respectul şi atenţia. 
Shepard Fairey nu şi-a propus să profite de pe urma posterului 
cu Obama, sub a cărui imagine scrie Hope’. L-a dăruit, mânat 


* Designer american, devenit celebru în urma campaniei prezidenţiale din 2008, datorită 
posterului în care apare figura lui Barack Obama, sub care este scris cuvântul „Speranţă” (n.t.). 

de o unică obsesie. Cu cât dădea mai multe postere, cu atât se 
apropia mai mult de realizarea obiectivelor sale politice, per- 
sonale și profesionale. 

Unul dintre elementele care au condus la această răsturna- 
re este natura digitală a noului sistem de daruri. Dacă creez o 
idee, internetul îmi permite să răspândesc acest dar peste tot, 
extrem de repede și fără să mă coste nimic. Darurile digitale, 
ideile care se răspândesc - acestea îi permit artistului să fie 
mult mai generos decât a putut fi vreodată în lumea reală. 

Thomas Hawk este fotograful digital care are cel mai mare 
succes din lume. A făcut zeci de mii de poze, urmărindu-și 
obiectivul de a ajunge la un milion de fotografii până la sfârși- 
tul vieţii. Ceea ce este remarcabil în legătură cu evoluţia lui 
Hawk este faptul că fotografiile sale sunt brevetate de Creative 
Commons! şi sunt împărtășite gratis cu toată lumea, fără a se 
impune condiții privind utilizarea personală. Thomas este 
artist şi, totodată, un om care oferă daruri. Rezultatul este că 
a ajuns să conducă un trib, are o mulţime de proiecte plătite și 
este cunoscut pentru talentul său. Pe scurt, este indispensabil. 

Atunci când utilizatorii site-ului Yelp, care găzduieşte 
recenzii on-line, au asaltat o pizzerie din San Francisco, con- 
ducerea acesteia nu a intentat un proces. În schimb, a recurs 
la creativitate şi a dăruit cu generozitate. Pizzeria Delfina şi-a 
echipat angajaţii cu tricouri pe care fusese imprimată unica 
stea, simbol al criticilor şi ridicolului, ce fusese acordată loca- 
lului de către utilizatorii site-ului. Ideea s-a răspândit, iar tri- 
courile au apărut on-line în întreaga lume. Costurile au fost 
derizorii, însă gestul a adus zâmbetul pe buzele a milioane de 
oameni. Delfina le-a oferit un dar clienţilor săi fideli, recur- 
gând la autoironie. 


* Organizaţie nonprofit, dedicată lărgirii domeniului de creaţii disponibile tuturor, în mod 
legal, atât pentru a fi utilizate ca atare, cât și pentru a constitui o parte a altor creații (http:// 
ro.wikipedia.org/wiki/Creative_Commons) (n.t.). 

Nu-l vom putea răsplăti niciodată 
pe Keller Williams 


Keller Williams este un maestru, un geniu şi un chitarist 
care deschide o nouă eră. 

Utilizând loopuri digitale”, Keller cântă simultan la opt chi- 
tare. Desculț pe scenă, mixează sunetele, așezând chitara cu 
grijă pe podea și îndreptându-se spre mixer pentru a introduce 
un sunet sau altul, totul live, fără înregistrări prealabile sau 
alte trucuri. 

Concertul său este un dar. Niciunul dintre membrii publi- 
cului nu-l poate răsplăti pe Keller, în niciun fel. Preţul biletelor 
şi aplauzele sunt insignifiante, în comparaţie cu pregătirile, 
efortul şi genialitatea pe care artistul le investește în fiecare 
spectacol. 

Iar on-line, muzica lui este gratuită - poate fi descărcată 
gratis și împărtăşită cu alții, fără a plăti nimic. 

Faptul că nu-l putem răsplăti este tocmai motivul pentru 
care darul său este atât de valoros și pentru care atât de mulți 
oameni sunt dornici să plătească pentru privilegiul de a se afla 
în aceeași încăpere cu el. Keller construieşte un trib dăruind, 
nu primind. 

După cum scriam în cartea mea precedentă, Triburi, noua 
formă de marketing este leadershipul, iar acesta constă în con- 
struirea şi conectarea triburilor de oameni cu o gândire simi- 
lară. Generozitatea lui Keller față de tribul său nu îl conectează 
doar pe el cu ceilalţi, ci şi pe membrii tribului unii cu alţii. Un 
fan este automat prietenul altuia, dacă nu din alt motiv, măcar 
pentru a împărtăși efectele generozității lui Williams. 


* Segmente sonore repetitive sau structuri ritmice create prin intermediul unui 
sintetizator, al unui sampler, al unei drum machine ș.a. sau programate cu ajutorul unui soft 
specializat (n.t.). 

Capitalismul ne-a învăţat că toate tranzacţiile trebuie să fie 
corecte, bazându-se pe comercializarea echitabilă a mărfuri- 
lor sau serviciilor livrate. Ceea ce demonstrează Keller şi alți 
artişti este că gândirea care defineşte oamenii de neînlocuit 
se centrează asupra oferirii unor daruri care nu vor putea fi 
plătite niciodată la justa lor valoare. 


Nu există artiști la linia de asamblare 


De îndată ce un lucru face parte dintr-un sistem încetează 
să mai aparţină artei. 

Artiştii zguduie lumea. Inventează din mers; reacționează 
la stimuli şi creează noi produse surprinzătoare. De aceea, 
deseori, absolvenţii de masterate în administrarea afacerilor 
nu reușesc să înţeleagă artiștii. Aceștia nu pot fi instruiți, citiți 
sau evaluaţi cu ușurință și tocmai asta învăţaţi să faceți la 
facultatea de afaceri. 

Consumatorii iubesc artiştii. La fel şi investitorii. Aceasta 
pentru că arta reprezintă şansa de a îmbunătăți situaţia curen- 
tă, nu doar de a reduce prețurile. Arta construiește o comuni- 
tate, iar comunitatea creează valoare pentru toată lumea. 

Atunci când U2 se află în turneu, au oportunitatea de a 
crea o nouă artă în fiecare seară. În momentul în care for- 
maţia reduce turneul la un sistem standardizat pentru a câș- 
tiga bani, nu mai putem vorbi de artă, ci de o fabrică de 
suveniruri. 

Există servicii on-line care transformă orice fotografie 
într-un print serigrafic în stil Andy Warhol. Chiar dacă această 
procedură o fi una artistică, nu avem de-a face cu o operă de 
artă. Ori de câte ori avem ocazia să spunem „în stil xxx“, 
lucrul respectiv încetează să fie artă, devenind un proces. 

Egoismul 


Robert Ringer a scris Looking Out for Number One, care este 
una dintre cele mai dăunătoare cărți de afaceri pe care le-am 
citit vreodată. Omagiile pe care le aduce egoismului sunt tri- 
butare vremurilor în care a fost scrisă cartea și au îndrumat o 
mulţime de oameni în direcția greșită. 

Să devii un om de neînlocuit nu este un act de egoism. Eu 
îl consider un act de generozitate, deoarece îţi oferă o platfor- 
mă pentru a exercita un efort emoţional și a oferi daruri. Există 
o mulțime de șefi care se tem de ideea de angajați indispensa- 
bili, preferând să vă încurajeze să vă concentrați asupra „mun- 
cii în echipă“. Aceasta este formula folosită de şefi, instructori 
și profesori atunci când, de fapt, vor să spună „fă ce-ţi spun“. 
A sta în expectativă și a face tot ce-ţi spune șeful sau supervi- 
zorul să faci nu este muncă în echipă. Este posibil să fie o 
formă de cooperare, de supunere, poate fi chiar utilă, însă nu 
este muncă în echipă. 

Singurul mod pe care îl cunosc de a deveni o persoană 
indispensabilă, de succes, este să construieşti o echipă de sus- 
tinere, alcătuită din oameni la fel de indispensabili ca tine. 
Scopul este acela de a avea un impact și, deși demersul este 
făcut de o singură persoană (acesta este darul și rodul efortului 
meu), funcționează doar dacă este acceptat cu recunoștință de 
către echipa și clienții dumneavoastră. 


Blestemul reciprocității 


E în firea omului. Dacă cineva ne oferă un dar, trebuie să 
răspundem la fel. 


224 Eşti de neînlocuit? Cultura puternică a darurilor 


Dacă suntem invitaţi la cină, aducem prăjituri. Dacă pri- 
mim un cadou de Crăciun, nu avem liniște până nu oferim și 
noi unul. 

Reciprocitatea a transformat sistemul darurilor într-o eco- 
nomie a darurilor. Subit, oferirea unui dar devine o obligaţie, 
o plată care trebuie făcută, în niciun caz un cadou. Prin urma- 
re, comercianții se folosesc de impulsul reciprocităţii în detri- 
mentul nostru, utilizând darurile ca modalitate de a ne 
ademeni. 

Acest aspect poate pune în pericol arta pe care o creați. 

Cel mai bine este să oferi un dar fără a şti sau fără a fi 
preocupat(ă) dacă vei fi răsplătit(ă) sau nu. Un chelner își exer- 
cită măiestria atunci când se ocupă de masa doisprezece, fără 
să se gândească dacă clienţii respectivi vor lăsa un bacşiș gras 
sau nu. Un artist îşi pictează tablourile, fără a ști dacă acestea 
vor fi cumpărate. 

Magia sistemului darurilor constă în faptul că acestea suni 
voluntare, nefăcând parte dintr-un contract. Darul îl leagă pe 
cel care primește de cel care oferă şi pe amândoi de comuni- 
tate. Un contract izolează indivizii, banii reprezentând elemen- 
tul de legătură. În schimb, darul îi conectează. 


Daruriie ca semn ai surplusului 


Este dificil să fii generos când ești flămând. 

Cu toate acestea, generozitatea nu te lasă să flămânzești. 
De aici conflictul. 

Un instructor de afaceri scrie și oferă o carte în format 
electronic de două sute de pagini, plină de sugestii și secrete 
utile. Tot ce știe se află on-line, gratis. Este un gest generos sau 

prostesc? Există vreo altă modalitate, mai uşoară, de a sublinia 
că vrea să-şi împărtășească cunoştinţele? 

Darurile nu numai că ne satisfac nevoile artistice, ci toto- 
dată semnalează lumii că avem multe de împărtăşit. Această 
perspectivă este contagioasă. Cu cât masa ta este mai îmbel- 
şugată, cu atât mai mari sunt şansele ca oamenii din jur să 
dorească să-ți fie oaspeți. 

Dacă ne întâlnim la o petrecere, sper că mă veţi ruga să vă 
dau gratuit sfaturi de marketing. Întotdeauna sunt uimit că 
oamenii sunt dornici să asculte ce am de spus și eu sunt bucu- 
ros să le împărtășesc din știința mea. Actul oferirii unui dar 
valorează mai mult pentru mine decât ar putea conta pentru 
dumneavoastră că-l primiţi. 


(Numărul lui Dunbar și ce mică este lumea) 


Antropologul britanic Robin Dunbar consideră că este 
dificil ca anturajul unei persoane obișnuite să numere mai 
mult de 150 de oameni. Dacă avem mai mulţi de 150 de 
prieteni şi concetățeni, nu mai putem ţine evidența. Este 
prea complicat. 

Timp de zeci de mii de ani, viața nomadă, satele mici şi 
lipsa transportului ne-au făcut să trăim într-o lume mică. 
Principala unitate de măsură din perioada tribală era satul sau 
tribul nomad. După ce comunitatea noastră a ajuns prea mare, 
s-a segmentat, iar oamenii au apucat-o care încotro - trebuia 
să cunoşti oamenii din tribul din care făceai parte şi, deoarece 
nu puteam procesa mai mult de 150 de oameni, ne-am divi- 
zat. Aparțineam unei frății, unei familii extinse, aveam în 
preajmă oameni care ne protejau, ne ajutau să reuşim şi cu 
care făceam afaceri. 

Când întâlnim un străin, facem afaceri. Când dăm peste un 
membru al tribului nostru, oferim daruri. 

Existenţa tehnologiei (călătoriile, comunicarea și produce- 
rea mărfurilor) presupunea că eram pregătiți pentru efectua- 
rea unui mare salt al productivităţii încă de acum câteva mii 
de ani. Acest salt putea avea loc doar dacă numărul oamenilor 
cu care făceam comerț, care puteau fi angajaţi și cu care 
puteam interacționa ar fi crescut. Puteam face acest salt, dacă 
reușeam să lărgim lumea în care trăiam. Cu toate acestea, 
nevoia de a extinde graniţele lumii intra în conflict cu dorința 
noastră culturală și biologică de a continua să existăm într-o 
lume mică. 

O mare parte din stresul pe care îl resimţim în lumea 
modernă provine din acest conflict dintre lumea mică, în care 
suntem făcuți să trăim și lumea mare, pe care o folosim pentru 
a ne câştiga existența. 


Darurile definesc tribul 


Interdicţia biblică împotriva cametei a fost introdusă încă 
de pe vremea lui Moise. Regula era simplă: nu aveai voie să 
percepi o dobândă pentru un împrumut făcut unuia din mem- 
brii tribului din care făceai parte. Pe de altă parte, străinii plă- 
teau o dobândă. Aceasta nu este o chestiune de arheologie 
biblică; edictul emis împotriva perceperii dobânzii a rămas în 
vigoare mii de ani, cam până pe vremea lui Columb. 

Merită să acordăm un minut pentru a înțelege raționamen- 
tul pe care se bazează această lege. 

Dacă banii circulă liber în interiorul tribului, prosperitatea 
acestuia va creşte mai repede. Eu vă ofer bani pentru a cum- 
păra seminţe, ferma dumneavoastră prosperă și apoi vom avea 

amândoi bani, pe care îi vom putea oferi altcuiva care vrea să 
facă o investiție. Cu cât banii circulă mai repede, cu atât tribul 
o duce mai bine. Alternativa este un trib care strânge avuţii, în 
care majoritatea oamenilor se luptă să găsească suficiente 
resurse pentru îmbunătăţirea productivității. 

Evident, există și o altă forță în joc. Dacă îţi acord un împru- 
mut fără dobândă, înseamnă că am încredere în tine și îţi ofer 
totodată un dar. Această interacțiune sporeşte calitatea legă- 
turii noastre și consolidează comunitatea. La fel cum nu-i per- 
cepi soțului dobândă pentru un împrumut, nu ceri acest lucru 
nici de la un membru al tribului. 

Pe de altă parte, nu trebuie să ai încredere în străini. 
Ducând acest gând mai departe, străinii nu merită conexiunea 
pe care o stabilește darul. Aceasta l-ar transforma pe străin 
într-un membru al tribului, iar tribul este deja prea mare. Dacă 
îi împrumut bani unui străin, o fac dintr-un singur motiv: pen- 
tru a mări capitalul. Sunt în joc banii mei, dar dacă totul merge 
bine, amândoi vom avea de câștigat. Însă, în acest caz, nu exis- 
tă nicio legătură, nicio conexiune. 

Unul dintre motivele pentru care arta are o putere atât de 
mare este faptul că ea reprezintă cel mai valoros dar pe care îl 
putem oferi. Şi oferindu-l oamenilor cu care muncim sau cu 
care ne conectăm, ne consolidăm legăturile cu aceștia. Întărim 
conexiunea dintre membrii tribului. 

Dacă intraţi în biroul șefului pentru a-i cere un sfat, nu vă 
va percepe o taxă pentru consultanța acordată, chiar dacă este 
instructor corporatist, psihanalist sau chiar dacă aveţi nevoie 
de ajutor în legătură cu o problemă personală. Darul pe care 
vi-l face, prin timpul, atenţia și cunoștințele pe care vi le acor- 
dă, nu este altceva decât un cadou. Drept urmare, legătura 
dintre dumneavoastră și șef devine mai strânsă. 

(Martin Luther și începutul culturii banilor) 


Reforma protestantă a facilitat explozia comercială ce a 
condus la apariţia lumii în care trăim acum. Odată cu răspân- 
direa reformei, Martin Luther a ajuns în centrul puternicelor 
interese locale. Drept urmare, le-a acordat prinților și moșie- 
rilor autoritatea morală de a prelua controlul asupra maselor, 
arendând pământul oamenilor care trăiau pe el. 

Noua biserică urmărea să obțină sprijin politic, iar adopta- 
rea mercantilismului îi garanta că va dobândi susținerea deţi- 
nătorilor puterii, care fuseseră iritaţi de opoziția manifestată 
de Biserica Catolică față de practica perceperii dobânzilor și 
față de comercializarea pământurilor care, în trecut, aparți- 
neau maselor. (Desigur, Biserica Catolică dorea să îngrădească 
puterea lorzilor, a prinților și a regilor din partea locului, deoa- 
rece era edificată în jurul unui puternic lider universal, papa.) 

Unul dintre factorii care au contribuit la dezvoltarea refor- 
mei protestante era faptul că interesele comerciale sprijineau 
răspândirea acesteia, dat fiind că era nevoie de autoritatea 
morală a bisericii pentru a da și a lua bani cu împrumut. Este 
dificil de supraestimat impactul major pe care l-a avut această 
mutație asupra culturii și economiei lumii. 

După cum scria Thomas Jefferson, a creat o lume în care 
„neguțătorul nu mai are o țară de baștină“. Dacă toată lumea 
e străină, e mult mai ușor să faci afaceri. lar dacă avem de-a 
face doar cu străini, putem să cerem bani în schimbul unor 
lucruri care, în trecut, erau daruri. Clasa negustorilor a fost 
esențială pentru imperialism și pentru dezvoltarea culturii 
banilor, însă nu poate exista în absența unei culturi care încu- 
rajează împrumuturile financiare. 

Această gândire a distrus numeroase triburi tradiţionale, 
permițând dezvoltarea unor organizații bazate pe comerţ. East 

India Company, casele de modă din Franţa sau băncile din 
Italia nu ar fi putut exista niciodată într-o lume care punea preț 
pe interdicția cametei. 

Martin Luther a realizat că susţinerea nevoilor deţinătorilor 
locali ai puterii putea contribui la răspândirea protestantismu- 
lui. Neavând de ales, papa a cedat. Interdicţia cametei a fost 
nuanțată, discutată și, în cele din urmă, eliminată. Banii au 
început să curgă, s-au făcut investiţii, afacerile s-au dezvoltat 
și productivitatea a crescut. Oamenii puteau percepe fiecare 
tranzacție ca pe o șansă de a împrumuta sau de a face bani în 
calitate de agenţi independenți. Toți au devenit oameni de afa- 
ceri, debitori sau creditori. 

Dintr-odată, tribul devenise un centru al profitului. Dacă 
aveai norocul să cunoşti o mulțime de oameni, puteai să faci 
bani de pe urma lor. Leadershipul social s-a transformat în 
mod magic în leadership financiar. 

În ultimii cinci sute de ani, cea mai bună modalitate de a avea 
succes a fost aceea de a-i trata pe toţi ca pe niște străini cu care 
puteai face afaceri. Acesta este unul dintre motivele pentru care 
anumiţi comercianţi care activează în domeniul marketingului 
piramidal și brokeri de asigurări îi fac pe oameni să nu se simtă 
în largul lor. Astfel, mica prăpastie existentă între afaceri și trib 
pare a fi anulată. Odată cu depăşirea granițelor, am abandonat 
ideea satului alcătuit de trib. Am rămas în schimb cu tribul 
alcătuit de familie și cu tribul de la locul de muncă. Practic, 
trăim cu oamenii cu care lucrăm şi ne identificăm cu ei. 

Astăzi trăim într-o lume în care membrii triburilor corpo- 
ratiste sunt, probabil, la fel de importanţi pentru noi ca și fami- 
lia noastră. Vorbiţi cu sora dumneavoastră mai des decât cu 
şeful? Dar decât cu persoana care conduce vânzările compa- 
niei din regiunea central-vestică? 

Fiinţele umane simt nevoia să aparțină unui trib, însă struc- 
tura acestui trib s-a schimbat, pentru totdeauna probabil. 

Acum, tribul este compus din cei mai buni colegi de muncă 
sau cei mai buni clienți, nu doar din familia, satul sau grupul 
nostru religios. 

Această dublă mutație presupune că cele mai bune interac- 
ţiuni profesionale nu sunt cele cu străinii, ci cele cu tribul. 
Dacă avem de ales între un om din interior şi un outsider, ale- 
gem să lucrăm cu oamenii din interior. Dar membrii tribului 
fac parte din familie şi nu trebuie să le percepem dobândă! 
Legăturile mai strânse produc rezultate mai bune, ceea ce face 
să asistăm la revenirea culturii darurilor. Cercul este complet - 
de la dar la camătă şi înapoi la dar. 

Un împrumut fără dobândă este un dar. Darul îi apropie pe 
membrii tribului. Darul vă poate face indispensabil(ă). 


Actul uitat al darului 


De aproape cinci sute de ani, de la legalizarea cametei și 
instituționalizarea banilor, aproape toate elementele vieţii 
noastre au legătură cu comerțul. 

Dacă făceai ceva, o făceai pentru bani sau pentru că îţi adu- 
cea bani. Desigur, nu le cereți bani copiilor dumneavoastră 
pentru cină, însă nici nu-i încurajați să dea-cu mătura la super- 
market fără a primi nimic în schimb. De ce ar face-o? Este siuj- 
ba cuiva. 

Exemplu: mă îndrept spre centrul orașului cu un taxi, 
venind de la aeroport. Alături de mine, alți 40 de călători stau 
la coadă, încercând să prindă un taxi. Dacă strig: „Vrea cineva 
să împărțim taxiul până la Marriott?“, oamenii se uită ciudat 
la mine. Nu vor să-mi rămână datori pentru călătoria cu taxiul, 
nu vor să interacționeze, nu vor să se deschidă conexiunii care 
s-ar crea, dacă ar accepta cadoul meu de a împărți călătoria. 
Preferă să plătească, atât cât face, şi să rămână izolați. Este 

greu să-ţi imaginezi că doi Beduini, care sunt membrii acelu- 
iași trib, s-ar izola unul de celălalt cu atâta entuziasm. 

Darurile s-au degradat, ajungând să fie înlocuite de bani. 
Dacă vă ofer un dar, singurul motiv aparent este să vă deter- 
min să îmi răspundeţi la fel. Este ca şi când v-aș da bani, însă 
cu o implicaţie socială. Șeful studioului sgândeşte: „De 
Crăciun pot să-i dau lui Seth Rogen un joc de pinball pentru că 
astfel se va simţi dator și următoarea negociere ar putea merge 
mai bine“. 

Desigur, prima problemă a acestor feluri de cadouri este că 
distrug adevăratele daruri, iar a doua este că sunt un substitut 
inadecvat al banilor. Creează neînțelegeri și confuzie, deoare- 
ce, dacă Seth Rogen nu prețuieşte jocul de pinball la fel de 
mult ca şeful studioului, una dintre părți va fi nemulțumită. 

Adevăratele daruri nu necesită reciprocitate (cel puţin, nu 
una directă) și cele mai bune tipuri de daruri sunt cele artistice. 


Alcoolicii anonimi și darurile 


Unul dintre aspectele fundamentale ale organizației 
Alcoolicilor Anonimi este faptul că banii nu trec dintr-o mână 
într-alta. Nu există o organizaţie centrală care strânge cotizații, 
nu există taxe de participare la şedinţe, nu se fac plăți între 
membri. Într-ajutorarea alcoolicilor, pe care îi leagă aceeaşi 
suferință, are două efecte: în primul rând, cel care oferă şi cel 
care primeşte se apropie unul de celălalt, creând un trib. Şi, în 
al doilea rând, se creează o obligaţie pentru cel care primește. 
Nu obligația de a răspunde prin reciprocitate, pentru că nu 
poate şi nu nici nu se așteaptă acest lucru de la el, ci obligaţia 
de a ajuta pe altcineva. 

Astfel, mişcarea ia proporții. 

Diferenţa dintre datorie și capital 


Dacă cineva investește în afacerea dumneavoastră şi preia 
câteva dintre acțiunile fondatorului, are loc o apropiere. 
Persoana respectivă este de partea dumneavoastră, căci atunci 
când câștigați, câștigă și el. 

Dacă o bancă vă împrumută bani pentru facultate, devi- 
ne Celălalt, străinul. Banca este un oponent, care vă epui- 
zează resursele, cerând banii de la început, nu la sfârşit. 
Împrumuturile pentru facultate nu pot fi anulate, chiar dacă 
intraţi în faliment. De obicei, împrumutul făcut de bancă este 
vândut, aşa că nu mai există nicio conexiune cu dumneavoas- 
tră. Banca nu oferă consiliere sau asistenţă colegială și nici 
măcar consultanță în raport cu opţiunile pe care le aveţi cu 
privire la carieră. Pur și simplu, vă cere să plătiți. Niciun fond 
de investiţii nu s-ar comporta în acest fel. 

Există numeroase forme de capital, dar puţine dintre ele 
implică bani numerar. Atunci când investești timp sau resurse 
în succesul sau fericirea cuiva, iar plata care îți revine este o 
cotă din profitul rezultat, devii partenerul persoanei respective. 


Ce legătură au toate acestea cu dumneavoastră? 


Oferiți daruri? În mod autentic şi adevărat? Sau sunteți 
într-atât de dominați și îndoctrinați de sistem încât nu vă 
puteţi imagina că ați putea crea artă, apropiindu-vă de oamenii 
care contează pentru dumneavoastră? 

Dacă această secţiune în care discutăm despre daruri, dato- 
rii şi reciprocitate vi se pare ciudată, este un indiciu al faptului 
că umanitatea v-a fost alterată de imperativul comercial care 
a făcut ravagii - sau poate că sugerează că ați uitat că aveţi 

abilitatea de a oferi aceste daruri. Sistemul vă face să simțiți 
că se profită de dumneavoastră, că sunteți abuzat și exploatat 
de „imperativul comercial“. Nu sunteți altceva decât un jucă- 
tor în mașinăria comercială. Faptul că realizați că nu aţi oferit 
daruri din cauza fricii sau pentru că aţi uitat ce aveți de oferit 
v-ar putea obliga să acționați. 

Cred că merită să încercați. 


Cercurile sistemului darurilor 


Deşi unii artiști ajung să se îmbogăţească (J.K. Rowling a 
devenit extrem de bogată), crearea artei nu are legătură cu 
acest lucru. Arta este un dar, pe care artistul îl oferă privitoru- 
lui, ascultătorului sau utilizatorului. În momentul în care înce- 
tează să mai fie un dar, o parte din artă se pierde. 

În viaţa profesională a unui artist obișnuit a survenit o 
schimbare. Acum, arta pe care o creaţi poate ajunge mult mai 
departe, influențând mai mulți oameni decât a reușit vreodată. 
Un cântăreţ de folk poate ajunge la un milion de oameni prin 
intermediul harului său, nu doar la cei care încap într-o cafe- 
nea. Un designer industrial poate avea impact asupra vieților 
unui miliard de oameni prin noua modalitate de filtrare a apei 
pe care a concepult-o. 

Numeroşi oarneni se agită în legătură cu economia impli- 
cită răspândirii gratuite a artei în toate formele sale, însă ade- 
vărata magie constă în avantajele inerente ale acestei 
expansiuni, nu în diminuarea comerțului pe care o cauzează. 
Atunci când ai mai mulţi prieteni în cercul principal, mai mulți 
oameni cu care să-ți împărtășești arta, aceasta este amplificată 
și poţi dobândi o putere mai mare. 

Nu uitaţi, cel mai probabil vom oferi daruri familiei şi prie- 
tenilor. Nu le percepem dobândă și nu sunt clienții noștri, sunt 
oameni la care ţinem. 

Internetul modifică cercul alcătuit din ceea ce numim 
„familie şi prieteni“. Twitter și Facebook au creat o nouă clasă 
de oameni; îi numim „amici“. Dacă am posibilitatea de a dărui 
artă în mod gratuit membrilor cercului meu de amici, de ce 
aş ezita? 

Există trei cercuri care definesc în mod tradițional ciclul 
artistic printre artiștii din domeniul artelor frumoase, cum ar 
fi pictorii şi sculptorii. Cred că aceste cercuri pot funcţiona în 
cazul tuturor celor care oferă un dar sau produc o schimbare 
în lume. 

Primul cerc este reprezentat de adevăratele daruri - obiec- 
tele pe care un artist la împarte cu bucurie și de bunăvoie. 
Acest cerc include prietenii, familia sau oamenii cu care 
lucraţi. Aveţi un oaspete la cină și nu-i cereți să plătească ce a 
consumat. Masa este un dar. Prietenii vă solicită un sfat în 
legătură cu acţiunile lor sau să-i ajutaţi la contabilitate. Nu le 
percepeţi o taxă. Este un dar. 

Cel de-al doilea cerc este cercul comerțului. Din acest cerc 
fac parte oameni şi organizații care plătesc pentru arta dum- 
neavoastră. Plătesc pentru un suvenir, un poster sau un dis- 
curs. Plătesc pentru o consultaţie, un concert sau pentru 
abonarea la un newsletter. ConEd îl plăteşte pe Paul să se 
ocupe de rețeaua sa de gaze, ştiind că harul său de a lucra bine 
cu oamenii le îmbunătățește serviciile. 

lar acum, internetul creează un al treilea cerc, cercul 
tribului, al adepților și al fanilor care v-ar putea deveni amici. 
Acest cerc este nou. Este imens și important, deoarece vă per- 
mite să vă lărgiţi cel de-al doilea cerc și să faceți mai mulți 

bani, să influențați mai mulți oameni şi să îmbunătățiți mai 
multe vieţi. 

Monet le oferea picturi prietenilor (primul cerc) sau le vin- 
dea colecționarilor (cel de-al doilea cerc). 

Acestea au fost vândute la preţuri foarte mari, uneori, după 
moartea pictorului. Tablourile au fost revândute unor oameni 
care doreau să intre în posesia lor, care voiau să le revândă, la 
rândul lor, sau să aibă un anumit control asupra lor. 

Tablourile respective sunt expuse în muzee, unde pot fi 
văzute gratuit (sau contra unei mici donaţii) de către mase (cel 
de-al treilea cerc). 

Cel de-al treilea cerc schimbă arta tuturor artiștilor, pentru 
totdeauna. Vă permite să vă împărtăşiți harul cu mai mulți 
oameni, mai ieftin și mai rapid decât a fost posibil vreodată. 
Dacă vă concentrați asupra celui de-al doilea cerc, străduin- 
du-vă să percepeţi o anumită taxă de la cât mai mulţi oameni, 
cât mai des, arta dumneavoastră are de suferit. Generozitatea 
generează venituri. Și funcționează fie că vindeti tablouri, ino- 
vaţii sau un serviciu. 

Linus Torvalds a muncit mult pentru a crea sistemul de 
operare Linux. A făcut-o fără a aştepta niciun ban în schimb şi 
în mare măsură pentru prietenii săi. internetul i-a permis să 
facă saltul la cel de-al treilea cerc - există peste o sută de mili- 
oane de oameni în întreaga lume ce beneficiază de măiestria 
sa, care fac parte din tribul său și îi urmăresc munca, 

Pe măsură ce crește cel de-al treilea cerc, al doilea cerc își 
poartă singur de grijă. Linus şi echipa de bază care se ocupă 
de crearea sistemului de operare Linux nu vor mai fi nevoiţi să 
caute de lucru vreodată deoarece cu cât le oferi mai mult ami- 
cilor, cu atât este mai mare lista oamenilor dornici să te plă- 
tească pentru a te dedica muncii tale. 

Diferenţa dintre „dacă” și „și“ 


Într-o tranzacție monetară, ne concentrăm asupra lui 
„dacă“. Își voi da asta, dacă îmi dai aia. Schimbul iniţial depinde 
de promisiunea reciprocității, neavând loc în absența acesteia. 
În cazul unui dar, implicaţia este și. Îți voi da asta și tu vei face 
ceva pentru altcineva. Îți voi da asta și mă aştept ca sentimen- 
tele tale să se schimbe. 

Puterea constă în crearea abundenței. O tranzacţie lasă 
lucrurile așa cum sunt, fără niciun surplus extern. Un dar cre- 
ează întotdeauna un surplus, pe măsură ce se răspândește. 


Spălarea mașinilor închiriate 


Prietena mea Julie obişnuia să spună: „Nimeni nu spală o 
maşină închiriată înainte de a o returna“. 

Motivul ar trebui să fie evident: Avis nu este unul dintre 
membrii tribului nostru. Am plătit mașina, compania a primit 
banii, așa că ar trebui să se ocupe de spălarea maşinii. Este o 
tranzacție. 

Tranzacţiile distanțează părțile unele de altele. Tranzacţia 
stabileşte regulile interacțiunii, iar dacă acestea nu există, nu 
trebuie să vă faceţi griji. Dacă în seara aceasta servesc masa în 
restaurantul dumneavoastră și achit nota de plată, nu am nicio 
obligaţie să revin mâine și nici dumneavoastră nu trebuie să-mi 
trimiteţi o felicitare de Crăciun. Am făcut o afacere, iar o afa- 
cere este o afacere și atât (ce expresie nemaipomenită), așa că 
putem să ne vedem de treabă. Din multe puncte de vedere, 
această relație, din care ideea de trib este absentă, îi conferă o 
mare libertate comerțului, permițându-le lucrurilor să se dez- 
volte, să se răspândească și să se schimbe cu mare rapiditate. 

Să ne gândim la următoarea alternativă: băiatul de serviciu 
de la hotel care refuză bacșișul oferit de un client mai vârstnic, 
pe care l-a ajutat. Doctorul care face un efort special pentru a 
consulta un pacient, chiar dacă este liber în ziua respectivă. 
Patronul unui restaurant care trimite câteva mâncăruri 
speciale unui client fidel, refuzând să primească bani pentru 
acest gest. 

În fiecare dintre aceste cazuri, absenţa tranzacţiei a creat o 
legătură între cel care oferă și cel care primește și, poate în 
mod surprinzător, primul are de obicei mai mult de câştigat. 

Hyatt Hotels îşi tratează astăzi fiecare client în mod diferit. 
Deoarece ştiu cine sunt cei mai buni clienți, se străduiesc nu 
să încaseze mai mulți bani de la aceștia, ci să le ofere mai mult. 
Își propun să acopere în mod aleatoriu cheltuielile aferente 
consumului de la bar, să ofere masaje gratuite și să furnizeze 
alte servicii, pentru care în mod obișnuit ar putea percepe o 
taxă. Dacă ar face-o într-un mod corporatist, ca la carte, s-ar 
crea senzaţia de falsitate şi iniţiativa ar da greş. Însă le permit 
angajaţilor să fie cu adevărat generoși și lucrurile nu au cum 
să nu funcționeze. 


Darurile artistice 


După cum am văzut, în absența darurilor, nu există artă. 
Atunci când arta este creată doar pentru a fi vândută, nu este 
decât o marfă. Pentru artist, unul dintre elementele-cheie este 
actul de a oferi arta unuia dintre membrii tribului. (Pentru a 
clarifica lucrurile, un obiect, o pânză sau un produs nu este 
neapărat rezultatul unei manifestări artistice. A vedea lucrul, 
a-l auzi și a-l înțelege - sunt condiții suficiente pentru a putea 
vorbi de artă.) 

Dacă vă ofer o operă artistică, nu puteți și nu ar trebui să vă 
grăbiţi să-i atribuiți o valoare monetară. A face acest lucru 
înseamnă să-i răpești magia. Dacă însoțitorii de zbor ar perce- 
pe o taxă pentru că ne zâmbesc, pentru că ne dau o mână de 
ajutor la bagaje sau pentru că ne amuză copilul, nu am mai 
putea vorbi nici despre daruri, nici despre artă. Ar fi o formă 
de efort emoţional contra cost. 

Dacă vă ofer o operă de artă, nu ar trebui să vi se impună 
să vă străduiți să răspundeţi cu același gest, căci reciprocitatea 
este echivalentă cu ţinerea scorului, ceea ce implică moneti- 
zarea artei, nu aprecierea ei. 

Când vin la dumneavoastră acasă să iau cina, nu ar trebui 
să aduc prăjituri doar pentru că m-aţi invitat la masă. Dacă aş 
face asta, ar însemna să devalorizez și să manifest o lipsă de 
respect pentru darul pe care mi-l faceţi. 

O cunoştinţă a mea oferă întotdeauna un dar sub formă de 
bani numerar atunci când participă la o nuntă sau la un bar 
mitzvah. După ceremonie, când se ajunge la desert, scrie 
cecul, iar suma pe care o oferă este direct legată de suma care 
crede că a fost plătită pentru meniu. Dacă ați servit friptură, 
înseamnă că cecul primit ca dar de nuntă va fi mai mare. Puteţi 
respira ușurați. 

Sau gândiţi-vă la membrii unei familii care își oferă bani de 
Crăciun. Dacă toți oferă și primesc aceeași sumă, nu se aleg cu 
mare lucru, nu-i așa? 

Dăruirea artei creează instantaneu o legătură între artist și 
cel care primește. Se oferă un dar nepreţuit, a cărui valoare nu 
poate fi nicicând exprimată în bani, care nu poate fi achitat şi 
nici echivalat. Beneficiul artistului este faptul că știe că v-a 
schimbat într-un fel sau altul, nu că îl veţi plăti. Astfel că sin- 
gurul răspuns posibil este să consolidaţi forța tribului. 

Dacă vă tratez cu respect sau petrec un anumit timp 
încercând să vă conving să vă răzgândiți, mă raportez la 

dumneavoastră cum ştiu mai bine. Dacă vă sensibilizez câtuși 
de puţin, veți avea două obligaţii: de a ne apropia și de a trans- 
mite darul mai departe, dându-i-l unui alt membru al tribu- 
lui. Darurile nu impun achitarea imediată, însă au avut mereu 
implicații sociale în cadrul tribului. 


Produsul derivat egoist 


Unii oameni oferă daruri pentru că aşa le este firea. Îşi 
iubesc tribul sau își respectă arta, așa că oferă lucruri. Nu cu 
un scop, ci pentru că acest gest le aduce bucurie. 

Alţi oameni s-ar putea să simtă nevoia de a analiza mai 
întâi beneficiile economice. Aceștia au fost îndoctrinați de ulti- 
mii cinci sute de ani de istorie; sunt oameni care vor să știe cu 
ce se aleg, care cred că nu-ți dă nimeni de mâncare pe degeaba 
şi că fiecare trebuie să se gândească la binele propriu. Viaţa lor 
este lipsită de artă, deoarece sunt incapabili să ofere un dar 
adevărat. Vor ceva în schimb. Vor siguranță, bani sau ambele. 

Capitaliștii încăpăţânațţi și egoiști care se află printre noi se 
vor bucura auzind următoarea propoziție: 

Artiştii sunt indispensabili şi de neînlocuit. 

Arta este rară. Raritatea creează valoare. Darurile fac tribu- 
rile mai puternice. Organizațiile se vor strădui întotdeauna să 
înlocuiască elementele substituibile cu altele mai ieftine. Însă 
artiștii generoși nu sunt ușor de înlocuit. 

Prin urmare, artiștii sunt diferiți. 

Dacă oferiţi un dar, sper că o faceți pentru că vă respectaţi 
muza şi sunteți una cu arta pe care o creați. Însă, cel puţin în 
acest moment, voi considera că simulați acest comportament 
pur şi simplu pentru că doriți să fiți un om de neînlocuit, punc- 
tul central al tribului, sursa noastră de inspirație și cel pe care 
putem conta cu toții că va schimba lucrurile. 

Unii oameni cred că nu poţi fi generos/generoasă decât 
după dobândirea succesului. Susţin că trebuie să ajungă în 
acest punct, iar apoi vor oferi la rândul lor. Ceea ce este uimi- 
tor este faptul că oamenii cu cel mai mare succes din lume sunt 
cei care nu o fac pentru bani. 

Oamenii de afaceri de școală veche pledează pentru respec- 
tarea copyrightului și protejarea brevetelor, spunând: „Nu pot 
să vă împărtăşesc ideea mea, deoarece mă tem că mi-o veţi 
fura“. Conform gândirii tradiționale, mai întâi eşti plătit, sem- 
nezi un contract, te protejezi, te aperi şi obţii profit. Aceştia 
spun: „Plătiţi-mă“. 

În schimb, artiștii zic: „Poftim“. 


Trei moduri în care oamenii se gândesc la daruri 


1. Oferiți-mi un dar! 
2. Vă fac un dar; acum îmi sunteţi dator(datoare), la greu. 
3. Iată darul meu, te iubesc. 


Primele două variante reprezintă perspective capitaliste 
eronate asupra a ceea ce înseamnă să oferi sau să primeşti un 
dar. Doar cea de-a treia reprezintă singura alternativă valabilă 
de pe listă. 


Sunny Bates și legea lui Metcalfe 
Bob Metcalfe a inventat tehnologia care permite com- 
puterelor să fie legate în rețea. Eternetul, cum l-a numit el, l-a 


făcut bogat. Totodată, a enunțat legea lui Metcalfe, care l-a 
făcut celebru. 

Legea lui Metcalfe spune că valoarea unei rețele crește, 
ridicându-se la pătratul numărului de noduri existente în 
rețea. În traducere? Ideea este că, cu cât numărul oamenilor 
care dețin un fax este mai mare, cu atât sunt mai valoroase 
faxurile (dacă o singură persoană are fax, acesta este inutil). 
Cu cât numărul oamenilor care utilizează internetul este mai 
mare, cu atât mai bine funcționează. Cu cât am mai mulți prie- 
teni care folosesc Twitter, cu atât este mai valoros acest instru- 
ment pentru mine. Conexiunile sunt valoroase în și prin sine, 
deoarece măresc productivitatea, conduc la scăderea costuri- 
lor de comunicare şi, da, aduc daruri. 

Sunny Bates este un Eternet uman. Sunny a condus o firmă 
de recrutare, interesată de cooptarea profesioniştilor cu funcții 
de conducere, care a avut un mare succes și pe care a vândut-o; 
acum creează valoare ajutându-şi clienţii să se conecteze cu 
comunitățile relevante. Treaba ei este să pună oamenii în legă- 
tură. Conexiunile pe care le creează îi impun să depună un 
efort emoţional. Riscă să fie respinsă. Trebuie să interacțione- 
ze cu oameni care s-ar putea să nu o placă de la prima întreve- 
dere sau trebuie să se confrunte cu idei ce pot constitui o 
provocare. Magia artei ei constă în faptul că acest dar continuă 
să se multiplice. Pe măsură ce rețeaua ei se măreşte, se creează 
mai multă valoare. Sunny percepe rareori o taxă pentru ceea 
ce face, deoarece munca sa are un impact atât de mare tocmai 
datorită faptului că darul constituie un element fundamental 
(şi deoarece își iubește munca). 


Măiestria de a trăi modest 


Unul dintre motivele pentru care oamenii renunță să ofere 
daruri este pentru că nu-și pot permite să facă acest lucru. 

Darurile nu trebuie să coste bani, însă întotdeauna costă timp 
şi efort. Dacă sunteți panicat(ă) în legătură cu banii, aceste 
două lucruri sunt greu de găsit. Cu toate acestea, motivul pen- 
tru care acești oameni cred că nu-și pot permite să o facă este 
faptul că sunt într-atât de îndoctrinaţi de cultura consumistă, 
încât au datorii sau facturi lunare lipsite de orice justificare. 

Atunci când îţi reduci cheltuielile la maximum, ai un sur- 
plus. Surplusul îţi permite să fii generos, răsfrângându-se în 
mod misterios asupra ta și sporindu-ți surplusul. 


Cum să primim un dar 


E posibil să distrugi un artist refuzându-i darurile. 

De asemenea, este posibil să-l distrugi irosindu-i darurile 
sau neprimindu-le aşa cum se cade. 

Hollywoodul ucide artiștii în fiecare zi. Cei de acolo găsesc 
un creator independent de film care ne-a făcut un dar prin fil- 
mul său. Apoi îl cumpără, îi dau foarte mulți bani și nu suficien- 
tă libertate, ucigându-l prin asfixiere. Industria muzicală 
distruge artiștii în mod regulat, obligându-i să se conformeze, 
în schimbul promisiunii că vor contribui la răspândirea harului 
lor artistic. 

Care să fie oare motivul exact al faptului că un reprezentant 
al unui serviciu de asistență clienţi se străduieşte atât de mult? 
Ce are de câștigat, oferind un dar atât de prețios, dacă nu îi va 
oferi nimeni niciun bănuț în plus? Cei care se concentrează 
doar asupra banilor, căutând să obțină profit pe termen scurt 
nu pot suporta o astfel de atitudine. Nu vor o relație care nu se 
bazează pe bani şi vor să poată accesa sau bloca arta după voie. 

Pentru unii artiști, beneficiile sunt strict interne. Crearea 
artei este un bun intrinsec și le aduce bucurie. Nu vor nimic, 

nu caută nimic şi, dacă sunt extrem de hotărâți, nu vor 
primi nimic. 

Totuși, majoritatea artiştilor caută feedback, într-un fel sau 
altul. Vor să ştie că arta pe care o creează provoacă o schimba- 
re, că funcționează. 

Există şi artişti care caută glorie şi avere. 

Toţi artiștii pe care i-am întâlnit vor să clădească legături, 
vor să contribuie la stabilirea unor conexiuni. 

Credeţi că Bob Dylan vrea să fie hărțuit de fani, să fie tratat 
penibil oriunde se duce, că vrea să fie invitat la ziua de naștere 
a copilului dumneavoastră pentru că îl cunoaşteţi pe unul din- 
tre prietenii prietenului fiului său? Dylan nu vrea să vă fie pri- 
eten, vrea să vă facă să vă schimbaţi sau să stabiliți o conexiune. 

Credeţi că tânărul inovator de la recepție vrea so de dolari 
în plus la salariu drept răsplată pentru noul sistem pe care l-a 
creat, care aduce companiei economii de un milion de dolari 
pe an? De-asta credeţi că a făcut-o? 

Un dar bine primit poate aduce mai multe daruri. Însă artiş- 
tii nu oferă daruri pentru bani. O fac pentru respect, pentru a 
crea conexiuni şi pentru a provoca schimbări. Astfel că oameni 
care ştiu să primească cel mai bine sunt cei care pot răspunde 
în același fel. Cu recunoştinţă nedisimulată. Prin semne vizi- 
bile ale schimbării create. Prin daruri care au o valoare reală, 
nu doar printr-o gratuitate măruntă sau o falsă apreciere. 


Manipularea economiei darului 


De îndată ce trasaţi o hartă, mecanizând și monetizând 
efortul emoţional, îl distrugeți. 

Zâmbetele false ale unui ghid de la Disney World, de exem- 
plu, au o putere mult mai mică decât conexiunea autentică pe 


244 Eşti de neînlocuit? Cultura puternică a darurilor 


care turistul o stabileşte cu muncitorul care manevrează un 
montagne russe. 

Acesta este motivul pentru care cei care lucrează în tele- 
marketing, reproducând papagaliceşte scenarii, nu ajung nici- 
odată la rezultatele oamenilor din vânzări, care spun ceea ce 
cred. Firmele mari și-au dat seama că oamenii tânjesc după 
conexiuni, nu obiecte, astfel că au încercat să le instituționali- 
zeze, să le măsoare și să le răsplătească. Și au dat greș de fie- 
care dată. 

Gândiţi-vă la însoțitoarea de zbor care stă la ieşirea din 
avion, spunând „La revedere“ de nenumărate ori - o face pen- 
tru că trebuie, nu pentru că vrea să o facă. 

Intenţia celui care oferă și postura celui care primește suni 
vitale. Nu vreau să sugerez că trebuie să vă falsificați atitudinea 
și să născociţi un alt comportament pentru a ajunge în față. 

Să te ocupi de cabina de la clasa întâi a companiei British 
Airways poate fi o slujbă de coșmar. Directori aroganți şi obo- 
siți sunt serviţi ore în șir de însoțitorii de zbor, meritând rareori: 
serviciul pe care îl solicită. Sigur, au plătit, însă mult prea des, 
nu sunt nici deschiși, nici receptivi la ceea ce li se oferă. 

Secretul muncii în această tură, mi-au mărturisit angajații, 
constă în a-ți da seama că extraordinarul serviciu oferit nu i se 
adresează pasagerului şi nici companiei British Airways. Cel 
căruia îi este destinat este însoțitorul de zbor. 

Cei care oferă, cu cel mai mare succes, nu o fac pentru 
că li s-a spus să o facă. O fac deoarece le face plăcere. Le 
aduce bucurie. 

Sigur, ar fi mai bine dacă salariul primit ar fi cel meritat, ar 
fi mult mai bine dacă numărul pasagerilor care le apreciază 
munca ar fi mai mare. Însă, până când se vor întâmpla aceste 
două lucruri, cei mai apreciați și cei mai fericiți însoțitori de 
zbor vor îmbrăţișa arta meseriei lor, fără a aștepta aplauzele 

cuiva. În cazul în care compania lor ar utiliza camere ascunse 
şi formulare completate de clienți pentru a-i determina să 
muncească mai bine, rezultatul ar fi contrariul. Arta supusă 
manipulării (chiar şi arta oferirii serviciilor) încetează să 
fie artă. 

Şefii extraordinari și organizațiile de talie mondială anga- 
jează oameni motivaţi, stabilesc standarde ridicate şi le permit 
oamenilor să devină remarcabili. 


Internetul ca sistem al darurilor 


Ezit să folosesc sintagma „economia darurilor“ deoarece, 
de îndată ce o fac, oamenii se întreabă cu ce se vor alege și cât 
vor trebui să plătească. 

Clay Shirky şi Doug Rushkoff au discutat despre condiţia de 
dar public a netului. Cineva pune un video pe YouTube; de ce? 
Nu există niciun profit potenţial evident, nu se fac vânzări pe 
baza reclamelor, iar calea spre glorie nu este garantată. Este 
un dar. 

La început, darurile pe care le poţi face trăiesc pe un tărâm 
de mici dimensiuni. Faci ceva pentru tine, pentru un prieten 
sau doi. Totuși, în curând, cercul darurilor se lărgeşte. Internetul 
îți aduce beneficii. O sută de oameni îţi citesc blogul sau 50 se 
abonează la podcastul tău. Nu încape vorba de economie aici, 
dar există un public şi șansa de a-ţi împărtăși darul. 

Iar acest cerc dă naștere altor cercuri. Membrii publicului 
pe care i-ai fermecat cu videoclipul tău își dau seama că şi ei 
pot face un dar comunităţii. Și îl fac. Iar publicul continuă să se 
mărească, fiecare membru bucurându-se de fructele digitale 
ale muncii donate de alții cercului de oameni din ce în ce 
mai mare. 

Faptul că nu există bani la mijloc sau un sistem de schimb 
face parte din modul de funcționare. Dacă vă trimit două 
linkuri, iar apoi vă simţiţi obligați să-mi trimiteţi şi dumnea- 
voastră două linkuri, nu mai avera de-a face cu arta, ci cu o 
economie a reciprocității. 

Nu scriu pe blog pentru a obţine ceva de la dumneavoastră. 
Scriu deoarece, oferind un mic dar comunităţii, sub forma scri- 
sului, mă face să mă simt bine. Mă bucur că vă aduc bucurie. 
Când, într-o zi, darul respectiv se întoarce la mine într-un mod 
neașteptat, mă bucur încă o dată de efortul depus. 

Reciprocitatea, definită ca plată pentru munca mea, nu mă 
interesează. Mă preocupă faptul că oamenii îmi apreciază 
munca şi felul în care aceasta produce o schimbare asupra lor - 
aceasta este răsplata mea. 

Internetul a preluat ideea darului, a multiplicat-o, pro- 
pulsând-o pe un tărâm în care darurile nu aveau prea mare 
căutare până acum. Sistemul darurilor a devenit astăzi un 
aspect mai important al comerțului decât a fost vreodată. 

Margaret Thatcher a făcut o afirmaţie celebră: „Nu există 
ceea ce numim societate“. Deși la o primă vedere afirmaţia 
este ridicolă, lărgirea cercului culturii darurilor demonstrează 
falsitatea acestei afirmații în practică. Societatea se creează 
atunci când oferim daruri. 

Un coleg de birou publică o lucrare despre o nouă tehnică 
sau susține o prelegere la o conferinţă, fără a primi bani în 
schimb. Vă străduiţi să-i faceți pe plac unui client mărunt sau 
construiți un forum on-line pentru a vă învăţa clienţii cum să 
obțină mai mult de la produsele dumneavoastră (fără costuri 
suplimentare). Toate acestea sunt exemple ale modului în care 
funcţionează sistemul darurilor. Acţionează chiar mai pro- 
fund, la nivel intern. Cineva care nu face parte din departa- 
mentul dumneavoastră intervine şi vă dă o mână de ajutor 

când vă aflaţi la ananghie. Un coleg oferă contactele pe care le 
are şi celorlalţi. Participați la un brainstorming, în căutarea 
unei idei noi, împreună cu o altă persoană care se ocupă de 
vânzări. În fiecare dintre aceste cazuri, nu putem vorbi despre 
reciprocitate sau despre o răsplată garantată. În schimb, avem 
un cerc care se lărgește tot mai mult, un cerc în care darurile 
sunt prețuite şi transmise mai departe. 

Singurii oameni care nu beneficiază de pe urma acestui 
fapt sunt avarii. Oamenii care primesc daruri însă nu le oferă 
ajung temporar să conducă jocul, dar, în cele din urmă 
sunt eliminați. 


Uneori, nu vreau darul pe care mi-l oferiţi 


Esenţa reciprocităţii și a sistemului darurilor este că parti- 
ciparea celui care primește este imperativă. Umanitatea inter- 
acțiunii nu prea tolerează renunţarea, izolarea sau avariția. 
Dacă adoptați vreuna dintre aceste posturi, cercul dumnea- 
voastră se micşorează. 

Pentru ca sistemul să funcționeze, toate părţile trebuie să 
intre în joc, oferind şi primind totodată. 

Este posibil ca şeful dumneavoastră să nu dorească schim- 
barea situației curente. La fel, poate că un client nervos nu vrea 
să-i faceţi ziua mai bună, iar colegul dumneavoastră nu vrea 
să schimbe totul, de la cap la coadă. 

Aceasta este provocarea la care vă supune încercarea de a 
deveni o persoană de neînlocuit. Nu trebuie să fiți doar artişti, 
generoși şi capabili să vedeţi când este cazul să vă oferiţi aju- 
torul, ci trebuie să fiți totodată lucizi. Să vă dați seama dacă 
abilitățile dumneavoastră sunt bine-venite sau nu într-o anu- 
mită circumstanţă. 

Artistul ambulant este o metaforă nemaipomenită pentru 
dumneavoastră şi munca pe care o faceți. Stă la colțul străzii, 
cântând şi aşteptând să fie răsplătit. Majoritatea oamenilor 
trec fără a-l băga în seamă. Nicio problemă. Ar fi o prostie să 
se comporte altfel pentru a atrage atenția sau să înceapă să 
alerge după cei care nu se opresc. Artistul așteaptă oamenii 
care aleg să se oprească pentru a privi, interacționând și, în 
ultimă instanță, făcând o donație. 

Munca extraordinară nu este creată pentru toată lumea. 
Dacă ar fi, ar fi muncă mediocră. 


„Vă mulțumesc și...“ 


Dacă apreciați un dar, gândiţi-vă să spuneţi „vă 
mulțumesc şi...“ 

Vă mulțumesc şi... am pus semn la 40 de pagini din carte. 

Vă mulțumesc şi... i-am spus şefului dumneavoastră ce 
lucru minunat aţi făcut. 

Vă mulţumesc şi... poftiţi albumul pe care l-am înregistrat 
cu trupa mea săptămâna trecută. 

Vă mulțumesc şi... m-aţi făcut să plâng. 

Vă mulţumesc şi... tocmai am scris pe blog despre ce 
aţi făcut. 

Vă mulțumesc și... luaţi un bacșiş de 20 de dolari; ştiu că 
nu este cine ştie ce, dar nu-mi pot permite mai mult în 
clipa asta. 

Vă mulțumesc și... cum vă pot ajuta să duceți vestea 
mai departe? 

Vă mulţumesc și... m-aţi putea învăţa cum să fac asta? 

Vă mulțumesc și... m-aţi schimbat, pentru totdeauna. 

Cum să încurajezi darurile 


E posibil ca cel care oferă să aibă o motivaţie intrinsecă, 
situație în care o face pentru sine, nu pentru dumneavoastră 
sau pentru organizația pe care o reprezentaţi. Însă, oricare ar fi 
situația, ceea ce caută oamenii care oferă daruri este respectul. 

Respectul nu se manifestă prin bani. Aceştia sunt esenţiali 
pentru a-ţi câștiga existenţa, dar reprezintă un slab substitut 
al respectului și mulțumirilor. Wall Street a aflat acest lucru pe 
pielea sa. 

Când cineva din organizația dumneavoastră începe să se 
comporte ca o persoană de neînlocuit, comandaţi de mâncare 
pentru întreaga echipă, în onoarea acestuia. 

Când cineva îndeplinește mai mult decât i-ați cerut, data 
viitoare oferiți-i mai multă încredere, mai multă libertate, mai 
mult spațiu de mișcare. 

Când cineva susține un discurs care întrece aşteptările, nu 
încercuiți pur şi simplu nota maximă pe foile de evaluare a 
vorbitorilor care au participat la conferință. Mai degrabă, 
aplaudaţi-l în public, așteptaţi-l pentru a-i mulțumi după dis- 
curs, spuneţi la zece prieteni ce aţi văzut și mulțumiţi-i orga- 
nizatorului conferinței. Nu a fost vorba despre o tranzacție 
pentru care plătești făcând câteva cerculețe pe o foaie. A fost 
un dar. Dacă vreţi să-l răsplătiți, faceți ceva dificil. 

Când un voluntar se evidenţiază cu adevărat în cadrul cam- 
paniei politice pe care o derulaţi, nu mormăiți pur și simplu un 
„mulțumesc“ la începutul următorului discurs pe care îl veți 
susține. Chemaţi-l acasă a doua zi şi mulțumiți-i. Postaţi-i 
poza pe site-ul dumneavoastră. Insistaţi să vă fotografiați 
împreună. 

Respectul este darul pe care îl puteţi oferi în schimb. 

Nu puteți jefui un artist decât o singură dată 


Daţi-mi voie să fiu cât se poate de clar: nu sugerez că artiștii 
nu ar trebui să fie plătiți. Ba dimpotrivă, ar trebui să fie plătiţi 
foarte bine. 

Însă natura darului nu permite ca quid pro quo-ul să func- 
ţioneze în acest caz. „Fă asta şi o să te plătesc“ este un con- 
tract, nu un mod de a crea artă. 

Artistul produce un dar, face o schimbare, conducând la 
apariţia unor lucruri bune, fără a spera să fie răsplătit. Așadar, 
este posibil să dai mai puţin decât vei primi de la cineva gene- 
ros. O vreme. Însă oamenii inteligenți nu tolerează acest lucru 
prea mult, iar piaţa îi preţuieşte prea mult pe acești oameni 
rari, încât să permită ca această nedreptate să continue să fie 
o soluţie pe termen lung pentru capitaliști. Dacă sunteți sufi- 
cient de norocoşi încât să lucraţi cu cineva atât de generos, 
plătiți-l bine, altfel o va face concurenţa. 

Staţi o clipă şi gândiţi-vă bine la ce am spus adineauri. Dacă 
sunteți suficient de norocoşi să găsiţi un artist, ar trebui să vă 
străduiţi din răsputeri să-l plătiți cât de mult vă puteți permite, 
căci, dacă nu o veţi face, altcineva v-o va lua înainte. 


Dar cum?! 


De unde să ştiu ce artă să creez? De unde să ştiu ce daruri 
să ofer? 

Aceasta este esența problemei. După ce aţi hotărât că sun- 
teți artist(ă), întrebarea este evidentă. Răspunsul este secretul 
succesului dumneavoastră. Trebuie să vă faceţi o hartă. 

Nu altcineva. Trebuie să o faceţi singur(ă). 

Nu există 
nicio hartă 


Cuiul de osie, artistul și harta 


Trebuie să deveniți indispensabili pentru a putea prospera în noua 
economie. Cel mai bun mod de a face acest lucru este să fiți remarcabilă), 
pătrunzător(pătrunzătoare), artist(ă), să aveți har. Să conduceţi. Cea mai 
rea atitudine o constituie conformismul și statutul de rotiță neînsemnată 
într-un sistem gigantic. 


De ce este nevoie pentru a conduce? 

Distincţia-cheie este abilitatea de a vă clădi propria cale, de 
a descoperi o rută dintr-un punct spre un alt punct - care nu a 
fost cartografiat, măsurat și cuantificat. De prea multe ori, 
vrem să ni se spună exact ce trebuie să facem și tot de atâtea 
ori abordarea aceasta este una greșită. 

Tăietorii de diamante au o înţelegere intrinsecă a pietrei pe 
care o țin în mână. Pot atinge și vedea exact care sunt cele mai 
bune linii; știu. Marii artiști fac exact același lucru. Văd și înțe- 
leg provocările pe care le au în față, fără a se lăsa copleșiți de 
aşteptări sau atașament. Tăietorul de diamante nu își imagi- 
nează diamantul pe care îl dorește. Mai degrabă vede diaman- 
tul posibil. 


Percepția, discernământul și prajna 
Nu poţi face o hartă decât dacă vezi lumea aşa cum e. 


Trebuie să știi unde te afli și încotro te îndrepți înainte de a 
stabili ce trebuie făcut pentru a ajunge acolo. 

Nimeni nu are o viziune transparentă asupra lumii. De fapt, 
fiecare dintre noi are o viziune personală asupra lumii - pre- 
concepțiile, experienţele şi așteptările noastre conturează felul 
în care percepem lumea. 

Administratorul unui fond de investiţii are o perspectivă 
bazată pe experienţa finanțării a zeci de companii de-a lungul 
anilor. Își amintește de ultima explozie a preţurilor acţiunilor 
şi de cea care a precedat-o şi are dovezi palpabile în acest sens. 
Astfel că, atunci când îi arăţi planul tău de afaceri, nu îl vede 
doar pe acesta. Vede totodată ecourile planurilor trecute. Își 
aduce aminte de alți oameni, de alte timpuri și de alte iniţiati- 
ve. Iar amintirile acestea îi marchează percepția. 

Şi angajatul loial are propria sa viziune. Își dorește un loc de 
muncă stabil și crede în dumneavoastră. Astfel că, atunci când 
îi arătaţi planul pe care îl aveţi, perspectiva sa asupra lumii îi 
modifică sentimentele şi felul în care vă analizează planul. 

Avocatul, competitorul, scepticul şi soacra au cu toții pro- 
pria lor viziune asupra lumii, propriile lor prejudecăţi și aștep- 
tări. Desigur, niciunul dintre noi nu deține adevărul absolut, 
însă scopul este să abordăm o situaţie cu o preconcepţie cât 
mai mică posibil. 

Prin urmare, managerul și investitorul caută un angajat 
cu discernământ, care are abilitatea de a vedea lucrurile 
așa cum sunt cu adevărat. Budiștii ar putea numi aceasta 
calitate prajna. Viața lipsită de implicare şi stres vă poate con- 
feri libertatea de a vedea lucrurile aşa cum sunt și de a le spune 
pe nume. Dacă aţi avea această abilitate, aţi fi un atu pentru 
orice organizaţie. 

Desigur, nimeni nu face acest lucru tot timpul. Atunci când 
ne înscriem la colegiu, rezultatul nu ne este indiferent, astfel 
că suntem orbiţi de realitatea procesului. Atunci când compa- 
nia noastră face concedieri, ne interesează rezultatul, astfel că 

suntem marcați de adevărul situației. În mod repetat, atunci 
când trebuie să ne percepem opţiunile cât se poate de clar, 
ne poticnim. 


Nu este ușor să vezi limpede 


E o muncă dificilă, motiv pentru care este atât de rară și 
valoroasă. 

A vedea limpede înseamnă să fii capabilă) să priveşti un 
plan de afaceri din punctul de vedere al investitorului, al antre- 
prenorului și al pieței. Ceea ce este greu. 

A vedea limpede înseamnă să fii capabil(ă) să susții un 
interviu pentru un loc de muncă, ca şi când.nu ai fi nici inter- 
vievatorul, nici aplicantul, ci un observator obiectiv, care 
ocupă un al treilea scaun în încăpere. 

A vedea limpede înseamnă să fii suficient de inteligent(ă) 
pentru a şti când un proiect este condamnat să eșueze sau sufi- 
cient de curajos pentru a persevera în clipa în care colegii dau 
bir cu fugiţii. 

Abandonarea propriei viziuni asupra lumii cu scopul de a 
încerca să adopţi perspectiva altcuiva este primul pas care tre- 
buie făcut pentru a vedea lucrurile așa cum sunt. 


Iritarea provocată de intenție 


Maşina de vizavi claxonează încontinuu. De fapt, nu mași- 
na, ci persoana din mașină. Nu pot să mă concentrez la ceea 
ce fac, mă scoate din sărite. 

Noaptea următoare, bate vântul tare. La un interval de 
câteva minute, o frunză sau o ramură se izbeşte de fereastra 

mea. Senzaţia că în casă sunt în siguranță este cumva recon- 
fortantă. Îmi văd de treabă. 

Care este diferența? 

Sustin o prelegere. Nu mai merge microfonul. Tipul supra- 
solicitat din echipa de montaj a uitat să schimbe bateriile îna- 
inte ca eu să încep. Mă enervez. Sunt aproape furios. În clipa 
aceasta, nu mă gândesc că omul în cauză este hăituit sau că a 
avut de făcut o mulțime de lucruri. Mă gândesc că a dat dovadă 
de răutate și că m-a sabotat deliberat, fără niciun motiv. Am 
muncit din greu ca să fiu sabotat din neglijență. Mă duc și iau 
microfonul de rezervă, însă mi-am pierdut aplombul. 

Câteva săptămâni mai târziu, altă prelegere. Becul proiec- 
torului se arde în mijlocul prezentării. Incidentul nu putea fi 
prevenit. Este o eroare „naturală“. Nu mă las distras și termin 
fără slide-uri. 

Stăpânirea de sine este uşoară atunci când ai de-a face cu 
un eveniment aleatoriu. Se întâmplă. Nu ne înfuriem pe păsă- 
rile care ciripesc şi nici dacă, în timpul unei piese de teatru, se 
dezlănțuie o furtună. Însă, dacă începe să sune un telefon 
mobil, este cu totul altă poveste. Trebuie să stăm şi să fierbem 
în sinea noastră, ca și când astfel am trimite niște vibrații 
îngrozitoare ofensatorului, ceea ce l-ar determina să nu mai 
facă așa ceva niciodată. 

Persoana de neînlocuit înţelege că, dacă se înfurie din 
cauza bateriei microfonului, nu o va face să meargă din nou. 
Nu ar avea rost să-i dea o lecţie tipului de la montaj şi nici nu 
i-ar fi de folos. Aşa că trebuie să ia lucrurile aşa cum sunt. 

Dacă acceptaţi că ființele umane sunt dificil de schimbat şi 
îmbrăţișați (în loc să blestemaţi) unicitatea fiecăruia, veți trece 
prin lume mai fericit(ă) şi veți fi mai eficient(ă). Totodată, veți 
lua decizii mai bune. 

O lecție despre foc 


Focul arde. Aceasta este menirea lui. Dacă vă ardeţi, vă 
puteți înfuria pe dumneavoastră înşivă, însă dacă furia pe care 
o simtiti se îndreaptă către foc, nu aveţi prea multe de câștigat. 
Iar încercarea de a da o lecţie focului, astfel încât data viitoare 
să nu vă mai ardă este, cu siguranță, o pierdere de timp. 

Avem tendinţa să iertăm focul pentru că nu este om. Însă 
şi ființele umane sunt la fel, dacă ne gândim că nu se vor 
schimba prea repede. 

Dar, cu toate acestea, numeroși (cei mai mulți) oameni din 
organizații se comportă atunci când interacționează de parcă 
ar fi puşi să dea o lecţie. Concepem legi, suntem răzbunători 
și ne concentrăm asupra trecutului, deoarece ne facem griji că, 
dacă nu am face-o, cineva va scăpa nepedepsit. 

Astfel că, atunci când un șofer ne taie calea, urlăm și răc- 
nim. Spunem că o facem ca acesta să se înveţe minte şi să nu 
mai pună în pericol și pe altcineva, însă, desigur, nu ne poate 
auzi. Există un mogul media care m-a furat în 1987 şi, de 
atunci, nu am mai vorbit cu el. Pun pariu că nici măcar nu știe 
că exist. Nu se poate spune că i-am dat o lecţie, nu-i așa? 

Abilitatea de a vedea lumea așa cum este începe cu înțele- 
gerea faptului că poate nu este-treaba dumneavoastră să 
schimbaţi ce nu poate fi schimbat. Mai ales dacă încercarea de 
a pune în practică schimbarea respectivă vă face rău atât dum- 
neavoastră, cât și țelurilor pe care le aveți. 


Elementele implicării 


Primul semn al implicării este încercarea de a utiliza tele- 
kinezia și disciplina mentală pentru a controla de la distanță 

ceea ce cred ceilalți despre dumneavoastră și munca pe care o 
faceți. Am făcut cu toţii acest lucru. 

Munciti cu asiduitate la ceva, demarați un proiect special 
sau urmează să aveţi o ședință extrem de importantă. Aţi făcut 
tot ce puteți, iar acum mulțimea va decide cum să reacționeze. 
Vă încruntați, încercând să-i determinaţi să facă o anumită 
alegere? Concentrarea energiei mentale cu scopul de a contro- 
la mintea este epuizantă şi total ineficientă. 

Acest efort vă va istovi și nu va da niciodată roade. Nimeni 
nu spune vreodată: „Mă bucur că azi-noapte am răsucit aceas- 
tă situaţie pe toate părțile, căci m-a pregătit pentru ședința 
de astăzi“. 

Cel de-al doilea semn al implicării este modul în care faceţi 
față veștilor proaste. Dacă acestea vă modifică starea emoțio- 
nală sau ce credeți despre dumneavoastră, atunci vă veți impli- 
ca în raport cu rezultatele care vi se aduc la cunoștință. 
Alternativa este să întrebaţi: „Nu-i așa că este interesant?“ 
Învățaţi ce puteţi învăţa, apoi mergeţi mai departe. 

Desigur, facem asta tot timpul. Jucaţi pinball la un aparat 
nou şi constatați că maneta din stânga nu merge așa cum v-aţi 
fi așteptat. Nu trăiţi o emoție copleșitoare atunci când bila cade 
în gaură. Nu, observați faptul, învățați din el, iar următoarea 
bila sare mai bine. Aveţi discernământ. Sunteţi capabili să 
vedeţi ce se întâmplă și să învăţaţi din acest lucru. Maneta nu 
are legătură cu dumneavoastră, iar faptul că bila alunecă 
în gaură nu reprezintă un atac personal. Se întâmplă pur 
şi simplu. 

Interacțiunile din lumea reală sunt, adesea, mai complexe 
decât un aparat de pinball. Vedem motivații, intrigi și răzbu- 
nări, chiar dacă acestea nu există. Clienţii furioși nu s-au trezit 
dimineaţa hotărâți să vă strice ziua, nici vorbă. Sunt furioși, 
asta-i tot. Nu este ceva personal sau rațional și, cu siguranță, 

nu are de-a face cu faptul că o meritaţi sau nu. Pur şi simplu, se 
întâmplă. Așadar, ce veți face acum în legătură cu acest lucru? 

Atunci când răspunsurile noastre se transformă în reacţii și 
ne propunem să le dăm oamenilor o lecţie, pierdem. Pierdem 
fiindcă actul de a da cuiva o lecţie rareori reuşeşte să producă 
o schimbare asupra persoanei în cauză și nu ne facem nicio- 
dată ziua mai bună sau munca mai utilă. 


Cele două motive pentru care este atât de dificil 
să vezi viitorul 


Implicarea în raport cu un anumit rezultat, în combinaţie 
cu rezistența și teama de schimbare. 

La asta se rezumă totul. 

Aveţi toate informațiile pe care le au și ceilalți. Dar, dacă 
încercați deliberat să creați un viitor care pare sigur, veţi ignora 
de bunăvoie viitorul probabil. 


A ţipa la arbitru 


Tony este comentator sportiv profesionist, şi chiar unul 
bun. Poate să transmită un meci la radio cu o energie debor- 
dantă și o mulțime de detalii, încât te simţi de parcă ai fi pe 
teren. Vede ce se întâmplă și ne spune şi nouă. 

În timpul său liber, lui Tony îi place să joace baschet pentru 
amatori. Pe teren, discernământul său dispare. Aruncările 
nereuşite îl scot din sărite. Ţipă și devine țâfnos. Toate lovitu- 
rile par a fi direcționate împotriva lui şi a echipei sale și este 
convins că arbitrul vrea să-l facă să piardă jocul. Uneori, are 
nevoie de cinci de minute de pauză ca să poată relua jocul. 

Întrebarea esenţială legată de prajna este ce trebuie făcut 
cu arbitrul. Dacă filtrezi deciziile prin propriul tău punct de 
vedere, bineînțeles că te vei supăra. Cine nu s-ar supăra? 
Provocarea constă în a-ți da seama dacă filtrul respectiv te 
ajută să progresezi. 

Dacă sunteți capabili să priviți la lumea din jur și să spuneți: 
„Există un tipar“ sau „Uau, este interesant, mă întreb de ce“, 
atunci veţi avea mult mai multe șanse de a răspunde construc- 
tiv decât dacă reacţia pe care o aveţi este: „Cum de a îndrăznit!“ 


Efortul poate schimba lucrurile 


Unul dintre aspectele fascinante ale afacerilor şi mișcărilor 
organizate este acela că există o corelaţie între pasiunea și 
efortul pe care oamenii le investesc într-un proiect și rezultatul 
acestuia. 

Ceea ce nu este valabil în cazul vremii. Trebuie să accep- 
tăm prognoza meteo așa cum este, deoarece nu putem face 
nimic pentru a o schimba. Însă cota de piață, inovațiile, nego- 
cierile şi relațiile umane - acestea pot fi modificate cu ajutorul 
efortului şi intuiției potrivite. 

Provocarea constă în a înțelege împrejurările în care efortul 
nostru nu are cum să fie suficient, alegând proiectele și opor- 
tunitățile care au mari șanse de ane răsplăti pasiunea cu care 
ne implicăm într-un anumit context. Dacă sub nicio formă nu 
puteţi mulțumi un client depunând un efort rezonabil, poate 
ar fi mai bine să acceptaţi situaţia, decât să vă spetiți încercând 
(și dând greș) să schimbaţi mentalitatea persoanei respective. 

Există o diferență între acceptarea pasivă a tuturor elemen- 
telor mediului nostru înconjurător (ratând astfel oportunităţile 
care ar putea fi exploatate) și înțelepciunea de a lăsa lucrurile 

care nu pot fi schimbate așa cum sunt sau, cel puţin, de a ne 
mișca în jurul lor. 


Zen la aeroport 


Puteţi învăţa multe la un ghișeu de la aeroport care oferă 
servicii complete, în special într-o zi cu ninsoare. Unii călători 
se pricep extrem de bine să facă față consecințelor pe care le 
are vremea asupra planurilor lor şi haosului care afectează 
orele de zbor. 

Femeia din fața mea nu va prinde zborul către Florida. 
Avioanele ba decolează, ba nu decolează. Nu poate să facă 
nimic în legătură cu acest lucru. Însă nu poate să accepte 
lumea așa cum este, drept urmare clachează. În loc să priveas- 
că situaţia cu calm, irecând rapid la o altă companie aeriană și 
văzându-şi de drum (ceea ce ar fi ajutat-o să ajungă în Palm 
Beach cu doar zece minute mai târziu), simte nevoia să nege 
adevărul în legătură cu zborul ei şi motivaţia persoanei care 
l-a anulat. Apoi trebuie să dea vina pe cineva. Conexiunea 
emoţională pe care o are cu rezultatul o orbește, împiedi- 
când-o să vadă opţiunile pe care le are la dispoziţie. 

În acest moment, avea de ales. Putea să rămână legată de 
rezultatul pe care îl ura sau putea să aibă un moment de praj- 
na, acceptând lumea ca atare, fără a se mai gândi la cum dorea 
ea să fie. 

Cu 40 de ani în urmă, Richard Branson, care, în cele din 
urmă, a fondat Virgin Air, s-a găsit într-o situație similară pe 
aeroportul din Caraibe. Zborul său tocmai fusese anulat şi era 
singurul din ziua respectivă. În loc să își iasă din minţi, spu- 
nând că zborul acela era crucial pentru el, că îi stricaseră ziua, 
că întreaga sa carieră era periclitată din această cauză, tânărul 

Branson s-a îndreptat spre celălalt capăt al aeroportului, oprin- 
du-se la ghișeul care se ocupa de chartere, unde a întrebat cât 
costa o cursă specială cu plecare din Puerto Rico. 

Apoi a împrumutat o tablă portabilă pe care a scris: „Bilete 
pentru Virgin Islands, 39 de dolari“. S-a întors la poarta sa de 
îmbarcare, a vândut suficiente bilete pentru a-şi acoperi cos- 
turile, pe care le-au cumpărat pasagerii care pierduseră acelaşi 
zbor, şi a ajuns acasă la timp. Ca să nu mai spunem că acesta 
a fost momentul în care i-a încolțit în minte ideea companiei 
aeriene pe care avea să o înființeze decenii mai târziu. Acesta 
este genul de persoană pe care v-aţi dori să o angajați. 


Cadranele discernământului 


Una dintre axe reprezintă pasiunea, cealaltă implicarea. 


zeta mânt 


Bicocrat Om de nelocuit 


P QSIV 
|pvo!suj 


. 
kisoias care Zeot 


fundamenblist 


se Väicãreşte 


I mplicare 


262 Eşti de neînlocuit? Nu există nicio hartă 


Fiecare colț reprezintă un tip diferit de persoană şi modul 
în care aceasta reacționează la situațiile de la muncă. 

Colţul din dreapta jos este ocupat de zelotul fundamenta- 
list. Acesta este atașat de lume, așa cum o vede el. Nu există 
prajna în acest caz și nici discernământ. Schimbarea constituie 
o ameninţare. La fel curiozitatea sau competiția. Drept urma- 
re, este dificil ca acesta să vadă lumea așa cum este ea, deoa- 
rece insistă ca lumea să fie aşa cum și-o imaginează el. În 
același timp, are uriașe rezerve de energie, pe care le investeș- 
te în menţinerea viziunii sale asupra lumii. Zeloţii fundamen- 
talişti reuşesc întotdeauna să facă lumea mai mică, mai săracă 
şi mai meschină. 

Campania pusă la cale de RIAA pentru a da în judecată 
oamenii care ascultă muzică on-line este rodul efortului unui 
zelot fundamentalist. Organizaţia a cheltuit sute de milioane 
de dolari dând în judecată oameni din întreaga lume, în ciuda 
dovezilor clare că eforturile lor nu dădeau roade şi nu aveau 
cum să aibă succes. Combinația dintre implicare (faţă de lume 
așa cum vor ei să fie aceasta) şi pasiune (petrecând timp și 
cheltuind bani pentru a-și impune viziunea) a fost atât riscan- 
tă, cât și o risipă. i 

Cadranul din stânga sus Îi aparține birocratului. Cu sigu- 
ranță, acesta nu este implicat în ceea ce priveşte rezultatul 
evenimentelor şi, în mod sigur, nu va depune un efort supli- 
mentar, orice ar fi. Birocratul este un adept lipsit de pasiune al 
regulilor, care manifestă indiferență față de evenimentele 
externe şi lasă ziua să se scurgă de la sine. Funcţionarul de ia 
oficiul poştal și vicepreședintele companiei General Moto:s 
sunt amândoi birocrați. 


* Recording Industry Association of America - Asociaţia Industriei Muzicale $- 
America (n.t.). 

Cadranul din stânga jos îi este rezervat persoanei care se 
văicăreşte. Acesta este lipsit de pasiune, însă este extrem de 
atașat de viziunea asupra lumii pe care a adoptat-o. Trăindu-şi 
viaţa cu teama de schimbare, văicărețul nu-și poate face curaj 
pentru a îmbunătăţi lucrurile, fiind, în schimb, extrem de con- 
centrat asupra dorinţei de a păstra situația așa cum este. I-aş 
plasa pe majoritatea oamenilor din presă în acest colț. Au stat 
ani în şir fără să facă nimic, asistând la prăbușirea domeniului 
lor de activitate, fără a lua vreo măsură concretă și hotărâtă, 
în afară de a se plânge că nu este corect. Aproape toate schim- 
bările pozitive din acest domeniu (cum ar fi The Huffington Post 
şi YouTube) au fost realizate de outsideri. 

Ne rămâne partea dreaptă sus - cadranul omului de neîn- 
locuit. Acesta este suficient de luminat pentru a vedea lumea 
aşa cum este, pentru a înțelege că furia unui client nu are de-a 
face cu el, că o schimbare a legislației guvernamentale nu este 
un atac personal sau că slujba pe care o are nu este garantată 
pe viață. Totodată, persoana de neînlocuit sau cuiul de osie se 
implică cu pasiune în ceea ce face. Ştie din experienţă că efor- 
tul adecvat, aplicat în locul potrivit, poate schimba rezultatul 
şi îşi dedică forțele realizării acestui lucru. 

Omul indispensabil nu are timp şi nici energie pentru văi- 
căreli sau conflicte. În schimb, se concentrează în mod obsesiv 
asupra proiectelor care au o mare probabilitate de a schimba 
rezultatele. 

Iată o altă modalitate de a descrie cele două axe: una întrea- 
bă - Vedeţi? Cealaltă se întreabă - Vă pasă? 

Să preia altcineva controlul, vă rog 


De curând, zborul meu spre casă a fost deviat spre Albany, 
New York. Am fost opriţi la poartă și reținuți de compania aeri- 
ană, care a estimat că întârzierea va dura între 9o de minute și 
cinci ore. Călătorii experimentați știu că, atunci când sistemul 
se prăbușește, nu mai este nimic de făcut. Luaţi-o la picior! 

Am convins-o pe însoţitoarea de zbor să-mi permită să 
părăsesc avionul. Deja intrasem on-line şi găsisem o maşină 
de închiriat cu 40 de dolari. Drumul cu mașina până la aero- 
portul din White Plains dura aproximativ 130 de minute. Era 
clar o alegere avantajoasă. 

M-am ridicat gata să plec, spunându-le celorlalți 23 de 
pasageri: „Plec cu mașina spre aeroportul White Plains. O să 
ajungem acolo cam în două ore. Dacă vreţi să veniți cu mine, 
am loc pentru încă patru persoane și nu vă costă nimic“. 

Nu s-a mișcat nimeni. Am mers singur acasă. 

M-am gândit mult la această situaţie. Probabil că unii din- 
tre oamenii aceia s-or fi gândit că eram un călător psihopat, 
care arăta ca un om de afaceri extrem de bine îmbrăcat. 
Totuşi, cred că cei mai mulți dintre ei se mulțumeau să dea 
vina pe compania United pentru situaţia în care se aflau. Dacă 
s-ar fi ridicat şi ar fi părăsit avionul, ar fi deținut controlul asu- 
pra situaţiei. Alegerea şi responsabilitaiea le aparțineau. 


Autoapărarea 
Când vă apăraţi poziţia, ce apărați? 


Vă apărați trecutul, prezentul sau viitorul care vă provoacă 
nostalgii? 

Pieței nu-i pasă de apărarea dumneavoastră. Este interesa- 
tă să lucreze cu cineva care poate vedea cu acuratețe ce a fost, 
ce este și încotro se îndreaptă lucrurile. Când întâmpinați un 
obstacol spuneţi: „O, Doamne, suntem pierduţi!“ sau spuneți: 
„Nu-i așa că este interesant?“ 

Atunci când un vânzător sau un client trebuie să aleagă 
între o organizație care muncește din greu pentru a apăra statu 
quo-ul şi una care este deschisă la o dezvoltare de amploare în 
viitor, alegerea este cât se poate de simplă. 

Nu ducem lipsă de panică şi nici de oameni dispuși să 
modifice adevărul, astfel încât să-și poată păstra viziunea asu- 
pra lumii, aşa cum le-ar plăcea să fie aceasta. Există lobiști în 
Washington care câștigă bine, ajutând corporaţiile să lupte 
împotriva viitorului inevitabil, pledând pentru protecție. Sunt 
ONG-uri care și-au pierdut de multă vreme motivul de a exis- 
ta, dar sunt menținute în viață de către o conducere care nu 
are curajul să admită că lumea le-a lăsat în urmă. Funcţionează 
aceeași mentalitate care ne determină să stăm în casă în tim- 
pul unui uragan. Simplul fapt că îţi dorești ca un lucru să fie 
adevărat nu înseamnă că așa şi este. 

Raritatea creează valoare, iar dorinţa de a accepta realita- 
tea, făcând apoi efortul de a o schimba în bine, fără a o nega, 
este greu de găsit. 


Artistul și prajna 


Viziunea asupra lumii și ataşamentul determină întotdeau- 
na percepțiile. Întrebaţi-i pe oamenii care lucrează în departa- 
mentul ce se ocupă de relaţiile cu clienţii care este cea mai 
mare problemă cu care se confruntă compania lor și aproape 
sigur vor defini provocarea în raport cu serviciile oferite 

clienților. Adresaţi-le aceeași întrebare celor care se ocupă de 
finanţe și, cu siguranță, răspunsul va fi filtrat prin lentilele 
financiare pe care le folosesc pentru a vedea lumea. 

Artiştii nu se pot atașa de obiectul atenţiei lor. Atașamentul 
față de o anumită perspectivă asupra lumii schimbă relația 
artistului cu ceea ce se întâmplă și îl împiedică să con- 
vertească ceea ce vede sau lucrurile cu care interacționează 
în ceva care îi aparține, cu care poate lucra și pe care îl 
poate schimba. 

Un negociator extraordinar își exercită măiestria înțele- 
gând cealaltă parte cât mai onest posibil. Doar percepând 
lumea cu ochi limpezi poate crea o strategie de negociere 
capabilă să funcţioneze pentru toată lumea. 

Este foarte ușor să ne atașăm de sentimentele, amintirile 
şi aşteptările sistemului în care muncim, de companiile în care 
investim și de oamenii cu care lucrăm. Acest atașament şi 
reacţia pe care ne-o provoacă ne obligă să ne dorim un rezultat 
diferit de cel pe care l-am putea aștepta în realitate. 

De pildă, directorii din industria muzicală își iubeau mode- 
lul de afaceri perfect. Erau atașați de stilul lor de viaţă și de 
felul în care relaţia dintre artist și fani îi făcea să se simtă. Deși 
până și un găgăuţă își putea da seama că modelul lor de afaceri 
era condamnat, au continuat să meargă pe calea lor, părând a 
ignora degringolada de care erau înconjurați. Au dat dovadă 
de prostie? Nu. Au fost orbiţi de atașamentul faţă de prezent 
şi de teama de viitor. 

Bob Lefsetz, critic emblematic al domeniului, era un 
outsider care chiar avea capacitatea de a vedea viitorul. În mod 
regulat, le spunea miilor de directori care se abonaseră la 
newsletterul său exact ce se întâmpla și de ce. Cu mai bine de 
cinci ani în urmă a cerut (cât se poate de sonor) industriei 
muzicale să se trezească sau va muri. Arta lui Bob constă în 

priceperea cu care mânuiește cuvintele, în dorința sa de a 
vedea adevărul și de a-l transmite oamenilor care ar putea să 
nu vrea să-l audă. 

Directorii au dispărut, însă Bob a rămas indispensabil. 
Pentru că era singurul care spunea adevărul, numeroși jucători 
influenți din domeniu și-au dat rapid seama că ar avea necazuri 
dacă s-ar dispensa de el, chiar dacă nu le plăcea viitorul pe care 
Bob îl descria cu mare acuratețe. Astfel că Bob îşi câștigă exis- 
tența spunând adevărul celor care deţin puterea. 


Descâlcirea adevărului 


Oamenii de succes sunt capabili să vadă ițele trecutului și 
pe cele ale viitorului, descâlcindu-le astfel încât să obțină ceva 
care poate fi controlat. 

Încâlceala este o stare naturală. Personalităţile, costurile 
ascunse și sistemele complexe creează o conspirație, transfor- 
mând elementele muncii noastre într-un haos incontrolabil. 
Lucrurile sunt ceea ce sunt și este dificil să percepem că ar 
putea fi altfel. 

Presa scrisă nu poate concepe ştirile în absenţa hârtiei, nu 
vede diferenţa dintre transmiterea gratuită a ştirilor în întreaga 
lume şi încărcarea ziarelor într-un camion, care le va distribui 
în cartier. Atâta vreme cât toate aceste elemente sunt percepu- 
te ca fiind inseparabile de celelalte, este imposibil să descâlcim 
viitorul. Acesta este motivul pentru care cei care inventează 
adesea următorul lucru important sunt outsiderii sau rebelii, 
căci ei nu pornesc de la trecutul încâlcit. 

Adevărul din spatele situaţiei clientului dumneavoastră nu 
este deloc diferit. Este posibil ca organizaţia din care faceți 
parte să aibă un trecut în raport cu acest client; este posibil să 
aveţi o amintire viscerală legată de ceva care s-a întâmplat între 

organizația dumneavoastră și client. Dacă menţineţi încâlceala 
ideilor, nu veţi putea fi suficient de flexibil pentru a putea crea 
un parteneriat cu acest client în viitor. Veţi fi prea preocupat(ă) 
să apăraţi trecutul. 


Spuneți adevărul 


Desigur, mai întâi trebuie să fiți capabil(ă) să vedeți adevă- 
rul. Pentru aceasta este nevoie de experienţă și competenţă și, 
mai presus de toate, de disponibilitatea de a căuta. 

Majoritatea oamenilor care văd adevărul refuză să îl recu- 
noască. Putem observa un client nemulțumit, un produs prost 
sau un domeniu de activitate care decade, însă nu vrem să con- 
ştientizăm situația. Suntem atașați de un viitor diferit, astfel că 
ignorăm datele sau le diminuăm importanța. Nu ne propunem 
să mințim, dar negăm realitatea. 

Puţinii oameni care văd adevărul și devin conştienţi de ei 
ezită adesea să-l expună. Nu vor să perturbe statu quo-ul. Se tem 
de furia colegilor, de ce s-ar întâmpla dacă aceştia ar auzi că, de 
fapt, împăratul umblă gol pușcă. Ezită, deoarece au fost învățați 
că nu aşa procedează cei care alcătuiesc o echipă, ci agitatorii. 

Organizațiile inteligente caută oameni: care au abilitatea de 
a vedea lumea așa cum este. Însă această calitate este inutilă, 
dacă nu conștientizăm adevărul şi nu îl împărtăşim. 

Gândiţi-vă la agenţiile de voiaj care au negat că domeniul lor 
de activitate era la ananghie până în momentul în care acesta a 
dispărut. Sau la reprezentanții care lucrează în vânzări, având 
un portofoliu din ce în ce mai redus - au ajuns aici fiindcă iner- 
ţia a fost mai importantă pentru ei decât recunoașterea adevă- 
rului. Este în firea noastră să ne apărăm perspectiva asupra 
lumii, să construim o naraţiune care ne protejează de mărturi- 
sirile stânjenitoare. 

Atașamentul față de lucrurile 
pe care nu le putem controla 


În acest moment, şeful dumneavoastră este în ședință cu 
consiliul director pentru a hotărî dacă vă reînnoiește contractul 
sau nu. 

Cât de îngrijorat(ă) ar trebui să fiți mai exact? Dacă depuneţi 
un efort mental uriaș, dacă aveţi o dorință arzătoare și vă folo- 
siți voința pentru a influenţa rezultatul ședinței, credeţi că va 
ajuta? Dar dacă v-aţi folosi întreaga forță mentală în acest scop? 
N-o să meargă nici așa. 

Omul de neînlocuit a înţeles că energia mentală pe care o 
putem consuma într-o zi este limitată. Folosirea energiei men- 
tale într-o situație asupra căreia nu avem control are costuri 
semnificative în raport cu oportunităţile ce ni se oferă. 
Competiţia este preocupată să-și aloce timpul creării viitorului, 
iar dumneavoastră v-aţi poticnit, dorindu-vă ca lumea să fie 
altfel. Suntem atașați de o anumită perspectivă, de un rezultat 
dat, iar când acesta nu se concretizează, pierdem vremea 
deplângând lumea pe care o voiam, dar care nu există. 

Când avem un client furios în fața tejghelei, putem să-l înju- 
răm pentru judecata sa deficitară sau să blestemăm lumea care 
ni l-a adus în faţa ochilor, însă persoanele indispensabile au 
înţeles că acceptarea situației și îmbunătăţirea acesteia sunt în 
mod clar superioare celeilalte variante. 


Oamenii de știință sunt creatori de hărți 


Asistenţii de laborator fac ceea ce li se spune. Oamenii de 
ştiinţă descoperă care este următorul pas. 

Nu este de mirare dacă un om de știință este luat prin sur- 
prindere. Acest lucru se întâmplă atunci când își face treaba 

bine. Explorând, urmând indicii, privind peisajul şi plănuind un 
nou curs. A-ți propune să fii surprins este o alegere conștientă. 

Oamenii de ştiinţă nu cred niciodată că toate lucrurile au 
fost soluționate, că totul este lămurit. Înţeleg că mereu există 
un alt argument sau mister gata să iasă la iveală, ceea ce 
înseamnă că harta nu este niciodată desăvârşită. 

Craig Venter, cel care a decodat pentru întâia oară genomul 
uman, nu a aşteptat ca cineva să-i spună ce să facă în continuare. 

Descoperirea următorului pas a fost contribuţia sa de om 
de neînlocuit. 


Breasla artiștilor frustraţi 


Iată una dintre recenziile mele negative preferate, dedicate 
cărții Triburi: „Godin nu explică ce trebuie făcut cu exactitate 
pentru a pune bazele leadershipului, demers deloc facil. Dacă 
este să ne luăm după el, oricine deține o idee şi un telefon mobil 
poate transforma mii de oamenii în susținători ai cauzei sale în 
câteva minute, cu condiția să-şi dea seama că acest lucru nu 
este dificil“. 

Răspunsul meu: a le spune oamenilor că leadershipul este 
important este un lucru. A le arăta pas cu pas ce trebuie exact 
să facă pentru a fi lideri este imposibil. „Spune-mi ce să fac“ 
este o afirmaţie lipsită de sens în acest context. 

Nu există nicio hartă. Nici pentru a fi lider, nici pentru a fi 
artist. Am citit sute de cărți despre artă (în toate formele sale) 
şi despre cum poate fi creată și niciuna nu mi-a oferit niciun 
indiciu cu privire la hartă, deoarece nu există așa ceva. 

Iată adevărul cu care trebuie să vă luptați: motivul pentru 
care arta (scrisul, implicarea, leadershipul, toate formele de 
artă) este valoroasă îl constituie totodată motivul pentru care 
nu vă pot spune cum să o faceți. Dacă ar exista o hartă, arta nu 

ar mai fi posibilă, căci arta presupune capacitatea de a naviga 
fără hartă. 

Nu-i așa că vă displace profund? Mie, unuia, îmi place teri- 
bil că nu există o hartă. 


Permanenta presiune a integrării 


Niciodată nu este posibil să te integrezi complet. Niciodată 
nu este posibil ca totul să fie bine. 

Cum ar putea fi? 

Astfel că suntem prinşi în capcană, încercând mereu să ne 
integrăm, încă puţin, căutând întruna încă un semn care să ne 
arate că nu am reușit pe deplin, că sistemul este pe punctul de 
a fi perturbat, că regulile se vor schimba din nou și că va trebui 
să ne adaptăm (iarăși). 

Problema concentrării înspre exterior este că nu avem un 
centru, niciun punct la care să ne întoarcem - nu există o buso- 
lă, nu există normalitate și nicio modalitate de a ne da seama 
dacă suntem echilibraţi sau nu. 

În absenţa unei hărți, cum am putea spune ce urmează? 

În The Lonely Crowd, David Riesman scrie: „Americanii 
erau pregătiți pentru mass-media înainte ca mass-media să fie 
gata să le iasă în întâmpinare“. Aveam nevoie de sugestii și 
instrucțiuni și, da, de o hartă pentru a ne da seama cine ar 
trebui să fim. 

Alegerea 


Da, este imposibil, așa că 
hai să ne apucăm de treabă 


„Cea mai neînsemnată încercare de a estima, cea mai măruntă 
înregistrare inconștientă este respinsă pe motiv că este o asociatie 
absurdă cu un vis ce-nu-va-fi-niciodată-realizat... o formă de exersare 
a futilităţii.. 

Reușesc să-mi șoptesc cel dintâi gând (îl șoptesc, astfel încât 

să nu mă audă demonii): «Știu că este imposibil. Dar știu că voi reuși». 
În clipa aceea, turnurile devin «turnurile mele». 

De îndată ce ajung în stradă, un nou gând: da, este imposibil, 

așa că hai să ne apucăm de treabă.” 

- din Man on Wire, jurnalul care trebuie neapărat citit al acrobatului 


Philippe Petit, descriind cucerirea World Trade Center 


Tot ce ați fost învățați, tot ce credeți este desființat de artistul din 
Philippe Petit. 


Nu ne implicăm în spargeri și intrări prin efracție, nu comi- 
tem o încălcare gravă a proprietății, nu ne riscăm viața, cu 
siguranţă nu o facem pentru bani, nu ne dedicăm viaţa reali- 
zării unui lucru în mod evident stupid și totodată frumos. Și, 
mai ales, nu ne propunem să facem ceva imposibil. Cu sigu- 
ranță, nu ca dar. 

Însă se întâmplă ca unii dintre noi să o facă. 

Şi izbândesc. 

Obţinerea unui nou loc de muncă 
fără a-ţi da demisia 


Într-o zi, Binny Thomas a luat atitudine. 

Şi-a susținut cauza, a spus ce avea de spus și s-a apucat de 
o nouă slujbă. Nu a părăsit organizaţia la care muncea, nici 
măcar nu a primit o nouă funcție sau alte responsabilități. Mai 
degrabă, a început să-și facă vechea slujbă într-un nou mod. 
Binny nu s-a mai dus la şedinţe cu scopul de a găsi modalități 
de negare a realităţii sau probleme pe care să le evite. În 
schimb, a început să pună osul la treabă, căutând proiecte în 
cadrul cărora contribuţia ei putea fi semnificativă. 

Subit, Binny era plină de inspirație. Căuta oportunităţi în 
loc să se ascundă de învinuiri. Se expunea riscurilor, confrun- 
tându-se cu problemele și făcând lucrurile să se întâmple. 
Adevărul fascinant (şi universal) este că oportunitățile au apă- 
rut după ce a început să fie inspirată - nu oportunitățile au fost 
cele care au constituit o sursă de inspiraţie. 

Vechea slujbă a lui Binny era bună. Își făcea treaba extrem 
de bine. Urma harta și instrucţiunile, făcea ce i se spunea și era 
plătită atât cât merita. Nu era în pericol să-și piardă slujba, însă 
renunțase la pasiune. Se plafonase și acesta era sfârșitul. Apoi 
s-a răzgândit. 

Şase săptămâni mai târziu, a fost promovată, făcând un salt 
semnificativ şi a primit o nouă slujbă, chiar mai bună decât 
slujba pe care şi-o oferise ea însăși. Acum Binny conduce un 
program care se adresează savanților motivaţi, desfăşurat la 
nivel global. Nu a trebuit decât să aleagă. Binny nu a cerut per- 
misiunea de a-şi face slujba mai bine; pur şi simplu, s-a hotărât 
să o facă. 

Bancherul și membrii comunității Amish 

Bill O'Brien este cel mai îndrăgit bancher din Lancaster 
County, Pennsylvania. Este principalul bancher al comunităţii 
Amish din această zonă şi spune că nu a pierdut nicio casă 
ipotecată. 

Bill nu este Amish, dar majoritatea clienţilor săi sunt. 
Administrează împrumuturi în valoare de peste 100 de milioa- 
ne de dolari pentru HomeTowne Heritage Bank și cel puţin 90 
de milioane de dolari din această sumă sunt destinate ipoteci- 
lor fermelor Amish. 

O'Brien conduce peste o mie de mile pe săptămână, vizi- 
tându-și clienţii și potenţialii beneficiari ai împrumuturilor. 
Aceştia nu au mai făcut credite și nu pot fi abordaţi cu instru- 
mentele obişnuite ale domeniului său de activitate. „Voi afla 
cine a fost tatăl lui“, spune el. „De asemenea, mă interesează 
cine a fost tatăl soţiei lui. Este nevoie de o echipă pentru a 
pune pe picioare o fermă.“ În parte, motivul pentru care abor- 
darea sa bazată pe cultivarea împrumutului are un succes atât 
de mare este faptul că Bill nu prea are de ales. Este interzis prin 
lege să revândă creditele, deoarece casele nu au nici electrici- 
tate și nici o asigurare obişnuită de locuință. Drept urmare, 
dacă HomeTowne oferă un împrumut, creditul îi aparține. 

Ceea ce înseamnă că, de-a lungul anilor, Bill a ajuns să le 
spună pe numele mic aproape tuturor clienţilor săi. Iată un 
bancher care face milioane de dolari pe an pentru banca sa, 
încheind afaceri față în faţă și făcând ca fiecare conexiune să 
fie mai umană decât în mod normal, în cadrul unor tranzacții 
de acest fel. 

E ușor să găseşti noi afaceri. Comunitatea Amish rămâne 
strâns legată, aşa că, la achiziționarea unei noi ferme, familia 
care o cumpără nu are cum să nu audă de Bill. Reputația lui 
transmisă din om în om şi-ar putea pierde credibilitatea 

cu ușurință, ceea ce face ca responsabilitatea lui Bill să fie 
şi mai mare. 

Bill nu este deținătorul băncii. Dar este indispensabil. 
Valoarea creată de el depășeşte cu mult cifrele înregistrate în 
registrul contabil. Bill este un om de neînlocuit atât pentru 
bancă, cât și pentru comunitatea Amish. 


John vinde asigurări 


Stăteam la barul hotelului şi aşteptam să treacă timpul, 
bând apă minerală şi discutând cu barmanul, înainte de a urca 
pe scenă pentru a susţine un discurs. Am aflat că barmanul 
avea o slujbă cu normă întreagă ca vânzător de asigurări şi că 
noaptea lucra ca barman pentru a-și suplimenta veniturile. 
Vindea asigurări companiilor mici, mergând din ușă în uşă. 

John era veteran și se întorsese recent din Irak. Mă interesa 
charisma lui și îmi plăcea cum mă servea, așa că am stat de 
vorbă. Era evident că investea un mare efort emoţional în 
munca sa și, fiind fascinat de faptul că oamenii încă vindeau 
lucruri din ușă în uşă, l-am întrebat cum decurgea o zi de lucru 
şi cât câștiga. Am aflat că venitul său provenea în totalitate din 
comisioane, iar compania pentru care muncea nu-i prea dădea 
indicii cu privire la clienți. Mai rău, compania îi impunea să 
utilizeze cărţile lor de vizită, materialele și discursul lor, pe 
propria lui cheltuială. Nu era o slujbă perfectă şi, cu siguranță, 
cineva dotat cu abilităţile interpersonale ale lui John s-ar fi 
putut descurca mai bine. Se expunea riscurilor, acționând 
practic ca un fel de spam uman și fiind plătit cu un salariu de 
mizerie pentru ceea ce făcea. 

Am început să-i dau câteva idei în legătură cu felul în care 
putea strânge mai multe indicii legate de potenţialii clienți, 

cum putea oferi o prezentare remarcabilă, cum putea transfor- 
ma câțiva clienţi întâmplători într-un grup mai mare de clienți 
cu adevărat fideli. 

Apoi John m-a surprins. Mi-a explicat că nu voia să riște, 
aplicând vreunul dintre lucrurile care ar fi putut merge mai 
bine, nu voia să-și exploateze timpul mai bine, nu dorea să facă 
nimic altceva decât să urmeze regulile. Dacă muncea suficient 
de mult, m-a asigurat el, sistemul va da roade, recompensân- 
du-l. Își riscase viaţa în deșertul minat de dispozitive explozive 
improvizate, iar acum îi era teamă să abordeze o nouă moda- 
litate de a vinde asigurări. 

Acest lucru m-a supărat. Desigur, John avea dreptul să-și 
administreze cariera bazată pe comisioane așa cum dorea. Era 
alegerea lui. Însă suferise o îndoctrinare, vânzându-se pe bani 
puţini pentru a nu deveni un om de neînlocuit. Șeful său i-a 
dat un scenariu, un set de reguli și l-a intimidat, determinân- 
du-l să-și lase măiestria acasă. Drept urmare, a sfârșit prin a fi 
un simplu subordonat, o rotiță neînsemnată a sistemului, un 
participant tăcut și substituibil. 

Problema este că sistemul îl jecmănește. Nu este remunerat 
pe merit. Face ce i se spune şi nu funcționează. Nu este corect 
să te confrunţi cu refuzuri sistematice și să nu fii recompensat. 
A parcurs 90% din calea spre statutul de superstar - tot ce îi 
lipseşte este dorinţa de a progresa, de a ieși în evidenţă și de a 
nu se mai mulțumi să se conformeze. 

Nu are obligaţia de a asculta doar pentru că șeful său Îi 
impune să se comporte ca un fel de spam uman. De fapt, obli- 
gaţia sa este de a face exact opusul. Trebuie să iasă în evidenţă, 
nu să se conformeze. Să creeze conexiuni, nu să fie o rotiță 
invizibilă. A face altfel este o pierdere. 

„Cineva ca John nu ar trebui să muncească noaptea pentru 
a-și plăti facturile. 

Cine vă stabilește agenda? 


Cine este şeful dumneavoastră? În ce scop munciţi? Cui 
încercaţi să-i faceți pe plac? 

Dacă nu munciţi decât pentru persoana căreia îi daţi soco- 
teală conform organigramei, este posibil să vă sacrificați viito- 
rul. Încercând să-i faceţi pe plac șefului, s-ar putea să vă 
îndepărtați clienții, să vă ascundeţi cele mai prolifice eforturi, 
să vă conformaţi, devenind o simplă rotiță neînsemnată a sis- 
temului. Acesta vrea să vă conformaţi, însă este posibil ca 
încercarea de a face pe plac sistemului să nu fie adevărata 
dumneavoastră muncă. 

Astăzi, un colegiu mare, tipic pentru Statele Unite, are o 
cultură bazată pe chiolhanuri. Conform agendei, este de dorit 
să te descurci la cursuri, să petreci la greu, să devii popular şi 
să bei când se poate. Nu este prea dificil să adopţi această 
agendă şi nici să te integrezi. Însă unde vă duce? 

ONG-urile obișnuite au adoptat situaţia existentă. 
Adoptând-o, veţi evita presiunile. Anxietăţile vor fi reduse la 
minimum, iar temerile nu-și vor face simțită prezenţa. Însă la 
ce conduce această atitudine? 

Şeful dumneavoastră, care își vinde foarte scump produse- 
le, vrea să-și creeze o imagine pozitivă, aşa că va reduce cos- 
turile pe termen scurt. Îl puteți ajuta nefăcând nimic toată 
ziua - nu cheltuiţi niciun ban și nu produceți niciun fel de zgo- 
mot. Ce se întâmplă apoi? 

Dacă agenda dumneavoastră este stabilită de către altcine- 
va și nu vă conduce unde vreți să ajungeţi, atunci de ce mai 
este agenda dumneavoastră? 

Decretul Candyland 


Autorul Steven Johnson urăște jocul Candyland și toate 
jocurile din categoria jocurilor de societate. Mie îmi displac 
chiar mai mult decât lui. 

„Îmi dau seama că jocurile bazate exclusiv pe noroc au o 
lungă istorie, însă asta nu înseamnă că sunt mai puțin stupide“, 
scrie el. Iată cum se joacă Candyland: alegeţi o carte și faceți 
ce vă indică aceasta. Apoi repetați. 

În mod clar, suntem învățați cum să urmăm o agendă. 
Îndoctrinare şi supunere. Învățăm copiii că cea mai bună 
modalitate de a câștiga este să aleagă cărți fără să gândească, 
să urmeze instrucțiunile şi să aştepte ca lucrurile să iasă bine. 

Măi, măi. Dezastruos. 

Decretul meu: dacă deţineţi jocul Candyland, daţi-i foc. 
Înlocuiţi-l cu Cosmic Encounter, şah sau o cutie de cuburi din 
lemn. Vă rog să nu mai priviţi şcoala şi nici jocurile de societate 
cu aceiași ochi niciodată. În cazul în care copiii sau viitorii 
dumneavoastră angajați nu învaţă altceva decât să citească o 
hartă sau să urmeze un program, opriți-i. 


În căutarea unui lucru la care să reacționăm 
sau să răspundem 


În cadrul fabricii de modă veche, principalele instrumente 
care dictează sarcinile sunt manualul și linia de asambiare. 

Manualul îți spune ce ai de făcut, iar linia de asamblare asi- 
gură continuitatea muncii. Nu este treaba dumneavoastră să 
decideți. 

În momentul în care ne-am îndepărtat de linia de asambla- 
re şi de munca manuală, a fost ușor să ne prefacem că nu mai 

lucrăm într-o fabrică. Se pare că munca noastră s-a schimbat, 
dar nu şi mentalitatea. 

Acum căutăm ceva care să ne distragă. Aceasta este cultura 
internetului, combinată cu cultura funcţionarului țintuit de 
birou, la care se adaugă teama. 

Nu vreţi să luaţi iniţiativa sau să vă asumaţi responsabili- 
tăţi, aşa că vă verificați e-mail-ul, contul de pe Twitter şi 
comentariile de pe blog. Cu siguranță, există ceva de care tre- 
buie să vă feriţi, ceva care vă înfurie sau vreo şedinţă la care 
trebuie să participaţi. Cunosc pe cineva care merge la 40 de 
conferințe pe an şi niciodată nu pare a produce cu adevărat 
ceva. 

Iar acest proces poate fi repetat la nesfârşit. Mereu. Nu se 
termină niciodată. 

Alternativa este să concepeţi o hartă şi să conduceţi. 


Alegerea 


Puteţi fie să vă conformaţi, fie să ieşiţi în evidență. Dar 
nu ambele. 

Fie apăraţi statu quo-ul, fie îl subminaţi. Fie jucaţi defensiv 
şi încercați să faceţi astfel încât lucrurile să fie „în regulă“, fie 
preluaţi conducerea, lansați provocări şi vă străduiți să îmbu- 
nătățiţi situația existentă. 

Fie vă lăsaţi copleșiți de drama vieţii de zi cu zi, fie vedeți 
lumea așa cum este. Toate acestea sunt alegeri care trebuie 
făcute. Nu o puteți apuca în ambele direcții. 

Cineva vă va angaja deoarece corespundeți descrierii, ară- 
taţi cum trebuie, aveți experienţa potrivită şi nu faceţi valuri 
sau pentru că vă ridicaţi la înălțimea unui ideal, pentru că sun- 
teți un agent al schimbării care, cu siguranţă, se va diferenția 

de restul. Oricât de mult aş sublinia această idee, niciodată nu 
va fi suficient. A fi remarcabil(ă) doar într-o mică măsură este 
o strategie păguboasă. Adoptarea maximei banalități ar putea 
funcţiona şi a funcționat şi până acum. Oamenii de neînlocuit 
şi persoanele indispensabile sunt la mare căutare şi repre- 
zintă viitorul. Însă spaţiile gri dintre cele două extreme sunt 
înfricoșătoare. 


Să dăm cu banul - ai câștigat! 

Poate că cea mai mare mutație pe care o aduce noua economie 
este autodeterminarea. Accesul la capital şi legăturile potrivite 
nu mai sunt nici pe departe la fel de esenţiale ca în trecut. 
Oamenii de neînlocuit sunt făcuţi, nu născuți. 

Fără îndoială, mediul înconjurător are încă un rol imens. 
Profesorul potrivit, susținerea familiei sau accidentele rasei și 
ale locului nașterii sunt în continuare factori semnificativi. 
Însă noile reguli presupun că, deşi ai toate datele necesare, nu 
vei reuși decât dacă alegi să o faci. 

Acestea sunt alegeri interne, nu factori externi. Astăzi, felul 
în care răspundem oportunităţilor și provocărilor lumii exter- 
ne determină în ce măsură suntem prețuiți de către aceasta. 
În această secțiune vreau să schițez câteva dintre rolurile pe 
care le joacă persoanele de neînlocuit și în ce fel puteţi alege 
să le adoptați. 


Dacă veți munci mai multe ore, 
veți deveni un artist mai bun? 


Ajută să pictezi mai multe tablouri? Să scrii mai multe 
cuvinte? Să inventezi mai multe lucruri? 

Până la un punct. 

Însă, în cea mai mare parte a timpului, nu asta facem. De 
cele mai multe ori, munca noastră nu este caracteristică omu- 
lui de neînlocuit - facem treaba altcuiva, în loc să ne ocupăm 
de arta noastră. Nu este o problemă, atâta timp cât există un 
echilibru, atâta timp cât acordăm suficient timp muncii care 
contează. 

Rezistența vă încurajează să evitați munca, iar societatea 
noastră ne încurajează să fim mereu ocupați cu ceva. Artiştii 
serioși disting între muncă și lucrurile pe care trebuie să le facă 
atunci când nu se ocupă de muncă. 


Tranzacţia tipică (și săgeata lipsă) 


Tranzacţia tipică aflată în desfăşurare arată astfel: 
Şeful vă dă o sarcină; dumneavoastră o îndepliniţi. Drept 


Do: 
NN 


/ y 
A 


Primeşti 


răsplată, primiţi bani. Este un schimb, nu prea diferit de cel 
care are loc atunci când faceţi cumpărături la magazinul local. 
Dumneavoastră, clientul, sunteți şeful. În schimbul banilor, 
primiţi un articol de pe raft şi ambele părţi au de câștigat. 

Desigur, dacă magazinul este mai scump decât competiţia, 
veţi renunța şi veţi cumpăra dintr-un loc mai ieftin. În calitate 
de șef, acesta este modul în care maximizați ceea ce primiţi în 
schimbul banilor. Iar magazinul? Dacă va găsi un client dispus 
să plătească mai mult pentru produsul său, îşi va vedea de 
treabă, vânzându-l altcuiva. 

Așadar, ce lipseşte? 

Darul. 

Dacă îi oferiţi șefului darul artei, al spiritului pătrunzător, 
al inițiativei și conexiunii, probabilitatea ca acesta să meargă 
la cumpărături în altă parte în fiecare zi, căutând să înlocuias- 
că munca banală pe care o faceți, este mult mai mică, fiindcă 
munca pe care o depuneți nu este o marfă. 

Dacă magazinul în care intrați vă oferă un dar neprețuit și 
nesolicitat, constând într-o servire plăcută, prilejuindu-vă sta- 
bilirea unei conexiuni, manifestarea respectului şi a bucuriei, 
atunci şansele de a trece la supermarketul de la capătul străzii 
pentru a economisi câțiva dolari în plus sunt mult mai mici. 
Darul vă aduce bucurie, înseamnă ceva pentru dumneavoastră 
şi ați vrea să continuaţi să-l primiţi. 

Săgeata lipsă este darul. Acesta reprezintă efortul. Efortul 
este distinct de bani, de fișa postului, ba chiar şi de capitalism. 
Crearea unei cariere în care să fiți considerat(ă) un „cui de 
osie“, o persoană indispensabilă, poate părea la început un 
obiectiv egoist, pe care, însă, îl veţi atinge oferind daruri dez- 
interesate, ce vor aduce beneficii tuturor. 


Scuturaţi talanga de vacă mai tare 
Un concert nu se reduce la muzică, nu-i așa? Iar, în cazul 


unui restaurant, mâncarea nu este totul. Esenţiale sunt bucu- 
ria, conexiunea și încântarea. 

Partea amuzantă este că este mult mai ușor să înveţi cum 
să aduci bucurie, să creezi artă sau să-ţi manifeşti umanitatea 
decât să înveţi să cânți la chitară. Dintr-un motiv oarecare, 
lucrăm mai întâi la tehnică, înainte de a ne preocupa să intro- 
ducem bucuria în ceea ce facem. 

Dacă vă bateţi capul să învățați un cântec și să-l interpre- 
taţi, atunci CÂNTAȚI-L. Cântaţi-l tare, puneţi suflet și arătaţi 
că trăiţi muzica. Oferiţi-l, nu-l înmânaţi pur și simplu, ca și 
când aţi fi un funcționar la bancă. Atunnci când răspundeți la 
telefon, când salutaţi pe cineva care vine la birou, când veniţi 
la o ședință sau scrieți ceva, nu vă mai obosiţi dacă vă mulțu- 
miţi să faceţi lucrul respectiv ca să fie făcut. Actionati ca și 
când aţi cânta sau mai bine staţi acasă. 

Dacă aveţi ocazia, căutați pe Google „More Cowbell“ și veţi 
afla că este, cu siguranță, cel mai relevant scheci din toate tim- 
purile, difuzat la emisiunea Saturday Night Live. Unul dintre 
membrii formaţiei Blue Oyster Cult cântă la o talangă de vacă, 
având un aer solitar și, de fiecare dată când o face, se simte 
groaznic. Iese în evidență într-o formaţie care ar vrea ca el să 
nu facă notă discordantă. Producătorul muzical, care este un 
tip extraordinar, reuşeşte să-l convingă că, dacă vrei să cânţi 
la talanga de vacă, exact asta trebuie să faci. 

Bloggerul Brian Clark arată că singura alegere posibilă este 
să faci talanga să se audă și mai mult. Fie faci asta, fie renunți 
complet la sunetul tălăngii de vacă. 


Intoarcerea la mașini 
Investitorii ştiu ce să caute: rentabilitatea investiţiilor. 


Vor să calculeze câţi bani ar putea câștiga pentru fiecare 
dolar investit. 

Majoritatea organizaţiilor se concentrează asupra renta- 
bilității maşinilor. Nu mă refer doar la utilajele industria- 
le mari şi zgomotoase. Mă refer la structura organizaţiei. 
Există un sistem, o fabrică, un set de birouri, clădiri, caicula- 
toare sau site-uri, iar scopul este valorificarea maximă a utila- 
jelor existente. 

Forţa de vânzări există pentru a menține utilajele în func- 
țiune. Departamentul de IT furnizează mentenanta mașinări- 
ilor. Departamentul de resurse umane se asigură că oamenii 
care manipulează utilajele (aceştia fac parte din sistem, la 
urma urmelor) sunt obedienţi, de încredere și ieftini. 

Putem vedea mașina în cea mai sângeroasă glorie a sa pri- 
vind la industria de prelucrare a cărnii. Muncitorii sunt abu- 
zați, vătămați şi mințiți regulat. Vitele sunt împinse la tăiere 
mai rapid şi cu grija de a produce pierderi cât mai mici. 
Obiectivul este îmbunătăţirea eficienţei tuturor elementelor 
„maşinăriei“ şi reducerea pe cât posibil a costurilor. Orice altă 
abordare ar însemna să se renunţe la profitul obținut la 
supermarket. 

E posibil ca abatorul să nu aibă prea multe opțiuni. Sistemul 
în care lucrează aceşti oameni i-a obligat să fie niște simple 
unelte de procesare a unui produs de larg consum. 

Însă nu trebuie să munciti într-un abator. 


Cunoașterea instrumentelor 


Sunt mereu uimit când întâlnesc un scriitor care nu ştie să 
utilizeze un computer, un avocat care nu se simte în largul său 
folosind LexisNexis sau un director care are nevoie de ajutorul 
unui angajat de la departamentul de IT al corporației pentru a 
naviga în sistemul de e-mail. Dacă sunteți comerciant și nu 

sunteți capabil să profitați de pe urma abilităților pe care le 
aveţi, utilizând instrumentele on-line, nu faceți decât să rămâ- 
neți legat de utilajele deținute de corporație. Le conferiți astfel 
o putere pe care nu o merită. 

Lumea tocmai v-a oferit controlul asupra mijloacelor de 
producţie. A nu le stăpâni este un păcat. 


În grevă, pentru un viitor mai bun 


Jackie Brown m-a întrebat ce s-ar fi întâmplat dacă, 
în 1990, UAW” ar fi intrat în grevă, protestând împotriva 
companiilor auto. 

Ce-ar fi fost dacă, se întreba ea, sindicatele ar fi intrat în 
grevă, nu din motive salariale sau din cauza codului muncii, ci 
deoarece companiile auto nu erau suficient de inovatoare? 
Ce-ar fi fost dacă ar fi plecat nu din cauza unei dispute contrac- 
tuale, ci pentru că industria refuza să submineze statu quo-ul 
şi să se reinventeze? 

E greu de imaginat un astfel de scenariu, nu-i aşa? 

Mentalitatea centrată pe ideea de a munci din greu, în com- 
binaţie cu distincţia noi/ei, este atât de adânc întipărită în 
raporturile dintre forța de muncă (adică cei mai mulți dintre 
noi) şi conducere (adică șeful), încât este de neconceput că 
forței de muncă, reprezentată printr-o formă de organizare, 
i-ar putea păsa suficient de mult de reticența conducerii față 
de un nou mod de gândire, încât să pună la cale o grevă din 
acest motiv. 

Dar ce-ar fi fost dacă ar fi făcut-o? Ce-ar fi fost dacă cultu- 
ra orașului Detroit ar fi fost zdruncinată cu 20 de ani în urmă, 


* United Auto Workers - sindicat al muncitorilor din industria auto (n.t.). 

iar părțile implicate nu şi-ar fi propus să maximizeze renta- 
bilitatea mașinilor, concentrându-se în schimb asupra creării 
unor interacțiuni și inovaţii pentru care oamenii ar fi ales 
să plătească? 

În mod evident, este prea târziu pentru a face acest lucru și 
a ajunge la un rezultat cu un impact la fel de mare pe cât ar fi 
putut fi obținut atunci. Dar cum stă treaba în cazul șefului şi al 
domeniului dumneavoastră de activitate? Ce se întâmplă când 
recunoaștem că slujba indispensabilă este singura care merită 
făcută, că nu are sens să plătești în plus decât pentru un produs 
remarcabil? 

Dacă organizația dumneavoastră nu vrea să trăiască fără o 
hartă, puteţi schimba această situație? Dacă nu puteţi, ar tre- 
bui să plecați? 


Un artist-trapezist timid este un trapezist mort 


Atunci când se ivește o mare șansă, rareori este progresivă. 

Uraganul lovește, dar digul rezistă. 

Urmează alt uragan, dar nici acesta nu doboară digul. 

Nu s-a schimbat nimic, este doar o zi normală. 

Apoi vine un uragan mai puternic şi digul cedează. 

Sistemul funcționează în momentul de față, dar în clipa 
următoare este la pământ. Provocarea cu care ne confruntăm 
este să reuşim să anticipăm schimbările şi să încercăm să le 
facem față, făcând schimbări treptate, fără grabă, așteptând să 
vedem ce se întâmplă. Astfel că, în momentul în care survine 
schimbarea, suntem epuizați. 

La circ, singurul mod în care poţi reuşi ca artist la trapez 
este să sari. Iar persoana de neînlocuit care conduce schimba- 
rea este capabilă să facă tocmai acest lucru: să sară. 


1 

Când industriile traversează perioade de tranziție, 90% 
dintre oameni îşi risipesc energia, îşi irosesc resursele și pără- 
sesc tiptil şi în silă sectorul/slujba/piața perfectă pe care o ocu- 
pau, încercând să prindă un loc, profitând de noua oportunitate. 
Însă, în timp ce fac asta, cei 90% sunt depăşiţi, lăsaţi în urmă 
de către puţinii curajoşi, care se dovedesc a fi mai deştepţi 
decât ei. 

În acest nou Vis American despre care vorbesc, în această 
revoluţie a relevanței, importanţei şi interacțiunii, nu este loc 
pentru toată lumea, cel puţin nu încă. Mai degrabă, vor rămâ- 
ne nișe neocupate până când vom avea suficient de mulți 
oameni indispensabili, până când îi vom găsi pe acei puţini 
oameni dispuşi să-şi abandoneze CV-urile, să arunce manua- 
lele şi să producă o schimbare. 

În acel moment, ne vom putea întoarce la muncă. 


transformă 
pr&lenu 
ia monștri 


trebuie 


să scâpoli 


Zombie 
-S0U-— 


Bicocrofia 

Cât de mare este insigna pe care o aveți? 


Am susținut un discurs în fața a o sută de oameni cu funcţii 
importante, din cadrul Food and Drug Administration’. În 
cazul în care credeți că ideile din această carte sunt destinate 
doar companiilor mici, aflate la început, și că cele mari sunt 
scutite, gândiți-vă la birocraţia stufoasă ce poartă denumirea 
de Guvern Federal. 

Cei mai buni oameni din Guvern muncesc cu disperare să 
găsească, să stimuleze și să exploateze avantajele aduse de 
oamenii lor de neînlocuit. Înţeleg că harta bazată pe aprobări 
greoaie, apăsată de jugul birocraţiei şi lipsită de organicitate a 
FDA este depăşită de mult, că există o nevoie disperată de ino- 
vaţie şi că trebuie să se grăbească. 

În timpul sesiunii de întrebări și răspunsuri care a urmat 
după discursul meu, un ofițer din forțele de poliție a ridicat 
mâna şi a spus: „Vor ca noi să inventăm un nou viitor, să con- 
ducem triburile și să producem schimbări, dar nu avem auto- 
ritatea necesară pentru a o face. Nu pot face nimic în absența 
autorităţii. 

Afirmația îi aparţinea unui om care purta uniformă și avea 
o insignă. 

L-am întrebat: „Cât de mare ar trebui să fie insigna pe care 
o purtați?“ 

Adevărul este că o insignă mai mare nu ar ajuta cu nimic. 
Oamenii nu te urmează pentru că le ordoni să o facă. Nu vor 
căuta o nouă cale, dacă li se spune că asta trebuie să facă. 

Persoanele de neînlocuit nu au nevoie de autoritate. Nu 
face parte din misiunea lor. Autoritatea contează doar în fabri- 
că, nu în lumea dumneavoastră. 


* FDA - Administraţia Alimentară și Farmaceutică - organizaţie din S.U.A., responsabilă 
cu reglementarea alimentelor, medicamentelor, cosmeticelor și a dispozitivelor medicale (n.i.). 

Schimbarea reală provine rareori dinspre vârful scării ierar- 
hice. Are loc la mijlocul sau chiar pe treptele de jos ale aceste- 
ia. Adevărata schimbare survine atunci când cineva căruia îi 
pasă iese în față, asumându-și o postură ce pare a fi riscantă. 
Oamenii vă urmează pentru că așa doresc, nu pentru că le 
puteți ordona să o facă. 


Slujba pe care o aveți este 
pe măsura pasiunii dumneavoastră? 


Sau pasiunea se ridică la înălțimea slujbei? 

Conform opiniei publice, ar trebui să găsiți o slujbă pe 
potriva pasiunii dumneavoastră. Eu cred că este invers. 

Am susținut în mod repetat că produsul trebuie să fie adec- 
vat marketingului și nu invers, aceeași inversiune fiind valabilă 
şi în acest caz. Transferarea pasiunii asupra slujbei este mult 
mai ușoară decât găsirea unei slujbe care, întâmplător, se ridi- 
că la înălțimea pasiunii dumneavoastră. 


Conformaţi-vă sau ieșiți în evidență 


Există nenumărați oameni care așteaptă să vă spună cum 
să vă integrați, care așteaptă să vă corecteze, să vă sfătuiască, 
să vă arate unde greșiți. 

Şi nu este nimeni care să vă împingă să ieșiți în evidenţă. 

Dacă socotiți toate cărțile, toate mustrările, toți oficialii, 
şefii, profesorii, părinţii, polițiștii, colegii de muncă, angajaţii, 
fanaticii religioși, politicienii și prietenii care vă pot arăta exact 
cum vă puteţi integra, rezultatul este copleșitor. Îmi este cât se 
poate de clar că ne pricepem extrem de bine la adoptarea și 
consolidarea statu quo-ului. 

Cu toate acestea, conformarea excesivă nu schimbă 
mare lucru. Unde sunt toți agitatorii și militanţii autodecla- 
rați, oamenii care vă îndeamnă şi vă împing să susţineți o 
anumită cauză? 

Se pare că lipsesc. 


Cum lucrează o persoană de neînlocuit? 


Într-o lume în care oamenii indispensabili sunt puţini 
P > i 
„cuiul de osie“ are două opțiuni elegante: 


1. Să angajeze o mulțime de muncitori care lucrează în 
fabrică. Să implementeze o dezvoltare de proporții. 
Să profite de avantajul că majoritatea oamenilor vor 
o hartă, că cei mai mulți sunt dispuşi să muncească 
ieftin şi vor să facă parte dintr-o fabrică. Câștigă 
deoarece extrage valoare din munca lor, pe care o vând 
prea ieftin. 

2. Să găsească un șef care nu poate trăi fără un „cui de 
osie“. Să găsească un şef care să îi prețuiască unicitatea 
şi contribuţia, răsplătindu:l cu libertate și respect. Să-și 
facă munca. Să producă o diferență. 


Dacă în acest moment nu aplicaţi niciuna dintre variantele 
de mai sus, nu acceptați târgul. Meritaţi mai mult. 


Cu condiţia să... 


Instructorul corporatist Deanna Vogt m-a provocat să com- 
pletez propoziţia: „Aş putea fi mai creativ cu condiţia să...“ 


Alegerea Eşti de neînlocuit? 291 


„Cu condiţia să“ este o modalitate nemaipomenită de a elimi- 
na scuzele pe care le ai la îndemână. „Cu condiţia să“ este un 
factor care te obligă, pentru că, în clipa în care ai scăpat de ele- 
mentul respectiv, nu mai ai nicio scuză; rămâne doar obligaţia. 

Aş putea vedea situația mai limpede cu condiţia să... 

Aş putea conduce acest trib cu condiţia să... 

Aș putea găsi curajul de a mă dedica artei mele cu 


condiția să... 


Nostalgia viitorului 


Pentru cei mai mulți dintre noi, cel mai fericit viitor seamă- 
nă întocmai cu trecutul, doar că este puțin mai bun. 

Tuturor ne place nostalgia (cea adevărată, orientată spre tre- 
cut). Suferim bucuroşi din cauza acelui sentiment dulce-amar 
pe care ni-l provoacă evenimentele pe care le-am îndrăgit, dar 
pe care nu le putem retrăi. Nostalgia pe care o resimţim, gân- 
dindu-ne la ziua aceea din perioada liceului, la bonomia unei 
echipe grozave sau la un anumit eveniment familial. 

Ne-ar plăcea teribil să repetăm acele momente, dar 
nu putem. 

Nostalgia pentru viitor este identică cu sentimentul pe care 
ni-l provoacă lucrurile care nu s-au întâmplat încă. Suntem pre- 
gătiți ca acestea să se întâmple, însă, dacă intervine ceva care 
ne schimbă viitorul, lucrurile respective nu se vor întâmpla și 
vom fi dezamăgiți. 

Dacă sunteți concediat(ă) de compania la care lucraţi, este 
foarte posibil să găsiți un alt loc de muncă, însă nu va fi același - 
cel care urma să vă aducă promovarea pe care v-o imaginati şi 
care a condus la evenimentul la care speraţi, în biroul acela pe 
care îl aveaţi în minte... 

Ne pricepem să vizualizăm acest viitor, iar în cazul în care 
credem că nu va deveni realitate, vom deveni nostalgici. 
Aceasta nu este o vizualizare pozitivă, este o formă de atașa- 
ment de cea mai proastă factură. Suntem atașați de un rezul- 
tat, pe care adesea nu-l putem controla. 

Dacă aţi avea şansa să vă refaceți viața punându-vă o dorin- 
tă, care ar fi aceasta? V-aţi părăsi familia, orașul, v-aţi schimba 
înfățișarea? Majoritatea oamenilor nu ar schimba decât mate- 
rialul canapelei sau și-ar îmbunătăţi un pic slujba (mărindu-și 
salariul). 

Cu toate acestea, unii oameni simt nevoia să-şi schimbe 
viitorul, optând pentru un viitor cu reguli radical diferite. 
Aceşti oameni sunt legați emoţional de genul de motivație și 
leadership vizionar pe care organizaţiile îl caută la un om de 
neînlocuit. Nu este o abilitate și nici măcar un talent. Este 
o alegere. 

Nu vă doriţi ca șeful departamentului de dezvoltare a afa- 
cerilor să fie nostalgic în legătură cu un anumit viitor. În cazul 
în care este, se va crampona de afacerile și structurile care 
conduc la apariţia viitorului respectiv, subestimând alternati- 
vele care v-ar putea îmbunătăţi radical organizaţia și pericli- 
tându-și totodată viziunea asupra viitorului. 

În anii 1990, The New York Times a primit o ofertă din par- 
tea companiei Amazon. Ar fi transformat economia ziarului, 
aducând profituri de miliarde de dolari în timp. Conform spu- 
selor fostului director financiar al ziarului, Diane Baker, con- 
ducerea a refuzat. Se temeau că cei de la Barnes & Noble, care, 
la momentul respectiv, era un important client căruia i se ofe- 
rea spaţiu publicitar, s-ar fi supărat. Conducerea avea nostalgii 
cu privire la un viitor în care afacerea lor actuală ar fi înregis- 
trat o creștere constantă, simțindu-se amenințată de o schim- 
bare radicală a acestuia. 

Şi domeniul editorial este condus de oameni care suferă de 
aceeași boală. Îşi iubesc domeniul de activitate, produsul, sis- 
temele și bucuria pe care le-o aduce această muncă. Noile teh- 
nologii şi sisteme de afaceri subminează această viziune, iar 
editorii le resping adesea pur şi simplu din cauza nostalgiei. 
Același lucru i s-a întâmplat şi companiei Kodak, ca și marilor 
firme de contabilitate. 

„Cuiul de osie“ este capabil să inventeze un viitor, să se 
îndrăgostească de el, să trăiască în el, pentru ca apoi să-l aban- 
doneze fără a sta prea mult pe gânduri. 


Partea stresantă este speranța 


Pacienţilor care au fost supuși unor colostomii le-a fost eva- 
luată starea de spirit pe termen lung. Pacienţii cărora li s-a 
spus că situaţia era permanentă, că vor fi nevoiţi să trăiască cu 
o pungă întreaga viață, s-au simțit, în cele din urmă, mai bine 
decât cei cărora li s-a spus că exista o şansă să-şi poată folosi 
din nou colonul. 

Partea stresantă este speranța. Să speri fără a avea motive 
de speranţă că avionul va sosi, că nu-l vei pierde, că locul tău 
nu va fi dat altcuiva, că n-o să te prăbușești, că vei ateriza 
aproape la timp. Să speri că operaţia va ieși bine. Să speri că 
șeful nu va ţipa la tine. Toate acestea produc un mare consum 
nervos multor oameni. 

Iar motivul este nostalgia față de viitor. V-aţi îndrăgostit de 
un anumit rezultat şi, cu fiecare etapă pe care o parcurgeţi, 
pare că speranţa, voinţa şi efortul pe care le faceţi ar putea 
menține viitorul statu quo. 

Madison House și pasiunea 


Madison House este o firmă de management muzical și 
rezervări, cu sediul în Colorado. Reprezintă artiști precum Bill 
Kreutzmann, The String Cheese Incident și Los Lobos. 

Deși muzica din întreaga lume se prăbuşeşte, această firmă 
prosperă. Cum reuşeşte? 

Datorită unor oameni precum Nadia Prescher. Nadia face 
parte din conducerea firmei și, ca și colegii ei, iubeşte muzica. 
Vine la concerte și atunci când nu trebuie, se ocupă de detalii, 
chiar dacă nu sunt responsabilitatea ei și depune un efort emo- 
tional deoarece poate, nu pentru că i s-a spus să o facă. 

Muzicienii de succes au numeroase opţiuni. Dacă aleg 
Madison House, o fac fiindcă oamenilor de la firmă le pasă 
suficient de mult pentru a stabili o conexiune, nu pentru că 
reprezintă cea mai ieftină alternativă. Toţi care se ocupă de PR 
şi toate firmele ce oferă servicii profesionale pot învăța de la 
ei. Când oamenii își fac treaba pentru că le place, lucrurile 
funcționează. Chiar dacă nu sunt la fel de pricepuţi din punct 
de vedere tehnic ca firmele competitoare. 


Fiți măcar o dată de neînlocuit 


Dacă o puteți face extraordinar de bine măcar o dată, 
atunci, cu siguranță, veţi putea repeta gestul. 

Nu vă sugerez să jucaţi golf perfect sau să dirijați o simfo- 
nie. Mai degrabă, succesul constă în a fi generos, a înţelege pe 
cineva sau a vedea o cale pe care alții nu o văd. Aţi făcut acest 
lucru deja, într-un mod strălucit. 

Aţi reușit să vă calmaţi atunci când v-a cuprins anxietatea, 
ați făcut ceva fără a vă gândi la recompense sau aţi rezolvat o 

problemă cu ajutorul intuiției. Apoi, de cele mai multe ori, 
lumea se interpune şi vă dezvaţă fără preget, impiedicându-vă 
să repetați gestul respectiv. 

Dacă aţi făcut-o o dată, o puteți face din nou. În fiecare zi. 


Meditaţia lui Ishita 
Ishita Gupta a scris: 
Fiecare zi este o nouă șansă de a alege. 


Alegeţi să vă schimbaţi perspectiva. 

Alegeţi să apăsaţi pe întrerupător în mintea dumneavoastră. 
Aprindeţi lumina și nu vă mai frământaţi din cauza nesiguranţei și 
a îndoielii. 

Alegeţi să vă faceți munca fără a vă lăsa distrași. 

Alegeţi să vedeți ce este mai bun în oameni sau alegeți să 
scoateţi ce este mai rău din ei. 

Alegeţi să fiţi o rază laser, bine direcționată, sau o rază de lumină 
dispersată, care nu este de niciun folos. 


Aceasta este puterea alegerii. Putere și atât. Singurul lucru 
pe care trebuie să-l facem este să ținem minte că noi suntem 
cei care țin frâiele acestei puteri. Noi alegem. 

Nu le permiteți împrejurărilor sau obiceiurilor să determine 
alegerile pe care le faceţi astăzi. Deveniţi propriul dumnea- 
voastră stăpân și folosiţi-vă voinţa pentru a alege. 

Oamenii de neînlocuit nu-și pierd vremea 
cu nimicuri 


Oamenii îşi pierd aproape toată ziua cu nimicuri. Sarcinile 
mărunte ne distrag, împiedicându-ne să ne dedicăm artei 
muncii, ne încetinesc și ne epuizează. 

Vestea bună este că există numeroși oameni dispuși să se 
ocupe de nimicuri în locul dumneavoastră. Tot ce aveţi de 
făcut este să angajaţi pe cineva care să vă curețe pensulele, să 
vă aranjeze hârtiile şi să facă ordine. Treaba dumneavoastră 
este să vă dedicați artei, dând ce aveți mai bun, să schimbaţi 
statu quo-ul și să deveniți indispensabilă). Iar dacă vă consu- 
mati făcând acest lucru, nu va avea nimeni de câștigat. 

Nu este vorba doar despre numărul de ore lucrate. Nu a fost 
niciodată. Faceţi munca pe care o aveţi de făcut şi folosiţi tot 
ajutorul de care aveţi nevoie pentru a o face cât de bine puteţi, 

Observaţi că am folosit cuvântul „doar“. Oamenii de neîn- 
locuit lucrează adesea un număr mare de ore. Nora Roberts 
scrie trei cărți pe an, lucrând şase ore pe zi în fiecare zi. Alocă 
un anumit număr de ore, dar nu se rezumă numai la acest 
lucru. Orele nu sunt totul. 

Corporaţiile au tendinţa să facă astfel încât fiecare angajat 
să aibă cea mai mare productivitate posibilă. Aceasta este 
mentalitatea tipică fabricii. Dacă munceşti la o linie de asam- 
blare, bineînţeles că numărul de ore pe care-l petreci acolo 
contează. Noul model este foarte diferit. Ji Lee este un provo- 
cator şi un artist celebru pentru arta stradală pe care o face. De 
asemenea, întâmplător lucrează la Google. Nu mă îndoiesc că 
a sporit valoarea companiei cu milioane de dolari prin inter- 
mediul gândirii sale ortogonale şi a ideilor sale nemaipomeni- 
te. Totodată, este neîndoielnic că, dacă nu s-ar mai ocupa de 
proiectele sale externe și ar veni mai des la muncă, producti- 
vitatea sa ar scădea drastic. 

Iată cum arată munca asiduă 


Nicio persoană respectabilă care lucrează în vânzări nu se 
plânge că este nevoită să zboare şapte ore pentru a se întâlni 
cu un potenţial client, în fața căruia va susține un discurs de 
20 de minute, întorcându-se apoi acasă. 

Niciun electrician curajos nu se plânge că trebuie să urce 
pe un stâlp de înaltă tensiune pentru a repara un izolator. 

Și niciun muncitor harnic, care lucrează la o linie de pro- 
ducție, nu ezită să omoare o sută de pui pe oră într-un abator. 

Aceasta pentru că este vorba despre muncă. Suntem obiș- 
nuiți cu ea şi ştim cum să o facem. 

Cu toate acestea, efortul necesar pentru a inventa, a găsi 
noi idei şi a depăși teama de'a livra pare prea greu de îndurat. 
Efortul necesar controlării unei reacţii emoţionale, perceperii 
unei situaţii așa cum este în realitate şi implicării de care este 
nevoie pentru a oferi un dar - acestea ne depășesc. 

Niciunul dintre lucrurile care au legătură cu a deveni indis- 
pensabil nu este ușor. Dacă este ușor, s-a făcut deja şi nu mai 
este valoros. 

Nu există o scurtătură în ceea ce privește demersul care 
trebuie făcut pentru a deveni o persoană de neînlocuit. 
Importantă este înțelegerea tipului de muncă asiduă care 
merită făcută. Singurul lucru care îi distinge pe marii artiști de 
cei mediocri este abilitatea acestora de a face saltul peste pră- 
pastie. Unii oameni hotărăsc că arta lor este suficient de 
importantă, încât să facă tot posibilul pentru a depăși rezisten- 
ta cu care se confruntă în realizarea muncii lor. Aceștia devin 
persoane de neînlocuit. 

Darurile care contează 


Demnitatea este mai importantă decât averea. Toată lumea 
are nevoie de „suficient“. Însă, după ce dobândim suficient 
(care poate însemna mai puțin decât aţi crede), ceea ce vrem 
şi tânjim să avem este demnitatea. Dacă sunt nevoiţi să aleagă 
între demnitate și „mai mult“, majoritatea oamenilor aleg 
demnitatea. 

Respectul contează. Respectul din toate punctele de vede- 
re - față de angajaţi, colegi și clienți. 

Acesta este darul absolut pe care îl puteți oferi, cel care vă 
va răsplăti astăzi și mâine, făcând lumea mai bună. Darul 
conexiunii, al artei, al iubirii - al demnității. 


Curajul 


Veţi da greș la acest capitol. Adesea. 

De ce este aceasta o problemă? De fapt, este un avantaj. Este 
un avantaj deoarece atunci când alții eșuează, nereușind să fie 
remarcabili, să schimbe lucrurile, să-și împărtășească arta sau 
să aibă impact, se vor da bătuți. Însă dumneavoastră nu o veţi 
face, veți persevera, încercând să faceți saltul peste prăpastie. 
Ceea ce înseamnă că oamenii care vor reuși, având educaţia, 
experiența sau perseverența dumneavoastră, sunt puţini. 


Dacă tinerii noștri nu au sorți de izbândă în primele lor proiecte, 
își vor pierde întregul avânt. Dacă tânărul negustor dă greș, oamenii 
spun că este distrus. Dacă un student genial termină colegiul și nu 
dobândește în interval de un an o funcţie importantă în orașele sau 
suburbiile din Boston sau New York, prietenii săi și el însuși vor simţi 
că dezamăgirea pe care o trăiesc este îndreptățită și că pot să 

deplângă acest fapt întreaga lor viață. Un flăcău hotărât din New 
Hampshire sau Vermont, care, de-a lungul anilor, încearcă pe rând 
toate profesiile, muncind în echipă, apucându-se de agricultură, 
ocupându-se de negoţ, administrând o școală, ţinând predici, 
editând un ziar, ajungând să facă parte din congres, cumpărând o 
parohie și așa mai departe, și de fiecare dată cade în picioare la fel 
ca o pisică, este mai valoros decât o sută de filfizoni. Își trăiește viața 
cu demnitate, fără a se rușina că nu „se dedică unei profesii”, căci 
nu-și amână viața, ci o trăiește deja. Nu are o singură șansă, 
ci o sută. 

- Ralph Waldo Emerson 


Loialitatea și generozitatea 
față de propria persoană 


Cât de des vă mustrați? Cât de des își propune creierul rep- 
tilian să vă pună piedici sau să vă distrugă cariera, scoțând în 
evidență criticile, eșecurile şi paşii greșiți? Reușește cu uşu- 
rință pentru că îi permiteţi să o facă. 

Suntem înconjurați de oameni şi organizaţii care ne solici- 
tă loialitatea. Şefii, brandurile, ba chiar și politicienii vor cre- 
dință, supunere și patriotism. Însă cum rămâne cu 
dumneavoastră și munca pe care o faceţi? Nu meritaţi cel 
puţin la fel de mult? 

Artiştii care se urăsc pe sine se distrug. Creierul reptilian 
hipercritic va ataca'tot ce facem cu scopul de a conserva sen- 
zația de siguranţă pe termen scurt. Alternativa este să dezvol- 
taţi un sentiment de loialitate față de misiunea pe care o aveţi 
şi faţă de munca dumneavoastră. 

Nu vă propun să deveniți imun la feedback. De fapt, cel 
mai generos lucru pe care-l puteţi face este să fiți deschis(ă) 


300 Eşti de neînlocuit? Alegerea 


la feedbackul care vă îmbunătățește arta, ajutând-o să se râs- 
pândească. Totuși, va dura ceva timp pentru a ajunge să dife- 
renţiaţi între feedbackul pozitiv şi criticile degradante. 

Între timp, fiți mai îngăduitori cu propria persoană. Avem 
nevoie de dumneavoastră. 

Cultura conexiunii 


Oamenii de neînlocuit nu pot reuși singuri 


Dacă nu vă puteţi vinde ideile, acestea nu ajung nicăieri. lar dacă minţiţi 
în legătură cu ele, ne vom da seama și le vom respinge. 


Internetul amplifică ambele situații de mai sus. 

Noile media răsplătesc ideile care rezonează. Le ajută să 
se răspândească. Dacă munca dumneavoastră convinge, 
veți prospera. 

Totodată, noile media îi pedepsesc pe cei care urmăresc să 
ne inducă în eroare. Indiciile care detectează autenticitatea 
sunt din ce în ce mai rafinate, iar dacă nu credeți în ceea ce 
faceţi, ne vom da seama şi veți da greș. Semnalele oneste sunt 
singurele care sunt propulsate. 


Cele cinci elemente ale personalității 


Analiza lexicală presupune colaţionarea tuturor cuvintelor 
pe care le deţine o cultură pentru a descrie ceva şi gruparea 
acestora în grupe fundamentale. În cazul personalității, majo- 
ritatea psihologilor sunt de acord că există cinci trăsături esen- 
tiale în ceea ce priveşte modul în care oamenii ne privesc: 
Deschidere, Conştiinciozitate, Extraversiune, Agreabilitate și 
Stabilitate Emoțională. 

Iată care este ideea: acestea sunt totodată şi elementele 
care semnalează prezența oamenilor de neînlocuit. Munca, 
cea extraordinară, s-a transformat în nu mai mult de o sută de 
ani, trecându-se de la îndeplinirea unor sarcini ce implică ridi- 
carea obiectelor la perfecționarea și exploatarea avantajelor 
personalității. Dacă sperați să reușiți dat fiind că sunteți capa- 
bili să stabiliți legături și să lucraţi cu alți oameni, va fi nevoie 
să vă îmbunătăţiți personalitatea în raport cu fiecare dintre 
cele cinci aspecte. 

Cunoașteţi pe cineva care este mai deschis la ideile noi sau 
mai agreabil(ă) decât dumneavoastră? Mai stabil(ă) și mai 
extravertit(ă)? Mai conștiincios(oasă)? Dacă da, atunci ar fi 
bine să vă puneţi pe treabă. Este foarte ușor să cădeți în cursă, 
concentrându-vă asupra tabelurilor sau a cronometrului pen- 
tru a vă măsura progresele, dar, de fapt, rezultatele se vor 
vedea în urma investiţiilor pe care le faceți în interacțiunea 
cu ceilalți. 


Crearea unei culturi a conexiunii 


Gândiţi-vă la vânzările business-to-business. Punctul-cheie 
al distiacţiei dintre furnizorii care contactează o companie 
este rareori prețul. Este conexiunea percepută, care se creează 
între potenţialul client și organizaţie. 

Acum, gândiţi-vă la satisfacția oferită de slujbă. Elementul 
fundamental al distincției dintre locurile de muncă este rare- 
ori munca pe care i-o vei solicita angajatului. Este vorba des- 
pre conexiunea percepută dintre angajat şi oamenii cu care 
lucrează acesta. 

Prin urmare, persoana dintr-o organizaţie care creează, 
stabileşte și cultivă relații este indispensabilă. Nu înregistrarea 

informaţiilor într-o bază de date este importantă. Ceea ce 
contează este menţinerea sacralității relaţiilor, aşa cum 
merită acestea. 

Doar ființele umane pot cultiva relaţii. Intră în joc flerul și 
transparenţa și nu se poate recurge la un scenariu. Amintirile, 
conexiunile şi experiențele persoanei aflate în centrul acestei 
culturi sunt greu de depășit și de înlocuit. Fapt care o face 
indispensabilă. Nu pe oricine deţine slujba respectivă - ci doar 
pe cel/cea care ocupă acel post, comportându-se ca un „cui 
de osie“. 


Rentabilitatea investițiilor în conexiuni 


Doi oameni lucrează la o bancă de investiţii. Unul dintre ei 
are un masterat în administrarea afacerilor în domeniul finan- 
telor şi este preocupat de utilizarea modelului Black-Scholes, 
care are drept scop stabilirea preţului unui activ şi a valorii 
opţiunilor. Este un trader extrem de bun. Celălalt s-a străduit 
din răsputeri să își îmbunătăţească maniera de lucru cu oame- 
nii şi, drept urmare, a stabilit relații personale cu 27 dintre cei 
mai importanți clienți ai băncii. 

Ghiciţi care dintre ei este mai valoros şi mai dificil de 
înlocuit... 

Modelul Black-Scholes este important, însă este ușor de 
externalizat sau de furnizat cu ajutorul unui computer. Sigur, 
de el se ocupă un trader de talie mondială, cum nu găsești 
decât unu la un milion, genul de tip pe care nu vrei să-l scapi 
din mână. Dar oare nu ar putea fi substituit cu altcineva buni- 
cel? Întotdeauna voi acorda preponderență ființelor umane, 
nu computerelor. 

Secretul lui Frank de la Comcast 


E un om în carne și oase. 

Acesta este secretul. 

Frank Eliason a apărut de un milion de ori pe prima pagină 
a publicaţiei The New York Times, la televizor şi on-line. Frank 
este imaginea on-line a companiei Comcast Cable, gigantul 
de televiziune şi internet prin cablu, ocazional îndrăgit şi dese- 
ori detestat. 

Frank şi-a dat seama că unii clienți furioși utilizau adesea 
Twitter pentru a se dezlănțui cu privire la serviciile Comcast 
sau la absenţa acestora. 

Într-o zi, Frank a răspuns postărilor de pe Twitter. 

A ieşit în față. Nu pentru că așa spunea manualul sau pen- 
tru că îi spusese cineva să o facă, ci pentru că dorea să ajute. 
Era un dar, nu o sarcină de lucru. Frank era sincer interesat să 
creeze conexiuni, iar generozitatea sa a ieşit la suprafață. 

Şi ştiţi ce s-a întâmplat? Autorii postărilor furioase au jubi- 
lat. Erau atât de uimiți că o persoană în carne și oase (care nu 
se ferea să-și deconspire numele!) îi asculta, încât au devenit 
instantaneu fani. În mai puţin de un minut, s-au transformat 
din duşmani şi provocatori în fani înfocați. 

Iată cu câtă disperare ne dorim să stabilim un contact cu o 
altă persoană. Iată cât de mult înseamnă pentru noi darul pe 
care ni-l face cineva, acordându-ne atenție. 


Se pricepe la oameni 


Paul lucrează la ConEd, în New York, şi, nu demult, a fost 
promovat. 

Echipa lui Paul vizitează cartierele care au nevoie de noi 
linii de gaz. Echipa sa face săpături, îndepărtează pământul, 

instalează ţevile și asigură funcţionarea sistemului. Paul este 
cel mai tânăr din echipă, dar face mai multe decât cea mai 
mare parte a echipei. 

Aceasta deoarece Paul se pricepe la oameni. El este cel care 
sună la ușă, tratează cu vecinii furioși, obține accesul în subsol, 
înlocuiește cuzineţii - toate acele lucruri esenţiale, însă 
improvizate. 

ConEd îl poate înlocui cu ușurință pe cel care supraveghea- 
ză traficul sau pe excavatorist. Chiar și cei care montează țeava 
îndeplinesc o sarcină ce poate fi externalizată. Pe de altă parte, 
Paul este omul-cheie, „cuiul de osie“. 

De ce „priceperea la oameni“ este o competenţă atât de 
puţin prețuită? Pentru că o putem măsura și cuantifica ușor? 
Eu cred că este o artă, ceea ce înseamnă că persoana care o 
deţine este un artist. 

Paul nu poate să scrie o piesă de teatru, însă este, totuși, un 
artist, care beneficiază de pe urma atitudinii sale în fiecare zi. 
Adică de pe urma atitudinii de artist. 


Ce spune Moby despre artă 


Iată ce spune despre artă Moby, muzician căruia i s-au acor- 
dat mai multe discuri de platină și care are o tunsoare 
grozavă: 


La modul ideal, piaţa ar trebui să se adapteze la artă și nu arta 
la piață... Știu, pare o afirmaţie idealistă. Am încercat să mă 
mulțumesc pe mine însumi, să multumesc radioul, casa de discuri, 
presa... și toate astea m-au făcut, de fapt, nefericit. 

De asemenea, nu îmi doresc cu adevărat să vând prea multe 
albume. Vedeţi, prietenii mei scriitori vând 20.000 de cărți și sunt 
fericiți. Prietenii mei regizori de teatru vând 5.000 de bilete într-o 

stagiune și sunt fericiţi și ei. Îmi place ideea de statistică modestă și 
rezonabilă în ceea ce privește determinarea succesului unui album. 
Și apreciez ideea de a respecta legătura sacră dintre muzician 
și ascultător. 


Ironia acestei declaraţii constă în faptul că acest plan îl va 
face pe Moby să vândă mai multe discuri, nu mai puține. 


Problema scenariului 


Atunci când şeful vă dă un scenariu să-l citiți sau când copi- 
aţi ceva dintr-un manual, nu funcționează aproape niciodată. 
Asta pentru că nu spuneţi adevărul, nu vă folosiți umanitatea 
şi nu sunteți transparenţi. 

Probabil că reușiţi să reproduceți papagaliceşte cuvintele 
pe care le-aţi citit într-o carte despre negociere sau pe care 
le-aţi auzit la cursul de oratorie la care aţi participat, însă toţi 
oamenii deştepţi pe care îi veți întâlni își vor da seama că 
improvizaţi sau că vreți să ne păcăliți. 

Practic, cu toții ne câştigăm existența intrând în contact 
direct cu alți oameni. Atunci când interacţiunile sunt autentice 
și transparente, funcționează de obicei. Când sunt artificiale 
şi bazate pe manipulare, dau greș. 

Persoana de neînlocuit adoptă o atitudine centrată pe gene- 
rozitate. Se află acolo pentru a oferi un dar. Dacă aceasta este 
intenţia care vă animă, cuvintele aproape că nu mai contează. 
Ceea ce vom percepe vor fi dorinţele dumneavoastră, nu 
scenariul. 

Acesta este motivul pentru care telemarketingul are o rată 
de conversie atât de scăzută. Motivul pentru care blogurile 
corporatiste sunt atât de jalnice. Motivul pentru care cei care 

lucrează în avangarda afacerilor bazate pe servicii sunt atât de 
stresaţi. Simțim când citiți un scenariu, pentru că ne pricepem 
de minune să identificăm semnalele oneste. 


Semnale oneste în viața de zi cu zi 


Sandy Pentland este cercetător şi profesor la MIT. Ultimui 
său studiu a vizat modurile în care oamenii își dau seama ce 
se întâmplă cu adevărat în jurul lor. Titlul noii sale cărți, Honest 
Signals, conţine termenul pe care autorul îl foloseşte pentru a 
denumi fluxul de informaţii care circulă între oameni. 

Cercetările au indicat că putem distinge cu uşurinţă sute 
sau chiar mii de microgesturi. Ştim că oamenii din întreaga 
lume zâmbesc în același fel, care nu are nimic de-a face cu 
cultura, fiind strict legat de programarea neuronală. 

Vorbirea nu se rezumă la cuvinte. Comunicarea nu este un 
simplu discurs. Este posibil să reprezinte ceea ce a vrut să 
spună cu adevărat emițătorul sau nu. 

Dialogul, cuvintele aşternute pe o pagină, cuvintele pe care 
le auzim nu au în sine aproape nicio legătură cu ceea ce cre- 
dem, cu ce simțim sau cu felul în care reacţionăm. Putem auzi 
un anunţ în mod repetat şi să nu facem nimic. Cuvintele nu 
sunt îndeajuns. Pe de altă parte, putem să vizionăm un film 
fără sonor și să înțelegem exact ce se întâmplă. Putem citi 
printre rânduri şi ştim exact când ne minte şeful, când suntem 
trataţi cu lipsă de respect, indiferent de cuvintele folosite. 

Soția dumneavoastră deschide cadoul pe care i l-aţi tăcut 
la aniversare şi, desigur, ştiţi ce simte cu mult înainte să spună 
vreun cuvânt. Limbajul trupului, ritmul respirației şi felul in 
care vă priveşte vă comunică totul. 

Jill Greenberg, fotograf pop, a făcut o serie de poze în care 
apar niște copilaşi superbi, care au fost imortalizați la câteva 
clipe după ce li s-au smuls din mână acadelele pe care le pri- 
miseră. Nu am nevoie de dialog pentru a şti ce se întâmplă în 
fotografie. Semnalele oneste sunt clare. Aud plânsetele de la o 
mie de mile distanță. 

Studiul lui Pentland arată că faptul că vorbeşti repede după 
ce cineva ţi s-a adresat are un impact fundamental diferit 
în comparaţie cu faptul că părăseşti încăperea în timp ce ros- 
teşti cuvintele și propoziţiile. Autorul a cercetat întâlnirile 
amoroase rapide și alte interacțiuni şi poate prezice cu acura- 
tețe rezultatele interacțiunilor fără a auzi vreunul dintre cuvin- 
tele rostite. 

Iată care este concluzia principală: dialogul este costisitor. 
Este nevoie de o mare forță de procesare pentru a absorbi 
toate aceste semnale, pentru a compune un răspuns, care 
urmează apoi a fi transmis. Dat fiind că interacțiunile au un 
impact copleșitor asupra abilității noastre de a procesa, este 
aproape imposibil să vă falsificați intenţiile. Sigur, probabil vă 
puteţi falsifica cuvintele, însă toate celelalte aspecte vă vor da 
în vileag. Da, din nou este la mijloc creierul reptilian. Cea mai 
rapidă parte a creierului nostru este prinsă de receptarea și 
transmiterea microsemnalelor care ar putea fi într-o totală dis- 
cordanţă cu vorbele pe care le folosim. 

Când sunteţi extrem de stresaţi, este vizibil. La fel când 
mințiți. Sau când suferiţi. Semnalele sunt oneste pentru că nu 
prea ne pricepem să minţim. 

Ceea ce are implicaţii imense pentru persoanele de 
neînlocuit. 

Darurile autentice 


Singura modalitate viabilă de a trăi într-o lume a semnale- 
lor oneste este să oferim daruri autentice. 

Darurile autentice, oferite cu o intenţie adecvată și o pos- 
tură respectuoasă, vă ajută să treceţi testul „adulmecării. 
Toate simţurile noastre sunt în alertă, iar cel care oferă trece 
testul. Vă credem. 

Acum că vă credem, se poate contura o relaţie diferită. Una 
bazată pe „noi“, nu doar pe „voi“. Asta cu condiţia să încetaţi 
să mă manipulați şi să nu vă mai faceţi treaba. Ocupaţi-vă de 
arta dumneavoastră, în schimb. 

Daţi-mi voie să reformulez acest lucru, deoarece este 
extrem de important: avem tot ce ne trebuie, aşa că nu vom 
cumpăra bunuri de larg consum. Nici măcar produse. Vom 
cumpăra relaţii, poveşti și magie. Afacerea noastră, politicienii 
şi prietenii noştri - la fel; tot ce contează este să ne dăm seama 
în cine putem avea încredere, cu cine putem lucra și pe cine 
trebuie să ținem departe. 

Corporaţiile au încercat să depersonalizeze totul, astfel 
încât să ne poată minți, să poată ambala bunuri de larg con- 
sum, dezvoltându-se fără a implica oamenii în acest proces. 
Iar acum au rămas fără suflu. Corporatizarea nu mai funcțio- 
nează la fel de bine. 

De vreme ce nu sunteți obligaţi să vindeți aitceva în afară 
de relaţii, trebuie să treceţi de filtrele de detectare a escroche- 
riilor. Cu siguranță, puteţi să încercaţi să oferiţi alternativa 
rațională - cea mai convenabilă și bazată pe cel mai bun preţ. 
Dar dacă nu puteţi face asta (și cine poate?), atunci singura cale 
pe care o aveţi la dispoziţie este să mă schimbaţi, să stabiliți o 
legătură cu mine sau să-mi faceţi viața mai bună. 

Wal-Mart câştigă pentru că este ieftin şi aproape. Toţi cei- 
lalți care reușesc trebuie să o facă cu ajutorul generozității. 

Şi pentru a o putea face, trebuie să fiți artiști și să acționaţi 
cu onestitate. 


Efectul placebo 


S-a demonstrat nu o dată că efectul placebo face oamenii 
să se simtă mai bine. Atunci când un doctor în care aveți încre- 
dere vă dă medicamente, există şanse să vă simţiți mai bine 
(ba chiar este posibil să vă amelioreze boala), chiar dacă pastila 
pe care ați înghiţit-o nu conţine altceva decât zahăr. 

Explicaţia constă în semnalele oneste. 

Percepem dacă medicul crede cu adevărat, dacă îi pasă 
într-adevăr și ne vede așa cum suntem. Nu contează ce spune; 
importante sunt lucrurile care ne sunt transmise în urma inter- 
acțiunii cu el. Nu cuvintele ne vindecă, ci credinţa în ele. 

Dacă efectul placebo este suficient pentru a vindeca o boală 
precum cancerul (și poate), înseamnă că este capabil să vă 
determine clientul să se răzgândească şi să modifice radical 
percepţia oamenilor asupra organizației dumneavoastră. 
Aceeaşi autosugestie care vindecă trupurile poate produce 
schimbări la nivelul minții. Cei cu care aveţi de-a face iau 
instantaneu decizii (care adesea sunt irevocabile) cu privire la 
oameni, produse și organizații. Fiinţele umane nu sunt mașini 
raționale de calcul - nici pe departe. 

Oamenii cu care lucraţi nu se vor schimba, dacă nu credeţi 
că o vor face. Comunicarea entuziasmului, a conexiunii și a 
leadershipului începe cu darul pe care îl oferiţi, nu cu manipu- 
larea la care recurgeţi. 

De ce nu credem că inteligența socială 
schimbă lucrurile? 


Dacă aţi face o listă cu primele zece lucruri pe care unul din 
noii dumneavoastră angajâţi ar trebui să le exerseze, pe ce loc 
ați plasa „să se simtă în largul său cu ceilalți oameni“ sau „să 
abordeze oamenii în așa fel încât aceștia să vrea să îi vorbeas- 
că“ sau chiar „ să fie convingător“? 

E ușor să acordați o zi dezvoltării, mergând la o conferinţă 
care promite să vă înveţe tehnicile de ultimă oră din domeniul 
manipulării substanțelor chimice. Un aspect mult mai esențial 
pe care viitorul „cui de osie“ trebuie să-l rezolve este stimula- 
rea entuziasmului și capacitatea de a câștiga afecțiunea oame- 
nilor. Dale Carnegie a înțeles acest lucru, însă tehnocraţii care 
vă conduc organizaţia l-au uitat. 

Cele șapte abilităţi 
ale omului de neînlocuit 


Există o listă? 


Oamenii de neînlocuit fac două lucruri pentru organizaţie. Exercită un 
efort emoţional și concep o hartă. Aceste contribuţii capătă numeroase 
forme. lată o posibilă modalitate în care puteţi enumera calitățile care vă 
fac indispensabili: 


1. Furnizarea unei interfeţe unice între membrii 
organizaţiei; 

2. Oferirea unei creativităţi unice; 

3. Administrarea unei situaţii sau a unei organizații extrem 

de complexe; 

Ghidarea clienţilor; 

Inspirarea personalului; 

Furnizarea unor cunoștințe profunde în domeniu; 

Deţinerea unui talent unic. 


Nan p 


Furnizarea unei interfețe unice 
între membrii organizaţiei 


Dacă organizaţia dumneavoastră este o reţea (şi este), care 
este elementul unificator al acesteia? 

Să fie doar salariul și teama fiecărui angajat de a nu-și pier- 
de slujba? Dacă așa stau lucrurile, ați pierdut deja. 

O poveste care este atât de bună, încât ar merita să fie apo- 
crifă, relatează că Zappos a oferit celor care absolviseră cursul 
plătit, cu o durată de două săptămâni, organizat de companie, 
2.000 de dolari, cu condiţia să își dea demisia din noile slujbe 
dobândite. De ce ar oferi Zappos bani unor oameni grozavi pen- 
tru a-şi da demisia? Tony Hsieh, CEO-ul companiei, face acest 
lucru pentru că vrea să fie sigur că toţi cei care aleg să rămână 
o fac din motive întemeiate, nu pentru bani. Dacă sunteți 
dispus(ă) să plecaţi pentru câteva mii de dolari, drum bun! 

Marile organizaţii sunt motivate de o misiune. Tribul acu- 
mulează realizări, are o destinaţie. Misiunea nu este una acci- 
dentală. „Cuiul de osie“ contribuie la conducere, conectând 
oamenii din organizaţie în mod activ și cu subtilitate. Pentru 
aceasta este nevoie de efort emoţional și nu se poate realiza 
urmând instrucțiunile dintr-un manual. 

Organizaţia include totodată clienţii și potenţialii clienți. 
Ceea ce Înseamnă că, dacă ești persoana care acționează ca o 
punte de legătură între lumea exterioară şi companie, te afli 
într-o poziţie critică. 

În majoritatea organizațiilor, oamenii fac acest lucru pentru 
că sunt obligați, respectând anumite specificaţii. Însă, ocazio- 
nal, există cineva care se bucură de apariţia oportunităţilor. 
Darienne Page este primul civil pe care îl întâlniți dacă sunteți 
convocat la o întâlnire cu Barack Obama, la Casa Albă. În cali- 
tate de secretar oficial de cabinet al Statelor Unite, ea își consi- 
deră slujba drept o oportunitate de a stabili o conexiune. 

În momentele care se scurg între verificarea la care vă supun 
cei care se ocupă de securitate şi până ajungeţi la micul ei birou, 
vă caută pe Google. Vă primește călduros, cu zâmbetul pe buze, 
oferindu-vă informaţii relevante care dau naştere unei conver- 
saţii. Așteaptă cu nerăbdare să se implice, căci are șansa de a-și 
interpreta rolul, exercitându-și arta. 

Cu siguranță, Casa Albă ar putea funcționa și fără Darienne 
Page. Însă, renunțând la manual atunci când îşi îndeplinește 
slujba, reușește să producă o schimbare. 


Oferirea unei creativității unice 

Sunt trei cuvinte destul de simple, greu de combinat Într-un 
mod reușit. Să o luăm de la coadă la cap. 

Creativitatea este personală, originală, neașteptată şi utilă. 

Creativitatea unică necesită cunoașterea unui domeniu, o 
poziţie de încredere şi generozitatea necesară pentru a aduce 
o contribuţie reală. Dacă vrei să creezi un riff de chitară unic, 
cu siguranţă te ajută să asculţi toate celelalte riffuri cunoscute. 
„Unică“ spune despre creativitate că este focalizată și 
pătrunzătoare. 

Oferirea unei creativități unice este extrem de dificilă, deoa- 
rece nu numai că trebuie să ai un spirit pătrunzător, ci trebuie 
să fii totodată suficient de pasionat(ă) pentru a risca respinge- 
rea implicită oferirii unei soluţii. Trebuie să livrezi. 

Rezistența, teama noastră de a ieşi în evidenţă, îşi scoate 
capul ori de câte ori suntem pe punctul de a exercita o muncă 
de acest fel. Drept urmare, evităm munca. Lista rarefiată a 
oamenilor dispuși (și capabili) să facă acest gen de muncă e 
face să fie extrem de valoroasă. 


Administrarea unei situații 
sau a unei organizații extrem de complexe 


Când situaţia devine extrem de complexă, este imposibil să 
urmaţi manualul, pentru că nu există unul. 

Acesta este motivul pentru care oamenii de neînlocuit sunt 
extrem de valoroși în momentele de mare complexitate (adică 
în cea mai mare parte a timpului). „Cuiul de osie“ își concepe 
propria hartă, permițând astfel organizaţiei să se miște mai 
repede decât ar fi putut-o face vreodată, dacă ar fi trebuit să 
stea după mulțimea paralizată pentru a afla ce trebuie făcut în 
continuare. 

Când am luat parte la conducerea unei tabere de vară din 
Canada, cea mai înnebunitoare zi a anului era ziua în care se 
pornea în călătorie. Sute de copii plecau în zeci de oraşe din 
întreaga lume, toţi în același timp. 

Trebuia să coordonăm autobuze, mașini și avioane. Copii 
cu pașapoarte, copii care își uitaseră pașaportul. Părinţi la tele- 
fon, părinți la poartă şi părinți care uitaseră să se prezinte. 

Din cei 90 de membri ai personalului, puteam avea încre- 
dere doar în vreo zece că o vor scoate la capăt cu ziua plecării 
în călătorie. Aceştia erau un fel de ambasadori, aflați departe 
de regele lor, şi trebuiau să ia decizii pe cont propriu, pe un 
teritoriu străin. Cei buni erau neprețuiți. 

Toţi membrii personalului nostru erau grozavi, dar majori- 
tatea nu puteau face față acestei sarcini. Era nevoie de capaci- 
tatea de a concepe o hartă și de o judecată clară; pentru cei 
care nu-şi exersaseră aceste calităţi era greu de improvizat. Nu 
este un har cu care te naşti, ci o alegere. 


Conducerea clienţilor 


Odată cu fragmentarea pieţelor şi diseminarea publicului, 
consumatorii caută conexiuni mai mult ca niciodată. Pe scurt, 
căutăm oameni pe care să-i urmăm și oameni care să ni se ală- 
ture în timp ce o facem. 

Modelul tradițional al comerțului spune că un grup mic 
defineşte un produs sau un brand și o echipă de oameni se 
ocupă de vânzarea acestuia. Este o tranzacție unilaterală și 
statică. Detergentul Tide este detergentul Tide, indiferent 
dacă ne place sau nu. 

Noul model este interactiv, fluid şi descentralizat. Ceea ce 
înseamnă că organizațiile nu se mai pot baza doar pe o mică 
echipă. Înseamnă că fiecare persoană care interacționează cu 
consumatorul (sau cu o firmă căreia îi vinde produsul, cu un 
donator, cu un ONG sau cu un alegător) concepe marketingul 
ca pe o formă de leadership. 

Nu există un scenariu pentru leadership. Este imposibil. 


Inspirarea personalului 


Organizațiile respectă legile lui Newton. O echipă în stare 
de repaos tinde să-şi menţină starea. Mișcarea rectilinie nu 
este o stare caracteristică oricărui grup de oameni, în special 
grupurilor alcătuite din mulți oameni. Cinicii, politica şi coor- 
donarea intervin și totul se blochează. 

Într-o fabrică, acest fapt nu constituie o problemă reală. 
Patronul controlează şeful, care controlează maistrul, care, la 
rândul său, controlează muncitorul. Este un lanț strâns, iar 
lucrurile se execută pentru că toată lumea primește un salariu. 

Astăzi, majoritatea organizaţiilor moderne sunt mult mai 
amorfe. Responsabilitățile nu mai sunt atât de clare, produsele 
nu mai sunt la fel de ușor măsurabile, iar obiectivele nu mai 
sunt la fel de limpezi. Astfel că lucrurile încetinesc. 

Omul de neînlocuit schimbă această stare de fapt. Dacă 
înțelegeţi că slujba dumneavoastră constă în a face lucrurile să 
se întâmple, întreaga zi vi se schimbă. Dacă puteți să convingeți 

cu binişorul, nu să forțați, dacă puteţi să conduceţi, nu să 
pistonațţi, atunci veți face alegeri diferite. 

Nu puteți spune: „Entuziasmaţi-vă și fiți mai intuitivi sau 
veţi fi concediaţi . De fapt, puteți spune, dar nu va funcţiona. 
Recepţionerul unui hotel care dă fuga la magazin în miez de 
noapte pentru a-i cumpăra pantaloni scurți oaspetelui care 
dorește să meargă la sală nu o face de teamă să nu fie mustrat. 
O face deoarece a fost inspirat de către un lider care nici măcar 
nu era prezent la hotel la momentul respectiv. 


Furnizarea unor cunoștințe profunde în domeniu 


Mai devreme, susțineam că simpla deţinere a unor cunoș- 
tințe profunde într-un anumit domeniu este rareori suficientă, 
luată în sine, pentru a deveni indispensabil(ă). Totuşi, dacă 
aceste cunoștințe sunt combinate cu decizii inteligente și con- 
tribuții generoase, lucrurile se schimbă. 

Lester Wunderman știe destul de multe despre marketingul 
direct. De fapt, el este cel care l-a inventat. A contribuit la cre- 
area cardului American Express și a Clubului Columbia 
Record. În 1996, când Lester a fost de acord să facă parte din 
consiliul de conducere al companiei mele on-line, am fost 
încântat peste măsură. 

S-a dovedit că nu am învățat nimic despre tacticile mar- 
ketingului direct de la el. În schimb, echipa mea a învățat 
lucruri despre luarea deciziilor și despre strategii. Am ajuns să 
înțelegem marile personalităţi din domeniu, precum și moti- 
vaţiile multora dintre partenerii noştri. Mentoratul este rareori 
legat de datele afacerii (acestea pot fi găsite cu ușurință), con- 
stând, în schimb, într-un transfer de emoție şi de încredere. 
Nu era prima dată când Lester concepea o hartă, astfel că avea 

ținuta și autoritatea necesare pentru a ne ajuta să creăm o 
nouă hartă. 

Creatorii de hărţi au adesea încrederea necesară pentru 
a cartografia tocmai pentru că își cunosc disciplina 
în profunzime. 


Deţinerea unui talent unic 


Când eram copil, eram înnebunit după Legion of 
Super-Heroes şi Justice League of America. Erau nişte benzi dese- 
nate amuzante, scrise de scriitori de mâna a doua, bazate pe 
nişte poveşti cumva stupide, în care o serie de supereroi se 
strângeau laolaltă, mergeau împreună la club, iar apoi își reu- 
neau eforturile pentru a distruge un monstru sau altul, pe care 
niciun erou nu l-ar fi putut dovedi de unul singur. 

În orice caz, cam pe la începutul fiecărei poveşti din revis- 
tele acestea de benzi desenate era o scenă în care un străin se 
întâlnea cu echipa. Inevitabil, eroii se prezentau. Desigur, 
Batman sau Superman nu aveau nevoie de prezentări, însă 
eroii:mai mărunți (de spiță mai puțin nobilă) erau nevoiţi să ia 
cuvântul și să-și descrie superputerile. 

„Eu sunt Wasp’. Am capacitatea de a mă micşora până la o 
înălțime de câţiva centimetri, pot zbura cu aripi de insectă și 
pot lansa proiectile cu energie.“ 

Unii dintre specialiștii cu pretenţii din domeniul market- 
ingului ar putea considera cuvintele de mai sus drept o decla- 
rație de poziționare sau o propunere unică de vânzare. Desigur, 
nu despre asta este vorba. Este o superputere și atâta tot. 

Când cunoaşteţi pe cineva trebuie să aveți o superputere. 
Dacă nu aveți, nu sunteţi altceva decât o strângere de mână. 


* În traducere: Viespea (n.t.). 

Nu este vorba despre autoflatare sau despre a vă umfla în pene. 
Scopul este să faceţi astfel încât prezentarea să fie semnifica- 
tivă. Dacă nu vă cunoașteți superputerea, nu știu cu ce mă 
puteţi ajuta (sau eu pe dumneavoastră). 

Când le spun oamenilor povestea cu superputerile, par a 
înțelege. Dar apoi îi întreb care este superputerea lor și aleg 
ceva care ar putea fi o putere, dar nu una super. Este un fel de 
putere mediocră. „Sunt agreabil(ă) și supus(ă)“, am fost învăţaţi 
să spunem. Îmi pare rău, este bine, dar nu este super bine. 

Dacă vreţi să fiți de neînlocuit, puterea pe care o puneţi în 
joc trebuie să fie greu de înlocuit. Fiți mai îndrăzneți și gândiţi 
în termeni mai ampli. Nu vă stă nimic în cale. 

„Ba cum să nu“, spun unii. „Nu am o vedere cu raze X din 
naștere și nici cine ştie ce charismă.“ Cu ceva vreme în urmă, 
era posibil să fiu de acord cu o astfel de afirmaţie - aveţi nevoie 
de talent și har pentru a produce o diferenţă. Însă astăzi, există 
atât de multe moduri de a conduce, atât de multe lucruri de 
făcut, atât de multe oportunități de care puteţi profita, încât 
nu mai cred așa ceva. 

Acest concept atinge esenţa prăpastiei cu care ne confrun- 
tăm. Vreți ca abilitatea dumneavoastră oarecum sigură să fie 
îndeajuns. Îndeajuns pentru a vă conferi valoare, îndeajuns 
pentru a fi plătiţi corect, îndeajuns pentru a vă oferi o viață 
stabilă. Însă nu este așa. Nu este suficientă deoarece, pe o piață 
extrem de conectată și competitivă, există o mulțime de 
oameni care dețin aceeași abilitate la fel de sigură ca şi a dum- 
neavoastră. Contribuţia adusă de „super“ și de „putere“ nu 
este genetică, ci provine din ceea ce alegeţi să faceţi și, mai 
important, din ceea ce alegeţi să dăruiți. 

Cartea The Dip discută exact acest lucru. Dacă nu sunteți 
cei mai buni din lume (lumea clientului) în ceea ce priveşte 
talentul dumneavoastră unic, atunci acesta nu mai este unic, 
nu-i aşa? Ceea ce înseamnă că aveți doar două alternative: 

1. Să vă dezvoltați celelalte calități care vă fac să fiți de 
neînlocuit. 
2. Să vă cultivați talentul unic mult mai mult. 


E posibil ca nimeni să nu vă fi împins să fiţi suficient de 
curajos(oasă) încât să ajungeţi la o asemenea frontieră. 
Consideraţi că ați fost deja împinși. 


Docilitatea și modestia 


La un anumit nivel, cu toţii suntem virtuoși, puternici 
şi înţelepţi. Însă niciunul dintre aceste haruri nu funcţionează 
tot timpul. Ne abatem de la principiile noastre, dăm greș 
în eforturile pe care le facem sau luăm o hotărâre greșită 
din când în când. Motiv pentru care modestia este atât de 
importantă. 

Modestia este antidotul nostru față de lucrurile care în mod 
inevitabil nu vor merge conform planului. Modestia ne permi- 
te să abordăm o problemă cu bunătate, nu cu aroganță. 

Dar modestia nu este același lucru cu docilitatea. Modestia 
nu înseamnă umilință sau nevoia de a te conforma cu orice 
preţ. Docilitatea pare o scurtătură către modestie, deoarece ne 
permite să refuzăm responsabilitatea pentru toate lucrurile 
care dau greş. Însă docilitatea vă privează de superputerea pe 
care o aveţi; vă anulează șansa de a face ceva mai bun. 

Prin urmare, provocarea constă în a reuși să fiți un artist 
generos - însă faceţi-o știind că s-ar putea să nu funcţioneze. 
Ceea ce este în regulă. 

Când lucrurile 
nu funcționează 


Ce faceţi când arta dumneavoastră 
nu funcționează? 


Ce se întâmplă când conversaţia nu are loc, când produsul nu se vinde, 
când consumatorul nu este încântat, șeful nu este fericit și nu reușiţi să 
emoționați oamenii? 


Dedicaţi-vă şi mai mult artei. 

Este singura alegere posibilă, nu-i așa? 

Oferiți mai multe daruri. 

Învăţaţi din ce ați făcut şi apoi faceţi mai mult. 

Singura alternativă pe care o aveţi este să vă dați bătuți și 
să deveniți o simplă rotiță neînsemnată şi anacronică. Ceea ce 
înseamnă că ați dat greş. Dacă încercaţi și nu reuşiți, este mai 
bine decât dacă eşuaţi pur și simplu, căci încercarea vă face 
artist(ă) şi vă conferă dreptul de a încerca din nou. 


„Șeful nu-mi dă voie“ 


Singura și cea mai mare obiecţie în ceea ce priveşte modul 
în care vă abordaţi slujba este certitudinea că şeful nu vă va 
permite să faceți altceva, obligându-vă să rămânețţi la statutul 
de rotiță neînsemnată a unei mașinării. 

În nouă cazuri din zece, acest lucru nu este adevărat. 
Într-un caz din zece, soluţia este să vă căutați altă slujbă. 

Să ne ocupăm mai întâi de cazul mai rar. 

Dacă lucraţi într-adevăr într-o organizaţie care insistă să 
fiți mediocri, care le impune tuturor angajaților să se confor- 
meze, de ce ați rămâne? Ce construiți? Munca nu are cum să 
fie plăcută sau provocatoare, nu vă dezvoltați abilităţile, iar 
valoarea dumneavoastră pe piață scade cu fiecare zi pe care o 
petreceţi acolo. Iar dacă este să ţinem cont de istorie, slujba pe 
care o aveți nu este atât de stabilă pe cât credeți, deoarece 
companiile mediocre care fac produse mediocre pentru 
oameni mediocri sunt la ananghie. 

Sigur, este posibil să fie o poziție comodă şi, da, aţi fost 
îndoctrinați, astfel încât să credeţi că asta este ceea ce trebuie 
să faceţi, însă nu, nu este ceea ce meritați. 

Totuși, celălalt caz este mai frecvent. Credeţi că șeful nu vă 
va da voie, deși în același timp, acesta nu poate înțelege de ce 
nu sunteți mai entuziaşti și nu vă utilizați intuiţia. În cazul 
celor mai multe slujbe, care nu vă reduc la statutul de rotiță 
neînsemnată într-un sistem, lucrul pe care șeful îl deplânge 
cel mai mult este faptul că angajaţii săi nu iau atitudine, impli- 
cându-se în ceea ce fac cu ființa lor autentică. 

Este cât se poate de adevărat că șeful nu va plăti oalele 
sparte de dumneavoastră, nu vă va lua apărarea când o daţi în 
bară pe nepusă masă şi nu vă va garanta succesul, indiferent 
de purtarea pe care o aveţi. Dacă asta înţelegeți prin „șeful 
nu-mi dă voie“, înseamnă că avem o problemă de semantică, 
nu una de management. 

Un aspect crucial al slujbei dumneavoastră este capacitatea 
de a-i aduce şefului la cunoștință planurile pe care le aveți, 
comportându-vă în așa fel încât acesta să aibă acoperire în fața 
şefului său, fiind imprevizibili într-un mod previzibil. Nu puteți 

trece de .2 funcția de proaspăt director adjunct la ipostaza in 
care îl insațiți pe cel mai mare client al companiei la Cannes. 
zburând cu un avion particular și decontând cheltuielile o lună 
mai târz:=. Încrederea companiei nu vă este oferită de la inc- 
put; trebuie să o câştigaţi. 


Lupta pentru Premiul Pulitzer: 
s-ar putea să nu fiţi suficient de bun(ă) 


Suntež dotat(ă), dar este posibil să nu fiţi înzestrat(ă) pen- 
tru ceez := faceți în momentul de față. 

E positi să aveţi o idee remarcabilă, pasiune, spirit pătrur:- 
zător sa: entuziasm. Însă s-ar putea ca piața să le urască. S-ar 
putea cz :ehnologia să nu funcţioneze. Este posibil ca măies- 
tria dumneavoastră să fie deficitară. Dacă piesa de teatru pe 
care at s-r:s-o este plictisitoare, tabloul pe care l-aţi pictat este 
banal sv abilitățile de a relaționa cu oamenii sunt terne, nu 
este ex:..2s să îndepliniţi sarcina nepotrivită. 

Nu = stă nicio garanţie că cineva care își propune să câşti- 
ge Premiu Pulitzer îl va și obține. Nu există nicio garanție că 
doar pez zu că sunteţi pasionat(ă) de web design, site-ul dum- 
neavoasză va deveni, într-adevăr, popular. 

Adevżrul gol-goluţ este următorul: acum, că avem liberta- 
tea de 2 crea, trebuie să înțelegem faptul că nu toate creaţiile 
sunt egzi2 și că există oameni care nu vor câștiga. 

=a ce nu înseamnă că sunteți un/o ratat(ă). Este posibil 
să nu vi >upaţi de arta care vi se potrivește sau să concepeii 
o hartă zreșită. Dacă nu aveţi succes ca broker de asigurări, 
poate ci arta dumneavoastră se manifestă în alt domeniu. 

Pre'>xarea constă în a vă cunoaște piața și pe dumneavoas- 
tră îns: suficient de bine încât să vedeți adevărul. 

Poate că nu puteți fi plătit(ă) 
pentru arta pe care o creați 


Adevărul este că e mai ușor decât a fost vreodată să vă 
scoateţi ideile la suprafață. Este mult mai ușor ca cineva să vă 
remarce abilităţile interpersonale, scriitura sau viziunea. Ceea 
ce înseamnă că oamenii care poate şi-au ţinut ascunse talen- 
tele până acum descoperă că sunt remarcați. 

Blogul acela pe care l-aţi conceput, care are un trafic mare - 
este posibil să nu vă poată aduce bani. 

ONG-ul cu care lucraţi, unde sunteți capabil(ă) să schim- 
baţi vieţi - poate că, dacă v-aţi face o carieră din asta, aţi 
da greş. 

Pasiunea pe care o aveţi pentru pictura abstractă - poate că, 
dacă lucrările dumneavoastră ar deveni suficient de comerci- 
ale pentru a fi vândute, aţi pierde bucuria pe care v-o aduce 
această preocupare. 

Când faceţi ceea ce vă place, puteți investi mai mult efort, 
mai mult interes şi timp. Ceea ce înseamnă că aveţi șanse mai 
mari de a câştiga, de a vă crește cota pe piaţă, de a profita. Pe 
de altă parte, poeţii nu sunt plătiți. Ba mai rău, poeţii care 
încearcă să câștige bani sfârșesc prin a scrie jingle-uri nereu- 
şite, pe care le urăsc. 

Astăzi există mai multe modalități decât au existat vreoda- 
tă pentru a vă împărtăşi talentele și hobby-urile în public. Iar 
dacă sunteți motivat(ă), talentat(ă) şi focalizat(ă), este posibil 
să descoperiţi că piața îndrăgeșşte ceea ce faceţi. Să constataţi 
că oamenii vă citesc blogul, dau clic pe caricaturile dumnea- 
voastră sau vă ascultă MP3-urile. Însă, vai, asta nu înseamnă 
că puteți câștiga bani, că puteți renunţa la slujba pe care o 
aveţi, petrecându-vă întreaga zi compunând cântece. 

Capcanele: 

1. Încercând să vă valorificați munca, o veţi deforma. i=.. - 
turând magia, în goana după bani; 
şi 

2. Atenţia nu aduce neapărat bani mulți. 


Cred cå este logic ca arta să rămână artă, că merită să -: 
dedicați cemersului artistic fără a lua în calcul aspec. 
comerci:.. 

A face ceea ce vă place este la fel de important ca și piz: 
acum, d=:. dacă vreți să vă câștigați existența din asta, este 2: 
folos să găsiţi o nișă în care banii să constituie o conse-:7.;: 
firească = succesului ideii dumneavoastră. Să-ţi placă cez: . - 
faci este z2roape la fel de important cu a face ce-ţi place. = 
ales dac: :rebuie să îți câştigi traiul din asta. Căutaţi o sii 
căreia vi zureți dedica, o carieră sau o afacere de care vă px- 
îndrâges2. 

Un zen care iubește muzica şi dorea să nu facă alis- 
în viață :7 afară de a se ocupa de muzică s-a angajat ca PR .- 
casă ce iscuri. Ura PR-ul şi, în cele din urmă, și-a dat se:— - 
că sim7. fapt că lucra în domeniul înregistrărilor muzi.: - 
nu înse—=a că avea legătură cu muzica. În loc să găseas.: 
slujbă == care ar fi putut-o îndrăgi, a sfârșit prin a ajuns: 
proxir-iżtea - fără a fi câtuși de puțin implicat în - iucr.. - 
care i 7.2cea. Mai degrabă, ar fi fost mai bine să devin: -~ 
profes: implicat și să-și petreacă întregul timp liber crs- - 
muzici si oferind-o on-line, gratis. În schimb, s-a afu--: 
până ste cap în publicitate, lucrând dublu, pe ban: =: 
putiri. 7îză a face muzică deloc. 

caiz că nu puteţi face bani din ceea ce vă place (cel p=- 
nu diz sea ce vă place în acest moment). Însă pun par- .- 
puteg să găsiți o soluţie pentru a ajunge să indrăgiţi cec: -- 
facer. zazu a face bani (dacă faceți o alegere înreleapră 

Dedicaţi-vă artei. Dar nu o distrugeți, dacă nu vă aduce 
bani. Ar fi tragic. 

(Elementul surpriză, pentru că întotdeauna există așa ceva, 
este că, dacă vă concentrați asupra artei fără a vă mai gândi la 
bani, s-ar putea să descoperiţi că tocmai acesta este secretul 
reușitei și al succesului financiar.) 


Convorbirea cu Ellsworth Kelly 


Iată visul unui artist: Institutul de Artă din Chicago îl anga- 
jează pe arhitectul de renume mondial Renzo Piano pentru a 
construi o extensie a sediului său. Cele două părți implicate vă 
sună și discutați într-o teleconferință. „Ellsworth, am vrea să 
creezi o pictură murală de mari proporţii pentru noul nostru 
muzeu. Poţi să faci ce dorești, sună-ne când este gata și îți vom 
trimite cecul chiar astăzi.“ 

Artiştii vor ca șefii lor să se comporte în acest mod. Și poate 
că, atunci când ești faimos și ai optzeci şi şase de ani ca 
Ellsworth, lucrurile se întâmplă în acest fel. Până atunci, tre- 
buie să înțelegeți că este puțin probabil ca șeful dumneavoas- 
tră să facă așa ceva. 

Sistemul în care lucrăm este în schimbare, însă este o 
schimbare progresivă, nu una revoluționară. Organizațiile 
acordă rareori oamenilor de neînlocuit sprijinul și încurajarea 
pe care le merită. Ceea ce înseamnă că eforturile dumneavoas- 
tră nu vor fi întotdeauna răsplătite cu ceea ce aveţi nevoie pen- 
tru a avea succes. 

Există două tactici care v-ar putea fi de folos, dacă nu sun- 
teți Elisworth Kelly: 

1. Înţelegeţi că există o diferență între răspunsul corect și 
răspunsul pe care îl puteţi vinde. Organizațiile resping 
ideile eretice mult prea des. Nu sunt refuzate pentru că 
sun: eronate, ci pentru că persoana care încearcă să le 
vândă nu are statutul sau experienţa necesare pentru a 
le vinde. Și șeful dumneavoastră are o anumită viziune 
asupra lumii. Dacă îi propuneţi ceva care îi va activa 
rezistența, ce vă așteptați să se întâmple? 

2. Concentraţi-vă asupra realizării unor schimbări care 
funcționează în sens descendent, nu ascendent. 
Interacțiunea cu clienții și angajații este adesea mai 
ușoară decât încercarea de a influența șefii și investito- 
rii. În timp, pe măsură ce veți crea un mediu în care 
rezultatele intuiției şi generozității dumneavoastră vor 
fi vizibile, superiorii ierarhici vor remarca și veți primi 
mai multă libertate și autoritate. 


a o 


Nu ï cereți şefului să interfereze, să vă acopere sau să își 
asume responsabilitatea pentru dumneavoastră. Creați, în 
schimb. momente în care creditul să îi revină șefului, ceea ce 
îl va face fericit. Odată declanşat acest ciclu, puteți fi sigur că 


va concnua. 


Nesfârșitul ciclu artistic al dăruirii 


Când staţi de vorbă cu oameni dedicați artei lor, descoperiți 
următorul fapt: dăruiesc fără încetare. 

Nu oreră doar pentru o perioadă dată, sperând să primeas- 
că, pentru ca apoi, odată trecut un anumit prag, să se rezume 
la a primi daruri. Mai degrabă, sunt mereu în ipostaza de a 
oferi. Asta fac, deoarece sunt artiști, nu rotițe neînsemnate 

într-o mașinărie. Sunt oameni de neînlocuit, nu angajați 
substituibili. 

E posibil ca ceea ce faceți să nu funcționeze sau nu este 
exclus să nu puteți face ceea ce știți să faceți şi să fiți plătiți 
pentru asta. Însă sunt sigur că, dacă oferiţi suficient oamenilor 
potriviţi, într-un mod corespunzător, darurile dumneavoastră 
vor fi prețuite, iar demersul dumneavoastră va fi răsplătit. 
Chiar dacă nu acesta este motivul pentru care o faceți. 


d emnitate 


C_D 


N 


obedierită 


T ndispensobil (á) 


Abandon 

Rezumat 


Sistemul este la pământ 


Nu mi-am propus să vă determin să renunțați la actuala 
slujbă, nici să vă conving să deveniți antreprenor sau, pur și 
simplu, să schimbaţi întreaga lume. 

Tot ce am vrut să fac în această carte a fost să vă conving 
să devenin artistul care sunteți deja. Să produceţi o schimbare. 
Să susțineți o cauză. Să obţineţi respectul și siguranţa pe care 
le meritë. 

Dacă am reușit înseamnă că acum știți că aveți un dar de 
oferit, câ puteți face ceva pentru a schimba lumea (sau o parte 
din ea). ăcând-o ceva mai bună. Sper că veţi face acest lucru, 
căci avem nevoie de dumneavoastră. 

A , R Nu vă faceți griji in degăhura cu găsirea. inspirației. A Ă 

Nu incercati să iesilt în, evidentă. înbhr-o mulking: orbati mulfimile du ul locului. Sovura ti becuitotea do aveți 
sunteți responsabili pentr propria bunneantastră agerență romii li alu 


Indiferent de alegerea. pe care o faceti, Diavolul îşi primeste partea. SR sterea se obține, Faceţi-o pentru voi înşivă. 
Aveţi grija să nu vă transforma ti depre în proțesii, E o pierdere de timp să fi gri în lesăbură. cu raportul Commareiat versus Arhitie” 
Menilele pot t cumpărate. Paşiunea nu Cand visurile devin realitate, nu mai sunt visuri. 


perhiteției munci pe care o (faceți ș) mer olat cu audi Dacă acceptaţi durerea, 
nu vă poate face răv. 

CR $ inspirației. În cele din urmă va veni. 

CEL MAI IMPORTANT LUCRU PE CARE ÎL POATE ÎNVĂŢA O PERSOANĂ CREATIVĂ PE PLAN PROFESIONAL 
ESTE SĂ ÎNȚELEAGĂ CARE ESTE GRANIȚA DINTRE CEEA CE ESTE DIŞPUS(Ă) SĂ FACĂ ŞI CE NU 
Cu toţii suntem creativi din naştere; cu toții primim o cutie de creioane colorate la grădiniță. 
iile care. nimicese creativitatea. nu mai pot concura cu companiile care o Sustin. 
Cel mai grev lucru în ceea ce priveşte creativitatea este să vă obişnvifi cu ea. 
E mai greu să aveți vânzări. masive decât pat trebuie să vă gasiti propriul truc. 


Lumea se se schimbă. EVITAŢI CÂRCOTAȘII. Munciți mai mult. 
Semnificatiile se dezvoltă, oamenii nu. Cu cåf cinema ege mai talanbal, cu atât are navale de mai puțin, proplele. 


Veţi alege? 


Aceasta este partea înspăimântătoare, desigur. Este nevoie 
de sinceritate. Bariera din calea succesului nu are de-a face cu 
conexiunile pe care le aveți, cu statutul părinţilor sau cu locul 
în care trăiţi. 

De asemenea, nu există indicii că trebuie să vă nașteţi cu o 
serie de haruri sau cu un talent ieșit din comun. 

Este extrem de ușor să încercaţi să faceţi un compromis, să 
le faceţi pe amândouă - să vă integrați și să ieșiți în evidenţă. 
O să le încerc pe amândouă, ați putea spune. Însă această ten- 
tativă este sortită eşecului. Nu există loc pentru compromisuri, 
căci cei care concurează cu dumneavoastră se specializează. 
Vor fi obsedaţi fie de dorința de a se integra, fie de motivaţia 
de a ieși în evidență. Actul luării deciziei este actul reușitei. 

Bariera către succes este o alegere. Depinde de 
dumneavoastră. 


Fără regrete 


Există un brand popular de îmbrăcăminte care are un slo- 
gan uriaș lipit pe articolele vestimentare: FĂRĂ TEAMĂ. 

Cred că acest motto este fie nesincer, fie stupid. Bineînțeles 
că trebuie să ne fie teamă. Probabil că, dacă mergeţi pe bici- 
cletă fără cască de protecție, dați dovadă de curaj, însă nu nea- 
părat și de inteligență. Să faceţi surf pe o masă de lavă o fi un 
act de bravură, dar nu unul înţelept. Să înghiţiţi flăcări fără să 
vă antrenați o fi, de asemenea, o vitejie, însă suntem cu toţii 
de acord că nu este o dovadă de inteligență. 

Aşadar, care este cea mai înțeleaptă atitudine? Să vă trăiţi 
viaţa fără regrete. 

Acum că știți cum se numește teama care v-a ţinut pe loc 
ani în șir, ce alegeri aveţi de gând să faceţi pentru a contracara 
rezistența? Acum că înțelegeţi că societatea vă răsplătește dacă 
ieșiți în evidenţă, dacă oferiţi daruri, dacă stabiliți conexiuni 
şi sunteți remarcabili, ce alegeţi să faceţi cu aceste informaţii? 

Aveţi un spirit, un daimon care are ceva de arătat lumii. 
Toată lumea are. Veţi continua să Îl ţineţi ascuns, mulțumin- 
du-vă cu mai puțin decât meritați doar pentru că creierului 
reptilian îi este teamă? 

Veţi regreta în cazul în care o veţi face. 


Puteţi schimba totul? 


E posibil să nu fiți condamnaţi să rămâneți ţintuiţi pe ace- 
lași făgaş pentru totdeauna. Făgașul pe care aţi apucat-o nu 
este nici permanent, nici perfect. Cu siguranţă, există drumuri 
mai puţin perfecte, la fel cum se găsesc şi altele mai bune. Cert 
este că puteţi schimba totul. Dacă alegeţi să o faceți. 

Vreme îndelungată, aţi fost îndoctrinaţi să vă găsiți un 
„rost“. Este ușor să vă percepeţi situația actuală ca pe un 
soi de cușcă, o serie de limite pe care nu le puteți depăși. 
Desigur, trebuie să continuaţi să trăiţi aşa cum aţi făcut-o şi 
până acum, pentru că orice altă variantă este prea înspăimân- 
tătoare, prea riscantă, prea îndrăzneață. Mai ales, ţinând cont 
de sănătatea, de familia, de economia, vârsta, cartierul, orga- 
nizaţia, educaţia şi visurile dumneavoastră. Toată lumea are 
același sentiment. 

Şi cu toate acestea... 

Cu toate acestea, în fiecare zi câțiva oameni (de fapt, 
ceva mai mulți) schimbă totul. Puteţi să o faceți şi dumnea- 
voastră. Puteţi alege o nouă cale şi să porniţi la drum. Nu vă 

opriți in icc. Sunteţi genial(ă) și avem nevoie de contribuția 
dumnez: astră. 
Ded::23-vă muncii. Vă rog. 


Un ultim cuvânt 


Nu vam cum să devenim mai mediocri în mod profitabil. 

Nu putem să fim mai omogeni, mai supuși sau mai ieftini 
de atât. Nici mai rapizi nu putem fi. 

Am 2Țonat împotriva adevăratei noastre firi și am corpo- 
ratizat. z-onimizat și dezumanizat cât de multe sisteme am 
putut. Pizā și îngrijirea sănătății este un sistem acum, nu o 
interacț:ns umană. Probabil că am putea merge chiar mai 
depar:e. insă pun pariu că nu va fi un demers amuzant sau 
profitat. 

Dac: teate ipotecile sunt la fel, bineînțeles că pot fi făcute 
bucăți. :mestecate și revândute. Însă aceasta înseamnă că toți 
banchez- și toate casele sunt similare, la fel și toţi proprietarii 
de case. Ceea ce face ca singurele care contează să fie cele ief- 
tine sa: :=is profitabile. 

Dacă toate produsele dintr-un magazin Pa ic sunt iden- 


rea cuzâră ferlota în funcție de preț, pentru a gäsi cel mai 
ieftin 72 us. 

Daci EN angajații nu sunt altceva decât un CV, pe care îl 
=. arunci de ce mai suntem surprinși că găsim, cu aju- 


ja ni ui la fel de anonime și mediocre? 

Dac: toate restaurantele de pe marginea autostrăzii îmi 
oferă cu voioșie același serviciu, prin intermediul aceluiași 
persoana. robotizat, la prețuri similare, atunci de ce ar mai 
conta une opresc? 

Trebuie să fim mai plați și mai mărunți? 

Dorința noastră de a fi trataţi ca persoane distincte va pune 
capăt acestui ciclu. Pasiunea pentru participare şi potențiali- 
tate, pasiune pe care am sufocat-o în școală şi în lumea corpo- 
ratistă - aceasta este singura cale de salvare. 

Toate organizaţiile de succes sunt centrate pe oameni. 
Fiinţe umane care se dedică artei. Oameni care interacționea- 
ză cu alți oameni. Bărbaţi şi femei care nu se rezumă să plimbe 
banii de la unii la alții, ci interacționează, oferă daruri și stabi- 
lesc conexiuni. 

Toate aceste interacțiuni sunt o formă de artă. Arta nu este 
doar un tablou; este orice face pe cineva mai bun, orice inter- 
acțiune care iese din anonimat, conducând la o concluzie 
umană (nu doar comercială). 

Arta nu poate fi cumpărată și vândută. Trebuie să conţină 
un element care este un dar, ceva care apropie artistul de pri- 
vitor, nu ceva care îl izolează. Aşadar, trebuie să ne amintim 
cum să fim artiști. 

Artiştii, cel puţin cei mari, văd lumea mai clar decât noi 
ceilalți. Au prajna, sesizând realitatea așa cum este ea, nu prin 
prisma artistului. Această viziune autentică le permite să vadă 
viitorul, dincolo de orizontul înnegurat. Lumea noastră se 
schimbă din ce în ce mai repede, iar cei care vor avea puterea 
să descrie viitorul care ne așteaptă și să ne conducă într-acolo 
sunt tocmai artiștii onești. 

Singurul lucru care vă împiedică să fiți unul dintre acești 
artiști este rezistenţa. Vocea tunătoare a creierului reptilian 
care vă spune că nu aveți cum să reușiţi, că nu o meritați, că 
oamenii vor râde de dumneavoastră. Nu ducem lipsă de talen- 
te, ci de înfăptuire a ideilor. Toţi cei care aleg să învingă rezis- 
tenţa și au un spirit suficient de pătrunzător pentru a concepe 
harta adecvată pot deveni oameni de neînlocuit de succes. 

Totuşi. nu puteți să vă prefaceţi, căci ființele umane simi 
mult prea repede atunci când un dar nu este un dar, când sunt 
duse de ras sau manipulate. Şi uneori, arta nu este suficientă. 
Nu este indeajuns pentru a ne ajuta să vindem sau să ne câști- 
găm existența. Însă perseverăm, căci menirea noastră este să 
creăm arå. 

Rezu.:atul produs prin combinaţia artei cu riscurile, 
darurile şi umanitatea este minunat şi totodată ironic. 
Rezultazu! restabilirii contactului cu ființa noastră precomer- 
cială va crea, de fapt, o lume postcomercială care ne energi- 
zează ș: ne imbogăţește, conferindu-ne stabilitatea pe care o 
căutăm đe vreme îndelungată. 

Bibliografie 


Găsiţi mai jos lista parțială, oarecum adnotată, a câtorva 
dintre cărțile uimitoare pe care am avut plăcerea să le citesc 
în perioada în care am lucrat la această carte. Vreau să îi spun 
fiecăruia dintre autorii pe care îi voi menţiona: „Mulţumesc, 
opera dumneavoastră a însemnat ceva pentru mine. Am pre- 
luat o sămânță din darul generos pe care mi l-aţi făcut şi am 
răsădit-o, transformând-o în altceva, cu speranța că se 
va răspândi“. 


Despre daruri și artă 


The War of Art, de Steven Pressfield 

În această scurtă carte, Steven vinde o idee foarte importantă 
şi simplă. Suntem victimele rezistenţei, o forță aproape irezis- 
tibilă ce se ascunde în creierul nostru reptilian, care ne sufocă 
latura genială, obligându-ne, în schimb, să ne integrăm. După 
ce ajungeţi să recunoașteţi rezistența şi aflați ce este, vă veți 
schimba (în bine). 


The Gift, de Lewis Hyde 

Amplă, bogată și complexă, această carte scrisă de poetul 
Lewis Hyde ne poartă într-un tur pe tărâmul darurilor, al artei, 
poeziei, comerțului și al istoriei lumii. Ni se împărtășește o 
perspectivă profundă asupra felului în care decizii aparent 

mărunte, legate de lucruri precum cămătăria, au schimbat 
pentru totdeauna lumea în care trăim. 


Eseu despre dar, de Marcel Mauss 

Este considerată de mulţi a fi cartea fundamentală pe tema 
economiei darurilor. Nu este o lectură distractivă, însă lucră- 
rile de acest gen sunt rareori delectabile. 


Art is Work, de Milton Glaser 

Milton Glaser se dedică muncii. Răspicat, cu mândrie și gene- 
rozitate, autorul este de multă vreme un deschizător de dru- 
muri în abordarea temei muncii şi a importanţei acesteia. 
Opera sa seamănă în mare măsură cu un portofoliu, însă lucra- 
rea menţionată vă va pune pe gânduri. 


Man on Wire, de Philippe Petit 

Petit este un artist, un om care trăieşte o aventură prin acțiu- 
nile sale. Darul pe care ni-l face este chiar viața sa, iar această 
carte, la fel ca filmul, vă va încuraja şi vă va provoca. 


True and False, de David Mamet 

Fascinantă, plină de inspiraţie şi, fără îndoială, adevărată, 
aceasta nu este o carte pentru actori, ci pentru toată lumea. 
Concisă şi de mare impact. 


Despre sociologie și economie 


The Lonely Crowd, de David Riesman, împreună cu Nathan 
Glaser şi Reuel Denney 

Se pare că aceasta este cea mai bine vândută carte de sociolo- 
gie din toate timpurile. Argumentul-cheie este că „integrarea“ 

într-un grup mare este un fenomen relativ nou şi a schimbat 
modul în care interacționează ființele umane. 


From the American System to Mass Production, 1800-1932, de 
David Hounshell 

Este o carte plină de forță, care conţine o perspectivă extraor- 
dinară asupra schimbărilor survenite în trecerea de la munca 
manuală la fabrică, de la măiestria meșteşugarilor la statutul 
de rotiță neînsemnată a unui sistem. Fapt care s-a întâmplat 
cu adevărat, pe care l-au trăit străbunicii noștri. Mutaţiile au 
fost dramatice - într-un interval de unu-doi ani, productivita- 
tea unei uzine Ford a crescut de peste cinci ori. 


The Power Elite, de C. Wright Mills 

Prima carte care pătrunde adânc în sânul clasei privilegiate a 
corporațiilor americane şi în lumea politicii (în mare măsură, 
este vorba de același grup). Mills face o demonstrație copleşi- 
toare, arătând că țara, şcolile şi corporaţiile noastre funcționau 
pe baza unui sistem de castă. Vestigiile acestuia sunt încă vizi- 
bile, însă lucrurile se schimbă, în unele locuri mai repede decât 
în altele. 


The American Myth of Success: From Horatio Alger to Norman 
Vincent Peale, de Richard Weiss 

Evoluţia culturii noastre, văzută prin prisma cărților de dez- 
voltare personală. Weiss îşi începe cercetarea în preajma 
Războiului Civil, mergând până în anii 1950. 


The Managed Heart: Commercialization of Human Feeling, de 
Arlie Russel Hochschild 

Hochschild a avut liber acces la stewardesele care lucrau la 
Delta Airlines în anii 1960. Autoarea descrie suferința extremă 

pe care acestea o resimțeau din cauza faptului că erau forțate 
să-şi manifeste emoțiile şi buna-dispoziţie în fiecare zi de 
lucru. Nu sunt deloc de acord cu concluzia ei (că efortul emo- 
tional provoacă suferință, nefiind un privilegiu), însă lucrarea 
sa a fost considerată revoluționară la momentul respectiv. 


Stone Age Economics, de Marshall Sahlins 
În ciuda titlului inteligent, în realitate este vorba despre o carte 
ce descrie modul în care funcționau culturile primitive. Una 
din observaţiile-cheie este aceea că vânătorii-culegători se 
comportau precum bogătașii leneşi. Lucrau cam trei ore pe zi 
şi îşi petreceau restul timpului hoinărind. 


Life Inc.: How the World Became a Corporation and How to Take 
it Back, de Douglas Rushkoff 

Doug prezintă un moment de răscruce, conștientizând colizi- 
unea dintre valorile corporatiste și valorile umane. Cartea 
este, în mare parte, pesimistă, susținând că banii i-au îndepăr- 
tat pe oameni unii de alții. Amintind de opera lui Hyde, The 
Gift, autorul demonstrează că barter-ul şi schimburile comu- 
nitare creează ceva mult mai mult decât comerț. 


Etica protestantă şi spiritul capitalismului, de Max Weber 

În mare măsură neînţeleasă, greu de citit și, din anumite punc- 
te de vedere, incorectă, această carte este şi astăzi considerată 
a fi o realizare uriașă în domeniul sociologiei. Weber încearcă 
să înțeleagă relația dintre valorile religioase și cele comerciale, 
în special în raport cu succesul pe care l-au adus Statelor Unite. 


Manifestul comunist, de Karl Marx şi Friedrich Engels 


Această carte nu este despre ceea ce credeți că este. Şi cu sigu- 
ranță, nu este vorba de URSS. Argumentul-cheie este că 

experimentele mici nu funcționează în comunism, deoarece 
sunt corupte de tentaţia de a fi abandonate, stabilind relații 
comerciale cu vecinii care îşi exploatează muncitorii (pentru 
a profita de beneficii). Numai o revoluție mondială și obținerea 
puterii de către fermieri și muncitorii din fabrici ar putea pune 
capăt tranzacţiei necinstite puse la cale de regi și capitaliști. 
La nivel profund, autorii au dreptate: atâta timp cât muncito- 
rii nu dețin mijloacele de producție, schimbul va fi în mod ine- 
rent incorect. Multe dintre lucrurile pesimiste pe care le-au 
prezis li s-au întâmplat muncitorilor aflați în partea inferioară 
a scării ierarhice. 


Avuţia raziunilor, de Adam Smith 

Probabil că există un motiv întemeiat pentru a citi această 
carte in intregime, însă, dacă aşa stau lucrurile, acesta îmi 
scapă. Îmi sunt suficiente informaţiile din seria CliffsNotes. 


The Biz Scrr:Why the Clustering of Like-Minded America is 
Tearing Us Apart, de Bill Bishop 

Argumezzul-cheie al lui Bill este că oamenii aleg să se mute în 
cartiere in care lumea votează și gândește la fel ca ei. Abordarea 
constiriie o dezvoltare logică a teoriilor din The Lonely Crowd. 


The Risz 27 rhe Creative Class: And How It’s Transforming Work, 
Leisure. Community and Every Day Life, de Richard Florida 
Richar: este prezent în avangarda lucrărilor academice ce 
studiază modul în care este schimbată economia de către 
muncii care dețin într-adevăr mijloacele de producție. 
Deciz:-2 acestora - de la locul în care trăiesc până la ceea ce 
fac - =. :<:Acă arta creată în cadrul sistemului şi totodată și 
vieții zraste. 

The Trap: Selling Out to Stay Afloat in Winner-Take-All America, 
de Daniel Brook 

Un uimitor rechizitoriu, extrem de bine documentat, care 
demonstrează cât de rău sunt tratați muncitorii reduși la sta- 
tutul de marfă. Dacă eşti mediocru, te-ai ars. 


Despre educaţie 


Weapons of Mass Intruction, de John Taylor Gatto 

John Taylor Gatto este extrem de furios, ceea ce nu este de 
mirare. A văzut cele mai rele lucruri pe care le pot face școlile 
noastre. Înţelege istoria și este o victimă a birocraţiei. Îmi 
doresc ca fiecare membru din conducerea unei şcoli, adminis- 
trator, profesor și părinte să poată citi un fragment de zece 
pagini din această carte. Este important. 


Schooling in Capitalist America, de Samuel Bowles şi Herbert 
Gintis 

O carte scrisă în urmă cu 30 de ani, plină de previziuni corecte 
cu privire la viitor (și fapte din trecutul nostru). 


Learning to Labor: How Working-Class Kids Get Working-Class 
Jobs, de Paul Willis 

Cercetare etnografică din anii 1970, care lansează şi argumen- 
tează o ipoteză deconcertantă: însăși structura școlii sfârșește 
prin a consolida mentalitatea „noi şi ei“, care îi îndepărtează 
pe majoritatea elevilor de autoritate, pregătindu-i să devină 
sclavi nefericiți ce muncesc pentru un salariu, în loc să devină 
lideri productivi. | 

Despre programare și productivitate 


The Mythical Man-Month: Essays on Software Engineering, de 
Frederick P. Brooks, Jr. 

O analiză simplă și utilă a unui subiect foarte complex, nou 
pentru epoca noastră. 


Software Project Survival Guide, de Steve McConnell 
Cartea iși merită banii pentru observaţiile lui Steve asupra eta- 
pei de preiucrare şi remaniere a unui proiect. 


Joel on Sotware, de Joel Spolsky 
Joel este cel mai bun scriitor care se ocupă de conducerea 
oameniior inteligenţi pe care îl cunosc. Nu am nicio îndoială. 


Zen Hab::s. de Leo Babauta 

Obsen-=7:ie pătrunzătoare pe care Leo le face cu privire la 
productivitate sunt înspăimântătoare prin simplitatea şi efi- 
cienţa ior. 


Despre știință, evoluţie și creier 


Ever Sire Darwin: Reflections in Natural History, de Stephen 
Jay Geu= 

Există atâtea cărți minunate despre evoluție, încât este dificil 
să aleg. aa. Am ales-o pe aceasta datorită citatului pe care 
mi-a căzut ochii, dar aș fi putut opta cu ușurință pentru cărțile 
lui Daz Dennett și Matt Ridley. 

Honest Signals: How They Shape Our World, de Alex (Sandy! 
Pentland 

Pentland este profesor la MIT, iar aceasta este, în mare măsu- 
ră, o carte despre o tehnologie uimitoare pe care o creează 
autorul, ce măsoară tacit interacţiunile pe care le au oamenii 
de-a lungul unei zile, atunci când uită că sistemul îi suprave- 
ghează. Totuşi, de fapt este vorba despre puterea incredibilă a 
comunicării nonverbale şi a ierarhiilor tribale asupra felului în 
care interacționăm. 


Iconoclast: A Neuroscientist Reveals How to Think Differently, de 
Gregory Berns 

Berns se ocupă într-o anumită măsură de același domeniu ca 
mine, utilizând însă un punct de vedere biologic. Ideea sa este 
că percepţia, teama și socializarea sunt cei trei factori neuro- 
logici fundamentali care-i determină pe anumiţi oameni să fie 
gânditori originali. Am fost motivat să-i citesc cartea, exact 
când o terminam de scris pe a mea, deoarece datele'sale știin- 
tifice confirmă pe deplin cei trei piloni pe care îi descriu eu aici. 


How We Decide, de Jonah Lehrer 

Aceasta este o introducere nemaipomenită în teoriile referi- 
toare la creier, care arată că înțelegem din ce în ce mai bine 
modul în care conlucrează diferitele părți ale creierului pentru 
a crea rezultate pe care trebuie să le acceptăm. Lehrer face 
trimitere la o altă carte extraordinară, Descartes” Error, de 
Antonio Damasio. 

Despre înțelepciune 


Don't Bite the Hook: Finding Freedom from Anger, Resentment, 
and Other Destructive Emotions, de Pema Chödrön. 

Pema, o călugăriță budistă, care s-a convertit la o vârstă târzie, 
cu rădăcini în America, este profesoara mea preferată. Ea are 
capacitatea de a stabili o conexiune simplă și clară cu ascultă- 
torii și cititorii, cărora le oferă câteva observaţii pătrunzătoare 
şi pregnante. În această carte vorbește despre shenpa, ciclul 
anxietății căruia îi cădem pradă ori de câte ori ne confruntăm 
cu o situaţie stresantă. 


Awakening the Buddha Within: Tibetan Wisdom for the Western 
World, ċe Lama Surya Das 

Există nenumărate cărți care se adresează occidentalilor aflați 
în căutarea filosofiei simple a budismului. Această carte este 
extrem ĉe detaliată şi serioasă. 


Ignore E:erybody: And 39 Other Keys to Creativity, de Hugh 
MacLeci 

Există vz milion de cărți despre creativitate. Cele care submi- 
nează rezistența atât de direct și eficient sunt extrem de puți- 
ne. Acezstă carte elimină scuzele care v-au împiedicat să fiți 
creati:. vă cere să deveniți artişti. 


The Bis Swan: The Impact of the Highly Improbable, de Nassim 
Nichciżs Taieb 

Taleb ze o demonstrație fascinantă, arătând că evenimentele 
previz=:ia despre care toată lumea ştia că vor schimba totul 
nu sur: zloc previzibile. 

Peace Is Every Step: The Path of Mindfulness in Every Day Life, de 
Thich Nhat Hanh 

Aceasta nu este o carte despre religie. Este vorba despre capa- 
citatea de a vedea lucrurile așa cum sunt și de a le găsi mai 
degrabă interesante decât amenințătoare. Într-o lume în care 
nu mai există tigri cu colţi sabie, aceasta se dovedește a fi o 
abordare productivă. 


Despre depășirea rezistenţei și a deveni creativ 


Getting Things Done: The Art of Stress-Free Productivity, de 
David Allan 


Presentation Zen: Idei simple despre designul și susținerea prezen- 
tărilor, de Garr Reynolds 


A Whack on the Side of the Head: How You Can Be More Creative, 
de Roger von Oech 

Toate aceste trei cărți sunt colecţii clasice de tactici eficiente. 
Şi niciuna dintre ele nu va funcționa până în momentul în care 
nu veţi face alegerea de a vă confrunta cu rezistența. 


Bloguri și bloggeri-cheie 


Church of the Customer, Kevin Kelly, Joel on Software, Tom 
Asacker, Bob Lefsetz, Clay Shirky, Jim Leff, Chris Anderson, 
David Meerman Scott, Penelope Trunk, Tony Morgan, Brian 
Clark, Cory Doctorow, Indexed, Stephen Johnson, Hugh 
MacLeod, The SAMBA Blog, PSFK. 

